| Skriv ut Åpne PDF-versjon av elektronisk hjelp

#### Kombinere flere emneområder i én enkelt analyse Når du skal opprette og generere en analyse, er det enklest og raskest å bruke ett enkelt emneområde. Hvis alle de ønskede dimensjonskolonnene og målingene er tilgjengelige fra ett enkelt emneområde, bør du bruke dette emneområdet til å bygge analysen. Hvis analysebehovet ikke kan dekkes av ett enkelt emneområde, kan du opprette en analyse som kombinerer opplysninger fra to eller flere emneområder. Du kan opprette en kombinert analyse ved hjelp av settoperasjoner, som ble støttet i versjoner før versjon 40 og fortsatt støttes. Hvis du vil ha flere opplysninger om hvordan du bruker settoperasjoner, se Kombinere analyser ved hjelp av settoperasjoner. Fra versjon 40 kan du også opprette en kombinert analyse ved hjelp av felles dimensjoner. En felles dimensjon er en dimensjon som er tilgjengelig i alle emneområdene som skal kombineres. En lokal dimensjon er en dimensjon som er tilgjengelig i ett eller flere av emneområdene, men ikke i alle. Du kan inkludere kolonner fra lokale dimensjoner og kolonner fra felles dimensjoner i en kombinert analyse. Hvis du vil bruke målinger fra flere emneområder, er det en fordel å bruke kolonner bare fra felles dimensjoner hvis behovet ditt kan dekkes på denne måten. Når en analyse som kombinerer flere emneområder, genereres, utføres atskilte spørringer for hvert emneområde i analysen, og resultatene slås sammen for å generere den endelige analysen. Dataene som returneres fra de forskjellige emneområdene, slås sammen ved hjelp av de felles dimensjonene. Hvis du bruker kolonner bare fra felles dimensjoner, er resultatsettene som returneres av hver emneområdespørring, på det samme detaljnivået, og de kan slås sammen og gjengis effektivt i analysen. Når du inkluderer kolonner fra lokale dimensjoner i analysen, kan det hende at noen av resultatene er på forskjellige detaljnivåer. Vær oppmerksom på følgende når du kombinerer to eller flere emneområder i én enkelt analyse: Emneområdet du velger når du begynner å opprette en analyse, kalles det primære emneområdet. Emneområder du legger til i analysen senere, kalles relaterte emneområder. Du kan kombinere et emneområde for sanntid med andre emneområder for sanntid, og du kan kombinere et historisk emneområde med andre historiske emneområder. Du kan ikke kombinere et emneområde for sanntid med et historisk emneområde. Du må inkludere en måling fra det primære emneområdet og en måling fra hvert av de relaterte emneområdene i den kombinerte analysen. Du behøver ikke å vise målingene eller å bruke dem, men du må inkludere dem. Du kan skjule en måling hvis du ikke trenger den i analysen. Inkluder minst én kolonne fra minst én felles dimensjon i den kombinerte analysen for å sikre at resultatene for alle emneområdene er på samme detaljnivå. Når du velger kolonner fra en felles dimensjon, velger du bare kolonner som er tilgjengelige i den samme dimensjonen i alle emneområdene. Det kan i noen tilfeller hende at en dimensjon som er felles for to eller flere emneområder, ikke inneholder det samme settet med kolonner i hvert av emneområdene. I slike tilfeller anbefales det at du velger bare kolonner som er tilgjengelige i den felles dimensjonen i alle emneområdene. Når du velger kolonner fra en felles dimensjon, velger du alle kolonnene fra ett enkelt emneområde. Hvis du velger kolonner fra én eller flere lokale dimensjoner og kolonner fra én eller flere felles dimensjoner, må du aktivere variabelen for dimensjonalitet for spørringen, slik at spørringen returnerer den totale verdien for de valgte målingene. Hvis du bare velger kolonner fra felles dimensjoner, trenger du ikke å aktivere variabelen for dimensjonalitet. Prosedyren senere i dette emnet inneholder opplysninger om hvordan du aktiverer variabelen for dimensjonalitet for en spørring. Hvis du vil ha et eksempel på hvordan du kombinerer flere emneområder i én enkelt analyse, se Eksempel på hvordan du kombinerer flere emneområder i én enkelt analyse. Den følgende prosedyren beskriver hvordan du kombinerer flere emneområder i én enkelt analyse. Før du begynner. Hvis du vil utføre denne prosedyren, må du ha en brukerrolle som omfatter rettigheten Analyse på tvers av emneområder. Slik kombinerer du flere emneområder i én enkelt analyse Klikk på ikonet Legg til / fjern emneområder i ruten Emneområder i fanen Kriterier eller i fanen Resultater i redigeringsprogrammet for analyse. Merk av for hvert av de relaterte emneområdene du vil legge til i analysen. Du kan nå velge kolonnene og målingene du vil ha fra det primære emneområdet og de relaterte emneområdene. Husk at du må inkludere en måling fra hvert av emneområdene. Hvis du har valgt kolonner fra både lokale dimensjoner og kolonner fra felles dimensjoner, gjør du følgende når du er ferdig med å legge til kolonnene og målingene i analysen: Klikk på fanen Avansert. Fanen Avansert viser SQL-koden som skal sendes til Oracle BI-tjeneren, når analysen utføres. Merk av for Dimensjonalitet i fanen Avansert, og klikk deretter på Bruk SQL. SQL-koden oppdateres automatisk for å aktivere variabelen for dimensjonalitet, slik at spørringen returnerer den totale verdien for de valgte målingene i dimensjonene. MERKNAD: Hvis du ikke aktiverer verdien for dimensjonalitet og bruker SQL med lokale dimensjoner, eller hvis du ikke legger til målinger fra alle emneområdene involvert i analysen, kan det hende at det oppstår ODBC-feil eller feil resultater. Det kan også hende at du får feil resultater når du kombinerer emneområder som det ikke er definert noen relasjoner for, på emneområdenivået. I slike tilfeller oppretter du i stedet en kombinert analyse ved hjelp av SET-operatorer for å få de ønskede resultatene. Hvis du vil fjerne et relatert emneområde fra en analyse, utfører du trinnene i den følgende prosedyren. Slik fjerner du et relatert emneområde fra en analyse Slett alle kolonnene og målingene du har valgt fra det relaterte emneområdet, fra analysen, i fanen Kriterier eller fanen Resultater i redigeringsprogrammet for analyse. MERKNAD: Hvis noen av kolonnene eller målingene du har valgt fra det relaterte emneområdet, forblir i analysen, kan du ikke fjerne det relaterte emneområdet fra analysen. Klikk på ikonet Legg til / fjern emneområder i ruten Emneområder, og fjern merket for det relaterte emneområdet.

Publisert August 2022 | Copyright © 2005, 2022, Oracle og/eller tilknyttede selskaper. Legal Notices.