| Skriv ut Åpne PDF-versjon av elektronisk hjelp

### Om opplysningene i iCalendar-filer Dette emnet beskriver opplysningene som Oracle CRM On Demand skriver til iCalendar-filer. Denne gjelder bare for besøk og avtaler. Når du lagrer en avtale som en iCalendar-fil, skrives opplysninger fra Oracle CRM On Demand til visse egenskaper i iCalendar-filen. Opplysningene som skrives til iCalendar-filen, inkluderer opplysninger fra avtalen samt opplysninger fra brukerne, kontaktpersonene og vedleggene som er koblet til avtalen. Tabellen nedenfor viser opplysninger som skrives fra Oracle CRM On Demand til iCalendar-egenskapene.
iCalendar-egenskap | Felt i Oracle CRM On Demand | Beskrivelse
--- | --- | ---
ORGANIZER | Eier | Hele navnet til brukeren som er eieren av avtalen. MERKNAD: Hvis det ikke er koblet noen kontaktpersoner eller brukere til avtalen, bortsett fra brukeren som eier avtalen, blir egenskapen ORGANIZER ikke inkludert i iCalendar-filen.
ATTENDEE | Navn og E-post | Hver bruker som er koblet til avtalen i Oracle CRM On Demand, legges til som en deltaker i iCalendar-filen. Brukerens fulle navn og e-postadresse skrives til iCalendar-filen. Hver kontaktperson som er koblet til avtalen i Oracle CRM On Demand, legges til som en deltaker i iCalendar-filen. Kontaktpersonens fulle navn og e-postadresse skrives til iCalendar-filen.
SUMMARY | Emne | Innholdet i feltet Emne i avtalen.
LOCATION | Sted | Innholdet i feltet Sted i avtalen.
DTSTART | Starttidspunkt | Startdatoen og -tidspunktet for avtalen. En avtale som starter klokken 24.00 på en bestemt dag og slutter klokken 24.00 på den påfølgende dagen, regnes som en heldagsavtale. For slike heldagsavtaler skrives VALUE=DATE til iCalendar-filen.
DTEND | Sluttidspunkt | Sluttdatoen og -tidspunktet for avtalen. En avtale som starter klokken 24.00 på en bestemt dag og slutter klokken 24.00 på den påfølgende dagen, regnes som en heldagsavtale. For slike heldagsavtaler skrives VALUE=DATE til iCalendar-filen.
DESCRIPTIONS | Beskrivelse | Innholdet i feltet Beskrivelse i avtalen.
UID | Rad-ID | Rad-ID-en for avtaleposten.
CREATED | Opprettet: Ekstern dato | Datoen og klokkeslettet da avtalen ble opprettet.
LAST-MODIFIED | Endret: Ekstern dato | Datoen og klokkeslettet avtalen sist ble oppdatert på.
ATTACH | Fil- og vedleggsinnhold, eller Navn på vedlegg og URL-adresse | For et filvedlegg blir filnavnet og innholdet i filen inkludert i iCalendar-filen. Innholdet i filen kodes med Base64-koding. For et URL-vedlegg blir vedleggets navn inkludert som et filnavn med filtypen .txt. URL-adressen inkluderes som innholdet i tekstfilen og kodes ved hjelp av Base64-koding.
#### Beslektet emne Du finner relaterte opplysninger i følgende emne: Lagre avtaler som iCalendar-filer

Publisert August 2022 | Copyright © 2005, 2022, Oracle og/eller tilknyttede selskaper. Legal Notices.