| Skriv ut Åpne PDF-versjon av elektronisk hjelp

#### Administrasjon av omgjøring av kundeemner Brukerne i selskapet kan gjøre om kundeemneposter til firma-, kontaktperson- og salgsmulighetsposter. Hvis selskapet bruker Oracle CRM On Demand Partner Relationship Management Edition, kan brukerne også gjøre om kundeemneposter til avtaleregistreringsposter. Når brukere gjør om en kundeemnepost, kan de gjøre et av følgende: Opprette nye firma-, kontaktperson-, salgsmulighets- eller avtaleregistreringsposter, som automatisk kobles til kundeemneposten. Koble kundeemneposten til eksisterende firma- og kontaktpersonposter. Brukerne velger postene de vil koble til kundeemnet ved omgjøring av kundeemnet. Hvis du gjør de nødvendige valgene tilgjengelige i oppsettene for omgjøring av kundeemner, kan brukerne også gjøre følgende: Kopier medlemmene av kundeemneteamet til teamet for firmaet, kontaktpersonen og salgsmuligheten som opprettes eller kobles til kundeemnet under omgjøringsprosessen. Koble de tilknyttede postene for egendefinerte objekter for kundeemnet til firmaet, kontaktpersonen og salgsmuligheten som opprettes eller kobles til kundeemnet under omgjøringsprosessen. Du kan avgjøre hvilke valg som er tilgjengelige for brukerne på siden Gjør om kundeemne ved å opprette omgjøringsoppsett for kundeemner for siden og knytte disse oppsettene til brukerroller. I standardapplikasjonen overføres enkelte opplysninger fra kundeemneposten til de relevante feltene i firma-, kontaktperson-, salgsmulighets- og avtaleregistreringspostene som opprettes eller kobles til kundeemnet under omgjøringsprosessen. Du kan bestemme hvilke opplysninger som skal overføres, ved å konfigurere følgende: Tilordningene mellom feltene i posttypen Kundeemne og posttypene Firma, Kontaktperson, Avtaleregistrering og Salgsmulighet. Hvis du vil ha flere opplysninger, se Tilordne tilleggsfelt under omgjøring av kundeemner. Feltene fra kundeemneposten som vises i områdene Salgsmulighet og Avtaleregistrering på siden Gjør om kundeemne. Brukerne kan redigere verdiene i disse feltene på siden Gjør om kundeemne. Disse verdiene overføres deretter til den nye salgsmuligheten eller avtaleregistreringen. For informasjon om hvordan du konfigurerer hvilke felt som skal vises på siden Gjør om kundeemne, se Opprette oppsett for omgjøring av kundeemne. MERKNAD:Bare feltene som er tilordnet til felt i den relevante posttypen, kan legges til i oppsettet av siden Gjør om kundeemne. Hvis et felt som du vil legge til på siden Gjør om kundeemne, ikke allerede er tilordnet til felt for den relevante posttypen, må du tilordne det før du kan legge det til i oppsettet av siden Gjør om kundeemner. Sammenslåtte felt og felt med felttypen Web-kobling kan for øvrig ikke legges til i et oppsett for omgjøring av kundeemner, selv om slike felt er tilordnet til felt i den relevante posttypen. Feltene Tilknyttet salgsmulighet og Neste trinn vises alltid i området Salgsmulighet på siden Gjør om kundeemne, og feltene Navn på avtaleregistrering og Hovedpartnerfirma vises alltid i området Avtaleregistrering. Du kan ikke fjerne disse feltene fra sideoppsettet. Brukerne må ha tilstrekkelig tilgang til posttyper og tilstrekkelige rettigheter i rollen for å kunne gjøre om kundeemner. Hvis du vil ha flere opplysninger, se Tilgangsprofil- og rolleinnstillinger for omgjøring av kundeemner. Når brukere avviser et kundeemne, må de velge en avvisningskode i feltet Avvisningskode på siden Avvis kundeemne. Flere verdier angis som standard for feltet Avvisningskode, men du kan endre disse verdiene eller legge til flere verdier i listen. Hvis du vil ha mer informasjon om plukklisten Avvisningskode, se Avvisningskode for kundeemner. #### Beslektede emner Se følgende emner hvis du vil ha flere opplysninger om administrasjon av omgjøring av kundeemner: Prosess for definering av omgjøringsoppsett for kundeemner Tilordne flere felt under konvertering av kundeemne Opprette oppsett for konvertering av kundeemne

Publisert August 2022 | Copyright © 2005, 2022, Oracle og/eller tilknyttede selskaper. Legal Notices.