| Skriv ut Åpne PDF-versjon av elektronisk hjelp

#### Om tilknytningsregler Før du begynner. Når du skal sette opp tilknytningsregler, må rollen din ha rettigheten Dataregler og tilknytning. Med tilknytningsregler kan du automatisk knytte et kundeemne, en salgsmulighet, en serviceforespørsel eller en konto til en aktuell person, et kundeemne eller et salgsdistrikt, basert på reglene (kalt regelgrupper) som du setter opp. Hvis selskapet har valgt gruppetilknytning, deler alle gruppemedlemmer postene du knytter til et medlem i denne gruppen. Hvis du vil ha flere opplysninger, se Gruppehåndtering. Tilknytningsregler kan være enkle, alt etter selskapets struktur og forretningsprosesser. Eksempel: Kundeemner for hvert geografiske område knyttes til den regionale salgssjefen. Nye serviceforespørsler knyttes til teknisk serviceleder. Reglene kan også være mer kompliserte. Eksempel: De fleste kundeemner knyttes til via produktekspertise og geografisk plassering, men noen knyttes til en telefonmarkedsføringsleder. De fleste serviceforespørsler knyttes til via et problemområde, men alle forespørsler som involverer et bestemt produkt, rutes til én person. Følgende tabell beskriver hvordan du kan knytte til posttyper:
Denne posttypen | Har følgende tilknytningsalternativer
--- | ---
Firmaer | Du kan knytte postene til en ansatt eller et salgsdistrikt. Du kan også angi team som deler eierskap for de nylig tilknyttede firmaene.
Kundeemner | Du kan knytte postene til en ansatt.
Salgsmuligheter | Du kan knytte postene til en ansatt eller et salgsdistrikt. Du kan også angi team som deler eierskap for de nylig tilknyttede salgsmulighetene.
Serviceforespørsler | Du kan knytte postene til en ansatt.
Tilknytningsreglene i den aktive regelgruppen evalueres når følgende skjer i forbindelse med en posttype: For kundeemner: Det merkes av i boksen Tilordne eier på nytt, og endringen lagres. For serviceforespørsler: Serviceforespørselen opprettes uten en eier, eller eieren slettes fra posten (det vil si at feltet Eier er tomt). Det merkes av i boksen Tilordne eier på nytt, og endringen lagres. For firmaer: Det merkes av i boksen Tilordne eier på nytt, og endringen lagres. For salgsmuligheter: Det merkes av i boksen Tilordne eier på nytt, og endringen lagres. MERKNAD: Tilordningsstyreren prøver å tilordne en post på nytt like etter at det er merket av i boksen Tilordne eier på nytt i posten og posten er lagret. Når en kundeemnepost gjøres om til et firma eller en salgsmulighet, vil imidlertid alle forsøk på å tilordne firmaet eller salgsmuligheten på nytt mislykkes fordi tilordningsstyreren ikke kan tilordne posten på nytt før kundeemnet er fullstendig omgjort. Hvis du for eksempel bruker en arbeidsflytregel til å merke av i boksen Tilordne eier på nytt, eller angir en standardverdi i firmaet eller salgsmuligheten når kundeemnet gjøres om, fører ikke dette til at posten tilordnes på nytt. Du må i stedet tilordne posten på nytt manuelt ved å merke av i boksen Tilordne eier på nytt i den omgjorte posten etter at posten er fullstendig omgjort. ### E-postvarsler Når et kundeemne eller en serviceforespørsel knyttes til en eier, sendes en e-post til den nye eieren. Malen som brukes for e-post, bestemmes av språket som er valgt på den nye eierens side for personlige detaljer. Hvis for eksempel eieren ønsker å motta varsel-e-post på spansk, må vedkommende velge spansk i feltet Språk på siden for personlige detaljer. Du kan slå av e-postvarsel for serviceforespørsler på regelbasis ved å fjerne merket for Send e-postvarsel på siden for redigering av tilknytningsregler for serviceforespørsler. For opplysninger om hvordan du oppdaterer tilknytningsregler, se Sette opp tilknytningsregler. I e-postvarsler er Fra-adressen alltid donotreply@crmondemand.com, og feltet Avsender er adressen du angav i feltet Retur-e-postadresse i tilknytningsregelgruppen. Oracle CRM On Demand legger til en streng i hver e-post slik at den kan spores av leveringssystemet for e-post hos Oracle. Hvis en e-postmottaker svarer på et e-postvarsel, blir feltet Til i svaret satt til adressen du angav i feltet Retur-e-postadresse i tilknytningsregelgruppen. ### Spore den nye tilknytningen Du kan bruke tre felt til å spore den nye tilknytningen av eieren eller til å kjøre analyser for å finne ut hvor lang tid denne nye tilknytningen tar. Du kan legge til feltene nedenfor i sideoppsett for firmaer, salgsmuligheter, kundeemner og serviceforespørsler: Feltene er: Tilknytningsstatus Statusen kan være I kø (posten er i køen som skal behandles av tilordningsstyreren), Behandles (posten behandles av tilordningsstyreren) eller tom (posten er verken i kø eller behandles). Sendedato for siste tilknytning Hvis posten er i kø for behandling eller den behandles av tilordningsstyreren, viser dette feltet datoen og tidspunktet posten ble lagret, med avmerking for Tilordne eier på nytt. For en serviceforespørselspost viser feltet imidlertid dato og tidspunkt da posten ble lagret, med feltet Eier tomt. Fullføringsdato for siste tilknytning Hvis en post aldri har blitt tilordnet på hytt, er dette feltet tomt. Hvis ikke, viser feltet datoen og tidspunktet da posten sist ble tilordnet på nytt. For flere opplysninger om hvordan du legger til felt i sideoppsett, se Tilpasse statiske sideoppsett. ### Gjøre regelgrupper aktive Du kan opprette flere tilknytningsregelgrupper, men bare én regelgruppe kan være aktiv om gangen for hver posttype. ADVARSEL: Regelgruppen som ble merket som aktiv forrige gang reglene ble frigitt, fortsetter å være aktiv til reglene frigis på nytt. Når reglene frigis neste gang, blir regelgruppen som sist ble merket som aktiv, aktiv. Når du oppretter en ny regelgruppe og merker den som aktiv, må du ikke slette den forrige aktive regelgruppen før reglene er blitt frigitt. TIPS: Regelgrupper kan fungere som historisk referanse for kundeemnene. I stedet for å slette regelgrupper kan du merke dem som inaktive. ### Om gruppetilknytning Hvis selskapet knytter poster til hele grupper i stedet for én ansatt, må selskapsadministratoren gjøre følgende: Velge feltet Standard gruppetilknytning på siden Selskapsprofil (se Sette opp selskapsprofil og globale standarder). Sette opp gruppene før aktivering av tilknytningsreglene (se Sette opp grupper). Velge ett medlem i gruppen som skal være eier for firmaene eller salgsmulighetene under tilknytningsprosedyren. MERKNAD: Gruppefunksjonaliteten støttes ikke for kundeemne- eller serviceforespørselsposter. Når posten knyttes til en eier i gruppen: Feltet Eier viser opplysningene om eieren. Feltet Primærgruppe viser gruppenavnet som eieren tilhører, på postens redigerings- og detaljsider, hvis selskapsadministratoren har lagt til feltet i oppsettet. Posten vises i områdene i applikasjonene der de ansattes poster vanligvis vises, for eksempel hjemmesider og postlister. Generelt har alle medlemmer i gruppen full tilgang til posten, selv om tilgangsnivåer kan justeres for å begrense tilgangen for en bruker. ### Om tilordningsstyrer og modi for eierskap av post Tilordningsstyreren kan bare tilordne poster på nytt til brukere. Poster kan bare tilordnes på nytt hvis posttypen er konfigurert i brukermodusen eller blandet modus for posteierskap. Hvis en primær egendefinert bok er tilordnet til posten før tilordningsstyreren tilordner posten på nytt til en eier, fjerner tilordningsstyreren den primære boken fra posten. Tilordningsstyreren kan ikke tilordne poster på nytt hvis posttypen er konfigurert i bokmodus. Hvis du konfigurerer en posttype i bokmodus, anbefales det på det sterkeste at du deaktiverer alle regelgrupper for posttypen.Hvis du vil ha flere opplysninger om modi for posteierskap, se Om modi for posteierskap. ### Scenario for å tilordne kundeemner Nedenfor vises et eksempel på forretningsreglene i et vanlig selskap for å tilordne kundeemner. For å sette opp reglene som automatisk tilordner kundeemnene til dette selskapet, gjør administratoren følgende: Definerer selskapets forretningsregler for å tilordne kundeemner til personer. For firmaer i USA er det for eksempel mange salgsdistrikter som tilordnes etter stat, men i enkelte stater er det produktekspertisen som bestemmer tilordningene av salgsdistrikter. I tillegg er firmaet Konsern ÆØÅ alltid tilordnet til én bestemt salgssjef, uavhengig av kundeemnets stat eller produktinteresse. Nedenfor vises alle tilordningsscenarier som er nødvendige for å dekke forretningsreglene: Firma (selskap) er Konsern ÆØÅ. Tilordnes til salgssjef A. Primæradresse - stat er CA, NV, OR, WA. Tilordnes til salgssjef B. Primæradresse - stat is OH, IN, MI, NY, KY. Tilordnes til salgssjef C. Kundeemnet er interessert i produktet ABC (i alle stater bortsett fra de som allerede er oppført, og ikke for Konsern ÆØÅ). Tilordnes til salgssjef D. Primæradresse - stat er ikke oppført. Tilordnes til salgssjef E. Plasser scenariene i rekkefølgen de skal vurderes. Se først på feltet Firma. Hvis verdien er Konsern ÆØÅ, tilordner du kundeemnet til salgssjef A, uavhengig av andre betingelser. Hvis kriteriet ikke overholdes, ser du på feltet Primæradresse - stat. Hvis verdien er CA, NV, OR eller WA, tilordner du kundeemnet til salgssjef B og så videre. Som en god fremgangsmåte kan du bruke malen for tilordning av poster når du skal planlegge selskapets tilordningsscenarier, og til å sette opp regler som gir deg ønskede resultater. ### Kriteriebetingelser i tilknytningsregler Du kan bruke følgende betingelser i kriteriene for tilknytningsregler: Mellom. Samsvarer regelen med poster der verdien i kriteriefeltet er mellom to verdier som er definert i regelkriteriet. (Resultatene inkluderer ikke poster der verdien i kriteriefeltet er lik en av verdiene for regelen.) Bruk komma til å skille verdiene. Du må ikke bruke en strek (-) til å angi et verdiområde eller skille verdier. Bruk betingelsen Mellom bare for datofelt. Bruk datoformatet MM/DD/ÅÅÅÅ. Inneholder alle verdier. Regelen gir treff på poster der verdien i kriteriefeltet samsvarer med de eksakte verdiene. Delstrenger av verdiene, eller den samme verdien med ulik bruk av store og små bokstaver, søkes ikke ut. Du kan angi en enkeltverdi eller flere verdier atskilt med komma. Inneholder eksakt feltverdi. Samsvarer regelen med poster der kriteriefeltet inneholder hele strengen i kriteriefeltverdien, uten ekstra tegn. Hvis du for eksempel angir Lukket som kriterieverdi, samsvares regelen med poster der kriteriefeltverdien er Lukket, men ikke med poster der kriteriefeltverdien er Lukket/vunnet. Du kan ikke bruke betingelsen Inneholder eksakt feltverdi for datofelt eller nummerfelt. Inneholder ingen av verdiene. Samsvarer regelen med poster der kriteriefeltet inneholder hvilke som helst verdier som ikke er like kriterieverdien for regelen. Du kan ikke bruke betingelsen Inneholder ingen av verdiene for datofelt eller nummerfelt. Mindre enn eller lik. Samsvarer regelen med poster der verdien i kriteriefeltet er mindre enn eller lik kriterieverdien for regelen. Du kan bare bruke betingelsen Mindre enn eller lik for nummerfelt og valutafelt. Større enn eller lik. Samsvarer regelen med poster der verdien i kriteriefeltet er større enn eller lik kriterieverdien for regelen. Du kan bare bruke betingelsen Større enn eller lik for nummerfelt og valutafelt. Legg merke til følgende angående regelkriterier: En regel uten kriterier blir alltid vellykket. Regler evalueres i sekvensiell rekkefølge, og evalueringen stopper når kriteriene for en regel er oppfylt. Hvis for eksempel ti regler evalueres, og kriteriene for regel 6 er oppfylt, ignoreres regel 7, 8, 9 og 10 (det vil si at de ikke evalueres). Hvis det på samme måte ikke er noen kriterier for regel 6, blir regel 6 vellykket, og regel 7, 8, 9 og 10 ignoreres. For trinnvise instruksjoner om hvordan du setter opp tilknytningsregler, kan du se Sette opp tilknytningsregler.

Publisert August 2022 | Copyright © 2005, 2022, Oracle og/eller tilknyttede selskaper. Legal Notices.