| Skriv ut Åpne PDF-versjon av elektronisk hjelp

##### Konfigurere synlighetsinnstillinger for Analytics Tabellen nedenfor beskriver hvordan du setter opp området Innstillinger for Analytics-synlighet på siden Selskapsprofil i Oracle CRM On Demand. MERKNAD: Det kan vises flere felt hvis selskapet har aktivert enkelte funksjoner.
Felt | Beskrivelse
--- | ---
Emneområder for rapportering | Bruk denne plukklisten til å angi synligheten for brukere som vil vise sanntidsrapporter i Analytics. Disse rapportene gir sanntidsanalyser av data. Du kan velge en av disse verdiene: Ledersynlighet. Gjør at brukerne kan vise egne data og data som er direkte eid av deres underordnede. (Dette er standardinnstillingen.) Teamsynlighet. Gjør at brukerne kan vise egne data og data som deles med dem av firma- og salgsmulighetsteamene. Denne selskapsomfattende innstillingen gjelder med mindre brukere angir en verdi for innstillingen Emneområder for rapportering på siden Personlige detaljer. Hvis du vil ha flere opplysninger om rapporter, kan du se Analyse, spesielt emnet Om synlighet til poster i Analytics. MERKNAD: Hvis du vil begrense synligheten for poster i sanntidsrapporter i Analytics, må du velge en verdi i dette feltet.
Historiske emneområder | Bruk denne plukklisten til å angi synligheten for brukere som vil vise historiske rapporter i Analytics. Disse rapportene gir historiske analyser eller trendanalyser, eller de inneholder mer sammensatte beregninger enn beregningene i sanntidsrapporter. Du kan velge en av disse verdiene: Ledersynlighet. Gjør at brukerne kan vise egne data og data som er direkte eid av deres underordnede. (Dette er standardinnstillingen.) Teamsynlighet. Gjør at brukerne kan vise egne data og data som deles med dem av firma- og salgsmulighetsteamene. Full synlighet. Denne innstillingen kombinerer visningene Ledersynlighet og Teamsynlighet. Denne selskapsomfattende innstillingen gjelder med mindre brukere angir en verdi for innstillingen Historiske emneområder på siden Personlige detaljer. Hvis du vil ha flere opplysninger om rapporter, kan du se Analyse, spesielt emnet Om synlighet til poster i Analytics. MERKNAD: Hvis du vil begrense synligheten for poster i historiske rapporter i Analytics, må du velge en verdi i dette feltet.
Rollebasert Kan lese alle poster | Bruk denne plukklisten til å angi om du vil at Analytics skal bruke innstillingen Kan lese alle poster på posttypebasis, som definert på siden Tilgang til posttype i veiviseren for håndtering av roller. Hvis innstillingen Rollebasert Kan lese alle poster er aktivert via selskapsprofilen eller brukerprofilen din, og hvis synlighetsinnstillingen Kan lese alle poster er valgt av administratoren for brukerrollen din for en gitt posttype, kan du vise alle postene av denne posttypen i Analytics. Se Om innstillingen Rollebasert Kan lese alle poster hvis du vil ha veiledning om når og hvordan du aktiverer innstillingen Rollebasert Kan lese alle poster. Hvis innstillingen Rollebasert Kan lese alle poster ikke er aktivert, bruker Analytics synlighetssettet i feltene Emneområder for rapportering og Historiske emneområder.

Publisert August 2022 | Copyright © 2005, 2022, Oracle og/eller tilknyttede selskaper. Legal Notices.