| Skriv ut Åpne PDF-versjon av elektronisk hjelp

### Om segmenteringsveiviseren Du kan bruke segmenteringsveiviseren til å generere kontaktpersonsegmenter (det vil si lister over kontaktpersoner) basert på en kombinasjon av firma-, kontaktperson-, salgsmulighets- og serviceforespørselsfelt i Oracle CRM On Demand. De resulterende segmentene er flerdimensjonale kundelister for målrettede kampanjer. Du kan opprette følgende segmenttyper: Dynamisk segment. Dynamiske segmenter kan oppdateres når det er behov for det. Når du oppdaterer et dynamisk segment, blir filtrene som er lagret med segmentet, brukt på nytt på postene i Oracle CRM On Demand, og segmentet oppdateres slik at det inkluderer nye poster. Det nye segmentet overskriver det forrige segmentet. Statisk segment. Statiske segmenter opprettholdes som et stillbilde. Med et statisk segment kan du også manuelt velge kontaktpersonene som skal tas med i listen. Du kan ikke oppdatere et statisk segment. Eksternt segment. Eksterne segmenter er basert på data fra eksterne systemer eller kilder. Segmenteringsveiviseren finner poster i Oracle CRM On Demand som samsvarer med den eksterne listen over data, og returnerer koblede kontaktpersoner. Med segmenteringsveiviseren kan du gjøre følgende: Laste opp segmenter som kampanjemottakere i Oracle CRM On Demand Eksportere segmenter som CSV-filer ### Scenario for bruk av segmenteringsveiviseren Markedsføringsteamet planlegger å holde et markedsføringsarrangement i Tyskland for ledere i bilindustrien. På arrangementet kan lederne i selskapet ditt hjelpe til med å lukke store, aktive salgsmuligheter før kvartalet er omme. Du bruker disse filtrene for å generere et segment som støtter opp under dette forretningsbehovet: Jobbtittel for kontaktperson er satt til Administrerende direktør. Firmasted er satt til Tyskland. Firmabransje er satt til Bilindustri. Salgsfase for salgsmulighet er satt til Salgsmulighet for forhandling. Inntekt er over 1 000 000 euro. Det resulterende segmentet er en liste over kontaktpersoner i Oracle CRM On Demand som oppfyller alle kriteriene du har definert. Hvis en kontaktpersonpost skal tas med i listen, må den for eksempel (i tillegg til å ha jobbtittelen Administrerende direktør) være koblet til firma- og salgsmulighetposter som oppfyller kriteriene for posttypene.

Publisert August 2022 | Copyright © 2005, 2022, Oracle og/eller tilknyttede selskaper. Legal Notices.