| Skriv ut Åpne PDF-versjon av elektronisk hjelp

### Oppdatere postdetaljer Som hovedregel kan du oppdatere postopplysninger hvis du eier posten, hvis du er leder for eieren av posten eller hvis eieren gir deg redigeringstilgang til posten. Selskapsadministratoren kan imidlertid justere tilgangsnivåer for å begrense eller utvide din tilgang til poster. Hvis du vil endre statusen for en løsningspost, eller publisere en løsning, må dessuten brukerrollen din omfatte rettigheten Publiser løsninger. MERKNAD: Enkelte systemfelt er alltid skrivebeskyttet, og kan bare oppdateres av Oracle CRM On Demand. Noen eksempler på felt som alltid er skrivebeskyttet, er feltet Opprettet og feltet Opprettet: Dato. Begge disse feltene er tilgjengelige i mange posttyper. Du kan oppdatere poster på følgende måter: Ved å redigere felt internt. Du kan redigere enkeltfelt internt på listesider for poster, på detaljsider for poster og i koblede poster på detaljsiden for en hovedpost. Selskapsadministratoren kan aktivere eller deaktivere innebygd redigering i selskapsprofilen. Som standard er innebygd redigering aktivert. TIPS: Du kan åpne en postdetaljside på de fleste sider i en postrute på listesiden uten å navigere fra listesiden. Hvis du vil ha mer informasjon, se Om postruten på listesider og Bruke postruten på listesider. På mange listesider for poster og i mange lister over koblede poster på detaljsider for hovedposter kan du også redigere flere felt i flere poster internt samtidig. Hvis en liste støtter innebygd redigering av flere felt samtidig, vises et blyantikon øverst til venstre i listen. MERKNAD: Enkelte typer felt kan ikke redigeres internt i koblede poster på detaljsiden for en hovedpost. Hvis du vil ha flere opplysninger, se Oppdatere koblede poster fra hovedposter. Ved å oppdatere posten på redigeringssiden. Du kan gå til redigeringssiden ved å klikke på koblingen Rediger for en post på listesiden, eller klikke på knappen Rediger for en post på detaljsiden. Ved å importere poster: Bruke importassistenten til å importere postdata fra eksterne kommadelte filer (CSV-filer) hvis din brukerrolle har rettigheten Personlig import Bruke klientverktøyet for Oracle Data Loader On Demand Bruke Web-tjenester til å synkronisere poster med andre applikasjoner Hvilke posttyper du kan importere, er avhengig av rettighetene som er tilordnet til din brukerrolle. Hvis du vil ha mer informasjon om hvordan du importerer poster fra eksterne CSV-filer og andre eksterne kilder, se Import- og eksportverktøy. Dette emnet beskriver hvordan du redigerer felt internt og hvordan du oppdaterer poster på postredigeringssiden. MERKNAD: Du kan ikke bruke funksjonaliteten for innebygd redigering på en postlisteside når et forhåndsvisningsvindu er åpent eller når du bruker meldingssenteret. ### Redigere enkeltfelt internt Fremgangsmåten nedenfor beskriver hvordan du redigerer enkeltfelt internt i lister over poster og på postdetaljsider. Innebygd redigering må være aktivert for at du skal kunne oppdatere felt internt. MERKNAD: Når du redigerer et enkeltfelt internt, blir du noen ganger bedt om å gå til redigeringssiden for å fullføre redigeringen. Denne meldingen vises hvis du må redigere flere felt, eller hvis en forretningsprosess er knyttet til feltet som du redigerte internt. Slik redigerer du enkeltfelt internt Hold musepekeren over feltet du vil oppdatere, i listen over poster eller på en postdetaljside. Et redigeringsikon vises på høyre side av feltet. Et annet ikon vises avhengig av felttypen. Hvis et felt på en detaljside er skrivebeskyttet, og du holder musepekeren over feltet, vises ingen opplysninger. Det skjer ingenting når du klikker i feltet. Hvis et felt på en oversiktsside er skrivebeskyttet, og du holder musepekeren over feltet, vises opplysninger. I tillegg vises et skrivebeskyttet, innebygd redigeringsprogram når du klikker i det skrivebeskyttede feltet. Klikk på redigeringsikonet eller klikk i feltet for å aktivere redigeringsmodus for innebygd redigering. For noen av feltene er det forskjell på å klikke i feltene og å klikke på redigeringsikonet. Hvis du for eksempel klikker i et telefonfelt, vises et tekstredigeringsprogram i feltet, og du kan skrive inn telefonnummeret direkte. Hvis du klikker på redigeringsikonet, vises et telefonredigeringsprogram, og brukeren kan angi landskode, retningsnummer, telefonnummer og internnummer separat. Oppdater verdien i feltet. Klikk på det grønne hakemerkeikonet eller trykk på Enter for å lagre endringene. Hvis du vil annullere endringer, klikker du på det røde X-ikonet eller trykker på Esc. ### Redigere flere felt internt i lister over poster Hvis du vil redigere flere felt internt i en liste over poster, må du merke deg følgende: Bare postene som vises i listen til enhver tid, kan oppdateres. Hvis du for eksempel filtrerer en liste slik at bare enkelte poster vises, kan du bare oppdatere disse postene. Skrivebeskyttede felt er nedtonet, og du kan ikke oppdatere disse. Obligatoriske felt er markert som følger: Hvis et statisk oppsett brukes for posttypen, er de obligatoriske feltene markert med en rød stjerne og rød tekst i kolonneoverskriften. Hvis et dynamisk oppsett brukes for posttypen, vises de obligatoriske feltene med en rød kantlinje. Hvis et felt er betinget obligatorisk, vises feltet med en rød kantlinje. Et betinget obligatorisk felt er et felt som ikke er obligatorisk som standard, men blir obligatorisk hvis dataene i andre felt for posten oppfyller bestemte kriterier. Hvis et plukklistefelt for flervalg er redigerbart, vises oppslagsikonet ved siden av feltet. Hvis et valutafelt er redigerbart, vises valutaikonet ved siden av feltet. Hvis det er definert et dynamisk sideoppsett for posttypen for rollen din, og hvis du oppdaterer det styrende plukklistefeltet for det dynamiske oppsettet, kan det være at noen felt som var obligatoriske for posten, ikke lenger er obligatoriske eller at noen felt som ikke var obligatoriske, blir obligatoriske. På samme måte kan felt som var redigerbare, bli skrivebeskyttet, eller felt som var skrivebeskyttede, kan bli redigerbare. En oppdatering du gjør i et felt, kan medføre ytterligere oppdateringer av posten. I slike tilfeller vises en melding når du prøver å lagre endringene. Hvis feltet eller feltene som må oppdateres ytterligere, vises i listen, kan du foreta oppdateringene av feltene direkte i listen før du lagrer endringene. Ellers blir du bedt om å gå til redigeringssiden for den første posten i listen som må oppdateres ytterligere. Hvis du går til redigeringssiden og oppdaterer posten, og deretter lagrer endringene i Oracle CRM On Demand, kommer du automatisk tilbake til listen du redigerte. Hvis en oppdatering av et felt i en post av en eller annen grunn mislykkes når du redigerer posten internt, lagres ingen av endringene i feltene i denne posten. Hvis oppdateringene av én eller flere poster mislykkes, vises en feilmelding etter at du har lagret endringene. Feilmeldingen viser postene der oppdateringene mislyktes. Fremgangsmåten nedenfor beskriver hvordan du redigerer flere felt internt samtidig i en liste over poster. Slik redigerer du flere felt internt i en liste over poster Klikk på blyantikonet i listen over poster for å aktivere redigeringsmodus. Oppdater feltverdiene etter behov. TIPS: Du kan bruke tabulatortasten og oppover- og nedoverpiltasten på tastaturet til å flytte markøren mellom feltene. Når du er ferdig med å oppdatere postene i listen, klikker du på det grønne hakemerkeikonet øverst eller nederst i listen for å lagre endringene. Du kan når som helst annullere endringene før du lagrer dem. Klikk i så fall på det røde X-ikonet øverst eller nederst i listen, eller trykk på Esc. Hvis du annullerer endringene, lagres ingen av endringene du har gjort i feltene i postene i listen. ### Oppdatere postdetaljer på postredigeringssider Fremgangsmåten nedenfor beskriver hvordan du oppdaterer postdetaljer på en redigeringsside. Slik oppdaterer du postdetaljer på en redigeringsside Klikk på koblingen Rediger for posten på postlistesiden, eller klikk på knappen Rediger på tittellinjen på detaljsiden. Oppdater de nødvendige opplysningene på postredigeringssiden. Lagre posten: Klikk på Lagre for å lagre denne posten og deretter åpne postdetaljsiden (der du kan koble opplysninger til denne posten). Klikk på Lagre og ny for å lagre denne posten og deretter åpne redigeringssiden (der du kan opprette en ny post). MERKNAD: Administratoren kan konfigurere et felt slik at det er betinget obligatorisk, det vil si at feltet ikke er obligatorisk som standard, men blir obligatorisk hvis dataene i andre felt for posten oppfyller bestemte kriterier. Når dette skjer, vises en rød stjerne (*) ved siden av feltet som nå er et obligatorisk felt. Hvis tekstetiketten vises for feltet, vises den med rød tekst. Hvis feltet er tomt, må du oppdatere det før du lagrer posten. For informasjon om visse begrensninger som gjelder ved redigering av betinget obligatoriske felt, se Om betinget obligatoriske felt.

Publisert August 2022 | Copyright © 2005, 2022, Oracle og/eller tilknyttede selskaper. Legal Notices.