| Skriv ut Åpne PDF-versjon av elektronisk hjelp

### Optimalisere ytelsen Hver gang du åpner en rapport eller analyse, hentes dataene fra databasen, behandles på rapporteringstjeneren og vises på siden. Jo mer sammensatt analysen er, jo lengre tid kan det ta å sende en spørring til databasen for å hente og presentere dataene. Dette emnet inneholder retningslinjer som hjelper deg å opprette rapporter som vises så raskt som mulig. Før du begynner. Gjør følgende: Les gjennom de forhåndsdefinerte rapportene i Oracle CRM On Demand. Disse rapportene dekker kanskje de fleste rapporteringsbehovene dine. Ta opplæringskurs. Samle rapporteringsbehovene dine, og få dem godkjent av andelseierne. Kontroller innstillingene i leseren for å sikre at leserklienten er riktig konfigurert for ytelse. Lær om rapportytelse. Hvis du vil ha flere opplysninger, se Om rapportytelse. ### Om emneområder Du kan bruke de to emneområdetypene, avhengig av rapporterings- og forretningsbehovene. Emneområdene for analyse bør brukes når det er mulig for å bygge rapporter. Disse emneområdene er bygd med et spesielt konstruert datalager som er finjustert for bedre spørringsytelse. Datalageret som brukes til emneområder for analyse, oppdateres hver dag. Rapporter som bygges ved hjelp av disse emneområdene. vises raskere enn emneområder for rapportering, selv for store og sammensatte spørringer. Emneområdene for rapportering er bygd med den samme databasen som der alle andre brukertransaksjoner i applikasjonen forekommer, og de konkurrerer dermed om de samme ressursene som applikasjonen er avhengig av, når data skal hentes for rapporter. ### Retningslinjer for bruk av et emneområde for rapportering Følg disse retningslinjene hvis du bruker et emneområde for rapportering: Når det er mulig, bruker du felt fra adressemappene (utvidet). Når det er mulig, minimerer du bruken av følgende: Egendefinerte plukklistefelt. Felt fra hvilken som helst mappe av typen Eid av bruker. Bruk i stedet feltet Eier. Felt fra mappen Primær kontaktperson i mappen Firma. CAST-funksjoner for dato- eller dato/klokkeslett-felt. Feltene Overordnet firma, Sist endret av, Opprettet av og Leder. Felt fra mapper av datotypen, for eksempel Opprettelsesdato og Lukkingsdato. Selv om disse mappene gir en enkel måte å gruppere datoattributtet til uke, måned, kvartal eller år på, vil bruk av dem også gjøre spørringen mer sammensatt, og det kan ha innvirkning på rapportytelsen. Hvis du opplever ytelsesproblemer med felt fra datomappene, kan du prøve å bruke dato- eller dato/klokkeslett-felt fra mappen Primær posttype. Åpne for eksempel emneområdet Salgsmulighet og velg feltet Lukkingsdato i mappen Salgsmuligheter i stedet for et felt fra mappen Lukkingsdato. ### Retningslinjer for forbedret ytelse Følg disse retningslinjene for å forbedre ytelsen: #### Bygg rapporter trinnvis Gjør følgende: Start i det små, og test rapporten mens du bygger den. Begynn med noen få felt, og test dem før du legger til flere kolonner. Test filtrene for å finne ut hvilken rekkefølge som er best å bruke. Ulike rekkefølger kan øke eller redusere ytelsen, men dette finner du bare ut av gjennom prøving og feiling. #### Minimer bruk av posttyper som krysser felt eller kolonner Følg disse retningslinjene: Kolonner. Når du velger kolonner fra flere posttyper for analysen, gjør du dataspørringen mer sammensatt. Dette kan påvirke hastigheten ved visning av resultater. Du må derfor tenke over dette når du tar med felt som krysser posttyper, i en rapport. Kolonnevelgere. Hold alle kolonnevelgere innenfor samme posttype. Når det er mulig, unngår du å bruke en kolonnevelger som krysser over til en annen posttype. Ledetekster. Prøv å få alle ledetekster til å referere til felt i samme posttypemappe. #### Bruk indekserte felt Gjør følgende: Bruk indekserte felt til å filtrere data i sanntidsrapporter. Indekserte felt er optimalisert, slik at rapportresultatene vises raskere. Planlegg fremover når du konfigurerer data, slik at du sikrer at de riktige dataene er lagret i de indekserte feltene. Hvis du følger denne fremgangsmåten, kan du bygge rapporter som bruker de indekserte feltene, og bygge dem inn på de beste stedene. Oracle CRM On Demand har også et begrenset antall indekserte egendefinerte felt. Antallet varierer etter felttype og posttype. #### Begrens organisasjonshierarkiet til fem nivåer Jo høyere en bruker er i organisasjonshierarkiet, jo flere data returneres, og jo saktere kjører rapporten. Begrens derfor hierarkiet til maksimalt fem nivåer. #### Bruke filtre Bruk av filtre begrenser datamengden som returneres når du åpner en analyse. Filtrering kan øke hastigheten på kjøring av rapporten. Bruk filtre som første trinn i bygging av en rapport. Hvis selskapet har mange data, må du ikke kjøre den første forhåndsvisningen av en rapport før du har brukt filtre. Filtrer kjøreposttypen som en prioritet. Når du bruker et emneområde for aktiviteter, filtrerer du for eksempel Aktiviteter. Velg de mest restriktive filtrene først, og reduser deretter restriksjonene etter behov ved å prøve deg frem. Du bør imidlertid tenke over disse retningslinjene når du legger til filtre: Hvis et filter refererer til en kolonne med en underliggende CASE-formel, kan dette filteret ha negativ innvirkning på rapporteringsytelsen, avhengig av formelen og hvilken relatert behandling som er nødvendig. Når du filtrerer et felt i en CASE-setning eller en annen formel, prøver du deg frem for å finne ut hvordan filtreringen har innvirkning på rapporteringsytelsen. Still deg selv disse spørsmålene før du bruker en CASE-formel: Kan denne klassifiseringen utføres i Oracle CRM On Demand ved hjelp av funksjonen Arbeidsflyt? Vises klassifiseringskoden i andre rapporter? I så fall kan du vurdere å opprette en ny kolonne og bygge en arbeidsflyt for å fylle den. En rapport som filtrerer et egendefinert datofelt, kan kjøre raskere enn en lignende rapport som filtrerer et egendefinert dato/klokkeslett-felt, ettersom alle dato/klokkeslett-felt involverer omregning av tidssoner, og dette har innvirkning på rapporteringsytelsen. Når det er mulig, bør du derfor filtrere egendefinerte datofelt i stedet for egendefinerte dato/klokkeslett-felt. Unngå å bruke et OR-ledd på ulike posttyper eller kolonner (for eksempel der SR.Type = 'A' OR SR.Priority = 'High' OR Account.Industry = 'Medical'). Prøv i stedet følgende: Fjern OR-leddet, og utfør videre klassifisering i pivottabellen. Del rapporten inn i flere mindre rapporter, og slå sammen resultatene ved hjelp av den kombinerte analysen. #### Følg retningslinjene for å definere ledetekster Du kan definere ledetekster for rapportene i redigeringsprogrammet for analyse. Med disse ledetekstene kan brukere som åpner den ferdige rapporten, foreta valg for å begrense dataene i rapporten. Ved kjøring av en rapport som bruker ledetekster, påvirkes brukerens opplevelse av behandlingstiden for ledetekster og behandlingstiden for rapporten. Gjør følgende hvis du legger til ledetekster i rapporten: Minimer antallet ledetekster som brukes i en rapport. Unngå å bruke bilder med høy oppløsning i bildeledetekster. Det anbefales at du ikke bruker et bilde i en rapport som overskrider 100 punkter per tomme (ppt). Bruk bilder med 50 ppt eller lavere for best ytelse. Når du definerer ledetekster, velger du Ingen eller Alle verdier på menyen Hvilke verdier skal vises for brukeren for raskest ytelse. Unngå å bruke valget Filtrer begrensede verdier. Dette valget begrenser ledetekstvalgene som vises i rapporten. Restriksjonen er basert på andre filtre og ledetekster som brukes på rapporten. Hvis en rapport inneholder store mengder data, kan dette valget redusere rapporteringsytelsen. Når du skal velge Ingen, Alle verdier eller Filtrer begrensede verdier, anbefales det at du opprettholder balansen mellom nivået på rapporteringsytelsen du vil ha, og den optimale presentasjonen av valgbare verdier for brukerne. #### Angi neddrillingskoblinger i detaljrapporter Gjør følgende i stedet for å opprette en rapport som presenterer en lang liste med datatabeller og diagrammer: Utform en første rapport som viser sammendragsopplysningene eller trendene, og la brukeren drille ned i detaljene. Bygg rapporter for mer detaljerte opplysninger ved hjelp av data fra den første rapporten. Angi deretter neddrillingskoblinger i sammendragsrapporten. Fremgangsmåten nedenfor beskriver hvordan du kobler rapporter til tabeller. Slik kobler du rapporter til tabeller Klikk på ikonet Formater kolonne for å åpne dialogboksen Kolonneegenskaper. Klikk på fanen Kolonneformat. Velg Naviger i rullegardinlisten Verdisamhandlingstype. Se etter en detaljert rapport du vil drille ned på, i feltet Naviger til en annen analyse, og klikk deretter på OK. #### Begrense antallet settoperasjoner Du kan bruke avanserte funksjoner til å kombinere spørringer. Deretter kan du utføre settoperasjoner, for eksempel sammenslåinger, kryssinger og andre sammenføyningshandlinger på spørringene for å bygge en endelig rapport. Jo flere spørringsresultater som kombineres, jo lengre behandlingstid trengs for å kjøre den endelige rapporten. Den raskeste behandlingen får du ved å begrense antallet settoperasjoner til maksimalt tre. #### Klargjøre HTML-kode og beretninger Gjør følgende når du bruker HTML i forbindelse med SQL: Kontroller at HTML-koden er tydelig og nøyaktig, og at den ikke inneholder unødvendige koder eller overflødige opplysninger. Kontroller at beretningene er tydelige og nøyaktige, og at de ikke inneholder unødvendige instruksjoner. Nøyaktige beretninger gjør den angitte formateringen mer effektiv og reduserer ytelsesproblemer. #### Fjerne kolonner i pivottabeller Du kan bruke pivottabeller til å vise rapporten i flere visninger uten å skrive flere rapporter, men de kan også ha innvirkning på ytelsen. Når det er mulig, fjerner du kolonner som ikke brukes i selve pivottabellen, fra rapportkriteriene (i trinn 1, Definer kriterier). #### Bruke pivoterte resultater i diagram Når det er mulig, bruker du valget Pivoterte resultater for diagram for hver pivottabell som må ha et diagram, i stedet for å opprette en separat diagramvisning. Flere diagrammer i en analyse kan gi behov for mer behandling, ettersom Oracle CRM On Demand må opprette diagrammene enkeltvis i stedet for samtidig med pivottabellen. #### Kontrollere at rapporter kan skaleres Rapporter kjøres kanskje bra i en test før alle produksjonsdataene er importert. Når produksjonsdataene er importert, kan det økte datavolumet ha negativ innvirkning på rapporteringsytelsen. Hvis du holder på å implementere Oracle CRM On Demand, bør du ta deg tid til å teste og finjustere rapporter flere ganger etter at alle produksjonsdataene er importert. #### Bruk optimalisert kode og UTC-felt i filtre Mange emneområder for rapportering inneholder spesialfelt i dimensjonene som er optimalisert for å redusere spørringstiden når de brukes i filtre. Optimaliserte felt slutter med ordene Kode eller UTC. Dimensjonen Firma har for eksempel feltet Firmatype. Det finnes også et felt med navnet Firmatypekode, som er den optimaliserte versjonen av feltet Firmatype. Optimaliserte og ikke-optimaliserte felt gir de samme resultatene i rapporter, men bruk av det optimaliserte feltet i filteret gir raskere spørringer. Denne metoden er raskere enn å bruke det ikke-optimaliserte feltet. Hvis du bruker disse feltene i filterbetingelser, kan du redusere antall tabellsammenslåinger og unngå tidsstempelkonverteringer som er basert på selskapets tidssone. Merknad: Disse optimaliserte feltene støtter språkoversettelser for alle støttede språk, men endring av posttypenavn støttes ikke. Hvis du vil forbedre ytelsen for analyser som bruker filtre for optimaliserte plukklistefelt, kan du bruke verdiene for optimaliserte plukklistefelt (kode) i filteret i stedet for verdiene fra mappene for optimaliserte egendefinerte felt, som avhenger av språket for selskapet.

Publisert August 2022 | Copyright © 2005, 2022, Oracle og/eller tilknyttede selskaper. Legal Notices.