| Skriv ut Åpne PDF-versjon av elektronisk hjelp

##### Sette opp brukere (partnere) Før du begynner. Når du skal utføre denne prosedyren, må rollen din ha rettigheten Håndter brukere i partnerorganisasjonen. Når du setter opp en bruker, bestemmer feltene nedenfor hva brukeren kan få tilgang til, vise og gjøre. Du må bruke feltene på riktig måte. Feltet Status. Når du setter opp en bruker for første gang, kan du gi brukeren tilgang til Oracle CRM On Demand umiddelbart ved å sette brukerens status til Aktiv og angi at de nødvendige påloggingsopplysningene skal sendes til brukeren når du lagrer brukerposten, i Oracle CRM On Demand. Hvis du imidlertid ikke vil at brukeren skal få tilgang til Oracle CRM On Demand før senere, kan du sette opp brukerposten og sette brukerens status til Inaktiv. Når du senere vil gi brukeren tilgang til Oracle CRM On Demand, endrer du statusen til Aktiv og bruker funksjonen for å tilbakestille passord til å sende de nødvendige påloggingsopplysningene til brukeren via e-post. Feltet Rapporterer til eller Rapporterer til (alias). Rapporteringsstrukturen bestemmer hvilke poster som lederne kan få tilgang til. Den bestemmer også hvilke data som inkluderes i beregninger for prognoser, i tillegg til i rapportene for ledere og overordnede. Siden der du setter opp brukere, kan inneholde feltet Rapporterer til eller feltet Rapporterer til (alias), men kan ikke inneholde begge disse feltene. Hvis du vil ha flere opplysninger om feltene Rapporterer til og Rapporterer til (alias), se Om feltene Rapporterer til og Rapporterer til (alias) i brukerposter. TIPS: Registrer først brukere som er øverst i rapporteringshierarkiet. Feltet Rolle. Brukerens rolle bestemmer brukerens tilgang til faner, funksjoner, poster og sideoppsett. MERKNAD: Selskapsadministratoren bestemmer hvilke roller du kan tilordne til brukere i partnerorganisasjonen. Når du oppretter en bruker i partnerorganisasjonen, fylles feltet Partnerorganisasjon for brukerposten ut automatisk med navnet på partnerorganisasjonen, og du kan ikke endre det. ### Om påloggingsopplysninger for nye brukere Når en ny bruker skal logge seg på Oracle CRM On Demand, må brukeren ha en midlertidig URL-adresse for Oracle CRM On Demand og et midlertidig passord. Du kan angi at påloggingsopplysningene fra Oracle CRM On Demand skal sendes til brukeren når du oppretter brukerkontoen, eller du kan gjøre det senere på følgende måte: Hvis du vil sende påloggingsopplysningene når du setter opp brukerkontoen, merker du av for Send passord via e-post når jeg klikker på Lagre for brukerposten før du lagrer brukerposten første gang. Du må merke av i boksen før du lagrer posten for første gang, hvis du vil at opplysningene skal sendes til brukeren umiddelbart. Påloggingsopplysningene sendes til brukeren via e-post i to deler: Den første e-postmeldingen inneholder en midlertidig URL-adresse. Den andre e-postmeldingen inneholder et midlertidig passord og detaljer om brukerens påloggings-ID. Hvis du vil sende påloggingsopplysningene til brukeren senere, må du ikke merke av for Send midlertidig passord via e-post når jeg klikker på Lagre når du oppretter brukerposten. Når du senere vil sende påloggingsopplysningene til brukeren, kan du sende opplysningene fra Oracle CRM On Demand ved å klikke på knappen Tilbakestill passord i brukerposten. Når du klikker på knappen Tilbakestill passord, blir påloggingsopplysningene sendt til brukeren via e-post i to deler: Den første e-postmeldingen inneholder en midlertidig URL-adresse. Den andre e-postmeldingen inneholder et midlertidig passord. I dette tilfellet inneholder ikke e-postmeldingen detaljer om brukerens påloggings-ID. ### Om å slette brukere Du kan ikke slette brukere. Når en ansatt forlater selskapet, må du endre statusen for denne brukeren til Inaktiv. Prosedyren nedenfor beskriver hvordan du setter opp et medlem i organisasjonen din som en bruker i Oracle CRM On Demand. Slik definerer du en bruker Klikk på den globale koblingen Administrasjon øverst til høyre på enhver side. Klikk på Egenadministrasjon for partner under Brukerstyring og tilgangskontroller. Siden Brukerliste åpnes med en liste over brukere i partnerorganisasjonen. Gjør ett av følgende på siden Brukerliste: Klikk på Ny bruker for å legge til en ny bruker. Du kan redigere brukeropplysninger ved å klikke på brukerens etternavn og deretter på knappen Rediger på siden Brukerdetaljer. Fyll ut opplysningene på siden Rediger bruker. Hvis du vil ha flere opplysninger, se Brukerfelt. Lagre posten. TIPS: Du kan begrense brukerpostene som vises, ved å opprette filtrerte lister. Hvis du vil ha opplysninger om filtrerte lister, se Arbeide med lister. Enhver liste over brukerposter som du åpner, viser bare brukerne som oppfyller kriteriene i listefilteret, og som er medlemmer i partnerorganisasjonen. Prosedyren nedenfor beskriver hvordan du åpner en filtrert liste over brukere. Slik åpner du en filtrert liste over brukere Klikk på den globale koblingen Administrasjon øverst til høyre på enhver side. Klikk på Egenadministrasjon for partner under Brukerstyring og tilgangskontroller. Siden Brukerliste åpnes med en liste over brukere i partnerorganisasjonen. Velg et alternativ fra rullegardinlisten på siden Brukerliste.

Publisert August 2022 | Copyright © 2005, 2022, Oracle og/eller tilknyttede selskaper. Legal Notices.