| Skriv ut Åpne PDF-versjon av elektronisk hjelp

#### Om opplysningene i endrede felt i poster I Oracle CRM On Demand brukes følgende systemfelt til å lagre opplysninger om den seneste endringen i en post: Endret eksternt Endret: Dato Endret av Endret: Ekstern dato I enkelte tilfeller skrives opplysninger til ett eller flere av disse feltene for å gjenspeile en endring i posten som ikke er forårsaket av en eksplisitt brukerhandling i Oracle CRM On Demand. Derfor anbefaler vi ikke å benytte opplysningene i disse feltene til å spore endringene som brukerne gjør i poster. Bruk i stedet sporingsfunksjonen til å spore endringene som brukerne gjør i bestemte felt i poster. Hvis du vil ha opplysninger om tilpasning av sporingen for posttyper, se Tilpasse sporing. Hvis du vil ha opplysninger om hvordan du viser endringene av feltoppsett, roller og tilgangsprofiler, se Vurdere endringer av sporingskonfigurasjon for administrasjon. Her er et eksempel på en systemendring i feltet Endret av i en post. En bruker sletter et firma som er koblet til en kontaktpersonpost som primærfirma for kontaktpersonen. Når den slettede firmaposten ryddes fra databasen, fjernes koblingen mellom det slettede firmaet og kontaktpersonen fra databasen. Etter at koblingen er fjernet fra databasen, og kontaktpersonposten åpnes av en hvilken som helst bruker, velger Oracle CRM On Demand et annet koblet firma som primærfirma for kontaktpersonen, og ID-en for firmaet skrives til feltet for primærfirma. Hvis ingen firmaer er koblet til kontaktpersonen, oppdaterer Oracle CRM On Demand posten for å gjenspeile dette. Deretter oppdater Oracle CRM On Demand feltet Endret av med navnet på brukeren som åpnet kontaktpersonposten. Når det gjelder poster som er eid av en gruppe, kan dessuten opplysningene i systemfeltene i posten bli oppdatert automatisk etter at en bruker er slettet fra gruppen. Hvis navnet på brukeren som slettes fra gruppen, vises i feltet Eier i en delt post som gruppen eier, blir navnet i feltet Eier i denne posten endret til navnet på et annet medlem av gruppen etter at den forrige eieren er slettet fra gruppen. Når det gjøres en slik endring i eierskapet til en salgsmulighetspost eller en porteføljepost, oppdateres systemfeltene som inneholder opplysninger om den seneste endringen i posten, og opplysningene viser at posten er oppdatert av brukeren Oracle-administrator. Systemfeltene blir imidlertid ikke oppdatert for de andre posttypene som støtter grupper. For alle posttyper som støtter grupper, blir ikke endringen i feltet Eier i den delte posten inkludert i sporingen når feltet endres som et resultat av at brukeren blir slettet fra gruppen, selv om feltet Eier er konfigurert for sporing for posttypen. Feltet Endret av for en post kan også vise navnet på en bruker som ikke har de nødvendige tilgangsrettighetene til å oppdatere posten direkte. Når statusen for en bruker endres fra Aktiv til Inaktiv eller fra Inaktiv til Aktiv, oppdateres verdiene i feltene Aktive brukere og Inaktive brukere på siden Selskapsprofil. Som et resultat av endringene i disse feltene oppdateres feltet Endret av på siden Selskapsprofil for å vise navnet på brukeren som oppdaterte brukerposten, selv om brukeren som utførte denne endringen, ikke har den nødvendige rettigheten til å oppdatere selskapsprofilen.

Publisert August 2022 | Copyright © 2005, 2022, Oracle og/eller tilknyttede selskaper. Legal Notices.