| Skriv ut Åpne PDF-versjon av elektronisk hjelp

## Naturvitenskapsprosesser Du kan utføre følgende oppgaver i Oracle CRM On Demand Life Sciences Edition: ### Spore hendelser Du kan planlegge og spore hendelser, for eksempel en utdanningshendelse, ved hjelp av hendelsessidene. En hendelse kan være så enkel som et lunsjmøte på et kundekontor eller så sammensatt som en seminarserie eller et nasjonalt salgsmøte for et selskap. Hvis du vil ha flere opplysninger om planlegging og sporing av hendelser, se Hendelser. ### Forretningsplanlegging Forretningsplanleggingssidene er et fundament for forretningsplanleggingsaktiviteter i legemiddelbransjen. Du kan angi mål for firmaer, kontaktpersoner og produkter. Du kan koble disse målene til langsiktige strategiske planer, kortsiktige målsetninger, hierarkiske firmaplaner, nøkkelpersonplaner eller varemerkeplaner. Hvis du vil ha flere opplysninger om håndtering av forretningsplaner, se Forretningsplanlegging. ### Samle kontaktperson- og firmadetaljer og planlegge salgsbesøk Du kan samle inn og lagre mer detaljerte opplysninger om salgsbesøk via besøksaktivitetsdelen av detaljsidene for kontaktperson og firma. Disse sidene inneholder en liste over besøksaktiviteter og besøkshistorikk for en kontaktperson eller et firma. Hvis du vil ha flere opplysninger om bruk av kontaktpersonsidene, se Kontaktpersoner. Hvis du vil ha flere opplysninger om bruk av firmasidene, se Firmaer og Arbeide med aktivitetslister. ### Planlegge salgsbesøk Selgere kan utføre planleggingsoppgaver før et besøk hos et firma ved å se på den tilknyttede kontaktpersonen og firmaforbindelsene. De kan også finne de beste besøkstidene for kontaktpersonen og opplysninger om kontaktpersonens medisinske lisens. Ved hjelp av denne planleggingen kan selgeren bestemme følgende: Hvilke produkter som skal forklares Hvor mange prøver eller reklameartikler som skal deles ut Hvilken signatur som er nødvendig for å fullføre salgsbesøket Hvis du vil ha flere opplysninger om disse oppgavene, se Spore salgsbesøk til kunder, Spore de beste besøkstidene, Delstatslisens for kontaktperson og Massebesøksplanlegging. ### Samle kundeopplysninger for å oppfylle lovbestemte krav Du kan samle inn følgende opplysninger om kundebesøk: Detaljer om produkter Prøver som er utlevert til kunder Prøver kunder har bedt om Reklame- eller opplæringsartikler som er utlevert til kunder Meldingsplaner som er diskutert Svar på meldinger Kundesignaturer som er innhentet Disse opplysningene er vanligvis nødvendige for å oppfylle forskriftene fra Mattilsynet og lignende instanser i andre land. Du kan lagre disse opplysningene på besøksaktivitetslistesiden i en kontaktpersondetaljpost. Hvis du vil ha flere opplysninger om aktivitetssidene, se: Kalender og aktiviteter Arbeide med aktivitetslister Spore salgsbesøk til kunder ### Håndtere prøver Prøveadministratorer kan gjennomføre forretningsprosesser, for eksempel opprettelse av lagerperioder, fordelingsposter og prøvelagerposter for selgere. Selgerne kan opprette lagersporingsrapporter på forespørsel fra prøveadministratoren, og lukke eller avstemme lagerperioder. Selgerne kan i tillegg korrigere lagre, overføre prøver inn og ut samt levere prøver, som genererer utbetalingstransaksjoner. Hvis du vil ha flere opplysninger om disse oppgavene, se Håndtere prøver. ### Håndtere kundepresentasjoner Salgs- og markedsføringsorganisasjoner kan håndtere multimedie- eller grafikkfilinnhold, opprette meldingsplaner og distribuere disse meldingsplanene til det utegående salgskorpset. Salgsorganisasjoner kan deretter gi skreddersydde presentasjoner til kunder, og automatisk foreta målinger relatert til kunderespons. Disse målingene sendes til markedsføringsorganisasjonen for analyse. Bruk Oracle CRM On Demand Life Sciences Edition med en frakoblet klientapplikasjon. Klienten er nødvendig for å gjennomføre kundepresentasjoner og foreta målingene av kunderespons. Til håndtering av presentasjonsinnholdet og meldingsplanene brukes Personalized Content Delivery (PCD), en type programvare for salgspresentasjon. Hvis du vil ha flere opplysninger om PCD, se Personalized Content Delivery. ### Håndtere analyser En selger, en markedsføringsorganisasjon, en ledergruppe eller et administrativt team i et legemiddelselskap kan opprette detaljerte analytiske rapporter i Analytics. Besøkshistorikk, Hendelser og PCD har analysekomponenter som gjør det mulig å håndtere analyser i disse områdene av Oracle CRM On Demand Life Sciences Edition. Hvis du vil ha flere opplysninger om bruk av analyser, kan du se Komme i gang med analyser. ### Opprette integreringshendelser og arbeidsflytregler Integreringshendelser støttes for følgende posttyper for biovitenskap og biovitenskapsrelaterte posttyper: Aktivitet Forretningsplan Kampanje Delstatslisens for kontaktperson Hendelse Midler Forespørsel om midler Fordeling for kontaktperson i helsevesen Lagerperiode MDF-forespørsel Meldingsplan Mål Ordre Prøvelager Prøveparti Prøveforespørsel Prøveforespørselartikkel Prøvetransaksjon Transaksjonsartikkel Hvis du vil ha flere opplysninger om integreringshendelser og arbeidsflytregler, se Om integreringshendelser og Opprette arbeidsflytregler. ### Foreta aktivitetsvurderinger Hvis selskapsadministratoren har satt opp aktivitetsvurderingsskript, kan du foreta vurderinger av oppgaver, avtaler, besøk eller planlagte besøk for et firma eller en kontaktperson. Hvis du vil ha flere opplysninger om vurderinger, se Sette opp vurderingsskript og Bruke aktivitetsvurderingsskript. ### Legge til bøker i posttyper for biovitenskap Bøker støttes for følgende posttyper for biovitenskap og biovitenskapsrelaterte posttyper: Fordeling Forretningsplan Hendelse Fordeling for kontaktperson i helsevesen Lagersporingsrapport Lagerperiode Mål Prøveparti Prøvetransaksjon Du kan bestemme hvilken bok en bruker skal se som standard i bokvelgeren for hver posttype. Hvis du vil ha mer informasjon, se Sette opp standardbøker etter posttype for en bruker. Hvis du vil ha flere opplysninger om bøker generelt, se Bokhåndtering.

Publisert August 2022 | Copyright © 2005, 2022, Oracle og/eller tilknyttede selskaper. Legal Notices.