| Skriv ut Åpne PDF-versjon av elektronisk hjelp

### Arbeide med hjemmesiden for firma Hjemmesiden for firma er startpunktet for all firmahåndtering. MERKNAD: Selskapsadministratoren kan tilpasse oppsettet for hjemmesiden for firma. Hvis din brukerrolle omfatter rettigheten Tilpass hjemmesider, kan du dessuten legge til områder på siden og fjerne områder fra siden. ### Opprette et firma Du kan opprette et firma ved å klikke på knappen Ny i området Mine nylig viste firmaer. Hvis du vil ha flere opplysninger, se Opprette poster og Firmafelt. ### Arbeide med firmalister Området Firmalister inneholder flere filtrerte lister. Oracle CRM On Demand leveres med et sett med standardlister. Alle standardlister er offentlige. Du og lederne kan opprette flere lister som er basert på andre kriterier. Tabellen nedenfor inneholder en beskrivelse av standardlistene for firmaer.
Firmaliste | Filtre
--- | ---
Alle firmaer | Alle firmaer, sortert alfabetisk etter firmanavn
Alle kundefirmaer | Firmaer der firmatypen er Kunde
Alle firmakonkurrentfirmaer | Firmaer der firmatypen er Konkurrent
Alle firmapartnerfirmaer | Firmaer der firmatypen er Partner
Alle prospektfirmaer | Firmaer der firmatypen er Prospekt
Nylig opprettede firmaer | Alle firmaer, sortert etter opprettelsesdato
Nylig endrede firmaer | Alle firmaer, sortert etter endringsdato
Alle firmaer som det kan opprettes referanse til | Firmaer der det er merket av i boksen Referanse
Alle viktige firmaer | Firmaer som har prioriteten Høy
Mine firmaer | Firmaer der navnet ditt finnes i feltet Eier
Hvis du vil vise en liste, klikker du på listenavnet. Klikk på Ny for å opprette en ny liste. Hvis du vil ha flere opplysninger om hvordan du oppretter lister, se Opprette og begrense lister. Hvis du vil se gjennom alle tilgjengelige lister, opprette en ny liste, eller vise, redigere eller slette en eksisterende liste, klikker du på Håndter lister. Siden Håndter lister inneholder også standardlistene som finnes i Oracle CRM On Demand. Disse listene er skrivebeskyttet. Du kan derfor ikke redigere eller slette dem. ### Vise nylig viste firmaer Området Mine nylig viste firmaer inneholder de seneste firmaene du har vist. ### Arbeide med firmaoppgaver Området Mine åpne oppgaver relatert til firma inneholder oppgaver som er tilordnet til deg, sortert etter forfallsdato og så etter prioritet. Du eller en leder angir forfallsdatoen og prioriteten. Oppgaveprioriteten, for eksempel 1-Høy, 2-Middels eller 3-Lav, er markert med piler: En oppoverpil for høy prioritet, ingen pil for middels prioritet og en nedoverpil for lav prioritet. MERKNAD:Hvis selskapsadministratoren endrer visningsverdiene for feltet Prioritet fra standardverdiene (for eksempel fra standardverdien 1-Høy til verdien Høyeste), viser ikke Oracle CRM On Demand piler i feltet Prioritet for oppgavelistene, med mindre selskapsadministratoren bruker følgende mønstre: 1-etikett, 2-etikett eller 3-etikett, der etikett er navnet selskapsadministratoren gir oppgaveprioriteten. I dette tilfellet viser Oracle CRM On Demand pil opp for 1-etikett, ingen pil for 2-etikett, pil ned for 3-etikett og ingen pil for andre visningsverdier. Oracle CRM On Demand viser for eksempel pil opp for verdien 1-Min høyeste, men viser ingen pil for verdien Min høyeste. Oracle CRM On Demand viser ingen pil for egendefinerte verdier som selskapsadministratoren legger til i plukklisten for feltet Prioritet. Hvis du vil ha flere opplysninger om hvordan du endrer standardverdiene for plukklister, som for eksempel feltet Prioritet, se Endre plukklisteverdier. Klikk på koblingen Emne for å vise en oppgave. Hvis du vil vise firmaet som oppgaven er knyttet til, klikker du på firmanavnet. Klikk på Vis fullstendig liste for å vise hele oppgavelisten. ### Bruke rapporter til å analysere firmaresultat Hjemmesiden for firma kan inneholde ett eller flere rapportområder (selskapsadministratoren kan angi hvilke rapportområder som skal vises på siden). I standardversjonen av Oracle CRM On Demand vises området Firmaanalyse, som viser en omfattende analyse av hvordan firmaer er fordelt og av bokført inntekt. Hvis du vil ha opplysninger om bruk av området Firmaanalyse, se Analysere firmaresultat. ### Legge til områder på hjemmesiden for firma Hvis din brukerrolle omfatter rettigheten Tilpass hjemmesider, kan du legge til flere områder på hjemmesiden for firma, avhengig av hvilke områder selskapsadministratoren har gjort tilgjengelig for visning på hjemmesiden for firma. Slik legger du til områder på hjemmesiden for firma Klikk på Rediger oppsett på hjemmesiden for firma. Klikk på pilene på siden Hjemmesideoppsett for firma for å legge til eller fjerne områder, og for å ordne områdene på siden. Klikk på Lagre.

Publisert August 2022 | Copyright © 2005, 2022, Oracle og/eller tilknyttede selskaper. Legal Notices.