| Skriv ut Åpne PDF-versjon av elektronisk hjelp

#### Om betinget obligatoriske felt Du kan definere et felt slik at det ikke er obligatorisk som standard, men at det blir obligatorisk når en definert betingelse oppfylles. Et felt som er definert på denne måten, kalles et betinget obligatorisk felt. Du kan for eksempel bestemme at når en bruker setter statusen for en salgsmulighet til Tapt, må brukeren velge en verdi i feltet Årsak oppnådd/tapt før posten lagres. Når du skal implementere denne prosessen, kan du angi følgende betingelse for feltet Årsak oppnådd/tapt i felthåndteringen: [{Status}]=LookupValue("OPTY_STATUS", "Tapt") Når du har definert feltet på denne måten, og hvis en bruker har valgt statusen Tapt for en salgsmulighet, kan ikke brukeren lagre salgsmuligheten før en verdi er valgt i feltet Årsak oppnådd/tapt. En rød stjerne (*) vises ved siden av feltet, og hvis etiketten vises for feltet, vises den med rød tekst. Når du definerer et betinget obligatorisk felt, må du være oppmerksom på følgende punkter: Du må kontrollere at det betinget obligatoriske feltet vises i de relevante sideoppsettene. Hvis ikke, kan ikke brukerne angi en verdi for feltet når det blir obligatorisk. Det anbefales på samme måte å merke av i boksen Alltid i oppsett for det betinget obligatoriske feltet i veiviseren for sideoppsett, slik at brukerne ikke kan fjerne feltet fra sideoppsettene sine. Hvis noen brukere allerede har tilpasset sideoppsettene sine, må du kanskje tilbakestille de tilpassede sideoppsettene til standardoppsettet etter at du har definert det betinget obligatoriske feltet. Hvis du vil ha mer informasjon, se Tilbakestille tilpassede sideoppsett. Hvis du vil at et betinget obligatorisk felt alltid skal være obligatorisk for en bestemt rolle, kan du gjøre feltet obligatorisk i sideoppsettet som brukes for den rollen. Feltet blir da obligatorisk i alle tilfeller der dette sideoppsettet brukes, selv om betingelsen som er definert for feltet på feltnivå, ikke er oppfylt. Der andre sideoppsett brukes, er feltet bare obligatorisk når betingelsen er oppfylt. Tabellen nedenfor forklarer innstillingene for å gjøre felt obligatoriske i felthåndtering og i veiviseren for sideoppsett.
Obligatorisk avmerkingsboks i felthåndtering | Betinget obligatorisk felt i felthåndtering | Obligatorisk avmerkingsboks i veiviser for sideoppsett | Betinget obligatorisk avmerkingsboks i veiviser for sideoppsett | Utfall
--- | --- | --- | --- | ---
Valgt | Tom | Valgt og skrivebeskyttet | Ikke valgt og skrivebeskyttet | Feltet er alltid obligatorisk.
Ikke valgt | Inneholder et uttrykk | Ikke valgt og redigerbart | Valgt og skrivebeskyttet MERKNAD: Hvis du merker av for Obligatorisk i veiviseren for sideoppsett, tømmes avmerkingsboksen Betinget obligatorisk automatisk. | Feltet er bare obligatorisk når betingelsen som er angitt for feltet er oppfylt, med mindre du merker av for Obligatorisk i veiviseren for sideoppsett.
Ikke valgt | Tom | Ikke valgt og redigerbart | Ikke valgt og skrivebeskyttet | Hvis du merker av for Obligatorisk i veiviseren for sideoppsett, er feltet obligatorisk i alle tilfeller der sideoppsettet brukes. Hvis ikke, er ikke feltet obligatorisk.
### Expression Builder-funksjonalitet for betinget obligatoriske felt Følgende begrensninger gjelder for Expression Builder-funksjonaliteten du kan bruke i betingelsene du oppretter for betinget obligatoriske felt: Funksjoner. Bare følgende Expression Builder-funksjoner støttes: FieldValue FindNoneOf FindOneOf IfNull IIf InStr Left Len LN LookupName LookupValue Mid Right Datatyper. Du kan ikke bruke felt av felttypen dato eller dato/klokkeslett i uttrykk for betinget obligatoriske felt. Du kan bruke alle andre felttyper som støttes for bruk i Expression Builder. Operatorer. Ingen begrensninger gjelder. Hvis du vil ha mer informasjon om bruk av Expression Builder, se Expression Builder. ### Begrensninger ved redigering av betinget obligatoriske felt Administratorer og brukere må ta hensyn til følgende begrensninger ved redigering av betinget obligatoriske felt: Uttrykket i et betinget obligatorisk felt kan inkludere felt fra tilknyttede poster. På siden Detaljer om kontaktperson kan du for eksempel ha et felt som bare er obligatorisk når et bestemt firma er knyttet til kontaktpersonposten. Uttrykket kan inkludere feltet ID eller feltet Navn for firmaet, som i følgende eksempler: [{Account Id}]="1QA2-1IRPI7" [{Primary Account Name}]="ACME Computer Parts" Når du utfører kall til Web-tjenesten eller REST-API-et for å oppdatere posten og forespørselen inkluderer tilknytningen, må forespørselen inneholde det riktige feltet fra den tilknyttede posten for å sikre at uttrykket i det betinget obligatoriske feltet evalueres riktig. I eksempelet med kontaktpersonen må forespørselen inneholde enten feltet ID eller feltet Navn, avhengig av hva som er konfigurert for det betinget obligatoriske feltet. Alternativt kan forespørselen inneholde både feltet ID og feltet Navn. Uttrykket i et betinget obligatorisk felt kan evaluere skrivebeskyttede felt som oppdateres automatisk når en tilknytning mellom to poster oppdateres, for eksempel feltet Firmasted for en kontaktpersonpost. En slik konfigurasjon fungerer imidlertid ikke korrekt i følgende tilfeller: Hvis det betinget obligatoriske feltet ikke er obligatorisk (det vil si at uttrykket i feltet evalueres til usant), og posten redigeres innebygd på detaljsiden for posten, og oppdateringen fører til at uttrykket i det betinget obligatoriske feltet evalueres til sant. I dette tilfellet vil det betinget obligatoriske feltet fortsatt ikke være obligatorisk. Hvis det betinget obligatoriske feltet er obligatorisk (det vil si at uttrykket i feltet evalueres til sant), og posten redigeres på redigeringssiden for posten, og oppdateringen fører til at uttrykket i det betinget obligatoriske feltet evalueres til usant. I dette tilfellet vil det betinget obligatoriske feltet fortsatt være obligatorisk. Et betinget obligatorisk felt kan bruke et uttrykk som evaluerer egendefinerte felt for relaterte opplysninger. Når kildefeltet for et egendefinert felt for relaterte opplysninger oppdateres, oppstår det imidlertid en kort forsinkelse før verdien i det egendefinerte feltet for relaterte opplysninger oppdateres automatisk. Så hvis uttrykket i et betinget obligatorisk felt evaluerer et egendefinert felt for relaterte opplysninger, blir uttrykket kanskje ikke evaluert korrekt umiddelbart etter at kildefeltet for det egendefinerte feltet for relaterte opplysninger er oppdatert.

Publisert August 2022 | Copyright © 2005, 2022, Oracle og/eller tilknyttede selskaper. Legal Notices.