| Skriv ut Åpne PDF-versjon av elektronisk hjelp

#### Sette opp Web-koblinger En Web-kobling er et egendefinert felt der du kan plassere en hyperkobling til et eksternt Web-område eller en Web-basert applikasjon i en post i Oracle CRM On Demand. Du kan bruke et egendefinert felt for Web-kobling til å gi brukere en praktisk måte å navigere til en annen Web-side på, inkludert en annen side i Oracle CRM On Demand. Du kan opprette egendefinerte felt for Web-kobling for alle posttyper. Du kan for eksempel definere et felt for Web-kobling for firmaposttypen som oppdaterer firmadetaljene med verdier fra en annen applikasjon. Som med andre egendefinerte felt må du legge til felt for Web-kobling på postsideoppsettene for å gjøre dem synlige for brukerne. Du kan konfigurere en Web-kobling slik at den ganske enkelt åpner et annet Web-område. Du kan også konfigurere Web-koblingen for å sende bestemte opplysninger fra Oracle CRM On Demand-posten som en parameter i URL-adressen. Du kan for eksempel opprette et felt for Web-kobling for å sende adresseopplysninger fra en firmapost til et Web-område med kart for bestemte adresser. Når brukeren klikker på Web-koblingen i firmaposten, vises et kart for firmastedet. Du kan også konfigurere en Web-kobling som åpner en rapport eller et instrumentpanel. MERKNAD:For informasjon om hvor rapporter og instrumentpaneler kan bygges inn i Oracle CRM On Demand, se Om innebygging av rapporter og instrumentpaneler i Oracle CRM On Demand. Du kan konfigurere Web-koblingen slik at den bare vises under enkelte omstendigheter. Du kan for eksempel angi betingelsene som må oppfylles før Web-koblingen vises, og du kan konfigurere koblingen slik at den bare vises på detaljsidene. Dermed unngår du at brukere klikker på koblingen på redigeringssidene. MERKNAD: Innholdet i feltene for Web-kobling kan ikke overføres til de nye postene når et kundeemne blir omgjort. Før du begynner. Før du kan konfigurere felt for Web-kobling, må du kunne syntaksen for mål-URL-adressen. Hvis du vil konfigurere en Web-kobling til å åpne en rapport eller et instrumentpanel, må rapporten eller instrumentpanelet være lagret under Delte mapper, i en mappe som du har tilgang til. Slik konfigurerer du Web-koblingen Klikk på den globale koblingen Administrasjon øverst til høyre på enhver side. Klikk på koblingen Applikasjonstilpasning under Applikasjonstilpasning. Klikk på koblingen for den nødvendige posttypen under Posttypeoppsett. Klikk på Feltinnstillinger for posttype under Felthåndtering. Hvis feltet for Web-kobling ikke finnes allerede, oppretter du et egendefinert felt for Web-kobling som beskrevet i Opprette og redigere felt. Klikk på Rediger Web-kobling for det egendefinerte feltet på siden Felt. Fyll ut følgende egenskaper, der det er aktuelt, på siden Rediger Web-kobling: Vist feltnavn. Dette feltet er skrivebeskyttet. Type. Velg ett av følgende: URL-adresse. Velg denne verdien hvis du vil opprette en Web-kobling til en annen Web-side, inkludert en annen side i Oracle CRM On Demand. Rapport. Velg denne verdien hvis du vil opprette en Web-kobling til en rapport. Instrumentpanel. Velg denne verdien hvis du vil opprette en Web-kobling til et instrumentpanel. Bruker- og systemfelt. Når du oppretter Web-koblingen, viser dette feltet automatisk opplysninger som angår brukeren og selskapet. Hvis du vil ha mer informasjon, se Bruker- og systemfelt. Feltene Posttype . Når du oppretter Web-koblingen, viser dette feltet automatisk opplysninger om posttypen. MERKNAD: Posttypeviser til posttypen som du setter opp Web-koblingen for. Hvis du for eksempel redigerer en Web-kobling for en kontaktpersonpost, vises dette feltet som feltlisten Kontaktpersoner. Funksjoner. (Bare for Web-koblinger av typen URL-adresse) Velg EncodeURL fra plukklisten hvis URL-adressen for Oracle CRM On Demand må ha ytterligere koding for å vises riktig. Merk for oversetting. Merk av for dette valget hvis du vil at denne Web-koblingen skal vises i andre aktiverte språk. Angi følgende egenskaper i området Egenskaper for vinduer: Skriv inn etiketten (visningsnavnet) for hyperkoblingen for Visningstekst. Brukeren ser denne i oppsettet. Eksempel: Klikk her for rulletekst (understreket). Du kan også inkludere kontekstavhengige parametre i feltet Visningstekst ved å plassere markøren i feltet Visningstekst og deretter velge listen Bruker- og systemfelt eller Felt (for posttype). En feltparameter plasseres i feltet Visningstekst (angitt med %%%feltnavn%%%), som blir erstattet med feltverdien basert på gjeldende post. MERKNAD: Hvis visningsteksten er for lang til at den får plass i oppsettet, avkortes den. Opplysningene for eventuelle variabler blir lagt til under kjøring. Velg hva som skal skje i Oracle CRM On Demand når en bruker klikker på hyperkoblingen: Åpne i gjeldende vindu. Den hyperkoblede siden åpnes i gjeldende vindu, og den gjeldende Oracle CRM On Demand-økten blir erstattet. Åpne i egendefinert Web-fane. Den hyperkoblede siden åpnes i en egendefinert Web-fane. Velg ønsket Web-fane fra listen Egendefinert Web-fane for mål. Åpne i nytt vindu. Den hyperkoblede siden åpnes i et nytt vindu, og gjeldende Oracle CRM On Demand-vindu forblir uendret. Merk av for Oppdater overordnet vindu hvis du vil oppdatere det overordnede vinduet etter at brukeren har lukket det nye vinduet. Velg Detaljside, Redigeringsside eller Begge for Visningsvalg avhengig av om du vil at Web-koblingen skal vises bare på detaljsider, bare på redigeringssider eller både på detalj- og redigeringssider. Du kan legge til Web-koblinger på en listeside og i et område for relaterte opplysninger. Se Håndtere listetilgang og listerekkefølge og Tilpasse relaterte elementoppsett for mer informasjon. Fyll inn koblingsegenskapene: Angi et uttrykk for en betingelse som avgjør om Web-koblingen skal være aktiv på detalj- og redigeringssider, for Betingelse for aktiv kobling. Du kan klikke på ikonet fx ved siden av Betingelse for aktiv kobling for å åpne vinduet Uttrykksverktøy, der du kan skrive inn uttrykket. Hvis du vil ha mer informasjon om syntaksen du kan bruke til uttrykk, se Expression Builder. Hvis du for eksempel skriver inn et uttrykk som [Inntekt] > 10000, er Web-koblingen bare aktiv hvis betingelsen, inntektsverdi er større enn 10 000, blir oppfylt. Hvis du ikke skriver inn et uttrykk, er Web-koblingen alltid aktiv. Hvis du skriver inn et uttrykk, og betingelsen ikke oppfylles, vises Web-koblingen fortsatt, men den er ikke aktiv. Skriv inn et uttrykk for en betingelse som avgjør om Web-koblingen vises på detalj- og redigeringssider, for Vis koblingsbetingelse. Hvis du for eksempel skriver inn et uttrykk som [Inntekt] > 10000, vises Web-koblingen bare hvis betingelsen, inntektsverdi er større enn 10 000, blir oppfylt. Hvis du ikke skriver inn et uttrykk, vises Web-koblingen alltid. Det følgende gjelder for uttrykkene i feltene Vis koblingsbetingelse og Betingelse for aktiv kobling. Ny side. De synlige og aktive uttrykkene evalueres ikke for nye sider. De angis som sanne som standard. Den eneste måten å deaktivere koblingen på, er å gjøre uttrykket eksplisitt usant. Redigeringsside. De synlige og aktive uttrykkene angis som sanne som standard. Du kan imidlertid bruke uttrykksverktøyet til å legge til et nytt uttrykk. (Bare for Web-koblinger av typen rapport og instrumentpanel) Klikk på oppslagsikonet (forstørrelsesglasset) i feltet Bane. Naviger deretter til den aktuelle rapporten eller instrumentpanelet i Delte mapper, og klikk på OK. Feltet Bane fylles ut automatisk når du har valgt rapporten eller instrumentpanelet. (Bare Web-koblingstypen Rapport) Hvis du vil at eventuelle ledetekster som er konfigurert for analysen, skal vises slik at brukerne kan filtrere analysen, merker du av i boksen Vis rapportledetekster. (Bare for Web-koblinger av typen rapport og instrumentpanel) Hvis du vil angi filtre som skal brukes på rapporten under kjøring, fyller du ut feltet Parametre. For detaljert informasjon om hvordan du angir filtrene, se Angi filtre for innebygde rapporter og instrumentpaneler. (Bare Web-koblingstypen Rapport) Angi om brukerne som viser analysen, kan oppdatere, eksportere eller skrive ut analysen: Oppfriskingskobling. Hvis det er merket av i denne boksen, er oppfriskingskoblingen tilgjengelig, og brukerne kan oppdatere dataene i analysen. Utskriftskobling. Hvis det er merket av i denne boksen, er utskriftskoblingen tilgjengelig, og brukerne kan skrive ut analysen. Eksportkobling. Hvis det er merket av i denne boksen, er eksportkoblingen tilgjengelig, og brukerne kan eksportere analysen. (Bare for Web-koblinger av typen URL-adresse) Skriv inn URL-adressen som skal aktiveres når brukeren klikker på hyperkoblingen, for eksempel www.oracle.com, for URL-adresse. MERKNAD: Du kan også inkludere kontekstavhengige parametre ved å plassere markøren i feltet URL-adresse og deretter velge listen Bruker- og systemfelt eller Felt (for posttype). En feltparameter plasseres i URL-adressen (angitt med %%%feltnavn%%%), som blir erstattet med feltverdien basert på gjeldende post når brukeren klikker på verdien. Hvis du ikke angir en URL-adresse, kommer brukeren til en ugyldig URL-adresse når vedkommende klikker på koblingen. Alle lesere har en maksimumslengde for URL-adresser. Hvis du angir en URL-adresse som overstiger denne lengden, kan det hende at nettleseren ikke virker som den skal når brukere klikker på Web-koblingen. Kontroller at URL-adressen du angir, er en gyldig URI (Uniform Resource Identifier). Hvis den ikke er gyldig, vises en feilmelding i stedet for koblingen. MERKNAD: Selv om det er mulig å bruke en URL-adresse til å bygge inn en rapport eller et instrumentpanel i en egendefinert Web-applet, Web-fane eller Web-kobling av typen URL-adresse, er det ikke full støtte for denne funksjonaliteten, og URL-adressen vil kanskje ikke fungere etter en oppgradering. (Bare for Web-koblinger av typen URL-adresse) Under Forespørselsmåte velger du metoden som skal brukes til å sende Web-koblingsforespørselen: GET. En GET-forespørsel sender spørringsstrengparametre (par med navn og verdi) i URL-adressen for forespørselen. Dette er standardverdien for eksisterende Web-koblinger. POST. En POST-forespørsel sender spørringsstrengparametre (par med navn og verdi) i HTTP-meldingsteksten. Dette er standardverdien for nye Web-koblinger. For bruker- og systemfelt velger du et alternativ fra listen Bruker- og systemfelt for å legge til parameterfelt i feltet URL-adresse, Visningstekst eller Parametre ved gjeldende markørposisjon. Hvis du for eksempel velger Bruker-ID fra listen, blir %%%User id%%% satt inn i feltet URL-adresse, feltet Visningstekst eller feltet Parametre, avhengig av hvor markøren er plassert. Under kjøring blir %%%User id%%% erstattet med bruker-ID-en til brukeren som er pålogget.Hvis du for eksempel velger Vertsnavn i listen, settes %%%Vertsnavn%%% inn i markørposisjonen. Under kjøring erstattes denne parameteren med vertsnavnet til serveren som Oracle CRM On Demand kjøres på. Dette er nyttig i konfigurasjoner som inneholder en URL-adresse til Oracle CRM On Demand, ettersom det ikke lenger er nødvendig å endre vertsnavnet for Oracle CRM On Demand manuelt ved overføring fra ett miljø til et annet. Når det gjelder felt for posttype, plasserer du markøren i feltet URL-adresse, feltet Visningstekst eller feltet Parametre der du vil legge til en parameter, og deretter velger du feltet du vil inkludere fra listen. Hvis du for eksempel velger feltrad-ID-en, blir %%%Row id%%% satt inn i feltet URL-adresse, feltet Visningstekst eller feltet Parametre, avhengig av hvor markøren er plassert. Denne parameteren blir erstattet med rad-ID-en for gjeldende post under kjøring. MERKNAD: En plassholder for navnet på en posttype angis med ordet posttype i kursiv. Ordet posttype refererer for eksempel til posttypen der du kan legge til det egendefinerte feltet for Web-kobling. Hvis du for eksempel redigerer en Web-kobling for en kontaktpersonpost, vises dette feltet som feltlisten Kontaktpersoner. Klikk på Lagre. Legg til feltet Web-kobling i sideoppsettet for posttype, som beskrevet i Tilpasse statiske sideoppsett.

Publisert August 2022 | Copyright © 2005, 2022, Oracle og/eller tilknyttede selskaper. Legal Notices.