| Skriv ut Åpne PDF-versjon av elektronisk hjelp

#### Hvordan tilpassede feltoppsett virker sammen med sideoppsett for roller Brukerne kan tilpasse feltoppsettet på detaljsiden for en posttype når brukerrollen er konfigurert som følger: Rettigheten Tilpass detaljside - felt er aktivert for rollen. Et egendefinert sideoppsett er tilordnet til rollen for posttypen. MERKNAD: Hvis standardoppsettet er tilordnet til en rolle for en posttype, kan ikke brukerne tilpasse feltoppsettet for denne posttypen. Du kan heller ikke konfigurere en brukerrolle slik at brukerne kan tilpasse noen av, men ikke alle, de egendefinerte sideoppsettene som er tilordnet til brukerrollen. Hvis brukerrollen omfatter rettigheten Tilpass detaljside - felt, kan brukere med denne rollen tilpasse alle de egendefinerte sideoppsettene som er tilordnet til rollen. Når du konfigurerer egendefinerte sideoppsett, kan du angi at bestemte felt alltid må vises i oppsettet. Med unntak av obligatoriske felt og felt som du angir at alltid må vises i oppsettet, kan brukerne vise eller skjule feltene i et tilpasset oppsett. Brukerne kan også endre visningsrekkefølgen for feltene på detaljsiden. Brukerne kan ikke legge til felt som ikke finnes i standardoppsettet, i et tilpasset oppsett. Brukerne kan tilpasse feltoppsettene både for statiske og dynamiske oppsett. MERKNAD: Avhengig av konfigurasjonen av brukerrollen kan brukerne muligens også tilpasse oppsettet for områdene for relaterte opplysninger på postdetaljsider. Hvis du vil ha flere opplysninger, se Hvordan tilpassede oppsett for relaterte opplysninger virker sammen med sideoppsett for roller. Når en bruker har opprettet et tilpasset feltoppsett, brukes dette oppsettet hver gang brukeren åpner eller redigerer en post med denne posttypen inntil ett av følgende skjer: Brukeren endrer feltoppsettet igjen. Brukeren gjenoppretter standardfeltoppsettet for siden. MERKNAD: Gjenoppretting av et standardfeltoppsett påvirker ikke tilpassede oppsett for områder for relaterte opplysninger. Tilbakestilling av et tilpasset oppsett for områder for relaterte opplysninger til standardoppsettet påvirker ikke tilpassede feltoppsett for posttypen. Administratoren tilbakestiller sideoppsettet for brukerens rolle til standardoppsettet, eller tilordner et annet oppsett til rollen for den aktuelle posttypen. MERKNAD: Hvis en administrator tilbakestiller sideoppsettet for en posttype til standardoppsettet for en rolle, blir alle tilpassede feltoppsett og alle tilpassede oppsett for områder for relaterte opplysninger for denne posttypen gjenopprettet til standard for brukere som har denne rollen. Hvis derimot en administrator tilordner et nytt sideoppsett for en posttype til en rolle, vil alle brukere som har denne rollen, se det nye feltoppsettet for posttypen, men brukerne vil fortsatt se sine egne tilpassede oppsett for områdene for relaterte opplysninger for posttypen inntil de gjenoppretter standardoppsettet for relaterte opplysninger. ### Om feltoppsett på nye postsider En brukers tilpassede oppsett benyttes også på sidene der brukeren angir opplysninger for en ny post med denne posttypen, med mindre et egendefinert oppsett for den nye postsiden er tilordnet til brukerens rolle for posttypen. Hvis et egendefinert oppsett for den nye postsiden er tilordnet til brukerens rolle for bruk i alle tilfeller, benyttes aldri brukerens tilpassede oppsett for de nye postsidene. Hvis brukerens rolle tilsier at det egendefinerte oppsettet for den nye postsiden bare skal benyttes når brukeren oppretter en post fra handlingslinjen eller det globale hodet, benyttes brukerens tilpassede feltoppsett når brukeren oppretter en post fra et annet område i Oracle CRM On Demand. ### Hva skjer hvis et sideoppsett endres etter at brukerne har tilpasset feltoppsettet? Etter at brukere med en bestemt rolle har tilpasset feltoppsettet for en posttype, kan det hende at administratoren gjør en endring i standardoppsettet for rollen. Avhengig av endringen som administratoren gjør, virker endringene i oppsettet sammen med de tilpassede oppsettene på følgende måte: Hvis administratoren tilordner et annet detaljsideoppsett til rollen for posttypen, vil alle brukere som har rollen, se det nye feltoppsettet for posttypen neste gang de logger på Oracle CRM On Demand. Hvis administratoren senere tilordner det opprinnelige sideoppsettet til rollen, vil brukerne igjen se de tilpassede versjonene av dette oppsettet. Hvis administratoren gjør en endring i synlighet, oppsett eller egenskaper for feltene i feltoppsettet for detaljsiden som er tilordnet til rollen, brukes endringen ikke automatisk for de tilpassede oppsettene. Eksempel: Hvis administratoren fjerner et felt fra detaljsideoppsettet, fjernes ikke feltet fra de tilpassede oppsettene. Hvis en bruker åpner siden Personlig oppsett - felt for dette sideoppsettet, er feltet som administratoren har fjernet, fortsatt tilgjengelig, enten i ett av områdene i oppsettet eller i listen Tilgjengelige felt, i henhold til brukerens valg. Hvis administratoren legger til et felt i detaljsideoppsettet, vises ikke det nye feltet i de tilpassede oppsettene. Hvis en bruker åpner siden Personlig oppsett - felt for dette sideoppsettet, vises ikke feltet som administratoren har lagt til, i noen av områdene i oppsettet eller i listen Tilgjengelige felt. Hvis administratoren endrer egenskapene for et felt, gjenspeiles ikke endringen automatisk i de tilpassede oppsettene. Hvis for eksempel administratoren gjør et tidligere valgfritt felt obligatorisk i sideoppsettet, blir feltet ikke et obligatorisk felt for brukere som har tilpasset oppsettet. Hvis administratoren merker av i boksen Alltid i oppsett for et felt, trenger ikke brukeren å vise feltet i et tilpasset oppsett, selv om brukeren foretar ytterligere oppdateringer av det tilpassede oppsettet etter at administratoren har gjort endringen. Hvis administratoren vil at endringene i feltoppsettet skal gjelde for alle brukere som har rollen, må administratoren tilbakestille sideoppsettet til standardoppsettet for rollen. Alternativt kan brukerne tilbakestille sideoppsettet til standard og deretter eventuelt tilpasse oppsettet på nytt. #### Beslektede emner Se følgende emner hvis du vil ha flere opplysninger om sideoppsett: Tilpasse statiske sideoppsett Angi dynamiske sideoppsett Tilbakestille tilpassede sideoppsett Hvordan tilpassede oppsett for relaterte opplysninger virker sammen med sideoppsett for roller

Publisert August 2022 | Copyright © 2005, 2022, Oracle og/eller tilknyttede selskaper. Legal Notices.