| Skriv ut Åpne PDF-versjon av elektronisk hjelp

### Om integreringshendelser En integreringshendelse er en mekanisme for å utløse eksterne prosesser basert på bestemte endringer (opprette, oppdatere, slette, knytte til og atskille) for postene i Oracle CRM On Demand. Integreringshendelser inneholder opplysninger om data som er blitt endret av en bruker. Disse opplysningene lagres i en eller flere integreringshendelseskøer som en XML-fil, noe som gjør at eksterne applikasjoner kan få tilgang til detaljene for hendelser i Oracle CRM On Demand. En ekstern applikasjon må for eksempel kanskje spore firmaendringer i Oracle CRM On Demand og utløse lokale oppdateringer i henhold til dette. For kunder som har behov for at flere applikasjoner samhandler uavhengig med Oracle CRM On Demand, kan selskapsadministratoren definere flere integreringshendelseskøer. Ved hjelp av funksjonaliteten for integreringshendelser kan den samme hendelsen genereres for flere køer, og de eksterne applikasjonene er garantert køintegritet fordi de eksterne applikasjonene kan konfigureres til å be om bare hendelsene fra en bestemt kø. ### Om oppsett av administrasjon av integreringshendelser Hvis du er en ny kunde, aktiveres funksjonaliteten for integreringshendelser automatisk. Hvis du er en eksisterende kunde, må imidlertid funksjonaliteten for integreringshendelser i Oracle CRM On Demand konfigureres av Oracle CRM On Demand Customer Care og selskapsadministratoren. Kontakt Oracle CRM On Demand Customer Care for å be om støtte for administrasjon av integreringshendelser og for å angi den maksimale totalstørrelsen på integreringshendelseskøene. Merknad: Den maksimale størrelsen på integreringskøene vises ikke på siden Selskapsprofil. Når Oracle CRM On Demand Customer Care har konfigurert funksjonaliteten for integreringshendelser, vises koblingen Administrasjon av integreringshendelse under Dataadministrasjonsverktøy på hjemmesiden for administrasjon. Brukerrollen Administrator har også rettigheten Håndter integreringshendelseskøer og rettigheten Aktiver tilgang til integreringshendelse aktivert. For flere opplysninger om brukerroller, se Legge til roller. ### Om å opprette, lagre og få tilgang til integreringshendelser Når du skal utløse at integreringshendelser skal opprettes, må du opprette arbeidsflytregler med Opprett integreringshendelse-handlinger. For hver slik handling kan du angi hvilke felt i en post som skal spores. Når verdien endres i et felt som spores, registreres endringen i en integreringshendelse. Du kan også angi hvilke køer integreringshendelsene skal skrives til. For flere opplysninger om arbeidsflytregler, se Om arbeidsflytregler. Integreringshendelser lagres i en eller flere køer. Den maksimale størrelsen for disse er angitt for selskapet av kundebehandlingsrepresentanten. En standard integreringshendelseskø er oppgitt, og du kan opprette flere køer. Når en kø er full, blir ingen nye integreringshendelser lagret. Når antallet integreringshendelser i køen nok en gang er under det maksimale, blir nye hendelser lagt til i køen igjen. På siden Innstillinger for integreringshendelse kan du slette integreringshendelser fra en kø. Du kan også konfigurere Oracle CRM On Demand til å sende en advarsels-e-post til en angitt adresse når køen er full, eller når antallet integreringshendelser i køen overskrider et antall som du angir. Du kan deaktivere integreringshendelseskøer, inkludert standardkøen, men du kan ikke slette en kø. Eksterne applikasjoner får tilgang til integreringshendelseskøene ved å bruke Web-tjenesten for integreringshendelser, som har to metoder: GetEvents. Henter integreringshendelser fra en kø. DeleteEvents. Sletter integreringshendelser fra en kø. Hvis du vil hente og slette hendelser fra en integreringshendelseskø ved hjelp av Web-tjenester, må brukerrollen din ha rettigheten Aktiver tilgang til integreringshendelse. For opplysninger om hvordan du laster ned WSDL-filen (Web Services Description Language) for Web-tjenesten for integreringshendelser, se Integrering av Web-tjenester. Hvis du vil ha flere opplysninger om integreringen av Web-tjenester, se Oracle Web Services On Demand Guide. Noen ganger kan en integreringshendelse inneholde hendelser som en klientapplikasjon ikke kan behandle. Hvis du vil ha opplysninger om hvordan du håndterer slike hendelser, se Oracle Web Services On Demand Guide. For en trinnvis prosedyre for hvordan du oppretter en integreringshendelseskø, se Opprette integreringshendelseskøer. For en trinnvis prosedyre for hvordan du administrerer integreringshendelseskøene, se Administrere innstillinger for integreringshendelser. For en trinnvis prosedyre for hvordan du oppretter arbeidsflytregler som utløser integreringshendelser, se Opprette arbeidsflytregler.

Publisert August 2022 | Copyright © 2005, 2022, Oracle og/eller tilknyttede selskaper. Legal Notices.