| Skriv ut Åpne PDF-versjon av elektronisk hjelp

6. #### Opprette arbeidsflythandlinger: Opprett oppgave En handling for å opprette en oppgave for en arbeidsflytregel oppretter en oppgave automatisk når betingelsene for arbeidsflytregelen er oppfylt. MERKNAD: Du kan opprette flere handlinger for en arbeidsflytregel, opptil 25 handlinger for hver regel. ### Om konfigurering av arbeidsflytregler for å opprette oppfølgingsoppgaver for aktiviteter Handlingen Opprett oppgave er tilgjengelig for posttypen Aktivitet, slik at du kan konfigurere arbeidsflytregler for å opprette oppfølgingsoppgaver når nye aktivitetsposter lagres eller eksisterende aktivitetsposter oppdateres, slettes eller gjenopprettes. Oppfølgingsoppgaver som opprettes for aktivitetsposter, utløser ingen påfølgende arbeidsflytregler som er basert på posttypen Aktivitet. Hvis du vil ha flere opplysninger, se Eksempel på konfigurering av arbeidsflytregler for å opprette oppfølgingsoppgaver for aktiviteter. ### Oppgaver koblet til overordnede poster Hvis en arbeidsflytregel er basert på en posttype som støtter underordnede oppgaver, blir posten som utløste arbeidsflytregelen, den overordnede posten for den nye underordnede oppgaveposten når handlingen Opprett oppgave i regelen oppretter en oppgave. I tillegg blir aktiviteter som opprettes gjennom handlinger i arbeidsflytregler, automatisk koblet til andre overordnede poster på følgende måte: Når handlingen Opprett oppgave oppretter en aktivitet for en salgsmulighetspost, kobler arbeidsflythandlingen automatisk aktiviteten til det overordnede firmaet for salgsmuligheten, samt til selve salgsmulighetsposten. Når handlingen Opprett oppgave oppretter en aktivitet for en serviceforespørselspost, kobler arbeidsflythandlingen automatisk aktiviteten til det overordnede firmaet og kontaktpersonen for serviceforespørselen, samt til selve serviceforespørselsposten. Hvis en arbeidsflytregel er basert på en posttype som ikke støtter underordnede oppgaver, blir oppgaven ikke koblet til noen overordnet post når handlingen Opprett oppgave i regelen oppretter en oppgave. Prosedyren nedenfor beskriver hvordan du oppretter en handling for å opprette en oppgave. MERKNAD: Hvis handlingen Opprett oppgave skal lykkes, må brukeren som utfører handlingene som utløser arbeidsflytregelen, ha de riktige tilgangsrettighetene til å opprette en oppgave. Hvis du vil ha opplysninger om hva som skjer når en arbeidsflythandling mislykkes, se Om feil i arbeidsflytregler og arbeidsflythandlinger. Før du begynner. Hvis du vil utføre prosedyren nedenfor, må brukerrollen din ha rettigheten Håndter dataregler - håndter arbeidsflytregler. Hvis du vil ha opplysninger om hvordan du legger til rettigheter for roller, kan du se Legge til roller. Slik oppretter du en handling for å opprette en oppgave Naviger til regelen der du vil opprette handlingen: Klikk på den globale koblingen Administrasjon øverst til høyre på enhver side. Klikk på Arbeidsflytkonfigurasjon under Forretningsprosesshåndtering. Finn regelen der du vil opprette handlingen, på siden Liste over arbeidsflytregler. Hvis du vil ha opplysninger om hvordan du søker etter arbeidsflytregler på listesiden, kan du se Filtrere lister. Klikk på koblingen Navn på arbeidsflyt for regelen. Klikk på Meny på tittellinjen for handlinger på detaljsiden for arbeidsflytregler, og velg deretter Opprett oppgave. MERKNAD: Triggerhendelsen for arbeidsflytregelen bestemmer hvilke typer handlinger som kan opprettes for regelen. TIPS: Du kan opprette en kopi av en eksisterende arbeidsflytregelhandling ved å klikke på koblingen Kopier for handlingen. Angi et navn for handlingen på siden Rediger arbeidsflythandling. Hvis du vil aktivere handlingen, merker du av for Aktiv. Fyll ut feltene som er beskrevet i tabellen nedenfor, og lagre deretter handlingen. MERKNAD: Hvis du velger Relativ bruker i post i feltet Eier for oppgaven, og eieren av oppgaven er en inaktiv bruker, opprettes ikke oppgaven.
   Felt | Beskrivelse
   --- | ---
   Eier | Velg eiertypen for oppgaven (Relativ bruker i post eller Bestemt bruker), og velg deretter eieren: Hvis du velger Relativ bruker i post, velger du brukeren fra listen. Hvis du velger en teamrolle som eier, oppretter arbeidsflytregelen en oppgave for hver bruker som har den tilordnede teamrollen. MERKNAD: For posttypene Firma, Kontaktperson, Kundeemne, Salgsmulighet og Serviceforespørsel er alle egendefinerte teamroller som er lagt til for posttypen, valgbare i listen over eiere av typen Relativ bruker i post. Hvis du vil ha flere opplysninger om tilpasning av posttyper, se Siden Applikasjonstilpasning for posttype. Hvis du vil ha opplysninger om hvilke brukere du kan velge i feltet Eier når arbeidsflythandlingen er for posttypen Bruker, se Vurderinger ved opprettelse av arbeidsflytregler for posttypen Bruker. Hvis du velger Bestemt bruker, klikker du på oppslagsikonet og velger oppgaveeieren. MERKNAD: Hvis du vil ha opplysninger om hvordan modi for posteierskap påvirker eierskapet til automatisk genererte oppgaver, se Modi for posteierskap og Automatisk genererte oppgaver.
   Type | Velg aktivitetstypen fra rullegardinlisten.
   Aktivitetsundertype | Velg aktivitetsundertypen fra rullegardinlisten.
   Forfallsdato | Angi et uttrykk som evalueres til forfallsdatoen for oppgaven. Du kan bruke Expression Builder til å opprette uttrykket. Klikk på ikonet fx ved siden av feltet for å åpne Expression Builder-vinduet. Uttrykket kan inneholde opptil 1024 tegn. MERKNAD: Hvis arbeidsflythandlingen skal fungere, må feltet Forfallsdato inneholde et uttrykk som evalueres til en gyldig dato. Du må ikke angi noe annet, for eksempel en dato eller et heltall, i feltet Forfallsdato. Hvis det angitte uttrykket evalueres til en dato som er tidligere enn eller lik dagens dato, er forfallsdatoen lik dagens dato som standard. Det er ingen grense for hvor langt inn i fremtiden beregningsdatoen kan være. Uttrykket må imidlertid evalueres til en gyldig dato. Hvis uttrykket evalueres til en ugyldig dato eller en annen datatype, for eksempel streng, heltall eller boolsk, oppstår en feil, og aktiviteten opprettes ikke. Du kan bruke knappen Kontroller syntaks i Expression Builder til å teste syntaksen i uttrykket. Det kontrolleres imidlertid ikke at uttrykket evalueres til en gyldig dato i Expression Builder. Hvis du vil ha opplysninger om hvordan du bruker Oracle On Demand Expression Builder, se Expression Builder.
   Prioritet | Velg aktivitetsprioriteten fra rullegardinlisten.
   Status | Velg aktivitetsstatusen fra rullegardinlisten.
   Valuta for oppgave | Velg en valuta.
   Privat | Merk av i denne boksen hvis du vil at oppgaven bare skal vises for oppgaveeieren.
   Emne | Skriv inn emnelinjen for oppgaven. Du kan bygge inn funksjoner og feltnavn i teksten. Tre prosenttegn (%%%) før og etter en innebygd funksjon eller et innebygd feltnavn indikerer at den/det skal konverteres til en streng. Teksten kan for eksempel inneholde følgende: Call %%%[<ContactLastName>]%%% Hvis du skriver inn en funksjon eller et feltnavn direkte i feltet, må du skrive inn tre prosenttegn før og etter den/det. Hvis du bruker Expression Builder til å bygge inn en funksjon eller et feltnavn, legges tre prosenttegn til automatisk. Hvis du bruker Expression Builder til å bygge inn et komplisert uttrykk, er det ikke sikkert at prosenttegnene legges til på riktig sted. Hvis dette er tilfellet, må du kontrollere at prosenttegnene er plassert før og etter hele uttrykket, slik at uttrykket evalueres på riktig måte. For eksempel: %%%Today() + 30%%% legger til 30 dager for dagens dato, men %%%Today() %%%+ 30 knytter 30 til strengen som gjengir dagens dato. Hvis du vil bruke Expression Builder til å bygge inn funksjoner og feltnavn i et felt, klikker du på ikonet fx ved siden av feltet. Hvis du bare skriver inn statisk tekst, trenger du ikke bruke Expression Builder. Dette feltet kan inneholde maksimalt 1024 tegn, inkludert prosenttegnene før og etter uttrykkene.
   Beskrivelse | Skriv inn beskrivelsen av oppgaven. Du kan bygge inn funksjoner og feltnavn i teksten, slik det er beskrevet for feltet Emne. Dette feltet kan inneholde maksimalt 1024 tegn, inkludert prosenttegnene før og etter uttrykkene.
MERKNAD: De språkuavhengige feltnavnene og feltnavnsyntaksen som brukes i eksempeluttrykk i dette emnet, er feltnavnene og feltnavnsyntaksen som ble brukt i Expression Builder i tidligere versjoner enn Release 29 Service Pack 1. Disse eksemplene er fortsatt gyldige. Hvis du velger de tilsvarende feltene for et uttrykk fra feltlisten i Expression Builder i Release 29 Service Pack 1 eller senere, vil imidlertid feltnavnene og feltnavnsyntaksen være forskjellig fra dem som vises i eksemplene. Det anbefales at du alltid velger feltene for uttrykkene fra feltlisten i Expression Builder, slik at feltnavnene og feltnavnsyntaksen alltid er riktige. Hvis du vil ha flere opplysninger om feltnavnene og feltnavnsyntaksen i uttrykk, se Om uttrykk. For trinnvise prosedyrer for hvordan du oppretter andre typer arbeidsflythandlinger, se følgende emner: Opprette arbeidsflythandlinger: Tilordne en bok Opprette arbeidsflythandlinger: Opprett integreringshendelse Opprette arbeidsflythandlinger: Send e-post Opprette arbeidsflythandlinger: Oppdater verdier Opprette arbeidsflythandlinger: Vent #### Beslektede emner Du finner relaterte opplysninger om arbeidsflyter i følgende emner: Om arbeidsflytregler Om arbeidsflythandlinger Om tidsbaserte arbeidsflytregler Opprette arbeidsflytregler Endre rekkefølgen på arbeidsflytregelhandlinger Deaktivere arbeidsflytregler og handlinger Slette arbeidsflytregler og handlinger

Publisert August 2022 | Copyright © 2005, 2022, Oracle og/eller tilknyttede selskaper. Legal Notices.