| Skriv ut Åpne PDF-versjon av elektronisk hjelp

### Legge til analyser i orienteringsbøker Du kan legge til flere analyser i en orienteringsbok. Når du legger til en analyse i en orienteringsbok, blir ikke det eksisterende innholdet i boken overskrevet eller erstattet. Den nye analysen legges til som et separat objekt i orienteringsboken. Du kan for eksempel åpne den samme analysen hver måned og lagre den som et stillbilde i en orienteringsbok. Dette gjør at du kan spore hvordan resultatene av den samme analysen varierer over tid. Slik legger du til en lagret analyse i en eksisterende orienteringsbok Klikk på Katalog i fanen Analyse. Gå til en analyse. Høyreklikk (eller trekk ned menyen Mer, avhengig av visningstypen) under navnet på analysen, og velg Legg til i orienteringsbok. Velg ett av følgende under Innholdstype: Kan oppdateres. Når du senere åpner orienteringsboken, oppdateres innholdet i analysen med de nyeste opplysningene. Stillbilde. Når du senere åpner orienteringsboken, er innholdet i analysen nøyaktig som nå. Dette gjør at du kan lagre analysen og sammenligne den med den samme analysen kjørt på et annet tidspunkt. Du kan for eksempel legge til et stillbilde av den samme analysen hver måned i ett år, og så har du muligheten til å evaluere endringene fra måned til måned. Velg ett av følgende under Følg navigeringskoblinger for orienteringsbok: En navigeringskobling er en kobling fra innholdsdelen i orienteringsboken til en bestemt del i orienteringsboken. Dette tilsvarer opprettelse av hyperkoblinger i en innholdsfortegnelse til kapitler i en bok. Du definerer navigeringskoblingene i et senere trinn. Nei. Ikke inkluder navigeringskoblinger i orienteringsboken. Ja. Inkluder navigeringskoblinger i orienteringsboken. Hvis du velger Ja, må du også angi hvor mange koblinger som skal følges (maksimum fem). Klikk på Bla gjennom, så åpnes dialogboksen Lagre som. Gå til en eksisterende orienteringsbok, velg den, og klikk på OK. Dette lukker dialogboksen Lagre som. Klikk på OK i dialogboksen Lagre innhold i orienteringsbok. Oracle CRM On Demand viser en melding om at analysen nå er lagt til i orienteringsboken. Hvis du vil ha flere opplysninger om orienteringsbøker, kan du se: Arbeide med orienteringsbøker Opprette orienteringsbøker Legge til instrumentpanelsider i orienteringsbøker Redigere orienteringsbøker Vise og eksportere orienteringsbøker

Publisert August 2022 | Copyright © 2005, 2022, Oracle og/eller tilknyttede selskaper. Legal Notices.