| Skriv ut Åpne PDF-versjon av elektronisk hjelp

#### Om IP-adressebegrensninger for roller Du kan angi IP-adressebegrensninger på rollenivå. Med denne funksjonaliteten kan du begrense tilgang til Oracle CRM On Demand slik at brukere som har en bestemt rolle, kan logge på Oracle CRM On Demand bare fra datamaskiner som har IP-adresser innenfor områdene som er angitt for denne rollen. Du kan også angi IP-adressebegrensninger på selskapsnivå. Hvis du vil ha flere opplysninger, se Begrense bruk til IP-adresser. En bruker har tillatelse til å logge på bare hvis IP-adressen til brukerens datamaskin er innenfor områdene angitt på rollenivå og selskapsnivå. For at du skal kunne begrense tilgang til Oracle CRM On Demand til bestemte IP-adresseområder på selskapsnivå, rollenivå eller begge nivåer må det være merket av for IP-adressebegrensninger aktivert i selskapsprofilen. Hvis det ikke er merket av i denne boksen, kontakter du Oracle CRM On Demand Customer Care og ber om at det blir merket av i boksen. Du kan begrense tilgang til bestemte IP-adresseområder på rollenivå selv om du ikke begrenser tilgang til bestemte IP-adresser på selskapsnivå. Hvis du begrenser tilgang til bestemte IP-adresseområder både på selskapsnivå og rollenivå, må imidlertid IP-adresseområdene du tillater for en brukerrolle, falle innenfor IP-adresseområdene som du tillater på selskapsnivå. Hvis du begrenser tilgang for en brukerrolle, kan brukere som har denne rollen, logge på Oracle CRM On Demand bare hvis IP-adressene til datamaskinene deres er innenfor IP-adresseområdene som tillates for brukerrollen, og som også er innenfor IP-adresseområdene som tillates på selskapsnivå. Tabellen nedenfor viser et eksempel på hvordan IP-adressebegrensninger på selskapsnivå fungerer med IP-adressebegrensninger på rollenivå. I alle tilfellene som vises i denne tabellen, er det merket av for IP-adressebegrensninger aktivert i selskapsprofilen, og det er ikke angitt noen IP-adressebegrensninger i noen andre roller enn i rollen Utegående selger.
Tillatte IP-adresser på selskapsnivå | Tillatte IP-adresser for rollen Utegående selger | IP-adresser tillatt for brukere | Merknader
--- | --- | --- | ---
Ingen IP-adresser angitt | 203.0.113.254 | IP-adressen 203.0.113.254 tillates for brukere som har rollen Utegående selger. Alle IP-adresser tillates for brukere som ikke har rollen Utegående selger. | Ingen.
Fra 198.51.100.1 til og med 198.51.100.254 | Ingen IP-adresser angitt | IP-adresser fra 198.51.100.1 til og med 198.51.100.254 tillates for alle brukere. | Ingen.
Fra 198.51.100.1 til og med 198.51.100.254 | 203.0.113.254 | Ingen IP-adresser tillates for brukere som har rollen Utegående selger. IP-adresser fra 198.51.100.1 til og med 198.51.100.254 tillates for brukere som ikke har rollen Utegående selger. | IP-adressen 203.0.113.254 er ikke innenfor adresseområdet som tillates på selskapsnivå.
Fra 192.0.2.1 til og med 192.0.2.254 | 192.0.2.1.50 | IP-adressen 192.0.2.1.50 tillates for brukere som har rollen Utegående selger. IP-adresser fra 192.0.2.1 til og med 192.0.2.254 tillates for brukere som ikke har rollen Utegående selger. | IP-adressen 192.0.2.1.50 er innenfor adresseområdet som tillates på selskapsnivå.
Ingen IP-adresser angitt | Ingen IP-adresser angitt | Alle brukere, inkludert brukere som har rollen Utegående selger, kan få tilgang til Oracle CRM On Demand fra en hvilken som helst IP-adresse. | Ingen.
Hvis du vil ha opplysninger om hvordan du begrenser tilgang til Oracle CRM On Demand til bestemte IP-adresser på rollenivå, se Legge til roller.

Publisert August 2022 | Copyright © 2005, 2022, Oracle og/eller tilknyttede selskaper. Legal Notices.