| Skriv ut Åpne PDF-versjon av elektronisk hjelp

6. ### Spore salgsbesøk til kunder MERKNAD: Denne funksjonen er bare tilgjengelig i Oracle CRM On Demand Life Sciences Edition. I tillegg antar opplysningene i dette emnet at selskapet bruker standardsettet med verdier for feltet for statusplukkliste. Hvis administratoren imidlertid endrer standardsettet med verdien i feltet for statusplukkliste, er det ikke sikkert at aktivitetsbehandlingen i Oracle CRM On Demand fungerer som beskrevet i dette emnet. Du kan gjøre følgende på besøksdetaljsiden: Spore salgsbesøk til kunder og registrere opplysninger, for eksempel om produkter eller løsninger dere har diskutert, prøver, reklameartikler eller opplæringsmateriale du har lagt igjen samt relaterte kontaktpersoner. Du kan spore besøk (salgsbesøk) til kunder på en av følgende måter: Ved å legge til opplysninger om produktdetaljer, leverte prøver, prøveforespørsler og reklameartikler i det overordnede besøket. Ved å legge til deltakere i det overordnede besøket og deretter spore opplysningene om produktdetaljer, leverte prøver, prøveforespørsler og reklameartikler for hver individuell deltakerpost. MERKNAD: En deltaker er en person som er til stede på et møte eller i en telefonsamtale. Hvis du bruker deltakere til å spore besøk (salgsbesøk) til kunder, må du legge merke til følgende: Alle deltakere vil overta eventuelle opplysninger om produktdetaljer som er registrert i det overordnede besøket. Deltakeropplysninger vil ikke ha innvirkning på opplysningene om primær kontaktperson i det overordnede besøket. Lagre opplysningene som en mal, også kalt et smartbesøk. Smartbesøksmalen er nyttig når du besøker flere kunder i samme ærend, for eksempel registrering av kirurger. Du kan gjøre malen privat eller tilgjengelig for allmenn bruk (offentlig). Når du bruker smartbesøksmalen for et nytt besøk, legges de fleste opplysningene fra smartbesøket automatisk inn i den nye posten, inkludert detaljer om produkter, leverte reklameartikler og leverte prøver i forhold til besøket. Andre felt, for eksempel partinumre for leverte prøver, lagres imidlertid ikke som en del av malen. Når du har aktivert smartbesøksmalen for et besøk, kan du deretter oppdatere de øvrige feltene for å spore detaljer om det aktuelle besøket. Hvis selskapsadministratoren har inkludert feltet Siste besøksdato på siden Rediger firma eller kontaktperson, oppdateres dette feltet automatisk i det koblede firmaet og alle koblede kontaktpersoner. Oppdateringen skjer når du endrer besøkspostens status til Fullført og lagrer posten. Feltet gjenspeiler starttidspunktet og datoen for besøket. MERKNAD: Oracle CRM On Demand Disconnected Mobile Sales kan fungere sammen med smartbesøkskonfigurasjonen i Oracle CRM On Demand, men har ikke støtte eller svarfunksjonalitet for smartbesøk. Hvis du vil ha flere opplysninger om smartbesøk, se Håndtere smartbesøk. Sende besøksopplysningene til bruk i avstemmingsprosessen for lagerperioder. Følgende skjer i Oracle CRM On Demand Life Sciences Edition etter at besøksdetaljopplysninger er sendt: Besøksaktiviteten får statusen Sendt. Eventuelle besøksdetaljposter som har statusen Sendt, låses for å forhindre at disse postene endres eller slettes. Hvis du vil ha opplysninger om postlåsing for besøksaktivitetsposter, se Configuration Guide for Oracle CRM On Demand Life Sciences Edition. Det opprettes en utbetalingstransaksjon som brukes i avstemmingsprosessen for lagerperioden. Hvis du vil ha flere opplysninger, se Avstemme en lagerperiode, Prosess for lageravstemming, Vise utbetalingstransaksjoner. NOTE: Hvis besøksposten ikke inneholder en gyldig delstatslisens for kontaktperson eller en tilknyttet signaturpost, og administratoren har satt opp valideringskontroller for disse betingelsene på siden Biovitenskapsrelaterte preferanser, vil Oracle CRM On Demand vise en feilmelding og hindre at besøket sendes. Hvis du vil ha opplysninger om de relevante preferansene, se Aktivere validering av delstatslisens for kontaktperson og Aktivere validering av signatur i Angi biovitenskapsrelaterte preferanser. ### Begrensninger ved endring av primære kontaktpersoner for kontaktpersonbesøk Hvis du har lagret et kontaktpersonbesøk og deretter endrer den primære kontaktpersonen for besøket, skjer følgende: Besøket registreres under den opprinnelige primære kontaktpersonen og den nye primære kontaktpersonen. Besøket bruker den nye primære kontaktpersonen begge steder. Emnelinjen er den samme i begge besøkene. Følgende eksempel forklarer resultatet av at den primære kontaktpersonen endres: Du oppretter to kontaktpersoner: Jan og Janne. Du oppretter et besøk for kontaktpersonen Jan: Besok_Jan. Jan blir primær kontaktperson for dette besøket. Du endrer den primære kontaktpersonen i besøket Besok_Jan til Janne. Et nytt besøk med det opprinnelige emnet (Besok_Jan) opprettes automatisk under kontaktpersonen Janne i Oracle CRM On Demand. Besøket Besok_Jan er nå registrert under både Jan og Janne. Du kan om nødvendig endre emnelinjen for besøket som er registrert under Janne, til noe som passer bedre, for eksempel Besok_Janne. Før du begynner: Hvis du vil legge til, redigere eller sende besøk (firma- eller kontaktpersonbesøk), må rollen din omfatte rettigheten Besøk: Aktiver detaljutforming av besøk. Hvis du vil administrere tilgangen til besøk og konfigurere automatisert besøkssending til applikasjonen Oracle CRM On Demand Disconnected Mobile Sales, må rollen din omfatte rettigheten Besøk: Administrer besøk. Denne rettigheten gis vanligvis bare til selskapsadministratorer. Slik sporer du et salgsbesøk til en kunde Åpne firmaet eller kontaktpersonen for besøke på hjemmesiden for firmaer eller kontaktpersoner. Hvis du vil ha instruksjoner for hvordan du velger poster, se Søke etter poster. MERKNAD: Du kan planlegge et salgsbesøk for opptil 25 kunder samtidig ved hjelp av funksjonen for massebesøksplanlegging i Oracle CRM On Demand. Hvis du vil ha flere opplysninger om opprettelse av et planlagt besøk for flere kunder, se Massebesøksplanlegging. Klikk på Nytt besøk eller Autobesøk for å opprette en ny besøkspost under Besøk på detaljsiden for firmaer eller kontaktpersoner. MERKNAD: Hvis området Besøk ikke er synlig på detaljsiden, klikker du på koblingen Rediger oppsett øverst til høyre på siden og legger til området Besøk i sideoppsettet. Kontakt selskapsadministratoren hvis området ikke er tilgjengelig for tilføying i sideoppsettet. Når du klikker på Nytt besøk, kommer du til siden Rediger besøk, der du må angi de fleste opplysninger manuelt for den nye besøksposten. Pass på at du angir Besøk i feltet Type. Ellers får du ikke tilgang til følgende relaterte elementer: Leverte prøver, Reklameartikler, Detaljer om produkter. Når du klikker på Autobesøk, kommer du til detaljsiden for besøk, der følgende feltdata fylles ut automatisk for den nye besøksposten: Feltet Status har verdien Planlagt. Feltet Sluttdato har en verdi som er lik startdatoen pluss 30 minutter. Feltet Emne har verdien Automatisert besøk, og inneholder navnet på firmaet eller kontaktpersonen. Feltet Type har verdien Besøk. ADVARSEL: Oracle CRM On Demand Life Sciences-kunder må ikke prøve å deaktivere eller tilpasse Type = Besøk. Gjør følgende på siden Rediger besøk eller Detaljer om besøk: Hvis du vil fylle ut den nye besøksposten med opplysninger fra en eksisterende smartbesøksmal, klikker du på oppslagsikonet ved siden av feltet Smartbesøk og velger smartbesøket. Registrer eller oppdater opplysninger. Tabellen som beskriver besøkspostfelt på slutten av denne prosedyren, inneholder tilleggsopplysninger om noen av feltene. MERKNAD: Selskapsadministratorer kan tilpasse Oracle CRM On Demand på en rekke måter, for eksempel ved å endre navn for posttyper, felt og valg i lister. Opplysningene du ser, kan derfor avvike fra standardopplysningene som er beskrevet i den elektroniske hjelpen. Egendefinerte felt som selskapsadministratoren har definert, lagres i smartbesøksmalen. Lagre posten ved å gjøre ett av følgende: Klikk på Lagre på redigeringssiden for besøk. Klikk på Lagre som privat smartbesøk eller Lagre som felles smartbesøk på detaljsiden for besøk. Hvis du vil ha flere opplysninger, se Lagre opplysninger om besøksdetaljer som en mal. Deretter gjør du ett av følgende på detaljsiden for besøk etter behov: Legg til linjeposter for produktdetaljer, leverte prøver, prøveforespørsler eller reklameartikler i den overordnede besøksposten. Legg til en linjepost for deltaker i den overordnede besøksposten, og legg deretter til linjeposter for produktdetaljer, leverte prøver, prøveforespørsler eller reklameartikler i deltakerposten. Se følgende emner hvis du vil ha flere opplysninger om disse oppgavene: Legge til deltakere i besøk Koble opplysninger om produktdetaljer til besøk Koble opplysninger om leverte prøver til besøk Koble opplysninger om reklameartikler til besøk Koble opplysninger om prøveforespørsler til besøk Klikk på Send for å sende opplysningene om besøksdetaljer til behandling. Se Sende opplysninger om besøksdetaljer til lagersporing.
   Felt | Beskrivelse
   --- | ---
   Nøkkelopplysninger om besøk
   Emne | Begrenset til 100 tegn. Navnet på smartbesøksmalen.
   Primær kontaktperson | Fylles ut automatisk. Hvis dette besøket er koblet til både et firma og en kontaktperson, vises besøksposten som relaterte opplysninger både på firmadetaljsiden og kontaktpersondetaljsiden. MERKNAD: Dette feltet kopieres ikke til den nye posten når du oppretter en ny besøkspost fra en mal for smartbesøk.
   Firma | Fylles ut automatisk. Skrivebeskyttet. Hvis dette besøket er koblet til både et firma og en kontaktperson, vises besøksposten som relaterte opplysninger både på firmadetaljsiden og kontaktpersondetaljsiden. MERKNAD: Dette feltet kopieres ikke til den nye posten når du oppretter en ny besøkspost fra en mal for smartbesøk.
   Adresse | Viser den fullstendige adressen, som er hentet fra de enkelte adressefeltene for firma- eller kontaktpersonposten. MERKNAD: Dette feltet kopieres ikke til den nye posten når du oppretter en ny besøkspost fra en mal for smartbesøk.
   Smartbesøk | Hvis din brukerrolle omfatter denne rettigheten, kan du velge en smartbesøksmal. MERKNAD: Dette feltet kopieres ikke til den nye posten når du oppretter en ny besøkspost fra en mal for smartbesøk.
   Status | Status for besøket, som kan være én av følgende: Tilordnet, Fullført, Utsatt, Inngående samtale, I nettprat, Pågår, Ikke startet, Planlagt, Signert, Sendt, Sender, Venter på en annen. Oracle CRM On Demand Life Sciences Edition bruker følgende statusverdier ved behandling av besøk: Planlagt. Besøket vises i kalenderen og i området Planlagte besøk på kalendersidene. Hvis du vil vise planlagte besøk i kalenderen og i området Planlagte besøk på kalendersiden, må din brukerrolle omfatte rettigheten Besøk: Planlagte besøk i kalender. Signert. Innholdet i besøket er bekreftet av besøksmottakeren. Besøket låses i Oracle CRM On Demand Life Sciences Edition, og du kan ikke gjøre flere endringer i leverte prøver, leverte reklameartikler eller prøveforespørsler for besøket. Sendt. Besøket er behandlet i Oracle CRM On Demand Life Sciences Edition, og transaksjoner opprettes for avstemming når brukeren klikker på Send på siden for detaljer om firmabesøk eller kontaktpersonbesøk. Sender. Denne statusen angis i applikasjonen Oracle CRM On Demand Disconnected Mobile Sales og utløser arbeidsflytregler som selskapsadministratoren konfigurerer for å oppdatere besøksposten. Statusen Sender og arbeidsflytreglene brukes som støtte for integreringen av Oracle CRM On Demand med applikasjonen Oracle CRM On Demand Disconnected Mobile Sales. MERKNAD: Statusene Signert og Sender utløser en besøkssending til applikasjonen Oracle CRM On Demand Disconnected Mobile Sales hvis selskapsadministratoren har konfigurert kjøretidshendelseshandlingen for arbeidsflyt for aktivitetsposten. Hvis du vil ha opplysninger om hvordan du konfigurerer denne kjøretidshendelseshandlingen, se Configuration Guide for Oracle CRM On Demand Life Sciences Edition. Hvis du vil ha generelle opplysninger om konfigurering av arbeidsflytregler, se Arbeidsflytkonfigurasjon. MERKNAD: Dette feltet kopieres ikke til den nye posten når du oppretter en ny besøkspost fra en mal for smartbesøk.
   Valuta for aktivitet | Du kan velge en annen valuta for å regne om prisen til en annen valuta, hvis selskapsadministratoren har satt opp denne funksjonen.
   Mål | Begrenset til 1 500 tegn
   Starttidspunkt | Datoen og klokkeslettet da besøket begynner. Standardverdien er dagens dato og 12:00. MERKNAD: Dette feltet kopieres ikke til den nye posten når du oppretter en ny besøkspost fra en mal for smartbesøk.
   Varighet | Beregnet verdi (i minutter) basert på starttidspunkt og sluttidspunkt. MERKNAD: Dette feltet kopieres ikke til den nye posten når du oppretter en ny besøkspost fra en mal for smartbesøk.
   Sluttidspunkt | Standardverdien er starttidspunktet pluss 30 minutter. MERKNAD: Dette feltet kopieres ikke til den nye posten når du oppretter en ny besøkspost fra en mal for smartbesøk.
   Type | Typen kan være en av følgende: Besøk, Korrespondanse, Demonstrasjon, E-post, Hendelse, Faks, Møte, Personlig, Presentasjon, Annet eller Oppgave. Hvis du vil håndtere prøver, må du velge Besøk.
   Besøkstype | (Skrivebeskyttet) Viser Firmabesøk, Yrkesmessig samtale, Deltakersamtale eller Generelt besøk, avhengig av besøkstypen. MERKNAD: Feltet Type besøk settes som standard til Yrkesmessig samtale for besøk hos kontaktperson, Firmabesøk for besøk hos overordnet firma og Deltakersamtale når deltakere legges til i besøket hos overordnet firma.
   Referansenummer | Tekstfelt som kan brukes til å lagre referansenummeret til et relatert element, for eksempel et signert dokument. MERKNAD: Dette feltet kopieres ikke til den nye posten når du oppretter en ny besøkspost fra en mal for smartbesøk.
   Tilleggsopplysninger
   Kostnad | MERKNAD: Dette feltet kopieres ikke til den nye posten når du oppretter en ny besøkspost fra en mal for smartbesøk.
   Papirsignatur | MERKNAD: Dette feltet kopieres ikke til den nye posten når du oppretter en ny besøkspost fra en mal for smartbesøk.
   Privat | MERKNAD: Dette feltet kopieres ikke til den nye posten når du oppretter en ny besøkspost fra en mal for smartbesøk.
   Beskrivelse | Begrenset til 16 350 tegn.
   Neste besøk | Begrenset til 1 500 tegn. MERKNAD: Dette feltet kopieres ikke til den nye posten når du oppretter en ny besøkspost fra en mal for smartbesøk.
### Beslektede emner Se følgende emner hvis du vil ha relaterte opplysninger om sporing av besøk hos kunder: Levere prøver under et salgsbesøk Angi maksimalt antall ganger kontaktpersoner kan motta prøver uten en gyldig delstatslisens Autorisere kontaktpersoner for mottak av prøver Spore de beste besøkstidene

Publisert August 2022 | Copyright © 2005, 2022, Oracle og/eller tilknyttede selskaper. Legal Notices.