| Skriv ut Åpne PDF-versjon av elektronisk hjelp

#### Opprette arbeidsflythandlinger: Opprett integreringshendelse Hvis handlingen Opprett integreringshendelse finnes i en arbeidsflytregel, sendes automatisk en integreringshendelse til én eller flere integreringskøer når betingelsene i arbeidsflytregelen er oppfylt og det oppdages en endring i minst ett av feltene som spores med handlingen Opprett integreringshendelse. ### Om handlinger av typen Opprett integreringshendelse og Vent Hvis du vil bruke handlingen Opprett integreringshendelse til å opprette en integreringshendelse som registrerer endringene som gjøres i en post med hendelsen som utløser en arbeidsflytregel, må du plassere handlingen Opprett integreringshendelse før eventuelle ventehandlinger i sekvensen av handlinger i arbeidsflytregelen. Hvis en ventehandling kommer foran handlingen Opprett integreringshendelse i en arbeidsflytregel, forhindrer ventehandlingen at handlingen Opprett integreringshendelse oppdager endringer i posten. Når ventetiden i ventehandlingen utløper, leses posten på nytt før de gjenværende handlingene i regelen utføres, og verdiene i feltene i posten før hendelsen som utløste arbeidsflytregelen, beholdes ikke. Derfor regnes forrige verdi og gjeldende verdi i et felt for å være den samme, og handlingen Opprett integreringshendelse oppretter ikke en integreringshendelse fordi den ikke finner noen endring i de sporede feltene. ### Om plukklisteverdiformater i integreringshendelser Verdiene i plukklistefelt i integreringshendelsene registreres enten i språket for brukeren som utfører handlingen som fører til at integreringshendelsen blir opprettet, eller som språkuavhengige kodeverdier (LIC-verdier), avhengig av hvordan du definerer integreringshendelseskøene. Hvis du vil ha opplysninger om hvordan du angir plukklisteformatet for en integreringshendelseskø, se Opprette integreringshendelseskøer og Administrere innstillinger for integreringshendelser. ### Om flaggene Fakturering, Forsendelse og Primær i postene Firma- og Kontaktpersonadresse I integreringshendelser for posttypen Firmaadresse kan du inkludere flaggene Fakturering og Forsendelse, som indikerer hvorvidt en adresse er den angitte faktureringsadressen eller forsendelsesadressen for firmaet. I integreringshendelser for posttypen Kontaktpersonadresse kan du tilsvarende inkludere flagget Primær, som indikerer hvorvidt en adresse er den primære adressen for kontaktpersonen. Du kan imidlertid ikke spore endringer av flaggene Fakturering, Forsendelse og Primær. Dette betyr at endringer av disse flaggene ikke kan brukes til å utløse opprettelse av integreringshendelser, selv om du merker av for Inkluder alltid for flaggene. Hvis du inkluderer ett av disse flaggene i en integreringshendelse, og hvis dette flagget endres samtidig med et felt der endringene spores, viser ikke integreringshendelsen som opprettes som et resultat av endringen av det sporede feltet, den nye verdien for flagget. Integreringshendelsen viser i stedet verdien for flagget før oppdateringen ble utført. Neste gang en integreringshendelse opprettes som et resultat av en endring av et sporet felt, inkluderer imidlertid integreringshendelsen verdien for flaggfeltet etter den forrige oppdateringen ble utført. Anta for eksempel at du har to adresser, adresse A og adresse B, koblet til en kontaktperson med navnet Janne Sørensen. Adresse A er den primære adressen for Janne Sørensen. Du har handlingen Opprett integreringshendelse for en arbeidsflyt for posttypen Kontaktpersonadresse, som er konfigurert slik: Det er merket av for Spor endringer bare for feltet Adressetype. Det er merket av for Inkluder alltid for feltet Primær. Hvis en bruker oppdaterer feltet Adressetype for adresse A fra kontaktpersonadresseposten for Janne Sørensen og deaktiverer avmerkingsboksen Primær for adresse A, viser integreringshendelsen som arbeidsflythandlingen oppretter som et resultat av endringen av feltet Adressetype, den nye adressetypen, men verdien for flagget Primær i integreringshendelsen angir fortsatt at adresse A er den primære adressen for Janne Sørensen. Neste gang feltet Adressetype for adresse A fra kontaktpersonadresseposten endres og en integreringshendelse opprettes som et resultat av endringen, viser imidlertid flagget Primær i integreringshendelsen at adresse A ikke er den primære adressen for Janne Sørensen. MERKNAD: Du kan opprette flere handlinger for en arbeidsflytregel, opptil 25 handlinger for hver regel. Prosedyren nedenfor beskriver hvordan du oppretter en handling for å opprette en integreringshendelse. Før du begynner. Hvis du vil utføre prosedyren som er beskrevet her, må brukerrollen din ha rettigheten Håndter dataregler - håndter arbeidsflytregler. Hvis du vil ha opplysninger om hvordan du legger til rettigheter for roller, kan du se Legge til roller. Slik oppretter du en handling for å opprette en integreringshendelse Naviger til regelen der du vil opprette handlingen: Klikk på den globale koblingen Administrasjon øverst til høyre på enhver side. Klikk på Arbeidsflytkonfigurasjon under Forretningsprosesshåndtering. Finn regelen der du vil opprette handlingen, på siden Liste over arbeidsflytregler. Hvis du vil ha opplysninger om hvordan du søker etter arbeidsflytregler på listesiden, kan du se Filtrere lister. Klikk på koblingen Navn på arbeidsflyt for regelen. Klikk på Meny på tittellinjen for handlinger på detaljsiden for arbeidsflytregler, og velg deretter Opprett integreringshendelse. MERKNAD: Triggerhendelsen for arbeidsflytregelen bestemmer hvilke typer handlinger som kan opprettes for regelen. TIPS: Du kan opprette en kopi av en eksisterende arbeidsflytregelhandling ved å klikke på koblingen Kopier for handlingen. Angi et navn for handlingen på siden Rediger arbeidsflythandling. Hvis du vil aktivere handlingen, merker du av for Aktiv. Velg integreringskøene som integreringshendelsene skal skrives til. Hvis posttypen for arbeidsflytregelen støtter skjemaet for både Web Services v1.0 og Web Services v2.0 i feltet Skjemaversjon, velger du Web-tjenesteversjonen som skal brukes for integreringshendelsene. Hvis posttypen for arbeidsflytregelen støtter skjemaet for både Web Services v1.0 og Web Services v2.0, velges Web Services v2.0 som standard i feltet Skjemaversjon, men du kan endre valget før du lagrer arbeidsflythandlingen. MERKNAD: Når du har opprettet og lagret arbeidsflythandlingen, kan du ikke endre verdien i feltet Skjemaversjon. Hvis posttypen for arbeidsflytregelen støtter bare ett skjema, velges denne Web-tjenesteversjonen som standard. Hvis du vil ha flere opplysninger om Web-tjenestene, se Oracle Web Services On Demand Guide. Lagre arbeidsflythandlingen. Velg Konfigurer for integreringshendelseshandlingen du vil konfigurere, på menyen på postnivå i listen over handlinger. MERKNAD: Valget Konfigurer er ikke tilgjengelig for handlinger der triggerhendelsen er at poster blir slått sammen. Merk for feltene etter behov på siden for konfigurasjon av sporing av integreringshendelser: Merk av for Inkluder alltid hvis du vil at feltet skal inkluderes i integreringshendelsen selv om verdien i feltet ikke er endret. Merk av for Spor endringer hvis du vil at en integreringshendelse skal genereres hver gang dette feltet oppdateres. Lagre endringene. Tabellen nedenfor beskriver feltene på siden for konfigurasjon av sporing av integreringshendelser.
Felt | Beskrivelse
--- | ---
Vist navn | Navnet på feltet slik det vises i brukergrensesnittet.
Integreringsetikett | Integreringsetiketten som brukes når feltet er inkludert i integreringshendelsen. Integreringsetiketter vises i kolonnen Integration Tag Web Services v2.0 på siden Felt for posttype.
Obligatorisk | Denne skrivebeskyttede posten angir om feltet er definert som et obligatorisk felt.
Inkluder alltid | Merk av for dette valget hvis du vil at feltet skal inkluderes i integreringshendelsen selv om verdien i feltet ikke er endret. MERKNAD: Det er som standard merket av for Inkluder alltid, og dette merket kan ikke fjernes for enkelte felt som brukes i Oracle CRM On Demand.
Spor endringer | Merk av for dette valget hvis du vil at en integreringshendelse skal genereres hver gang dette feltet oppdateres. Hvis du vil ha flere opplysninger om avmerkingsboksen Spor endringer, se Om avmerkingsboksen Spor endringer i dette emnet.
### Om avmerkingsboksen Spor endringer Avmerkingsboksen Spor endringer er ikke tilgjengelig hvis triggerhendelsen for arbeidsflytregelen er Før sletting av post, Etter tilkn. med overordnet eller Etter atskil. fra overordnet. Hvis triggerhendelsen for arbeidsflytregelen er Etter tilkn. med overordnet eller Etter atskil. fra overordnet, vil i tillegg settet med felt som vises på siden, være settet med felt på det underordnede postnivået. Du kan ikke konfigurere settet med felt som er inkludert i integreringshendelsen på overordnet postnivå. For arbeidsflythandlinger som avmerkingsboksen Spor endringer er tilgjengelig for, oppretter arbeidsflythandlingen en integreringshendelse bare hvis avmerkingsboksen Spor endringer er aktivert for minst ett felt og hvis en endring oppdages i minst ett av feltene som avmerkingsboksen Spor endringer er aktivert for. Når integreringshendelsen opprettes, inkluderes alle feltene som har avmerkingsboksen Spor endringer aktivert, i arbeidsflythandlingen i integreringshendelsen. ### Systemfeltavvik Hvis arbeidsflytregelen har en annen triggerhendelse enn Ved lagring av ny post, genereres ikke integreringshendelser i Oracle CRM On Demand når det er merket av i boksen Spor endringer for én eller flere av følgende systemfelt, og det ikke er merket av i boksen Spor endringer for noe annet felt: ModifiedDate ModifiedById CreatedDate CreatedById ID Hvis du vil ha flere opplysninger om integreringshendelser, se Om integreringshendelser. For trinnvise prosedyrer for hvordan du oppretter andre typer arbeidsflythandlinger, se følgende emner: Opprette arbeidsflythandlinger: Tilordne en bok Opprette arbeidsflythandlinger: Opprett oppgave Opprette arbeidsflythandlinger: Send e-post Opprette arbeidsflythandlinger: Oppdater verdier Opprette arbeidsflythandlinger: Vent #### Beslektede emner Du finner relaterte opplysninger om arbeidsflyter i følgende emner: Om arbeidsflytregler Om arbeidsflythandlinger Om tidsbaserte arbeidsflytregler Opprette arbeidsflytregler Endre rekkefølgen på arbeidsflytregelhandlinger Deaktivere arbeidsflytregler og handlinger Slette arbeidsflytregler og handlinger Om integreringshendelser

Publisert August 2022 | Copyright © 2005, 2022, Oracle og/eller tilknyttede selskaper. Legal Notices.