| Skriv ut Åpne PDF-versjon av elektronisk hjelp

### Sette opp automatisk sending av prøvetransaksjoner Dette emnet beskriver hvordan du bruker arbeidsflytfunksjonaliteten i Oracle CRM On Demand for å sende prøvetransaksjoner til behandling automatisk. Før du begynner. Gå gjennom opplysningene i Om automatisk sending av prøvetransaksjoner. Slik konfigurerer du automatisk sending av prøvetransaksjoner Velg hvilke felt i prøvetransaksjonene du vil bruke i betingelsen i arbeidsflytreglene. Du kan for eksempel velge å bruke innstillingen i et avmerkingsboksfelt i posttypen Prøvetransaksjon som kriterium for å fastslå om en post skal sendes. I arbeidsflytregelen kan du angi at hvis det er merket av i boksen i en post, skal arbeidsflyten sende posten. Du kan bruke et eksisterende avmerkingsboksfelt, eller du kan opprette et egendefinert avmerkingsboksfelt og gi det et navn, for eksempel Merk for sending. Hvis du vil ha flere opplysninger om oppsett av egendefinerte felt, se delene Felthåndtering og Håndtering av sideoppsett i tabellen i Siden Applikasjonstilpasning for posttype. Konfigurer de nødvendige arbeidsflytreglene for posttypen Prøvetransaksjon. Du kan definere så mange arbeidsflytregler du vil. Du ønsker sannsynligvis å konfigurere en arbeidsflytregel med triggerhendelsen Ved lagring av endret post slik at de endrede prøvetransaksjonspostene kan sendes automatisk. MERKNAD: Når du konfigurerer arbeidsflytregelen, må du også inkludere en betingelse som kontrollerer om feltet Status har verdien Pågår. Denne betingelsen er nødvendig for at handlingen Send skal kunne endre feltet Status i prøvetransaksjonsposten. Dette er en endringshandling som kaller denne arbeidsflyten på nytt. Her er et eksempel på en minimumsregelbetingelse: [<bMark_for_Submit_ITAG>]="Y" AND [<TransactionStatus>]="In Progress" AND ExcludeChannel("Online") I dette eksemplet er Mark for Submit et tilpasset felt og ExcludeChannel er en valgfri betingelse som lar deg begrense triggeren slik at arbeidsflyten bare aktiveres for import, og ikke når knappen Start samtale brukes i grensesnittet. Hvis du får feilmeldinger når arbeidsflythandlingen utløses, kan du se Vise feilforekomster i Feilovervåker for arbeidsflyt. Hvis du vil ha opplysninger om oppsett av arbeidsflytregler, se Opprette arbeidsflytregler. I hver av arbeidsflytreglene angir du betingelsen som må være oppfylt for at handlingene i arbeidsflyten skal utføres. Du kan for eksempel angi at hvis det er merket av i et bestemt avmerkingsboksfelt i posten, skal handlingene i arbeidsflytregelen utføres. MERKNAD: Hvis du vil forhindre at arbeidsflytreglene sender poster som er opprettet eller oppdatert via brukergrensesnittet, må du legge inn en begrensning i betingelsene i arbeidsflytreglene. Hvis du vil ha flere opplysninger, se Begrense arbeidsflytregler til bestemte kanaler eller roller. Opprett den nødvendige arbeidsflythandlingen Send i hver av arbeidsflytreglene. Hvis du vil vite mer om arbeidsflythandlingen Send, se opplysningene om arbeidsflythandlinger for Oracle CRM On Demand Life Sciences Edition i Om arbeidsflythandlinger. MERKNAD: Handlingen Send må ha handlingen Vent foran med en venteverdi som er ulik null. Når du bruker en venteverdi som er ulik null, gjengis arbeidsflythandlingen som en asynkron handling. En asynkron handling anbefales for generell applikasjonsytelse, og spesielt hvis du importerer og sender et stort sett med prøvetransaksjonsposter. MERKNAD: De språkuavhengige feltnavnene og feltnavnsyntaksen som brukes i eksempeluttrykk i dette emnet, er feltnavnene og feltnavnsyntaksen som ble brukt i Expression Builder i tidligere versjoner enn Release 29 Service Pack 1. Disse eksemplene er fortsatt gyldige. Hvis du velger de tilsvarende feltene for et uttrykk fra feltlisten i Expression Builder i Release 29 Service Pack 1 eller senere, vil imidlertid feltnavnene og feltnavnsyntaksen være forskjellig fra dem som vises i eksemplene. Det anbefales at du alltid velger feltene for uttrykkene fra feltlisten i Expression Builder, slik at feltnavnene og feltnavnsyntaksen alltid er riktige. Hvis du vil ha flere opplysninger om feltnavnene og feltnavnsyntaksen i uttrykk, se Om uttrykk.

Publisert August 2022 | Copyright © 2005, 2022, Oracle og/eller tilknyttede selskaper. Legal Notices.