| Skriv ut Åpne PDF-versjon av elektronisk hjelp

#### Godkjenne avtaleregistreringer Avhengig av selskapets forretningsprosesser kan det være nødvendig at mer enn én person i selskapet godkjenner en avtaleregistrering før avtaleregistreringen regnes som en gyldig salgsmulighet. Godkjenningsdistribusjon er foreløpig en manuell prosess, og bare ett godkjenningsnivå støttes. Du må endre feltet for gjeldende godkjenner for å formidle registreringen gjennom godkjenningskjeden. Merknad: Du kan foreta godkjenning på flere nivåer ved at hver godkjenner i godkjenningskjeden oppdaterer feltet Godkjenner for den neste godkjenneren i kjeden. En avtaleregistrering kan bare gis endelig godkjenning hvis den er knyttet til en salgsmulighet. Hvis registreringen ikke er knyttet til en salgsmulighet (med andre ord en frittstående registrering), må den kobles til en eksisterende salgsmulighet eller gjøres om til en salgsmulighet manuelt. Hvis du vil ha flere opplysninger om hvordan du gjør om en avtaleregistrering til en salgsmulighet, se Gjøre om avtaleregistreringer til firmaer, kontaktpersoner eller salgsmuligheter. Når en avtaleregistrering får endelig godkjenning, blir den tilknyttede salgsmuligheten synlig for partnerorganisasjonen, fordi det kan være nødvendig for partnerbrukeren å ha tilgang til salgsmuligheten. Merknad: Den tilknyttede salgsmuligheten blir bare synlig for partnerorganisasjonen hvis avtaleregistreringen godkjennes. Hvis registreringen enten returneres eller avvises, gis det ikke tilgang til en eventuell tilknyttet salgsmulighet. Før du begynner. Avtaleregistreringen må ha sendestatusen Sendt før du kan godkjenne den. Slik godkjenner du avtaleregistreringer Velg Godkjent i feltet Godkjenningsstatus på redigeringssiden for avtaleregistreringen. Klikk på Lagre. Når du endrer godkjenningsstatusen til Godkjent, skjer følgende: Oracle CRM On Demand validerer at verdien for sendestatus er Sendt. Hvis sendestatusen har en annen verdi, mislykkes valideringen, og en feilmelding vises. Det kontrolleres at feltet Tilknyttet salgsmulighet i Oracle CRM On Demand inneholder en salgsmulighet. Det kontrolleres at salgsmuligheten som er angitt i feltet Tilknyttet salgsmulighet i Oracle CRM On Demand, ikke allerede er knyttet til en godkjent avtaleregistrering. Det merkes av i boksen Registrert i salgsmulighetshodet. Feltet for registreringsutløpsdato i salgsmulighetshodet fylles ut med utløpsdatoen for godkjent registrering. Partneropplysningene fra den godkjente registreringen kopieres til salgsmulighetshodet. Den endelige godkjenneren endres til gjeldende bruker. Feltet Gjeldende godkjenner oppdateres ikke. Godkjenningsdatoen endres til dagens dato i Oracle CRM On Demand. Det opprettes en ny oppgave basert på en arbeidsflytregel for å spore godkjenningshandlingen. De nødvendige e-postvarslene sendes basert på en arbeidsflytregel hvis arbeidsflytregelen er konfigurert.

Publisert August 2022 | Copyright © 2005, 2022, Oracle og/eller tilknyttede selskaper. Legal Notices.