| Skriv ut Åpne PDF-versjon av elektronisk hjelp

## Om kalendere og temaformater To temaformater er tilgjengelige i Oracle CRM On Demand: klassisk og moderne format. Temaformatet er én av funksjonene som fastsetter visningen av kalendersidene. Ikonene for daglig, ukentlig og månedlig visning er for eksempel ulike i klassisk og moderne format. Tabellen nedenfor beskriver noen av de andre forskjellene i temaformater på kalendersidene. MERKNAD: Instruksjonene i den elektroniske hjelpen gjenspeiler vanligvis temaene som har klassisk format.
Kalenderfunksjon | Klassisk format | Moderne format
--- | --- | ---
Oppsett for daglig kalendervisning | Tidsrammer på en halv time er ikke angitt. Start- og sluttdatoer og -tidspunkter vises ikke for avtaler som strekker seg over flere dager. | Tidsrammer på en halv time er angitt med tynne linjer. Avtaler som strekker seg over flere dager, vises øverst i daglig kalendervisning. Start- og sluttdatoer og -tidspunkter for avtalene vises. Hvis det finnes mer enn fem avtaler som strekker seg over flere dager, kan du rulle for å vise flere avtaler. Hvis det finnes avtaler i tidsrammer utenfor tidsrammene som vises for dagen, vises pil opp og pil ned etter behov. Du kan klikke på pilene hvis du vil se flere avtaler.
Oppsett for ukentlig kalendervisning | Ukedagene vises til venstre for kalendervisningen. Timene på dagen vises ikke. Avtalene for en dag er oppført i raden for denne dagen. For avtaler som strekker seg over flere dager, vises start- og sluttidspunkter. Start- og sluttdatoer vises ikke. | Ukedagene vises øverst i kalendervisningen. Timene på dagen vises til venstre for kalendervisningen. Avtaledetaljene vises i tidsrammen eller tidsrammene som avtalen foregår i. Hvis noen av detaljene ikke er synlige, kan du holde pekeren over oppføringen når du skal vise detaljene. Avtaler som strekker seg over flere dager, vises øverst i den ukentlige kalendervisningen. Start- og sluttdatoer og -tidspunkter for avtalene vises. Hvis det finnes mer enn fem avtaler som strekker seg over flere dager, kan du rulle for å vise flere avtaler. Hvis det finnes avtaler i tidsrammer utenfor tidsrammene som vises for ukedagene, vises pil opp og pil ned etter behov. Du kan klikke på pilene hvis du vil se flere avtaler.
Oppsett for månedlig kalendervisning | For avtaler som strekker seg over flere dager, vises starttidspunktet i cellen for startdatoen. | Avtaler som strekker seg over flere dager, vises langs rammene for de aktuelle dagene i den månedlige kalendervisningen. Start- og sluttidspunktene vises. Hvis startdatoen er i en tidligere måned, vises imidlertid startdatoen og en venstrepil i stedet for starttidspunktet. Hvis sluttdatoen er i en fremtidig måned, vises avslutningsdatoen og en høyrepil i stedet for avslutningstidspunktet.
Tilgang til andre kalendervisninger | I fanen Bruker kan du få tilgang til kalenderne til andre brukere i gruppen og brukere som deler kalendere med deg. I fanen Gruppe kan du vise en kombinert kalender for gruppemedlemmene samt eventuelle egendefinerte gruppekalendervisninger som du konfigurerer. I fanen Gruppeoppgaver kan du vise en liste over oppgavene som er tilordnet til gruppen. Ved hjelp av knappen Min kalender går du tilbake til din egen kalender fra kalenderen til en annen bruker. | En meny inneholder følgende valg: Gruppekalender. Vis en kombinert kalender for gruppemedlemmene samt eventuelle egendefinerte gruppekalendervisninger som du konfigurerer. Gruppeoppgaver. Vis en liste over oppgavene som er tilordnet til gruppen. Brukerkalender. Vis kalenderne til andre brukere i gruppen og brukere som deler kalendere med deg. Min kalender. Gå tilbake til din egen kalender fra kalenderen til en annen bruker. Hvilke valg som er tilgjengelige på menyen, avhenger av den gjeldende visningen.
Opprette nye avtaler | Når du skal åpne siden Rediger avtale der du kan angi detaljene for en ny avtale, gjør du ett av følgende: Klikk på Ny avtale. Klikk på plussikonet (+) for dagen som du vil opprette avtalen på, i den ukentlige eller månedlige visningen for kalenderen din eller en annen bruker. | Når du skal åpne siden Rediger avtale der du kan angi detaljene for en ny avtale, gjør du ett av følgende: Klikk på Ny i kalenderen din, kalenderen til en annen bruker eller en gruppekalender. I daglig eller ukentlig visning av din egen eller en annen brukers kalender: Dobbeltklikk på tidsrammen. Nye avtaler starter som standard på starttidspunktet for tidsrammen som du har klikket på, og varigheten er 60 minutter. Du kan endre detaljene. Dobbeltklikk på området øverst i kalendervisningen der avtalene som strekker seg over flere dager, vises. (Hvis du er i ukentlig kalendervisning, dobbeltklikker du direkte under dagen som du vil at avtalen skal starte på.) De nye avtalene starter som standard klokken 12:00 på dagen du har klikket på, og varigheten er 1 440 minutter (24 timer). Du kan endre detaljene. Dobbeltklikk på området for dagen i den månedlige visningen av din egen eller en annen brukers kalender. De nye avtalene starter som standard klokken 12:00 på denne dagen, og varigheten er 60 minutter. Du kan endre detaljene.
Redigere avtaler MERKNAD: Hvis du vil ha opplysninger om replanlegging av en avtale ved å dra og slippe den i en kalendervisning, se Dra og slippe avtaler i kalenderen. | Gjør ett av følgende i dags-, ukes- eller månedskalendervisningen: Hvis du vil åpne siden Rediger avtale, klikker du på koblingen Rediger i avtalen. Hvis du vil åpne siden Avtaledetaljer, klikker du på emnekoblingen i avtalen. | Gjør ett av følgende i dags-, ukes- eller månedskalendervisningen: Hvis du vil åpne siden Rediger avtale, dobbeltklikker du på avtalen, eller du kan høyreklikke på avtalen og deretter velge Rediger. Hvis du vil åpne siden Avtaledetaljer, klikker du på emnekoblingen i avtalen. I dags- eller ukeskalendervisningen kan du også raskt endre starttidspunktet eller sluttidspunktet for en avtale som ikke strekker seg over flere dager, ved å klikke og dra kantlinjen for avtalen på følgende måte: Hvis du vil endre starttidspunktet, klikker du på den øvre kantlinjen for avtalen og drar den til en tidsramme. Hvis du vil endre sluttidspunktet, klikker du på den nedre kantlinjen for avtalen og drar den til en tidsramme. MERKNAD: Når du drar kantlinjen for en avtale til en tidsramme, justeres kantlinjen alltid mot begynnelsen eller slutten på tidsrommet på 30 minutter. Du kan ikke dra kantlinjen for en avtale til et tidspunkt innenfor en tidsramme. De nye start- og sluttidspunktene må gi rom for at avtalen kan begynne og slutte innenfor den samme dagen som den eksisterende avtalen.
Lagre avtaler som iCalendar-filer | Klikk på koblingen Lagre som iCalendar i avtalen i dags-, ukes- eller månedskalendervisningen. | Høyreklikk på avtalen i dags-, ukes- eller månedskalendervisningen, og velg deretter Lagre som iCalendar.
Slette avtaler | Klikk på emnekoblingen i avtalen når du skal åpne siden Avtaledetaljer i dags-, ukes- eller månedskalendervisningen, og klikk deretter på Slett. | Gjør ett av følgende i dags-, ukes- eller månedskalendervisningen: Høyreklikk på avtalen, og velg deretter Slett. Klikk på emnekoblingen i avtalen når du skal åpne siden Avtaledetaljer, og klikk deretter på Slett.
TIPS: I temaer som har det moderne formatet, vises overlappende avtaler ved siden av hverandre i daglige og ukentlige kalendervisninger. Hvis det finnes flere avtaler i en tidsramme, kan det hende at noen av avtalene ikke vises. Hvis det finnes flere avtaler i en tidsramme enn det er mulig å vise i ukentlig kalendervisning, kan du endre til daglig kalendervisning for å vise flere avtaler. Hvis det finnes flere avtaler i en tidsramme enn det er mulig å vise i daglig kalendervisning, kan du vise avtalene i en liste. Hvis du vil ha opplysninger om lister for avtaler, se Arbeide med aktivitetslister. ### Fargekoding etter avtaletype Avhengig av hvordan administratoren konfigurerer temaet du bruker, i både moderne og klassiske temaformater, kan bakgrunns- og tekstfargene for enkelte eller alle avtaler i kalendervisningene være basert på avtaletypen. Hvis administratoren konfigurerer fargekoding for noen av avtaletypene for et tema, vises en forklaring på fargekodingen nederst i kalendervisningene. Her ser du bakgrunnsfargene som er tilordnet til de aktuelle avtaletypene. Hvis egendefinerte farger ikke er tilordnet til en avtaletype, vises avtaler av denne typen med standardfargene for temaet som brukes. Fargekodingen brukes i de daglige, ukentlige og månedlige kalendervisningene av din egen kalender og de individuelle kalenderne til andre brukere i gruppen som deler kalenderen sin med deg. MERKNAD: Fargekodingen som brukes for teksten i området Planlagte besøk på kalendersidene, er ikke basert på fargekodingen for avtaletyper. Hvis du vil ha opplysninger om fargekodingen som brukes for planlagte besøk, se Kalender og aktiviteter. ### Bakgrunnsfarge for tidsrammer Innstillingene for arbeidsdager og arbeidstimer, i tillegg til tematypen du bruker, bestemmer bakgrunnsfargene for tidsrammene i noen av kalendervisningene. Innstillingene for arbeidsdager og arbeidstider kan angis på selskapsnivå og brukernivå. Hvis du vil ha flere opplysninger, se Om kalenderarbeidsdager og arbeidstid.

Publisert August 2022 | Copyright © 2005, 2022, Oracle og/eller tilknyttede selskaper. Legal Notices.