| Skriv ut Åpne PDF-versjon av elektronisk hjelp

### Arbeide med aktivitetslister Du kan åpne siden Aktivitetsliste fra en postdetaljside eller fra aktivitetslisteområdet i de daglige og ukentlige visningene i din egen kalender og de individuelle kalenderne til andre brukere som deler kalenderen sin med deg (de daglige og ukentlige brukerkalendervisningene) på kalendersidene. Listen over poster som vises når du åpner aktivitetslistesiden, er avhengig av hvordan du får tilgang til siden: ### Dette vises når du åpner aktivitetslistesiden fra en postdetaljside Når du åpner aktivitetslistesiden ved å klikke på koblingen Vis fullstendig liste i en liste over aktivitetsposter på en postdetaljside, vises aktivitetene som er koblet til posten, på aktivitetslistesiden. Listen kan inneholde åpne aktiviteter, fullførte aktiviteter eller en kombinasjon av disse, slik det er vist i tabellen nedenfor. Du ser alltid bare de postene som er synlige for deg.
Liste | Viste poster
--- | ---
Aktiviteter | De koblede oppgavene der fullføringsdatoen er tom. De koblede avtalene der fullføringsdato og fullføringstidspunkt er senere enn dagens dato og gjeldende klokkeslett. De koblede oppgavene der fullføringsdato og fullføringstidspunkt er tidligere enn dagens dato og gjeldende klokkeslett. De koblede avtalene der fullføringsdato og fullføringstidspunkt er tidligere enn dagens dato og gjeldende klokkeslett.
Fullførte aktiviteter | De koblede avtalene der fullføringsdato og fullføringstidspunkt er tidligere enn dagens dato og gjeldende klokkeslett. De koblede oppgavene der fullføringsdato og fullføringstidspunkt er tidligere enn dagens dato og gjeldende klokkeslett.
Åpne avtaler | De koblede avtalene der verdien i feltet Fullføringsdato ikke er i fortiden. MERKNAD: Hvis feltet Fullføringsdato ikke fylles ut av brukeren som oppretter avtalen, får feltet automatisk samme verdi som feltet Sluttidspunkt i avtalen. Når fullføringsdatoen for en avtale er nådd, fjernes avtalen fra listen Åpne avtaler og overføres til listen Fullførte aktiviteter. Opplysningene i områdene med relaterte opplysninger for åpne avtaler og fullførte aktiviteter på detaljsiden for den overordnede posten oppdateres når siden oppdateres. Postene i listen Åpne avtaler sorteres etter datoen og klokkeslettet i feltet Starttidspunkt, og avtalen med tidligst startdato og -klokkeslett vises først i listen.
Åpne oppgaver | De koblede oppgavene som ikke har en verdi i feltet Fullføringsdato eller som har statusen Fullført, såfremt selskapet bruker standardsettet med verdier for feltet Status. MERKNAD: Når en oppgave merkes som fullført, fylles feltet Fullføringsdato automatisk ut med datoen og klokkeslettet i tidssonen til brukeren som merker oppgaven som fullført. Brukerne kan også fylle ut feltet Fullføringsdato i en oppgave manuelt. Når feltet Fullføringsdato i en oppgave fylles ut, fjernes oppgaven fra listen Åpne oppgaver og overføres til listen Fullførte aktiviteter. Opplysningene i områdene med relaterte opplysninger for åpne oppgaver og fullførte aktiviteter på detaljsiden for den overordnede posten oppdateres når siden oppdateres. Postene i listen Åpne oppgaver sorteres etter feltet Forfallsdato, og oppgaven med tidligst forfallsdato vises først i listen.
Åpne aktiviteter | En kombinasjon av listene Åpne avtaler og Åpne oppgaver. MERKNAD: Postene i listen Åpne aktiviteter sorteres etter feltet Fullføringsdato. Poster der feltet Fullføringsdato er tomt, vises nederst i listen Åpne aktiviteter. Derfor vises åpne oppgaver nederst i listen Åpne aktiviteter, etter alle åpne avtaler. Hvis du ikke vil at de relaterte åpne oppgavene og åpne avtalene på en postdetaljside skal vises i denne rekkefølgen, anbefaler vi at selskapsadministratoren legger til områdene med relaterte opplysninger for åpne oppgaver og åpne avtaler på postdetaljsiden, i stedet for området med relaterte opplysninger for åpne aktiviteter.
### Dette vises når du åpner aktivitetslistesiden fra en kalenderside Når du åpner aktivitetslistesiden ved å klikke på koblingen Vis fullstendig liste i listen Åpne oppgaver i de daglige eller ukentlige brukerkalendervisningene, vises alle åpne aktiviteter som er tilordnet til deg, i listen. MERKNAD: I standardapplikasjonen vises listen Åpne oppgaver aktivitetslisteområdet i de daglige og ukentlige brukerkalendervisningene. Du kan imidlertid velge å vise en annen liste, eller administratoren kan velge en annen liste for brukerrollen din. Hvis en annen liste vises i kalendervisningen, åpnes denne listen på siden Aktivitetsliste når du klikker på koblingen Vis fullstendig liste. Hvis du vil ha opplysninger om hvordan du velger at en annen liste skal vises i de daglige og ukentlige brukerkalendervisningene, se Sette opp kalenderen. Andre lister er også tilgjengelige på aktivitetslistesiden. Settet med lister som er tilgjengelig, kan inneholde både standardlistene som leveres med Oracle CRM On Demand, og egendefinerte lister for selskapet. Synlighet til poster fastsettes på følgende måte: For alle lister unntatt listene over delegerte aktiviteter vises bare postene med aktiviteter der navnet ditt vises i feltet Eier eller i listen over brukere, med mindre du har rettigheten Vis private aktiviteter eller rettigheten Slett alle aktiviteter i rollen. For lister over delegerte aktiviteter er synligheten til postene begrenset til aktivitetene der ditt navn vises i feltet Delegert av. For alle lister fastsetter det aktiverte filteret hvilke poster som vises i listen. MERKNAD: Hvis selskapsadministratoren har lagt deg til i en gruppe, vises fanen Gruppeoppgaver på kalendersidene. ### Om tilgang til private aktiviteter på aktivitetslistesiden Hvis du har rettigheten Vis private aktiviteter og innstillingen Kan lese alle poster for posttypen Aktivitet aktivert i din brukerrolle, kan du vise alle aktiviteter som er merket som private, uavhengig av eieren av aktiviteten. Rettigheten Vis private aktiviteter gir deg ikke muligheten til å oppdatere eller slette en aktivitet som er merket som privat, og som er eid av en annen bruker. Hvis du har rettigheten Slett alle aktiviteter og innstillingen Kan lese alle poster for posttypen Aktivitet aktivert i din brukerrolle, kan du slette aktiviteter som du ikke eier, eller aktiviteter som er merket som private. Rettighetene Slett alle aktiviteter og Vis private aktiviteter gis vanligvis bare til selskapsadministratorer. ### Dette kan du gjøre fra aktivitetslistesiden Tabellen nedenfor inneholder en beskrivelse av hva du kan gjøre på aktivitetslistesiden. MERKNAD: Hvis du åpner aktivitetslistesiden fra en postdetaljside, vil noen av disse funksjonene kanskje ikke være tilgjengelige.
Hvis du vil gjøre dette | Følg denne fremgangsmåten
--- | ---
Legge til aktiviteter i bøker eller fjerne aktiviteter fra bøker | Klikk på Meny på tittellinjen på aktivitetslistesiden, og velg Bunketilordne bok. Følg fremgangsmåten som er beskrevet i Tilordne poster til bøker.
Opprette en ny aktivitetsliste | Klikk på Meny på tittellinjen på aktivitetslistesiden, og velg Opprett ny liste. Følg fremgangsmåten som er beskrevet i Opprette og begrense lister.
Opprette en oppgave | Klikk på Ny oppgave på tittellinjen på aktivitetslistesiden. Legg inn de nødvendige opplysningene på oppgaveredigeringssiden, og lagre posten.
Opprett en avtale | Klikk på Ny avtale på tittellinjen på aktivitetslistesiden. Legg inn de nødvendige opplysningene på avtaleredigeringssiden, og lagre posten.
Slette alle poster fra listen | Klikk på Meny på tittellinjen på aktivitetslistesiden, og velg Bunkesletting. Følg fremgangsmåten som er beskrevet i Slette og gjenopprette poster.
Eksportere listen | Klikk på Meny på tittellinjen på aktivitetslistesiden, og velg Eksporter liste. Følg fremgangsmåten som er beskrevet i Eksportere poster i lister.
Søke etter en aktivitet (oppgave eller avtale) | Klikk på kolonneoverskriften Emne for å sortere dataene. Klikk deretter på en bokstav på alfabetlinjen. Klikk på 0-9 for aktiviteter som begynner med et tall.
Håndtere alle aktivitetslistene | Klikk på Meny på tittellinjen på aktivitetslistesiden, og velg Håndter lister. Følg fremgangsmåten for den aktuelle oppgaven, som er beskrevet i Siden Håndter lister.
Begrense søkekriteriene for listen | Klikk på Meny på tittellinjen på aktivitetslistesiden, og velg Begrens liste. Følg fremgangsmåten som er beskrevet i Opprette og begrense lister.
Gjenopprette en slettet liste med poster | Klikk på Meny på tittellinjen for aktivitetslisten, og velg Bunkegjenoppretting. For mer informasjon om hvordan du gjenoppretter slettede lister med poster, se Slette og gjenopprette poster.
Vise flere/færre poster | Velg hvor mange poster som skal vises på én gang, i rullegardinlisten Antall viste poster nederst på siden.
Oppdatere en gruppe med aktivitetsposter samtidig | Klikk på Meny på tittellinjen på aktivitetslistesiden, og velg Masseoppdatering. Følg fremgangsmåten som er beskrevet i Oppdatere postgrupper.
Oppdatere en aktivitet | Rediger felt internt på aktivitetslistesiden, eller velg aktiviteten for å åpne detaljsiden. Hvis du vil ha mer informasjon om oppdatering av poster, se Oppdatere postdetaljer.
Vise et delsett av aktiviteter (oppgaver eller avtaler) | Klikk på rullegardinlisten på tittellinjen på aktivitetslistesiden, og endre valget (Fullførte oppgaver, Åpne oppgaver, Mine oppgaver eller Mine avtaler).
Vise alle aktiviteter (oppgaver og avtaler) | Klikk på rullegardinlisten på tittellinjen på aktivitetslistesiden, og velg Alle aktiviteter.
### Standard aktivitetslister Tabellen nedenfor inneholder en beskrivelse av standardlistene.
Aktivitetsliste | Filtre
--- | ---
Fullførte oppgaver | Oppgaver som har en fullføringsdato i fortiden
Delegerte oppgaver - fullførte | Oppgaver som har navnet ditt i feltet Delegert av, og som har en fullføringsdato i fortiden
Delegerte oppgaver - åpne | Oppgaver som har navnet ditt i feltet Delegert av, og som har en tom fullføringsdato eller en fullføringsdato i fremtiden
Delegerte oppgaver - forfalte | Oppgaver som har navnet ditt i feltet Delegert av, og som er forfalt
Mine aktiviteter | Alle dine aktiviteter, inkludert oppgaver og avtaler
Mine avtaler | Alle dine avtaler
Mine daglige besøk | Henvisningsbesøk, vurderingsbesøk eller fødselsdagsbesøk som skal gjennomføres i dag
Mine åpne oppgaver | Dine oppgaver der det ikke er merket av i boksen Fullført og som skal utføres i løpet av de neste 90 dagene
Mine oppgaver | Alle dine oppgaver
Mine ukentlige besøk | Henvisningsbesøk, vurderingsbesøk eller fødselsdagsbesøk som skal gjennomføres denne uken
Åpne aktiviteter | Kombinert liste over: Oppgaver som er tilordnet til deg, og som ikke har en fullføringsdato eller en fullføringsdato i fremtiden Fremtidige avtaler som er tilordnet til deg
Åpne oppgaver | Oppgaver der det ikke er merket av i boksen Fullført og som skal utføres i løpet av de neste 90 dagene
Planlagte besøk | Dine planlagte besøk MERKNAD: Denne listen gjelder bare for Oracle CRM On Demand Life Sciences Edition.

Publisert August 2022 | Copyright © 2005, 2022, Oracle og/eller tilknyttede selskaper. Legal Notices.