| Skriv ut Åpne PDF-versjon av elektronisk hjelp

#### JoinFieldValue En posttype kan bli referert til av en annen posttype via en fremmednøkkel. Et sammenføyd felt er et felt i en posttype som bruker en fremmednøkkel til å referere til et felt i en annen posttype. I de fleste posttyper er for eksempel feltet Eier-ID en fremmednøkkel som refererer til posttypen Bruker. I mange poster er feltet Eier et sammenføyd felt som bruker fremmednøkkelen Eier-ID til å referere til feltet Alias i posttypen Bruker. Funksjonen JoinFieldValue i Expression Builder returnerer verdien i et sammenføyd felt når den refererte posttypen og de relaterte fremmednøkkelfeltene er angitt i funksjonen. Funksjonen JoinFieldValue kan også hente andre felt i den refererte posttypen som ikke er direkte sammenføyde med objektet det refereres til, noe som gjør at du kan slå opp felt på tvers av posttyper fra relaterte posttyper. Hvis ID-feltet for en referert posttype finnes som en fremmednøkkel for posttypen som du konfigurerer en arbeidsflytregel for, kan du bruke funksjonen JoinFieldValue til å hente feltverdier fra den refererte posttypen. Du kan også bruke følgende fremmednøkkelfelt, som er tilgjengelige for alle posttyper, til å hente feltverdier fra posttypen Bruker: CreatedById ModifiedById MERKNAD: Funksjonen JoinFieldValue kan ikke returnere verdiene i følgende felt i posttypen Aktivitet: Antall utbetalingstransaksjoner, Antall produktdetaljer, Antall leverte reklameartikler og Antall leverte prøver. Denne begrensningen skyldes måten Oracle CRM On Demand beregner verdiene i disse feltene på. ### Syntaks JoinFieldValue (ref_record_type, foreign_key, field_name) ### Resultattype Streng. Hvis det oppstår en feil eller den forespurte feltverdien er tom, returneres en streng med null lengde. ### Argumenter Tabellen nedenfor beskriver argumentene for funksjonen.
Argument | Beskrivelse
--- | ---
ref_record_type | Det språkuavhengige navnet på den refererte posttypen. (Et språkuavhengig navn er et navn som ikke endres når brukerspråket endres.) Argumentet må stå i feltstrengidentifikatorer. Eksempel: '<Account>'
foreign_key | En litteral eller et uttrykk som returnerer en gyldig rad-ID i den refererte posttypen (angitt i argumentet ref_record_type). Hvis rad-IDen er ugyldig, returnerer funksjonen en streng med null lengde. Direkte feltreferanser må stå i feltidentifikatorer. Eksempel: [<AccountId>]
field_name | Det språkuavhengige navnet på et felt i den refererte posttypen (angitt av argumentet ref_record_type). Hvis feltet ikke finnes i den refererte posttypen, returneres en feil. Feltnavnet må stå i feltstrengidentifikatorer. Eksempel: '<Type>'
MERKNAD: De språkuavhengige feltnavnene og feltnavnsyntaksen som brukes i eksempeluttrykk i dette emnet, er feltnavnene og feltnavnsyntaksen som ble brukt i Expression Builder i tidligere versjoner enn Release 29 Service Pack 1. Disse eksemplene er fortsatt gyldige. Hvis du velger de tilsvarende feltene for et uttrykk fra feltlisten i Expression Builder i Release 29 Service Pack 1 eller senere, vil imidlertid feltnavnene og feltnavnsyntaksen være forskjellig fra dem som vises i eksemplene. Det anbefales at du alltid velger feltene for uttrykkene fra feltlisten i Expression Builder, slik at feltnavnene og feltnavnsyntaksen alltid er riktige. Hvis du vil ha flere opplysninger om feltnavnene og feltnavnsyntaksen i uttrykk, se Om uttrykk. ### Eksempler Eksempel 1: En forretningsprosess krever at en arbeidsflytregel slår opp navnet på den nye eieren når eieren av en post endres. Når eieren av en post endres, oppdateres bare fremmenøkkelfeltet Eier-ID i posten. Dette fører til at følgende betingelse i en arbeidsflytregel ikke slår opp den nye eieren av posten: PRE('<Owner>') <> [<Owner>] I stedet kan du bruke følgende betingelse i arbeidsflyten til å slå opp den nye eieren av posten: PRE('<Owner>') <> JoinFieldValue('<User>',[<OwnerId>],'<Alias>') Eksempel 2: Hvis du skal hente e-postadressen til den forrige eieren av en post, bruker du følgende uttrykk: JoinFieldValue('<User>',PRE('<OwnerId>'),'<EMailAddr>') Eksempel 3: Hvis du skal hente e-postadressen til den gjeldende eieren av en post, bruker du følgende uttrykk: JoinFieldValue('<User>',[<OwnerId>],'<EMailAddr>') Eksempel 4: En forretningsprosess krever at en e-post om en serviceforespørsel sendes til en kontaktperson. Før e-posten sendes, kontrollerer arbeidsflytregelen at kontaktpersonen har godtatt å motta e-post. Arbeidsflytregelen (basert på posttypen for serviceforespørselen) har følgende betingelse: JoinFieldValue('<Contact>',[<ContactId>],'<NeverEmail>')<> 'Y' Eksempel 5: Hvis du skal hente salgsdistriktet for primærfirmaet for en serviceforespørsel, bruker du følgende uttrykk: JoinFieldValue('<Territory>', JoinFieldValue('<Account>', [<AccountId>], '<TerritoryId>'),'<TerritoryName>') #### Beslektede emner Se følgende emner hvis du vil ha relaterte opplysninger om Expression Builder: Om Expression Builder Bruke Expression Builder Funksjoner i Expression Builder

Publisert August 2022 | Copyright © 2005, 2022, Oracle og/eller tilknyttede selskaper. Legal Notices.