| Skriv ut Åpne PDF-versjon av elektronisk hjelp

##### Tilordne flere felt under konvertering av kundeemne Brukerne i selskapet kan gjøre om kundeemneposter til firma-, kontaktperson- og salgsmulighetsposter. Hvis selskapet bruker Oracle CRM On Demand Partner Relationship Management Edition, kan brukerne også gjøre om kundeemneposter til avtaleregistreringsposter. Når brukerne gjør om kundeemner til firma-, kontaktperson-, salgsmulighets- eller avtaleregistreringsposter, overføres enkelte verdier til de nye postene som standard. Du kan imidlertid utvide mengden opplysninger som overføres, ved å tilknytte flere felt, inkludert egendefinerte felt. Hvis du vil se et eksempel på hvordan kundeemnefelt kan tilordnes, se Kundeemner. Når brukere konverterer en kundeemnepost, overføres verdiene i de tilordnede feltene på følgende måte: Når brukerne oppretter nye firma-, kontaktperson-, salgsmulighets- eller avtaleregistreringsposter, overføres verdiene fra de tilordnede feltene i kundeemneposten til de angitte feltene i den nye posten. Når brukerne kobler kundeemneposten til eksisterende firma-, kontaktperson-, salgsmulighets- eller avtaleregistreringsposter som de velger når de gjør om kundeemnet, blir feltene i de eksisterende postene som allerede har verdier, uendret. Tomme felt oppdateres med verdien fra det tilordnede kundeemnefeltet. MERKNAD: En partnerbruker kan ikke godkjenne en avtaleregistrering eller tilordne en godkjenner til en avtaleregistrering. Når en partnerbruker prøver å gjøre om et kundeemne til en avtaleregistrering, mislykkes derfor omgjøringen hvis prosessen for omgjøring prøver å oppdatere feltet Gjeldende godkjenner eller feltet Endelig godkjenner i avtaleregistreringsposten. Hvis selskapet ditt tillater partnerbrukere å gjøre om kundeemner til avtaleregistreringer, skal du ikke tilordne noen felt for posttypen Kundeemne til feltet Gjeldende godkjenner eller feltet Endelig godkjenner i posttypen Avtaleregistrering. #### Om Web-koblingsfelt Ikke tilordne Web-koblingsfelt for konvertering av kundeemne. Web-koblingsfelt inneholder ikke data. De inneholder i stedet skript for koblinger som brukere kan klikke på for å utføre handlinger. Innholdet i Web-koblingsfeltene kan ikke overføres til de nye postene når et kundeemne konverteres. #### Om sammenslåtte felt Ikke tilordne sammenslåtte felt for konvertering av kundeemne. Et sammenslått felt er et felt som kan vise verdiene fra flere felt samt tekst. Innholdet i et sammenslått felt kan ikke overføres til de nye postene når et kundeemne konverteres. Hvis du vil at verdiene fra feltene som blir vist i et sammenslått felt, skal overføres til nye poster når et kundeemne konverteres, tilordner du de individuelle feltene for konvertering av kundeemne. #### Om egendefinerte plukklistefelt og verdier Du kan tilordne plukklistefelt fra kundeemneposten til tekstfelt (lange eller korte) i firma-, kontaktperson-, salgsmulighets- og avtaleregistreringsposter, eller til et plukklistefelt med identiske verdier. Før du begynner. Når du skal utføre følgende prosedyre, må rollen din ha rettigheten Dataregler og tilknytning. Slik tilordner du flere felt når du konverterer en kundeemnepost Klikk på den globale koblingen Administrasjon øverst til høyre på enhver side. Klikk på Dataregler og tilknytning under Forretningsprosesshåndtering. Klikk på Tilordning av konvertering av kundeemne under Håndtering av konvertering av kundeemne. Velg feltene som skal tilordnes, på siden Tilordning av konvertering av kundeemne. Hvis du vil tilbakestille tilordningen til standardinnstillingene, klikker du på knappen Standard i tittellinjen. Klikk på Lagre.

Publisert August 2022 | Copyright © 2005, 2022, Oracle og/eller tilknyttede selskaper. Legal Notices.