| Skriv ut Åpne PDF-versjon av elektronisk hjelp

### Tilgangsprofilhåndtering I Oracle CRM On Demand håndterer du tilgangsprofiler på siden Tilgangsprofilliste og i veiviseren for tilgangsprofil. Du får tilgang til siden for tilgangsprofil fra den globale koblingen for administrasjon, som er tilgjengelig på alle sider i Oracle CRM On Demand. En tilgangsprofil i Oracle CRM On Demand er en navngitt samling med tillatelser for primære posttyper og relaterte posttyper. En primær posttype er en posttype som kan brukes som en uavhengig posttype. En relatert posttype er en posttype som må ha en overordnet post. Mange primære posttyper kan også brukes som relaterte posttyper. Salgsmuligheter er for eksempel en relatert posttype. Den er basert på den primære posttypen Salgsmulighet og er relatert til overordnede firmaposter som er basert på posttypen Firma. En tillatelse er muligheten til å lese, opprette, oppdatere eller slette data for poster som er forekomster av posttyper. Tillatelser kalles også tilgangsrettigheter eller tilgangsnivåer. For hver posttype, for eksempel firmaer, kontaktpersoner, serviceforespørsler og så videre, kan du definere tillatelser for selve posttypen. For enkelte posttyper kan du også definere tillatelser for relaterte posttyper. Du kan definere mange tilgangsprofiler som består av ulike tillatelser for primære posttyper og relaterte posttyper. Hvis du vil gi disse tillatelsene til autentiserte brukere (inkludert eksterne systemer), knytter du tilgangsprofilene til roller, bøker, team og grupper. Oracle CRM On Demand har et sett med forhåndsdefinerte tilgangsprofiler. Det følgende er noen standard tilgangsprofiler: Rediger Fullstendig Skrivebeskyttet Standard tilgangsprofil for administrator Eiertilgangsprofil for administrator Tilgangsprofiler gis vanligvis navn for å skille mellom standard tilgangsprofiler og eiertilgangsprofiler. (I listen over forhåndsdefinerte tilgangsprofiler er det par med tilgangsprofiler der navnene inneholder termene Standard og Eier.) Du kan bruke disse termene til å identifisere hvilke tilgangsprofiler som skal brukes i tilgangsprofiltilknytninger for brukerroller, der en eiertilgangsprofil og en standard tilgangsprofil må tilordnes. Tilgangsprofilene Rediger, Fullstendig og Skrivebeskyttet er generiske tilgangsprofiler som kan gis til alle roller, team eller bokmedlemmer. Du kan for eksempel tilordne tilgangsprofilen Fullstendig til eiertilgangsprofilen for rollen Administrator. I standardapplikasjonen gir profilen Full tilgang en bruker som har rollen Administrator, muligheten til å opprette relaterte poster for poster på øverste nivå, og til å hente, oppdatere eller slette poster av alle primære posttyper og de relaterte posttypene. MERKNAD:Administratorer kan endre tilgangsinnstillingene i tilgangsprofilene som er standard. Navnet på en tilgangsprofil kan derfor være forskjellig fra de faktiske tillatelsene som tilgangsprofilen gir til en bruker. Du kan bruke de forhåndsdefinerte tilgangsprofilene, redigere de eksisterende tilgangsprofilene og opprette egendefinerte tilgangsprofiler for å oppfylle kravene til selskapet. Når du oppretter en ny tilgangsprofil, kan du kopiere en eksisterende tilgangsprofil, gi den et nytt navn og deretter redigere kopien etter eget behov. Når du skal vise, opprette eller revidere tilgangsprofiler i selskapet, må rollen din ha rettigheten Håndter roller og tilgang. Det anbefales at bare selskapsadministratorer får rettigheten som er nødvendig for å håndtere tilgangsprofiler, fordi tilgangsprofiler har direkte innvirkning på sikkerheten til beskyttede data. #### Beslektede emner Du finner relaterte opplysninger i følgende emner: Om tilgangsprofiler i roller Om tilgangsprofiler i team, grupper og bøker Om videreføring av tilgang via teamovertagelse Arbeide med siden Tilgangsprofilliste Om tilgangsnivåer for primære posttyper Om tilgangsnivåer for relaterte posttyper Prosessen med å sette opp tilgangsprofiler Hvordan tilgangsrettigheter fastslås

Publisert August 2022 | Copyright © 2005, 2022, Oracle og/eller tilknyttede selskaper. Legal Notices.