| Skriv ut Åpne PDF-versjon av elektronisk hjelp

#### Eksportere poster i lister Du kan eksportere postene som oppfyller kriteriene du definerer i en liste. Når du har eksportert listen med poster i Oracle CRM On Demand, kan du lagre den ved å laste ned filen. Du kan eksportere opptil 250 poster fra en liste umiddelbart. Når du bruker dette valget, eksporteres de øverste postene (maksimalt 250) fra listen, basert på gjeldende sorteringsrekkefølge for listen. Du kan eventuelt eksportere alle postene i en liste. Når du eksporterer alle postene i en liste, legges eksportforespørselen i kø og utføres som en bunkejobb. MERKNAD: I standardapplikasjonen er det ingen grense for hvor mange poster du kan eksportere i en liste. Administratoren din kan imidlertid begrense antallet poster du kan eksportere samtidig, ved å angi en verdi i feltet Maksimalt antall poster per listeeksport i brukerrollen din. Hvis det er angitt en begrensning for rollen din, kan du ikke eksportere flere enn det tillatte antallet poster, verken via en umiddelbar eksport eller via en eksportforespørsel som utføres som en bunkejobb. Hvis rollen din for eksempel angir at du maksimalt kan eksportere 100 poster om gangen, eksporteres opptil de 100 øverste postene fra listen (basert på gjeldende sorteringsrekkefølge for listen). Hvis du vil eksportere poster fra en liste, må din brukerrolle omfatte rettigheten Liste - eksporter alle felt eller rettigheten Liste - eksporter viste felt. Når du eksporterer en liste med poster, bestemmer din brukerrolle hvilke felt du kan eksportere, som følger: Hvis rettigheten Liste - eksporter alle felt er aktivert i din brukerrolle, kan du velge å eksportere alle feltene i postene, eller å eksportere bare feltene som vises i den aktuelle listen. Hvis rettigheten Liste - eksporter viste felt er aktivert i din brukerrolle, men rettigheten Liste - eksporter alle felt ikke er aktivert, kan du bare eksportere feltene som vises i den aktuelle listen. Fremgangsmåten nedenfor viser hvordan du eksporterer opptil 250 poster i en liste. Slik eksporterer du opptil 250 poster i en liste Åpne listen med poster du vil eksportere. Sorter om nødvendig listen slik at postene du vil eksportere, vises øverst i listen. TIPS: Hvis du vil sortere listen etter kolonne, klikker du på kolonneoverskriften. Hvis du vil sortere listen etter den samme kolonnen, men i omvendt rekkefølge, klikker du på kolonneoverskriften igjen. Klikk på Meny og velg Eksporter liste på postlistesiden. Gjør følgende på siden Eksporter liste: Velg Umiddelbar eksport i området Type listeeksport. Angi ønskede valg i områdene Felt som skal eksporteres og Feltskilletegn. MERKNAD: Området Felt som skal eksporteres er bare tilgjengelig hvis din brukerrolle har rettigheten Liste - eksporter alle felt. Klikk på Eksporter. Klikk på Last ned for å laste ned filen. MERKNAD: Hvis du velger Umiddelbar eksport i området Type listeeksport, sendes det ikke et e-postvarsel når eksportprosessen er fullført. Fremgangsmåten nedenfor viser hvordan du eksporterer alle postene i en liste. Slik eksporterer du alle postene i en liste Åpne listen med poster du vil eksportere. Klikk på Meny og velg Eksporter liste på postlistesiden. Gjør følgende på siden Eksporter liste: Velg Eksport i kø i området Type listeeksport. Angi ønskede valg i områdene Felt som skal eksporteres og Feltskilletegn. MERKNAD: Området Felt som skal eksporteres er bare tilgjengelig hvis din brukerrolle har rettigheten Liste - eksporter alle felt. Merk av for Aktiver e-postvarsling (bare aktuelt for eksporter i kø) hvis du vil at det skal sendes et e-postvarsel når eksportprosessen er fullført. MERKNAD: Denne avmerkingsboksen er merket av som standard, og er bare relevant hvis du utfører en eksport som står i kø. Merk av for Inkluder URL-adresser for Web-koblinger i eksportfiler hvis du vil at URL-adresser skal inkluderes i den eksporterte CSV-filen. Standardverdien for avmerkingsboksen Inkluder URL-adresser for Web-koblinger i eksportfiler styres av avmerkingsboksen Inkluder URL-adresser for Web-koblinger i eksportfiler i selskapsprofilen. Du kan velge eller oppheve valget av denne innstillingen for hver eksportforespørsel. Hvis du vil ha mer informasjon om denne avmerkingsboksen, se Konfigurere integreringsinnstillinger. Klikk på Eksporter. Siden Personlig eksportforespørselskø vises. Hvis eksportforespørselen er i området Ventende forespørsler på siden, klikker du på Oppdater for å se om oppdateringsforespørselen er fullført. Når eksportforespørselen vises i området Fullførte forespørsler på siden Personlig eksportforespørselskø, klikker du på koblingen Liste eller Posttype for å åpne detaljsiden for forespørsel om listeeksport. Velg Last ned på postnivåmenyen for vedlegget i området Eksportforespørselsvedlegg på siden, og lagre deretter ZIP-filen. ZIP-filen består av en tekstfil med et eksportsammendrag og en CSV-fil som inneholder postene som ble eksportert. Detaljer om eksportforespørselen er tilgjengelige på siden Personlig eksportforespørselskø frem til utløpet av bevaringsperioden som er angitt for eksportforespørsler i selskapet. ZIP-filen som inneholder utdataene fra eksportforespørselen er tilgjengelig via siden Personlig eksportforespørselskø frem til utløpet av bevaringsperioden som er angitt for eksportforespørselsvedlegg i selskapet. Hvis du vil ha flere opplysninger om siden Personlig eksportforespørselskø, se Vise eksportforespørslene.

Publisert August 2022 | Copyright © 2005, 2022, Oracle og/eller tilknyttede selskaper. Legal Notices.