| Skriv ut Åpne PDF-versjon av elektronisk hjelp

### Datatyper i Expression Builder Dette emnet beskriver datatypene i Oracle CRM On Demand, og hvordan de brukes i Expression Builder. MERKNAD: De språkuavhengige feltnavnene og feltnavnsyntaksen som brukes i eksempeluttrykk i dette emnet, er feltnavnene og feltnavnsyntaksen som ble brukt i Expression Builder i tidligere versjoner enn Release 29 Service Pack 1. Disse eksemplene er fortsatt gyldige. Hvis du velger de tilsvarende feltene for et uttrykk fra feltlisten i Expression Builder i Release 29 Service Pack 1 eller senere, vil imidlertid feltnavnene og feltnavnsyntaksen være forskjellig fra dem som vises i eksemplene. Det anbefales at du alltid velger feltene for uttrykkene fra feltlisten i Expression Builder, slik at feltnavnene og feltnavnsyntaksen alltid er riktige. Hvis du vil ha flere opplysninger om feltnavnene og feltnavnsyntaksen i uttrykk, se Om uttrykk. ### Datatyper i Oracle CRM On Demand Tabellen nedenfor viser datatypen som returneres når et Oracle CRM On Demand-felt brukes i et uttrykk. Hvis du vil hente verdien for et felt, bruker du syntaksen [{FieldName}] eller [<FieldName>].
Felttype i Oracle CRM On Demand | Returtype i uttrykk
--- | ---
Heltall | Heltall
Plukkliste | Streng
Valuta | Valuta
ID | Streng
Tekst | Streng
Avmerkingsboks | Boolsk. Du kan for eksempel bruke [<Active>] direkte på steder der betingelser forventes. Du kan også bruke FieldValue('<Active>') = 'Y'.
Dato | Dato
Dato/klokkeslett | Dato/klokkeslett
Nummer | Nummer
### Datatypen Aritmetisk Når en setning refererer til flere feltverdier og feltene har ulike datatyper, kan rekkefølgen på datatypene ha innvirkning på beregningen. Når en operator (en annen enn eksponentoperatoren) brukes på to operander av to ulike datatyper, konverteres operanden på høyre side av operatoren til datatypen for operanden på venstre side før operasjonen evalueres. Hvis CloseDate for eksempel er 02/09/2007, blir uttrykket: PRE('<CloseDate>') + 30 evaluert til 02/09/200730. Betingelsen: [<CloseDate>] > PRE('<CloseDate>') + 30 er derfor syntaktisk gyldig, men betydningen er ugyldig. Betingelsen skrives korrekt på følgende måte: [<CloseDate>] - 30 > PRE('<CloseDate>'). MERKNAD: Når eksponentoperatoren brukes, blir ikke operanden på høyre side av operatoren konvertert til datatypen for operanden på venstre side. Tabellen nedenfor viser de mulige resultatene av de ulike aritmetiske operasjonene, med bruk av eksempelverdiene.
Felt | Datatype | Eksempelverdi
--- | --- | ---
Mengde | Heltall | 5
Artikkelpris | Valuta | 2.25
Beregning | Resultat
--- | ---
Verdi | Datatype
[<Item Price>] + [<Quantity>] | 7.25 | Valuta
[<Quantity>] + [<Item Price>] | 7 | Heltall
[<Item Price>] - [<Quantity>] | (2.75) MERKNAD: For valutafelt angir parenteser at verdien er negativ. | Valuta
[<Quantity>] - [<Item Price>] | 3 | Heltall
[<Item Price>] * [<Quantity>] | 11.25 | Valuta
[<Quantity>] * [<Item Price>] | 10 | Heltall
[<Item Price>] / [<Quantity>] | 0.45 | Valuta
[<Quantity>] / [<Item Price>] | 2.50 | Valuta
Når eksponentoperatoren brukes, blir ikke operanden på høyre side av operatoren konvertert til datatypen for operanden på venstre side. I dette eksemplet (der Mengde er et heltallsfelt, verdi 5, og Artikkelpris er et valutafelt, verdi 2,25) ville den forventede verdien for Mengde ^ Artikkelpris være 25 hvis operanden på høyre side av operatoren ble konvertert til datatypen for operanden på venstre side, og den forventede datatypen ville være heltall. Resultatene vises imidlertid i tabellen nedenfor.
Beregning | Resultat
--- | ---
Verdi | Datatype
[<Item Price>] ^ [<Quantity>] | 57.67 | Valuta
[<Quantity>] ^ [<Item Price>] | 37.38 | Valuta
Negeringsoperatoren (minustegn [-]) støttes også i Expression Builder. Eksempel:
Beregning | Resultat
--- | ---
Verdi | Datatype
-1 * [<ItemPrice>] | (2.25) | Valuta
Hvis du konverterer et tall til en streng, fungerer ikke beregningen som den skal. Eksempel:
Beregning | Resultat | Beskrivelse
--- | --- | ---
Verdi | Datatype
1234 + abcd | 1234 | Nummer | Strengen abcd evalueres til tallet 0 og legges deretter til 1234.
abcd + 1234 | abcd1234 | Streng | Tallet 1234 evalueres til strengen 1234 og føyes til strengen abcd.
#### Beslektede emner Se følgende emner hvis du vil ha relaterte opplysninger om Expression Builder: Om Expression Builder Bruke Expression Builder Funksjoner i Expression Builder

Publisert August 2022 | Copyright © 2005, 2022, Oracle og/eller tilknyttede selskaper. Legal Notices.