| Skriv ut Åpne PDF-versjon av elektronisk hjelp

#### Opprette egendefinerte plukklistefelt med delte verdier For visse posttyper kan du opprette et egendefinert plukklistefelt som henter verdilisten fra et annet plukklistefelt med den samme posttypen eller en annen posttype. Feltet som disse verdiene hentes fra, kalles kildefeltet, og feltet som deler verdiene fra kildefeltet, kalles målfeltet. Du kan konfigurere flere egendefinerte plukklistefelt som målfelt for posttypene som støtter deling av plukklisteverdier. Når du konfigurerer et målfelt første gang, synkroniseres verdilisten i feltet automatisk med verdilisten i kildefeltet. Eventuelle endringer du foretar med verdilisten i kildefeltet i fremtiden, gjelder også for verdilisten i målfeltet. Hvis du for eksempel legger til en ny verdi i verdilisten i kildefeltet på et gitt tidspunkt, blir denne verdien tilgjengelig for valg i både kildefeltet og målfeltet. Du kan ikke oppdatere verdilisten i målfeltet via noen kanaler. Legg merke til følgende når du konfigurerer et egendefinert plukklistefelt som et målfelt: Du kan ikke bruke et målfelt som kildefelt for et annet plukklistefelt. Du kan velge et hvilket som helst plukklistefelt fra en hvilken som helst posttype for bruk som kildefelt, hvis begge de to følgende betingelsene er oppfylt: Kildeposttypen har felt som du kan konfigurere via sidene for applikasjonstilpasning i Oracle CRM On Demand. Feltet som du vil bruke som kildefelt, er ikke konfigurert som et målfelt. Du kan bruke et plukklistefelt som kildefelt for flere målfelt. Hvis du endrer et eksisterende egendefinert plukklistefelt som tidligere har inneholdt en egen verdiliste, og konfigurerer feltet slik at det henter verdiene fra et annet plukklistefelt i stedet, slettes verdiene som opprinnelig ble konfigurert for det egendefinerte plukklistefeltet. Poster som refererer til de slettede verdiene, blir imidlertid ikke oppdatert automatisk. I slike tilfeller viser postene den språkuavhengige koden for plukklisteverdien som ble slettet. Det anbefales at du søker etter eventuelle poster som refererer til de slettede verdiene, og oppdaterer postene etter behov slik at de viser gyldige verdier (eller ingen verdi). Hvis du endrer konfigurasjonen for et eksisterende målfelt slik at feltet ikke lenger henter verdilisten fra et annet plukklistefelt, vil verdilisten for det egendefinerte plukklistefeltet innledningsvis inneholde de aktive verdiene fra feltet som tidligere ble brukt som kildefelt, når du lagrer endringene. Verdilisten i det egendefinerte plukklistefeltet blir imidlertid redigerbar, og du kan legge til nye verdier og deaktivere verdier. Eventuelle endringer som senere foretas med verdilisten i feltet som tidligere ble brukt som kildefelt, synkroniseres ikke lenger med verdiene i det egendefinerte plukklistefeltet. Følgende posttyper støtter deling av plukklisteverdier: Firma Kontaktperson for firma Firmateam Aktivitet Kampanje Krav Kontaktperson Portefølje for kontaktperson Kontaktpersonteam Egendefinerte objekter Hendelse Kontaktperson for husholdning Forsikringseiendom Invitert deltaker Involvert part Kundeemne Kundeemneteam Mål Salgsmulighet Produktinntekt for salgsmulighet Salgsmulighetsteam Partner Polise Innehaver av polise Serviceforespørsel Serviceforespørselsteam Løsning Bruker MERKNAD: Hvis du vil, kan du definere et egendefinert felt av typen Plukkliste som skal fungere som et felt for relaterte opplysninger, eller du kan definere det slik at det henter verdilisten fra et annet plukklistefelt, men du kan ikke definere feltet for å gjøre begge deler. Hvis du vil ha opplysninger om hvordan du oppretter egendefinerte felt for relaterte opplysninger, se Opprette egendefinerte felt for relaterte opplysninger. Fremgangsmåten nedenfor beskriver hvordan du oppretter et egendefinert plukklistefelt som henter verdiene fra et annet plukklistefelt. Før du begynner. Når du skal utføre denne prosedyren, må rollen din ha rettigheten Tilpass applikasjon. Slik oppretter du et egendefinert plukklistefelt som henter verdiene fra et annet plukklistefelt Klikk på den globale koblingen Administrasjon øverst til høyre på enhver side. Klikk på koblingen Applikasjonstilpasning under Applikasjonstilpasning. I området Posttypeoppsett klikker du på koblingen for posttypen som du vil bruke for å konfigurere det egendefinerte plukklistefeltet som skal hente verdiene fra et annet felt. Klikk på Feltinnstillinger for posttype under Felthåndtering. Klikk på Nytt felt på siden Felt for posttype. Gjør følgende på siden Rediger felt for posttype: Angi navnet på det nye feltet i feltet Vist navn. Velg Plukkliste i feltet Felttype. Merk av for Aktiver delte plukklisteverdier. Velg posttypen som inneholder kildefeltet, i feltet Delt posttype. Velg navnet på kildefeltet i feltet Delte felt. Fyll ut de gjenstående feltene for posttype på siden for feltredigering etter behov. Lagre det nye egendefinerte plukklistefeltet. (Valgfritt) Angi en oversettelse av navnet på det nye feltet på følgende måte: Velg språket som du vil angi en oversettelse for, fra rullegardinlisten Oversettingsspråk på siden Felt for posttypen. Klikk på koblingen Rediger for navnet som du vil oversette. Angi oversettelsen i feltet Vist navn, og klikk på Lagre. Det oversatte navnet vises med svart tekst i kolonnen Vist navn. MERKNAD: Du kan også angi oversettelser av verktøytipset og beskrivelsen for feltet. Gjenta trinn a til og med c for hvert språk som du vil angi oversettelse for. Hvis du vil fortsette med å arbeide på siden Felt for posttypen etter at du har angitt oversettelsene, velger du standardspråket for selskapet i rullegardinlisten Språk.

Publisert August 2022 | Copyright © 2005, 2022, Oracle og/eller tilknyttede selskaper. Legal Notices.