| Skriv ut Åpne PDF-versjon av elektronisk hjelp

7. ##### Eksportere data Alle eller deler av selskapets data (inkludert vedlegg for bestemte posttyper) kan eksporteres fra Oracle CRM On Demand til en ekstern fil. Eksporten genererer én eller flere ZIP-filer som inneholder egne CSV-filer for hver posttype du velger å eksportere. Hver av de genererte eksportfilene har en størrelse på 1,5 GB eller mindre. MERKNAD: Hvis selskapet bruker en bransjespesifikk utgave av Oracle CRM On Demand, blir posttyper som er spesifikke for bransjen, for eksempel Husholdninger og Midler, utelatt fra eksporten, sammen med tilknyttede aktiviteter og notater. Hvis du eksporterer poster for gjentagende salgsmulighetsprodukter, fyller Oracle CRM On Demand også ut kolonnen ID for overordnet for denne raden. For ikke-gjentagende poster er cellen ID for overordnet tom. ### Om grenser for delvis eksport Et selskap kan utføre én fullstendig eksport hver sjuende dag. Antall poster som et selskap kan eksportere via delvis eksport i en 7-dagersperiode, er basert på antall brukerlisenser som selskapet kjøper for Oracle CRM On Demand. For hver lisens kan 1000 poster eksporteres via delvis eksport i en 7-dagersperiode. Eksemplene nedenfor viser hvordan grensen for delvis eksport fungerer for et selskap som kjøper fem brukerlisenser for Oracle CRM On Demand og derfor kan eksportere høyst 5000 poster i en 7-dagersperiode. Eksempel 1. I de siste sju dagene er 4000 poster eksportert via forespørsler om delvis eksport. En bruker sender nå en forespørsel om delvis eksport av 2000 poster. I dette tilfellet mislykkes forespørselen om delvis eksport fordi forespørselen vil føre til et totalt antall på 6000 eksporterte poster i 7-dagersperioden, og dette overskrider grensen på 5000 poster. Eksempel 2. I de siste sju dagene er ingen poster eksportert via forespørsler om delvis eksport. To brukere sender nå separate forespørsler om delvis eksport. Den ene eksportforespørselen omfatter 3000 poster, og den andre omfatter 2000 poster. I dette tilfellet lykkes begge forespørslene om delvis eksport fordi forespørslene fører til et totalt antall på 5000 eksporterte poster i 7-dagersperioden, og dette overskrider ikke grensen. Eventuelle påfølgende forespørsler om delvis eksport som sendes i løpet av de neste sju dagene, vil imidlertid mislykkes ettersom grensen på 5000 poster for 7-dagersperioden allerede er nådd. MERKNAD: Poster som eksporteres via listesider, regnes ikke med når antall poster som er eksportert via delvis eksport i en 7-dagersperiode, beregnes i Oracle CRM On Demand. ### Om bevaringsperioden for eksportforespørsler og eksportforespørselsvedlegg I Oracle CRM On Demand-standardapplikasjonen beholdes detaljene om eksportforespørsler og tilhørende utdata i en viss tid: Detaljene om en eksportforespørsel beholdes i 60 dager, og blir deretter ryddet. Utdataene fra en eksportforespørsel beholdes i 168 timer (det vil si sju dager), og blir deretter ryddet. Bevaringsperiodene gjelder for eksportoperasjoner som utføres via listesider, samt for eksportoperasjoner som utføres via assistenten for dataeksport. Administratoren kan endre bevaringsperiodene for eksportforespørsler og tilhørende vedlegg ved å endre verdiene i følgende felt i selskapsprofilen: Utløp av eksportforespørsel (dager) Utløp av eksportforespørselsvedlegg (dager) Hvis du vil ha opplysninger om oppdatering av disse feltene, se Konfigurere selskapsinnstillinger. Før du begynner. Hvis du skal utføre denne prosedyren, må rollen din omfatte rettigheten Administrer eksport. Slik eksporterer du selskapets data Klikk på den globale koblingen Administrasjon øverst til høyre på enhver side. Klikk på koblingen Import- og eksportverktøy under Dataadministrasjonsverktøy på hjemmesiden for administrasjon. Klikk på koblingen Eksporter data på siden Import- og eksportverktøy. Dette starter assistenten for dataeksport. For trinn 1: Gjør ett av følgende: Hvis du vil utføre en fullstendig eksport, velger du Eksporter alle posttyper. Hvis du vil utføre en delvis eksport, velger du Eksporter valgte posttyper og posttypene du vil eksportere. Du kan eksportere alle data for en posttype eller data for enkeltstående underordnede poster. Hvis du vil eksportere vedleggene for bestemte posttyper, merker du av for disse posttypene i området Alle vedleggsdata. Se Administrere selskapets vedlegg for mer informasjon om hvordan du eksporterer vedlegg. MERKNAD: Følgende navngivningsregel brukes for eksporterte vedleggsfiler: <Object>_<ObjectRowId>_<ExportRequestId>.<FileExtension>, for eksempel Salgsmulighet - vedlegg_AALA-3135W8_AALA-864XW0.pptx. Klikk på Neste. Dataene for overordnede og underordnede posttyper eksporteres til en separat CSV-fil i ZIP-filen. ADVARSEL: Hvis du eksporterer notatdata i Oracle CRM On Demand, inneholder CSV-filen alle fellesnotater som er opprettet i Oracle CRM On Demand samt de private notatene som tilhører brukeren som eksporterer dataene. For trinn 2: Velg tidssonen som skal brukes i den eksporterte CSV-filen. Velg dato-/klokkeslettformatet som skal brukes i den eksporterte CSV-filen. MERKNAD: Hvis du velger datoer for en fullstendig eksport, endres den fullstendige eksporten til en deleksport. Velg hvilket CSV-skilletegn som er brukt i filen: Komma eller semikolon. Velg et filter for tidsrom for å begrense dataene i eksporten. MERKNAD: Den første gangen du eksporterer data, ønsker du kanskje ikke å filtrere på datoer. Etter dette kan du imidlertid vurdere å sette opp trinnvise eksporter ved å filtrere dataene på datoer siden forrige eksport. Merk av for Aktiver e-postvarsling hvis du vil at det skal sendes et e-postvarsel når eksportprosessen er fullført. Merk av for Eksporter bare vedleggsdetaljer hvis du vil eksportere vedleggsdetaljene uten å eksportere noe av innholdet i vedlegget. Du kan eksportere vedleggsdetaljene for alle posttyper samt tilhørende felt. MERKNAD: Denne avmerkingsboksen er bare tilgjengelig hvis du valgte en posttype i området Alle vedleggsdata i forrige trinn. Merk av for Inkluder URL-adresser for Web-koblinger i eksportfiler hvis du vil at URL-adresser skal inkluderes i den eksporterte CSV-filen. Standardverdien for avmerkingsboksen Inkluder URL-adresser for Web-koblinger i eksportfiler styres av avmerkingsboksen Inkluder URL-adresser for Web-koblinger i eksportfiler i selskapsprofilen. Du kan velge eller oppheve valget av denne innstillingen for hver eksportforespørsel. Hvis du vil ha mer informasjon om denne avmerkingsboksen, se Konfigurere integreringsinnstillinger. Hvis du eksporterer vedleggene for én eller flere posttyper og vil søke etter virus i ZIP-filen med vedleggene, må du merke av for Søk etter virus i ZIP-fil for eksport. Når det er merket av for dette valget, søkes det etter virus i ZIP-filen med vedleggene. Hvis virus blir funnet, eksporteres ikke ZIP-filen. Det er merket av i denne boksen som standard. Hvis du fjerner merket, søkes det ikke etter virus i ZIP-filen med vedleggene, og det anbefales at du bruker søkeprogramvare på den lokale maskinen til å kontrollere innholdet i ZIP-filen når du har lastet den ned. MERKNAD: Det søkes etter virus i hvert enkelt vedlegg før det lastes til Oracle CRM On Demand. Hvis et virus blir funnet, lastes ikke filen. Men når du prøver å eksportere vedlegg, kan det hende at en nyere versjon av en virusdefinisjon i søkeprogramvaren fører til at det oppdages et virus som ikke ble oppdaget da vedleggene ble lastet. Det hender også at et søk returnerer et resultat som indikerer at det finnes virus, selv om det ikke gjør det. Klikk på Neste. I trinn 3 går du gjennom sammendraget og klikker på Fullfør for å sende eksportforespørselen. Klikk på koblingen Eksportforespørselskø på siden Eksport forespurt for å se forespørselsstatusen. Tabellen nedenfor beskriver mulige verdier for eksportstatus.
   Status | Beskrivelse
   --- | ---
   I kø | Eksporten er ikke behandlet ennå.
   Gjeninnsatt i kø | Eksportforespørselen har blitt satt inn i køen på nytt.
   Pågår | Eksporten behandles. Hvis du avbryter eksporten, endres denne statusen til Annullerer og deretter til Annullert.
   Fullfører | Alle poster er eksportert uten feil. Eksportprosessen klargjør tilhørende e-post, sammendragsfil og ZIP-fil for nedlasting. Denne prosessen kan ta fra 30 sekunder til ett minutt.
   Fullført | Eksporten er fullført uten feil.
   Fullført med feil | Eksporten er fullført, men det oppstod noen feil med enkelte av postene.
   Annullerer | Hvis du annullerer en eksportforespørsel med statusen I kø, annulleres eksportforespørselen umiddelbart. Hvis du annullerer en eksportforespørsel med statusen Pågår, endres statusen til Annullerer. Annullering kan ta flere minutter, og hvis eksporten fullføres før den kan annulleres, endres den endelige statusen til Fullført. Du kan annullere eksportforespørselen enten for den overordnede forespørselen eller underordnede forespørsler. Når du annullerer eksportforespørselen for den overordnede forespørselen, er eventuelle eksporterte underordnede posttyper tilgjengelige for nedlasting. Eventuelle underordnede posttyper som ikke er eksportert, blir annullert, og de er ikke tilgjengelige for nedlasting. Når du annullerer eksportforespørselen for underordnede forespørsler, annulleres bare eksporten for den underordnede posttypen, og den er ikke tilgjengelig for nedlasting. Du kan fortsatt laste ned andre underordnede posttyper under den overordnede eksportforespørselen.
   Annullert | Når eksportforespørselen er fullstendig annullert, endres statusen til Annullert.
   Mislykket | Eksporten er fullført, men ingen av postene ble eksportert.
   Feil | Eksporten ble ikke fullført fordi det oppstod en feil. Hvis du vil ha mer informasjon om feilsøking i forbindelse med dataeksport i Oracle CRM On Demand, se 1802395.1 (artikkel-ID) på My Oracle Support.
Hvis du vil ha mer informasjon om siden Eksportforespørselskø, se Vurdere eksportresultater.

Publisert August 2022 | Copyright © 2005, 2022, Oracle og/eller tilknyttede selskaper. Legal Notices.