| Skriv ut Åpne PDF-versjon av elektronisk hjelp

#### Administrere standardfilterkriterier for relaterte elementer Hvis valget Aktiver utvidet visning for faner er angitt i selskapsprofilen, kan du angi tilpassede standardfiltre for områder for relaterte opplysninger som støtter den utvidede visningen. Hvis du definerer et filter for et område for relaterte opplysninger, brukes filteret når en bruker åpner den overordnede postdetaljsiden, hvis begge disse vilkårene er oppfylt: Brukeren benytter faneformatet for områdene for relaterte opplysninger. Feltet som brukes for filteret, er et tilgjengelig søkefelt i søkeoppsettet som er tilordnet til brukerens rolle for den relaterte posttypen. Brukerne kan nullstille standardfilteret. Hvis en bruker navigerer bort fra postdetaljsiden og deretter går tilbake til siden, blir imidlertid det tilpassede standardfilteret aktivert igjen. Vær oppmerksom på følgende når du skal angi kriteriet for et tilpasset standardfilter: Du kan bare ha ett filter for en relatert posttype for en bestemt overordnet posttype. Du kan ikke angi ulike filtre for de enkelte oppsettene for en relatert posttype. Et filter kan påvirke ytelsen når en bruker åpner fanen for relaterte opplysninger eller postdetaljsiden hvis området for relaterte opplysninger er den første fanen på detaljsiden. Hvis feltet du velger for filteret, ikke finnes i et oppsett for området for relaterte opplysninger for posttypen, blir feltet lagt til i området for relaterte opplysninger under kjøring, forutsatt at filterfeltet er et tilgjengelig søkefelt i søkeoppsettet for den relaterte posttypen i brukerens rolle. Enkelte felt er optimalisert for å forbedre ytelsen under søk og listesortering. Disse optimaliserte feltene vises med grønn tekst i listen over felt som er tilgjengelige for bruk som filterfelt. Det anbefales å bruke ett av disse feltene for filteret. Hvis feltet du velger for filteret, ikke er et plukklistefelt, lagres den angitte filterverdien på ditt brukerspråk og blir ikke oversatt. Når en bruker åpner listen over relaterte poster, blir postene filtrert etter verdien du har angitt for filteret, uavhengig av språket til brukeren som åpner den filtrerte listen. Hvis du vil ha opplysninger om bruk av plukklistefelt i standardfilterkriterier, se avsnittet Om plukklistefelt i standardfilterkriterier i dette emnet. Hvis du bruker et felt med et format som er avhengig av den nasjonale innstillingen til gjeldende bruker av filteret, vil søket returnere postene som samsvarer med filterverdien, uavhengig av formatet. Hvis du for eksempel bruker et datofelt for filteret, vil søket returnere postene der datoen i filterfeltet samsvarer med datoen du angir, uavhengig av hvordan denne datoen er formatert for brukeren som viser listen over relaterte poster. Det skilles mellom store og små bokstaver i søket etter poster som oppfyller filterkriteriet. ### Om plukklistefelt i standardfilterkriterier Hvis du velger et plukklistefelt for filteret, og hvis én eller flere verdier må angis for filterbetingelsen, kan du bruke oppslagsikonet (forstørrelsesglasset) til å velge verdiene, eller du kan angi verdiene direkte. Betingelsene Lik, Inneholder alle verdier, Inneholder ingen av verdiene og Ikke lik har følgende virkemåte når du angir filterkriteriet: Hvis du bruker oppslagsikonet til å velge en plukklisteverdi, eller hvis du angir en verdi som samsvarer eksakt med en eksisterende plukklisteverdi på ditt språk, lagres den språkuavhengige koden for plukklisteverdien for søket. Når en bruker åpner listen over relaterte poster i Oracle CRM On Demand, sammenlignes den språkuavhengige koden som ble lagret, med de språkuavhengige kodene for plukklisteverdiene, og den tilhørende plukklisteverdien for den språkuavhengige koden på brukerens språk brukes til å filtrere listen over relaterte poster. Hvis du angir en verdi som ikke samsvarer eksakt med en eksisterende plukklisteverdi på ditt brukerspråk, lagres den angitte verdien for søket. Verdien lagres på ditt brukerspråk. Når en bruker åpner listen over relaterte poster i Oracle CRM On Demand, sammenlignes verdien du har angitt, med de språkuavhengige kodene for plukklisteverdiene. Postene blir filtrert etter verdien du har angitt for filteret, uavhengig av språket til brukeren som åpner den filtrerte listen. For betingelsene Mellom, Større enn og Mindre enn blir verdien du angir eller velger for filteret, lagret for søket. Verdien lagres på ditt brukerspråk. For disse betingelsene sammenlignes verdien du angir, med de språkuavhengige kodene for plukklisteverdiene i Oracle CRM On Demand. For betingelsen Inneholder minst én verdi blir verdiene du angir eller velger for filteret, lagret for søket. Verdiene lagres på ditt brukerspråk. For denne betingelsen i Oracle CRM On Demand sammenlignes verdien du angir, med plukklisteverdiene, og ikke de språkuavhengige kodene for verdiene. Derfor kan bruk av betingelsen Inneholder minst én verdi for et standardfilter gi uforutsette resultater for brukere som har et annet brukerspråk. Du finner flere opplysninger om filterkriterier og filterverdier i følgende emner: Om filterbetingelser Om filterverdier Om søk i plukklister for flervalg Fremgangsmåten nedenfor beskriver hvordan du angir kriteriet for et tilpasset standardfilter for en relatert posttype. Før du begynner. Når du skal utføre denne prosedyren, må rollen din ha rettigheten Tilpass applikasjon. Slik angir du kriteriet for et tilpasset standardfilter for en relatert posttype Klikk på den globale koblingen Administrasjon øverst til høyre på enhver side. Klikk på Applikasjonstilpasning. Klikk på koblingen for den overordnede posttypen i området Posttypeoppsett. Hvis du for eksempel vil angi et filter for listen over poster i et område for relaterte opplysninger på en besøksdetaljside, klikker du på Aktivitet. Klikk på koblingen Oppsett for relaterte opplysninger for den aktuelle posttypen i området Håndtering av sideoppsett på siden Applikasjonstilpasning for posttypen. Hvis du for eksempel vil angi et filter for listen over poster i området for relaterte opplysninger med tittelen Kontaktpersoner på besøksdetaljsiden for firmaer, klikker du på Oppsett for relaterte opplysninger for firmabesøk på siden Applikasjonstilpasning for aktivitet. Klikk på Håndter standardfilterkriterier på tittellinjen på siden Oppsett av relaterte opplysninger. Gjør ett av følgende på siden Standardfilterkriterier for den overordnede posttypen: Klikk på Nye standardfilterkriterier hvis det ikke allerede finnes et filter for den relaterte posttypen. Hvis det allerede finnes et filter for den relaterte posttypen, angir du et valg på postnivåmenyen for filteret, som følger: Velg Rediger hvis du vil redigere filteret. Velg Slett hvis du vil slette filteret. Hvis du definerer et filter for en relatert posttype for første gang, må du velge den relaterte posttypen i feltet Relatert posttype på siden Rediger standardfilterkriterier. Bare de relaterte posttypene som ikke allerede har et standardfilter definert, er tilgjengelige for valg. MERKNAD: Når du redigerer et eksisterende tilpasset standardfilter for en relatert posttype, kan du ikke velge en annen relatert posttype i feltet Relatert posttype. Hvis du vil opprette et filter for en annen relatert posttype, må du opprette et nytt filter. Velg feltet for filteret og en filterbetingelse i området Standardfilterkriterier, og velg eller angi filterverdien. Lagre endringene.

Publisert August 2022 | Copyright © 2005, 2022, Oracle og/eller tilknyttede selskaper. Legal Notices.