| Skriv ut Åpne PDF-versjon av elektronisk hjelp

### Gruppehåndtering Gruppehåndtering er en valgfri funksjon som gir selskapet muligheten til å sette opp team med personer som samarbeider, slik at de kan dele et felles sett med opplysninger. Når du setter opp grupper i selskapet, kan brukere gjøre følgende: Gruppemedlemmer har tilgang til gruppekalendere og oppgavelister, som følger: En avtale som er eid av et medlem av en gruppe, eller der et medlem av gruppen er en del av aktivitetsteamet, er synlig for alle medlemmer av gruppen i den sammenslåtte kalenderen i fanen Gruppe i de daglige, ukentlige og månedlige kalendervisningene, med mindre avtalen er merket som privat. Den sammenslåtte kalenderen viser tilgjengeligheten for alle medlemmer i gruppen, og gjør det mulig for ansatte å finne det beste tidspunktet for planlegging av avtaler og varsle ansatte (og kontaktpersoner) om avtaler. Gruppemedlemmer kan også vise de individuelle kalenderne til andre medlemmer av gruppen, i fanen Bruker på siden Kalender. MERKNAD: Brukere må ha rettigheten Del kalender tilordnet til brukerrollen for å kunne få tilgang til den sammenslåtte gruppekalenderen. Brukere som har rettigheten Del kalender, kan også opprette egendefinerte kalendervisninger. Hvis du vil ha mer informasjon, se Vise andre brukeres kalendere og Legge til egendefinerte kalendervisninger. En oppgave som er eid av et medlem av en gruppe, eller der et medlem av gruppen er en del av aktivitetsteamet, er synlig for alle medlemmer av gruppen i oppgavelistene i fanen Gruppeoppgaver på siden Kalender, med mindre oppgaven er merket som privat. Gruppemedlemmer kan dele eierskap av følgende posttyper automatisk: Firma Kontaktperson Husholdning Salgsmulighet Portefølje Når en post av en av disse posttypene tilordnes til et medlem av en gruppe, blir alle medlemmer av denne gruppen felles eiere av denne posten. MERKNAD: Hvis en kontaktperson er merket som privat, kan ikke andre gruppemedlemmer lese detaljene om kontaktpersonposten. Hvis for eksempel en bruker tilhører gruppe XYZ, inkluderes alle firmaer som er tilordnet til brukeren etter at brukeren ble medlem av denne gruppen, i firmalistene for alle medlemmer i gruppe XYZ. I slike poster vises gruppenavnet i feltet Primærgruppe hvis feltet er finnes i detaljsideoppsettet. Alle medlemmene i gruppen, inkludert den angitte eieren av posten, vises i området for teamrelaterte opplysninger på postdetaljsiden. Alle medlemmer av gruppen kan oppdatere posten. Medlemmene i den gjeldende gruppen har som standard full tilgang til gruppeposter som ble tilordnet til et gruppemedlem etter vedkommende ble med i gruppen. MERKNAD: For at denne funksjonen skal virke, må du velge Standard gruppetilknytning på siden Selskapsprofil. Du må velge alternativet før du oppretter gruppene. Hvis du vil ha mer informasjon, se Sette opp grupper. Denne virkemåten gjelder for grupper: Hver bruker kan bare høre til én gruppe. Etter at en bruker er lagt til i en gruppe, vises ikke lenger brukerens navn i brukerlisten når gruppemedlemmer velges. Følgende skjer hvis du velger alternativet for gruppetilknytning i selskapet: Poster som eksisterer før en gruppe blir definert, oppdateres ikke med mindre feltet Eier oppdateres med en ny eier som hører til i en gruppe. Når en bruker blir med i en gruppe, får brukeren tilgang til gruppens poster. Poster som ble eid av det nye gruppemedlemmet før vedkommende ble med i gruppen, vises ikke automatisk for de eksisterende gruppemedlemmene. Hvis en bruker blir eier av poster etter at brukeren er lagt til i en gruppe, vises de nye postene for andre gruppemedlemmer. Følgende eksempel illustrerer gruppeposteierskap: Bruker 1 og Bruker 2 tilhører Gruppe 1. Bruker 3 tilhører ikke Gruppe 1. Bruker 3 eier Firma 31. Bruker 1 og Bruker 2 har ikke tilgang til Firma 31. Bruker 3 blir lagt til i Gruppe 1. Bruker 1 og Bruker 2 har ikke tilgang til Firma 31. Bruker 3 blir eier av Firma 32. Bruker 1 og Bruker 2 har tilgang til Firma 32. Hvis brukere slettes fra en gruppe, blir de fjernet fra alle delte poster som gruppen eier. De har fortsatt tilgang til de private postene. MERKNAD:Hvis navnet på brukeren som slettes fra gruppen, vises i feltet Eier i en delt post som gruppen eier, blir navnet i feltet Eier i denne posten endret til navnet på et annet medlem av gruppen etter at den forrige eieren er slettet fra gruppen. Når det gjøres en slik endring i eierskapet til en salgsmulighetspost eller en porteføljepost, oppdateres systemfeltene som inneholder opplysninger om den seneste endringen i posten, og opplysningene viser at posten er oppdatert av brukeren Oracle-administrator. Systemfeltene blir imidlertid ikke oppdatert for de andre posttypene som støtter grupper. For alle posttyper som støtter grupper, blir ikke endringen i feltet Eier i den delte posten inkludert i sporingen når feltet endres som et resultat av at brukeren blir slettet fra gruppen, selv om feltet Eier er konfigurert for sporing for posttypen. ### Om grupper og modi for eierskap av post Avhengig av hvilken modus for posteierskap du har valgt for en posttype, kan det hende at poster av denne typen ikke har en eier. En post kan ha en primær egendefinert bok i stedet, eller ingen eier eller primær egendefinert bok. Hvis du vil ha mer informasjon om modi for posteierskap, se Om modi for posteierskap. Modi for posteierskap gjelder bare for posttyper som støtter bøker. Hvis du endrer modusen for posteierskap for en posttype, kan en post som tidligere hadde en eier, få fjernet eieren fra posten når posten oppdateres første gang etter endringene av eierskapsmodus. Hvis dette er tilfelle og den tidligere eieren av posten er medlem av en gruppe, vil alle medlemmer av gruppen, med unntak av den tidligere eieren av posten, forbli medlemmer av teamet. Posttypen Firma er imidlertid unntaket fra denne regelen. Hvis den tidligere eieren av et firma er medlem av en gruppe, blir alle medlemmene av gruppen fjernet fra teamet. MERKNAD: I standardapplikasjonen beholdes ikke den tidligere eieren av posten som medlem av teamet, slik det er beskrevet her. Administratoren kan imidlertid konfigurere posttypen slik at den tidligere eieren av posten beholdes som medlem av teamet i posten. Hvis du vil ha opplysninger om konfigurering av en posttype for å beholde den tidligere eieren som medlem av teamet, se Tilpasse tidligere eierskap for delte poster. ### Grupper kontra team Det skilles mellom Grupper og Team i Oracle CRM On Demand: Grupper settes opp av selskapsadministratoren og gjelder for hele settet med poster over hele selskapet. Gruppefunksjonen må aktiveres av Kundebehandling eller av selskapsadministratoren når selskapet blir klargjort for Oracle CRM On Demand. Posteierne eller selskapsadministratorene setter opp team. Team gjelder bare for posttypene som tillater team, inkludert følgende: Firma Akkreditering Aktivitet Søknad Forretningsplan Sertifisering Kontaktperson Kurs Egendefinerte objekter Avtaleregistrering Hendelse Eksamen Husholdning Kundeemne MDF-forespørsel Mål Salgsmulighet Ordre Partner Portefølje Prøveforespørsel Serviceforespørsel Forespørsel om spesialpris Eieren må eksplisitt dele posten ved hjelp av området Team på postdetaljsiden for å sette opp et team som skal ha tilgang til posten. Når det gjelder aktivitetsposter, legger posteieren til brukere i aktivitetsteamet i området for relaterte opplysninger med tittelen Brukere på aktivitetsdetaljsiden. Hvis du vil ha opplysninger om hvordan du setter opp grupper, se Sette opp grupper. #### Beslektede emner Se følgende emner hvis du vil ha relaterte opplysninger om grupper og deling av kalendere: Vise andre brukeres kalendere Legge til egendefinerte kalendervisninger

Publisert August 2022 | Copyright © 2005, 2022, Oracle og/eller tilknyttede selskaper. Legal Notices.