| Skriv ut Åpne PDF-versjon av elektronisk hjelp

### Laste klienttillegg Klienttillegg er filer som du kan laste og lagre i Oracle CRM On Demand i stedet for å bruke andre tjenere som vert. Når du laster et klienttillegg i Oracle CRM On Demand, genereres en unik URL-adresse som du bruker som referanse for tillegget. Ett klienttillegg kan kalle opp et annet klienttillegg ved hjelp av den unike URL-adressen til det andre klienttillegget. Du kan bruke en URL-adresse til å implementere et klienttillegg i egendefinerte Web-faner, egendefinerte Web-appleter, globale Web-appleter og egendefinerte tillegg for HTML-topptekst. Du kan laste HTML-, JPG-, GIF-, SWF-, JavaScript- og CSS-filer fra siden med liste over klienttillegg for Oracle CRM On Demand når du skal opprette et klienttillegg. Maksimal filstørrelse er 20 MB. Mindre filstørrelser gir imidlertid bedre ytelser når nettleseren laster ned disse filene fra Oracle CRM On Demand. MERKNAD: Kundebehandling for Oracle CRM On Demand har ikke tilgang til noen av komponentene i klienttillegg. Disse komponentene inkluderer de lastede filene eller innholdet i disse filene, bilder og plasseringer som refererer til klienttillegget, herunder egendefinerte Web-faner, egendefinerte Web-appleter, globale Web-appleter og egendefinerte tillegg for HTML-topptekst. Derfor er du selv ansvarlig for ajourføring og support for disse tilleggene. Før du begynner. Når du skal utføre denne prosedyren, må rollen inkludere rettighetene Last klienttillegg og Håndter egendefinert kode for HTML-topptekst. Hvis du vil ha flere opplysninger om hvordan du legger til rettigheter, se Om rettigheter i roller. Slik laster du et klienttillegg Klikk på den globale koblingen Administrasjon øverst til høyre på enhver side. Klikk på Applikasjonstilpasning under Applikasjonstilpasning. Klikk på Klienttillegg i området Applikasjonsoppsett. På listesiden for klienttillegg vises klienttillegg som er lastet tidligere. Du kan også slette tidligere lastede klienttillegg på denne siden. MERKNAD: Hvis du sletter et klienttillegg som er satt opp for en egendefinert Web-fane, en applet, en global Web-applet eller et egendefinert tillegg for HTML-topptekst, vil ikke disse appletene fungere lenger, ettersom klienttillegget er fjernet. Du får ingen indikasjon på at et bestemt klienttillegg er i bruk i Oracle CRM On Demand. Klikk på Ny. Klikk på bindersikonet for å finne innholdet du vil laste som et klienttillegg. Dette feltet er obligatorisk. Legg inn følgende detaljer: MIME-type. Dette angir Internett-medietypen. Ved hjelp av denne typen kan nettleseren vise medietyper på riktig måte. Legg inn fullstendige opplysninger om MIME-typene. Angi for eksempel ett av følgende, avhengig av filtypen: text/html image/jpeg image/gif application/x-shockwave-flash text/css Fil: Størrelse (i byte). Størrelsen på den lastede filen. Oracle CRM On Demand fyller ut dette feltet. Fil: Filtyper. Filtypen for den lastede filen. Oracle CRM On Demand fyller ut dette feltet. Navn. Navnet på klienttillegget. Dette feltet er obligatorisk. Navn på URL-adresse. Denne verdien brukes til å angi et meningsfullt navn for URL-adressen som peker til klienttillegget. Følgende tegn er tillatt i navnet på URL-adressen: A-Å, a-å, 0-9, understrekingstegn (_) og punktum (.). To påfølgende punktum (..) er ikke tillatt, og et punktum (.) kan ikke være det siste tegnet i strengen. Eksempler på URL-adressenavn er Logo_Image og Map376. Vi anbefaler at du holder verdien i dette feltet så kort som mulig. Dette feltet endres bare når en bruker redigerer det. Hvis du erstatter den lastede filen, eller endrer navnet på klienttillegget, vil derfor verdien i feltet Navn på URL-adresse være uendret. Dermed kan du oppdatere, ajourføre og implementere flere versjoner av klienttillegget uten å måtte konfigurere egendefinerte Web-faner, egendefinerte Web-appleter, globale Web-faner eller egendefinerte tillegg for HTML-topptekst på nytt. Når dette feltet redigeres, endres feltene for relativ URL-adresse og fullstendig URL-adresse. Dette feltet er obligatorisk. Relativ URL-adresse. Oracle CRM On Demand fyller ut dette feltet. Denne verdien er den relative URL-adressen som navigerer til klienttillegget fra Oracle CRM On Demand. Hvis feltverdien endres og klienttillegget er implementert, må du oppdatere egendefinerte Web-faner, egendefinerte Web-appleter, globale Web-faner eller egendefinerte tillegg for HTML-topptekst som refererer til klienttillegget, for å kunne bruke den nylig genererte URL-adressen. Denne feltverdien endres bare hvis feltet Navn på URL-adresse oppdateres. Full URL-adresse. Oracle CRM On Demand fyller ut dette feltet. Denne verdien er den fullstendige URL-adressen som peker til URL-adressen i Oracle CRM On Demand-applikasjonen. Hvis feltverdien endres og klienttillegget er implementert, må du oppdatere egendefinerte Web-faner, egendefinerte Web-appleter, globale Web-faner eller egendefinerte tillegg for HTML-topptekst som refererer til klienttillegget, for å kunne bruke den nylig genererte URL-adressen. Denne feltverdien endres bare hvis feltet Navn på URL-adresse oppdateres. Klikk på Lagre. MERKNAD: Du kan laste et klienttillegg, men det aktiveres ikke før du konfigurerer det i en egendefinert Web-fane, en egendefinert Web-applet, en global Web-fane eller et egendefinert tillegg for HTML-topptekst. Når et klienttillegg er lastet i Oracle CRM On Demand, genereres verdier for feltene Relativ URL-adresse og Fullstendig URL-adresse. Du bruker disse verdiene til å knytte en egendefinert Web-fane, en egendefinert Web-applet, en global Web-fane eller et egendefinert tillegg for HTML-topptekst til klienttillegget. Du konfigurerer disse plasseringene på samme måte som du konfigurerer andre tillegg som ligger på tjenerne. Hvis du vil ha opplysninger om hvordan du legger til egendefinerte tillegg for HTML-topptekst, se Håndtere egendefinerte tillegg for HTML-topptekst. Slik redigerer du et eksisterende klienttillegg Klikk på den globale koblingen Administrasjon øverst til høyre på enhver side. Klikk på Applikasjonstilpasning under Applikasjonstilpasning. Klikk på Klienttillegg i området Applikasjonsoppsett. Finn klienttillegget du vil redigere, på listesiden for klienttillegg. Gjør ett av følgende: Klikk på feltet Navn. Dette trinnet åpner detaljside for klienten der du kan redigere klienttillegget. Klikk på Rediger. Klikk på Lagre. Gjør følgende hvis du har erstattet filen for klienttillegget: Logg av Oracle CRM On Demand. Tøm hurtigbufferen i nettleseren. Logg på igjen for å laste ned det nye klienttillegget, slik at klienttillegget lastes ned til siden der klienttillegget implementeres. Hvis du ikke logger av Oracle CRM On Demand og logger på igjen, vil det nye klienttillegget bli lastet ned 30 dager etter den første nedlastingen. ### Retningslinjer for redigering av klienttillegg Husk følgende retningslinjer: Hold antall referanser til klienttillegg på en side så lavt som mulig for å redusere den negative virkningen på ytelsen. Begrens størrelsen på klienttillegget så mye som mulig. Unngå for eksempel å bruke store bildefiler eller SWF-filer. Jo mindre filen du laster ned som en del av klienttillegget er, desto raskere lastes siden sammenlignet med større filer. Bruk så få filer som mulig til lagring av klienttillegg for å redusere den negative virkningen på ytelsen. Tillat mellomlagring av klienttillegg i nettleseren. Hvis du tillater at nettleseren mellomlagrer klienttilleggene, er det ikke nødvendig å laste ned innholdet fra Oracle CRM On Demand-tjenerne hver gang en bruker laster siden. Hvis klienttillegget endres, må du tømme hurtigbufferen slik at siden som inneholder tillegget, lastes i Oracle CRM On Demand. Som standard mellomlagres klienttillegg i 30 dager. Ha færrest mulig klienttillegg og aktiva for å forbedre ytelsen til handlingslinjen. Når du konfigurerer et klienttillegg som inngår i en applet på handlingslinjen, lastes handlingslinjen hver gang siden oppdateres. Følg alle retningslinjer for Web-tjenester når du bruker klienttillegg til å kalle Web-tjenester. Hvis du vil ha flere opplysninger, se Oracle Web Services On Demand Guide.

Publisert August 2022 | Copyright © 2005, 2022, Oracle og/eller tilknyttede selskaper. Legal Notices.