| Skriv ut Åpne PDF-versjon av elektronisk hjelp

6. #### Legge til roller Du kan legge til en rolle i Oracle CRM On Demand ved å gjøre følgende: Opprette en ny rolle Kopiere en eksisterende rolle, gi nytt navn til kopien og deretter redigere rettighetene og tilgangsrettighetene for kopien Det er praktisk å kopiere roller hvis du har roller som ligner på hverandre, men vil at ulike sideoppsett skal vises for brukerne. Overordnede i Norge og EMEA vil kanskje vise opplysninger om salgsmulighet på ulike måter, slik at du må bruke ulike felt og sideoppsett for hvert sett med brukere. Hvis du vil sette opp denne konfigurasjonen, oppretter du to roller som er basert på standardrollen Overordnet, og gir navn til de nye rollene, Overordnet – Norge og Overordnet – EMEA. Når du kopierer rollen Overordnet, beholdes tilgangsrettighetene for den opprinnelige rollen av den nye rollen, og du trenger bare å endre sideoppsettene, slik at brukerne som du gir den nye rollen til, får visningene og feltene som er relevante for deres arbeid. MERKNAD: Du må opprette sideoppsettene du vil knytte til rollen. Hvis du vil ha opplysninger om hvordan du oppretter sideoppsett, kan du se Siden Applikasjonstilpasning for posttype. TIPS: Vurder å sette opp en testbruker for hver rolle. Aktiver deretter testbrukeren, og pass på at konfigurasjonene er riktig satt opp. Ikke aktiver andre brukere før du har fullført alle aktivitetene i forbindelse med brukeroppsettet, inkludert tilgangsrettigheter, rolleinnstillinger, rapporterings- og datadelingshierarkier, arbeidsflytregler og all annen tilpasning av forretningsprosesser. Deaktiver testbrukere når testingen er fullført. Før du begynner. Gjør følgende: Kontroller at rollen din har rettigheten Håndter roller og tilgang. Hvis du vil oppdatere feltet Brukerpassord utløper om i en rolle, må rollen din ha rettigheten Håndter selskap. Hvis du vil lese retningslinjene for oppsett av roller, se Retningslinjer for oppsett av roller. MERKNAD: Oracle CRM On Demand genererer sporingsposter av alle rolleendringer. Hvis brukerrollen omfatter rettigheten for tilgang til hovedsporing og sporing for administrasjonskonfigurasjon, kan du vise hovedsporing av rolleendringene. Hvis du vil ha mer informasjon om visning av sporing, se Vurdere endringer av sporingskonfigurasjon for administrasjon. Fremgangsmåten nedenfor viser hvordan du legger til en rolle. Slik legger du til en rolle Klikk på den globale koblingen Administrasjon øverst til høyre på enhver side. Klikk på Brukerstyring og tilgangskontroller under Brukerstyring og tilgangskontroller. Klikk på Håndtering av roller under Håndtering av roller. Velg selskapets primærspråk i feltet Oversettingsspråk på siden Rolleliste. Gjør ett av følgende: Hvis du vil opprette en ny rolle ved å kopiere en eksisterende rolle, klikker du på Kopier for rollen du vil kopiere. Hvis du vil opprette en ny rolle som ikke er basert på en eksisterende rolle, klikker du på Ny rolle på tittellinjen på siden. Veiviseren for håndtering av roller vises for å lede deg gjennom prosessen. Hvert trinn i veiviseren for håndtering av roller brukes til å kontrollere bestemte innstillinger for rollen. Alle rolleinnstillingene sammen fastsetter tilgangsrettighetene for brukere som har rollen. I trinn 1, Rolleopplysninger, angir du et navn og en beskrivelse og fyller ut de gjenstående feltene etter behov. De gjenstående feltene er beskrevet i tabellen nedenfor.
   Felt | Beskrivelse
   --- | ---
   Merk for oversetting | Avmerkingsboksen Merk for oversetting er bare gjeldende i begge følgende situasjoner: Når navnet på en eksisterende rolle endres. Det eksisterende rollenavnet er allerede oversatt til ett eller flere språk. I disse situasjonene kan du bruke avmerkingsboksen Merk for oversetting til å angi om det oversatte rollenavnet skal erstattes med det nye navnet eller beholdes uendret. Rollenavnet vises på følgende måte, avhengig av om det er merket av for Merk for oversetting eller ikke: Hvis du merker av for Merk for oversetting, vises det nye navnet på språket som det ble skrevet inn på, uavhengig av språket som brukes til å vise rollelisten. Når rollelisten vises på språket som det nye navnet ble skrevet inn på, vises navnet med svart skrift. Når rollelisten vises på et annet språk, vises imidlertid navnet med blå skrift i hakeparenteser. Hvis du ikke merker av for Merk for oversetting, vises det nye navnet når rollelisten vises på språket som det nye navnet ble skrevet inn på. Når rollelisten vises på et annet språk, vises imidlertid det opprinnelige oversatte rollenavnet fortsatt. Avmerkingsboksen Merk for oversetting har ingen virkning når en ny rolle blir lagt til. Når en ny rolle blir lagt til, vises det nye navnet automatisk i rollelisten på alle språk. Når rollelisten vises på språket som det nye navnet ble skrevet inn på, vises navnet på den nye rollen med svart skrift. Når rollelisten vises på et annet språk, vises navnet på den nye rollen med blå skrift i hakeparenteser.
   Standard salgsprosess | (Valgfritt) Hvis du vil angi standard salgsprosess for nye salgsmuligheter som opprettes av brukere som får tilordnet denne rollen, velger du et alternativ i feltet Standard salgsprosess. Hvis du vil ha mer informasjon om dette valget, se Sette opp salgsprosesser, kategorier og trenere.
   Standardtema | (Valgfritt) Temaet som brukes som standard når en bruker som er tilordnet til denne rollen, logger på Oracle CRM On Demand med en stasjonær eller bærbar datamaskin. Brukerne kan overstyre denne innstillingen når de redigerer sine personlige preferanser. Hvis et standardtema ikke er valgt i brukerens post, brukes standardtemaet som er valgt for brukerens rolle. Hvis et standardtema ikke er valgt enten i brukerens post eller brukerens rolle, brukes standardtemaet som er angitt for selskapet. Hvis du vil ha mer informasjon om hvordan du oppretter temaer, se Opprette nye temaer.
   Nettbrettema | (Valgfritt) Temaet som brukes når en bruker som er tilordnet til denne rollen, logger på Oracle CRM On Demand med et nettbrett eller en annen enhet med berøringsskjerm, forutsatt at nettbrettet eller enheten med berøringsskjerm er registrert av Oracle CRM On Demand. Brukerne kan overstyre denne innstillingen når de redigerer sine personlige preferanser. Hvis et nettbrettema ikke er valgt i brukerens post, brukes nettbrettemaet som er valgt for brukerens rolle. Hvis et nettbrettema ikke er valgt enten i brukerens post eller brukerens rolle, brukes nettbrettemaet som er angitt for selskapet. Hvis et nettbrettema ikke er angitt på noe nivå, brukes standardtemaet.
   Oppsett for handlingslinje og globalt hode | I utgangspunktet brukes standardoppsettet for handlingslinjen og det globale hodet for alle roller. Du kan tilordne et annet oppsett for rollen. Hvis brukeren bruker et klassisk tema, bestemmer oppsettet for handlingslinjen og det globale hodet for rollen hvilke områder som er tilgjengelige for brukeren i handlingslinjeoppsettet. Hvis brukeren bruker et moderne tema, bestemmer oppsettet for handlingslinjen og det globale hodet for rollen hvilke områder som er tilgjengelige for brukeren i handlingslinjen og hvilke områder som er tilgjengelige for brukeren i det globale hodet.
   Format for relaterte opplysninger | (Valgfritt) Velg enten Lister eller Faner når du skal angi formatet for områder med relaterte opplysninger på detaljsidene for poster for rollen. Denne innstillingen avgjør om områdene med relaterte opplysninger på postdetaljsidene vises som lister eller faner. Denne innstillingen kan også angis i posten til den enkelte brukeren, og brukerroller som har rettigheten for tilpasning av visningsformat for relaterte opplysninger, kan også velge å angi valget for format for relaterte opplysninger i profilen. Hvis feltet Format for relaterte opplysninger i en brukers post er tomt, brukes innstillingen for brukerens rolle, og hvis feltet Format for relaterte opplysninger i brukerens rolle er tomt, brukes innstillingen for selskapet.
   Oppsett for omgjøring av kundeemne | (Valgfritt) Hvis du vil angi et oppsett for omgjøring av kundeemne (for siden Gjør om kundeemne) for brukerne som har fått denne rollen tilordnet, velger du et oppsett i feltet Oppsett for omgjøring av kundeemne. Hvis du ikke velger et oppsett for rollen, brukes standardoppsettet for selskapet for rollen. Hvis du vil ha mer informasjon om hvordan du oppretter oppsett for omgjøring av kundeemne, se Opprette oppsett for konvertering av kundeemne.
   Aktivitetsliste i brukerkalendervisning | (Valgfritt) Velg aktivitetslisten som skal vises i de daglige og ukentlige visningene av brukerens kalender og i denne brukerens visning av kalenderne som andre brukere deler med vedkommende. Listen Åpne oppgaver vises i standardapplikasjonen, men du kan velge en annen liste for brukerrollen. Brukere kan også velge en liste i aktivitetslisten i feltet Brukerkalendervisning i kalenderinnstillingene. Hvis aktivitetslisten i feltet Brukerkalendervisning i en brukers kalenderinnstillinger er tom, brukes listen valgt for brukerrollen, og hvis aktivitetslisten i feltet Brukerkalendervisning for brukerrollen er tom, vises listen Åpne oppgaver. Alle felles lister, systemlister og lister som er spesifikke for rollen for aktivitetsposttypen, er tilgjengelige for valg. Hvis listen som du velger, slettes eller blir utilgjengelig for brukere med denne rollen senere, og hvis aktivitetslisten i feltet Brukerkalendervisning i en brukers kalenderinnstillinger er tom, vises listen Åpne oppgaver for denne brukeren.
   Brukerpassord utløper om | Angir hvor lenge et passord er gyldig for en bruker som har denne rollen. Etter denne perioden må brukeren endre passordet. Dette feltet er tomt som standard. Hvis du lar dette feltet stå tomt for rollen, brukes passordutløpsperioden som er definert for selskapet, for brukerne som har denne rollen. Hvis du vil ha opplysninger om hvordan du definerer passordkontroller for et selskap, se Definere selskapets passordkontroller. MERKNAD: Hvis rollen din ikke har rettigheten Håndter selskap, er dette feltet skrivebeskyttet.
   IP-adressebegrensninger aktivert | (Skrivebeskyttet) Hvis det er merket av i denne boksen, kan du angi at brukere med denne rollen bare kan få tilgang til Oracle CRM On Demand fra bestemte IP-adresser. Du kan angi IP-adressene i feltet Tillatte IP-adresser.
   Tillatte IP-adresser | Hvis du vil at brukere med denne rollen bare skal ha tilgang til Oracle CRM On Demand fra bestemte IP-adresser, legger du inn de gyldige adressene eller adresseområdene for rollen i dette feltet. Hvis du ikke legger inn adresser i dette feltet, kan brukere med denne rollen få tilgang til Oracle CRM On Demand fra alle IP-adresser som tillates på selskapsnivå. Se Om IP-adressebegrensninger for roller for mer informasjon om hvordan IP-adressebegrensninger fungerer. Bruk komma for å skille mellom IP-adressene og IP-adresseområdene. Eksemplet nedenfor viser hvordan du legger inn flere adresser: 192.0.2.1, 192.0.2.10, 192.0.2.15 Bruk bindestrek (-) for å angi et adresseområde slik det blir vist i eksemplet nedenfor: 192.0.2.1-3, 192.0.2.50-100, 192.0.2.200-254 MERKNAD: Hvis du begrenser IP-adressene for din egen brukerrolle, og den gjeldende IP-adressen din ikke er innenfor adresseområdet som tillates for brukerrollen din, blir ikke endringene i rollen lagret. Denne funksjonen hindrer at du låser deg selv ute fra Oracle CRM On Demand ved et uhell.
   Maksimalt antall poster per listeeksport | Hvis du vil begrense antallet poster brukere med denne rollen kan eksportere samtidig ved eksport av en liste over poster, angir du den egnede verdien i dette feltet. Hvis du for eksempel vil begrense brukere til å eksportere maksimalt 100 poster i en liste om gangen, angir du 100 i dette feltet. Begrensningen gjelder bare for poster som eksporteres via menyvalget Eksporter liste på listesider. Den gjelder ikke eksport som utføres via eksportassistenten eller via en annen kanal. Dette feltet er som standard tomt. Det betyr at ingen begrensning brukes.
15. I trinn 2, Tilgang til posttype, merker du av for hvert tilgangsnivå du vil gi til rollen, for hver posttype. Du kan velge ett eller flere av følgende tilgangsnivåer for hver posttype: Har tilgang Kan opprette Kan lese alle poster Hvis du vil ha mer informasjon om disse tilgangsnivåene, se Om tilgang til posttype i roller. ADVARSEL: Hvis du nekter tilgang til en posttype (ved å la være å merke av for Har tilgang for posttypen i veiviseren for håndtering av roller), kan du forhindre at en bruker oppretter en post av en annen posttype. Hvis du for eksempel nekter tilgang til en posttype som en bruker må ha tilgang til for å kunne opprette en post basert på en annen posttype, kan du forhindre at en bruker som har denne rollen, oppretter en slik post. MERKNAD: Brukere må ha riktige tilgangsnivåinnstillinger for bestemte posttyper for å kunne gjøre om kundeemner eller avtaleregistreringer. Hvis du vil ha mer informasjon om tilgangsnivåene som er nødvendige for å omgjøre kundeemner, se Tilgangsprofil- og rolleinnstillinger for omgjøring av kundeemner. Hvis du vil ha opplysninger om tilgangsnivåene som er nødvendige for å gjøre om avtaleregistreringer, kan du se Tilgangsprofil- og rolleinnstillinger for omgjøring av avtaleregistreringer. TIPS: Når du endrer tilgangsnivåene for en rolle og deretter lagrer endringene, må brukerne som har fått tilordnet rollen, logge av og deretter på på nytt for at endringene i rollen deres skal bli gjeldende. I trinn 3, Tilgangsprofiler, velger du tilgangsprofilene du vil tilordne til denne rollen: Hvis du vil ha mer informasjon om tilgangsprofiler i roller, se Om tilgangsprofiler i roller. I trinn 4, Rettigheter, merker du av for Tilordne for hver rettighet du vil gi til rollen, eller du fjerner merket for Tilordne for eventuelle rettigheter du vil tilbakekalle fra rollen. Rettigheter er ordnet alfabetisk etter kategori. ADVARSEL: Hvis det ikke er merket av for Tilordne for en rettighet for rollen Administrator, fjernes i enkelte tilfeller rettigheten fra Oracle CRM On Demand, og selskapsadministratoren kan ikke gi rettigheten til noen andre roller. Hvis du får dette problemet, kontakter du Oracle CRM On Demand Customer Care for å gjenopprette rettigheten. Hvis du vil ha mer informasjon om rettigheter i roller, se Om rettigheter i roller. I trinn 5, Fanetilgang og -rekkefølge, flytter du fanene til det aktuelle området på siden. Deretter klikker du på pil opp og pil ned under Valgte faner for å angi rekkefølgen til fanene som vises for brukeren som standard. Fanene for posttype og de egendefinerte Web-fanene som du kan gjøre tilgjengelige for rollen, vises under Ikke tilgjengelige faner. Listen over posttyper som vises i dette området, fastsettes av Oracle CRM On Demand. De fleste posttypene som vises i trinn 2 i veiviseren for håndtering av roller, vises også i denne listen. Andre posttyper, for eksempel Bøker, vises ikke i denne listen siden de ikke kan vises som faner. Fanene som vises under Ikke tilgjengelige faner, er ikke tilgjengelige for brukere som har rollen. Slik gjør du faner tilgjengelige eller synlige for brukere som har denne rollen Flytt faner som du vil at brukere skal kunne se som standard, til området Valgte faner. Dette området inneholder fanene for posttype og de egendefinerte Web-fanene som vises som standard for alle brukere som har rollen, første gang de logger på med rollen. Bruk pil opp og pil ned til å angi den innledende rekkefølgen til fanene. Hver bruker som har rollen, kan tilpasse innstillingene slik at fanene ikke lenger vises som standard, eller slik at de vises i en annen rekkefølge. Hvis du vil ha mer informasjon om hvordan brukere kan håndtere sine personlige innstillinger, se Tilpasse applikasjonen. Flytt faner som du ikke vil at brukere skal kunne se som standard, men som brukerne kan gjøre synlige selv, til området Tilgjengelige faner. Dette området inneholder fanene for posttype og de egendefinerte Web-fanene som er tilgjengelige for rollen, men som ikke vises som standard. Det vil si at fanene i dette området ikke vises for brukerne før de selv gjør fanene synlige i sitt personlige oppsett (tilgjengelig via koblingen Mitt oppsett). Hver bruker som har rollen, kan tilpasse innstillingene slik at de tilgjengelige fanene vises som standard. Hver bruker kan også angi rekkefølgen som alle fanene skal vises i. La fanene som du vil skjule for brukerne, være i fanen Ikke tilgjengelige faner. MERKNAD: Hvis du flytter en fane fra området Ikke tilgjengelige faner eller området Valgte faner, blir fanene bare tilgjengelige for brukeren hvis det er merket av for Har tilgang for posttypen i trinn 2 (Tilgang til posttype) i veiviseren for håndtering av roller. TIPS: Du kan flytte en rekke faner samtidig ved å merke den første, holde nede SKIFT og klikke på den siste i rekken. Klikk deretter på pil høyre eller pil venstre. I trinn 6, Tilknytning av sideoppsett, velger du for hver posttype om sidevisningstypen skal være statisk eller dynamisk. Deretter velger du fra listen over sideoppsettene som er tilgjengelige for denne visningstypen. Sideoppsett fastsetter feltene og områdene som vises for brukerne på sidene for opprettelse, redigering og detaljer for ulike posttyper. Oracle CRM On Demand kommer med et standard sideoppsett for hver posttype. Standard sideoppsett, som ikke kan slettes, er statiske sideoppsett. Derfor er valget Statisk alltid tilgjengelig i feltet Sidevisningstype. Valget Dynamisk er bare tilgjengelig hvis dynamiske sideoppsett er tilgjengelige for posttypen. Selskapsadministratorer kan opprette flere tilpassede statiske eller dynamiske sideoppsett for posttyper. Standard sideoppsett og alle sideoppsett som opprettes for posttypen, er tilgjengelige for tilknytning til rollen for hver posttype. Hvis du vil ha mer informasjon om hvordan du oppretter statiske og dynamiske sideoppsett, se Siden Applikasjonstilpasning for posttype Standard sideoppsett for en posttype er standard statisk sideoppsett for denne posttypen. MERKNAD: Listen over posttyper som vises i trinn 6 i veiviseren for håndtering av roller, fastsettes av Oracle CRM On Demand. Det kan hende at du ser posttyper som Brukeradministrasjon og Brukereier, som ikke vises som faner i Oracle CRM On Demand. Hvis du vil konfigurere innstillingene for postindikatorer for områdene for relaterte opplysninger for en posttype, gjør du følgende i trinn 6, Tilknytning av sideoppsett: Klikk på koblingen Konfigurer i kolonnen Håndter postindikator i raden for denne posttypen, for å åpne siden der du konfigurerer innstillingene for postindikatorer. Flytt hvert av områdene med relaterte opplysninger som du vil vise postindikatorene for, fra listen Tilgjengelige relaterte opplysninger til listen Valgte relaterte opplysninger. MERKNAD: Alle områdene for relaterte opplysninger som støttes for posttypen og også støtter funksjonaliteten for postindikatorer, er valgbare, inkludert områdene for relaterte opplysninger som ikke er tilgjengelige i detaljsideoppsettet som for øyeblikket er valgt for rollen for denne posttypen. Innstillingene for postindikatorene fortsetter å gjelde for posttypen for denne rollen inntil du endrer innstillingene på nytt. Hvis du oppdaterer detaljsideoppsettet som er tilordnet til rollen for en posttype, gjelder innstillingene for postindikatorer dermed for det oppdaterte oppsettet. Hvis du senere tilordner et annet detaljsideoppsett til rollen, gjelder på samme måte innstillingene for postindikatorer for det nye sideoppsettet. Når du er ferdig med å konfigurere innstillingene for postindikatorer for posttypen, klikker du på Forrige for å gå tilbake til hovedsiden for trinn 6 i veiviseren. Gjenta trinn a til c i denne prosedyren for hver posttype som du vil konfigurere innstillingene for postindikatorer for denne rollen for. MERKNAD: Brukere med roller som inkluderer rettigheten Tilpass detaljside - postindikator, kan tilpasse innstillingene for postindikatorer for detaljsiden for en posttype. De tilpassede innstillingene for postindikatorer for en bruker overstyrer innstillingene på rollenivå. Du kan imidlertid fjerne alle tilpassede sideoppsett for en posttype for en rolle, inkludert de tilpassede innstillingene for postindikatorene, ved å tilbakestille sideoppsettet til standardoppsettet. Brukere med roller som inkluderer rettigheten Tilpass detaljside - postindikator, kan også tilbakestille sine egne tilpassede innstillinger for postindikatorer for en posttype til standardinnstillingene for denne posttypen for rollen. Hvis du vil ha opplysninger om hvordan du tilbakestiller sideoppsett, kan du se Tilbakestille tilpassede sideoppsett. Hvis du vil ha opplysninger om hvordan postindikatorene fungerer, se Om postindikatorene for områder for relaterte opplysninger. Hvis du vil ha opplysninger om tilpasning av innstillingene for postindikatorer, se Håndtere postindikatorer for områder for relaterte opplysninger. I trinn 7, Tilknytning av søkeoppsett, velger du fra listen over tilgjengelige søkeoppsett for hver posttype. Listen over tilgjengelige oppsett vises i feltet Navn på søkeoppsett for hver oppførte posttype. Søkeoppsett avgjør hvilke felt (standardfelt og egendefinerte felt) brukerne kan bruke når de søker etter poster, og hvilke felt som vises for brukerne på sider med søkeresultater. Du kan tilordne et søkeoppsett for de fleste primære posttypene som er tilgjengelige som faner for rollen. Du kan også tilordne søkeoppsett til andre posttyper som også kan søkes etter, for eksempel Produkt og Bruker. Hvis du vil ha mer informasjon om hvordan du oppretter og endrer tilpassede oppsett, se Behandle søkeoppsett. I trinn 8, Tilknytning av hjemmesideoppsett, velger du fra listen over tilgjengelige hjemmesideoppsett for hver posttype. Standard hjemmesideoppsett og alle hjemmesideoppsett du oppretter for posttypen, er tilgjengelige for tilordning til rollen for hver oppførte posttype. Listen over posttyper inneholder alle primære posttyper som er tilgjengelige som faner for rollen. Hjemmesideoppsett fastsetter hvilke opplysninger som vises for brukere på hjemmesiden for hver posttype. Oracle CRM On Demand kommer med et standard hjemmesideoppsett for hver primære posttype som kan vises som en fane. Du kan opprette flere tilpassede hjemmesideoppsett for posttyper. Hvis du vil ha mer informasjon om hvordan du oppretter hjemmesideoppsett, se Opprette oppsett for hjemmeside for poster. (Valgfritt) I trinn 9, Tilknytning av oppsett for nye poster, angir du for hver posttype hvilket oppsett som skal benyttes for sidene der brukerne angir opplysninger for nye poster. Tabellen nedenfor beskriver feltene i trinn 9 i veiviseren for rollehåndtering.
    Felt | Beskrivelse
    --- | ---
    Navn på oppsett for nye poster | Administratoren kan konfigurere egendefinerte oppsett for sidene der brukerne angir opplysninger for nye poster. Hvis slike egendefinerte oppsett er opprettet for posttypen, kan du velge et egendefinert oppsett fra listen i feltet Navn på oppsett for nye poster. Som standard er ingen verdi valgt i dette feltet. Hvis du lar dette feltet stå tomt, brukes oppsettet som tilordnes til rollen for detaljsiden i trinn 6 i veiviseren for rollehåndtering, også for siden der brukerne angir opplysninger for nye poster, med mindre brukeren har tilpasset feltoppsettet for posttypen. I så fall brukes det tilpassede oppsettet.
    Bare hurtigopprettelseskoblinger | Bruk denne avmerkingsboksen til å angi når det egendefinerte oppsettet du velger i feltet Navn på oppsett for nye poster, skal brukes. Virkemåten er som følger: Hvis det ikke er merket av i denne boksen, brukes det egendefinerte oppsettet du velger, når en post opprettes fra et område i Oracle CRM On Demand. Hvis det er merket av i denne boksen, brukes oppsettet du velger, bare når en bruker oppretter en post via handlingslinjen eller det globale hodet. Når en bruker oppretter en post fra et annet område i Oracle CRM On Demand, brukes oppsettet for detaljsiden for rollen, med mindre brukeren har tilpasset feltoppsettet for posttypen. I så fall brukes det tilpassede oppsettet. MERKNAD: Hvis du ikke velger et oppsett i feltet Navn på oppsett for nye poster, gjelder ikke avmerkingsboksen Bare hurtigopprettelseskoblinger.
Klikk på Fullfør. #### Beslektede emner Du finner relaterte opplysninger i følgende emner: Administrasjon av roller Retningslinjer for oppsett av roller Arbeide med siden Rolleliste Om tilgang til posttype i roller Om tilgangsprofiler i roller Om rettigheter i roller

Publisert August 2022 | Copyright © 2005, 2022, Oracle og/eller tilknyttede selskaper. Legal Notices.