| Skriv ut Åpne PDF-versjon av elektronisk hjelp

#### Uttrykke litteraler En litteral er en verdi som ikke er null, og som svarer til en gitt datatype. Litteraler er vanligvis konstante verdier. Det vil si at de er verdier som bokstavelig talt blir tatt som de er, uten at de endres i det hele tatt. En litteralverdi må overholde datatypen den står for. Denne delen beskriver hvordan du uttrykker hver litteraltype. ### Tegnlitteraler En tegnlitteral består av tegn, for eksempel bokstaver, tall og symboler. Når du skal uttrykke en tegnlitteral, må du plassere tegnstrengen i enkle anførselstegn ( ' ). Lengden på litteralen bestemmes av antallet tegn mellom de enkle anførselstegnene. ### Dato/klokkeslettlitteraler SQL 92-standarden definerer tre typer innskrevne dato/klokkeslettlitteraler, i følgende formater: DATE 'åååå-MM-dd' TIME 'tt:MM:ss' TIMESTAMP 'åååå-MM-dd tt:mm:ss' Disse formatene er faste. Når du skal uttrykke en innskrevet dato/klokkeslettlitteral, bruker du nøkkelordene DATE, TIME eller TIMESTAMP fulgt av en dato/klokkeslettstreng i enkle anførselstegn. To sifre må brukes for alle komponenter bortsett fra år, selv om verdien er ett enkelt siffer. Eksempel: CASE WHEN Opportunity."Close Date" >= TIMESTAMP '2006-01-01 00:00:00' THEN '2006' ELSE 'før 2006' END ### Numeriske litteraler En numerisk litteral står for en verdi av en numerisk datatype. Når du skal uttrykke en numerisk litteral, inkluderer du ganske enkelt tallet. Du må ikke sette numeriske litteraler i enkle anførselstegn. Dette vil føre til at litteralen regnes som en tegnlitteral. Du kan sette et plusstegn (+) eller minustegn (-) før et tall for å indikere et positivt eller negativt tall. Tall kan ha et desimaltegn og desimaltall. Hvis du vil uttrykke eksponenttall som litteralkonstanter, angir du et tall fulgt av bokstaven E (med stor eller liten bokstav) fulgt av plusstegnet (+) eller minustegnet (-) for å indikere en positiv eller negativ eksponent. Ingen mellomrom er tillatt mellom heltallet, bokstaven E og eksponentverdien. Eksempler: 52 2,98 -326 12,5E6

Publisert August 2022 | Copyright © 2005, 2022, Oracle og/eller tilknyttede selskaper. Legal Notices.