| Skriv ut Åpne PDF-versjon av elektronisk hjelp

#### PRE Funksjonen PRE i Expression Builder returnerer den forrige verdien for det angitte feltet når feltverdien endres, men før verdien oppdateres i databasen. ADVARSEL: Det anbefales på det sterkeste at du ikke bruker funksjonen PRE med arbeidsflytregler som har en ventehandling, siden ventehandlingen påvirker funksjonen PRE. Ingen handlinger som følger ventehandlingen, utføres før den angitte venteperioden er utløpt. De resterende handlingene utføres i en annen bunkeoperasjon enn operasjonen der regelen opprinnelig ble utløst, og verdiene i feltene i posten før handlingen som utløste arbeidsflytregelen, beholdes ikke. Derfor regnes den tidligere verdien og den gjeldende verdien i feltet alltid som de samme verdiene. ### Syntaks PRE('<fieldname>') ### Resultattype Streng ### Argumenter Tabellen nedenfor beskriver argumentene for funksjonen.
Argument | Beskrivelse
--- | ---
feltnavn | Navnet på feltet som ble endret.
MERKNAD: De språkuavhengige feltnavnene og feltnavnsyntaksen som brukes i eksempeluttrykk i dette emnet, er feltnavnene og feltnavnsyntaksen som ble brukt i Expression Builder i tidligere versjoner enn Release 29 Service Pack 1. Disse eksemplene er fortsatt gyldige. Hvis du velger de tilsvarende feltene for et uttrykk fra feltlisten i Expression Builder i Release 29 Service Pack 1 eller senere, vil imidlertid feltnavnene og feltnavnsyntaksen være forskjellig fra dem som vises i eksemplene. Det anbefales at du alltid velger feltene for uttrykkene fra feltlisten i Expression Builder, slik at feltnavnene og feltnavnsyntaksen alltid er riktige. Hvis du vil ha flere opplysninger om feltnavnene og feltnavnsyntaksen i uttrykk, se Om uttrykk. Følgende hensyn gjelder ved bruk av funksjonen PRE: Hvis du bruker betingelsesuttrykk, for eksempel arbeidsflytbetingelser og valideringssetninger, og bruker funksjonen PRE til å hente den forrige verdien i et felt, må du huske at den opprinnelige verdien i et felt kan være tom (det vi si en nullverdi). Hvis den opprinnelige verdien er null, vil sammenligninger med en ikke-null-verdi gi uforutsigbare resultater. Du kan sikre at betingelsesuttrykk evalueres riktig i slike tilfeller ved å bruke funksjonen PRE sammen med funksjonen IfNull som vist i dette eksemplet: IfNull([<FieldName>], "Ugyldig") <> IfNull(PRE('<FieldName>'), "Ugyldig") I dette eksemplet brukes tekststrengen Ugyldig som erstatning for nullverdien, men du kan bruke en hvilken som helst streng, forutsatt at strengen ikke finnes som en verdi i feltet som undersøkes. Hvis PRE-funksjonen brukes i en arbeidsflytregel eller handling som aktiveres etter en ventehandling, returnerer ikke funksjonen den forrige verdien for et felt. Du har imidlertid kanskje en forretningsprosess som krever slike sammenligninger. I slike tilfeller kan du bruke en arbeidsflytregel med triggerhendelsen Før lagring av endret post til å lagre den forrige verdien for et felt i et ubrukt felt i posttypen. Deretter kan du bruke den lagrede feltverdien for alle sammenligninger du krever i arbeidsflytregler som har ventehandlingen. Når du oppretter arbeidsflytregelen for å lagre den forrige verdien i et felt i et ubrukt felt i posttypen, må du huske at den forrige verdien i det opprinnelige feltet kan være tom (det vil si en nullverdi). Du må derfor bruke et uttrykk som vist nedenfor til å lagre en standardverdi hvis en nullverdi forekommer. IfNull([<FieldName>], "Ugyldig") I dette eksemplet er tekststrengen Ugyldig standardverdien som brukes som erstatning for en nullverdi, men du kan bruke en hvilken som helst streng, forutsatt at strengen ikke finnes som en verdi i det opprinnelige feltet. ### Eksempel på opprettelse av en arbeidsflytregel som sender en e-post til den forrige eieren av en firmapost Nedenfor finner du et eksempel på hvordan du kan opprette en arbeidsflytregel som sender en e-post til den forrige eieren av en firmapost når eieren av posten endres. Slik oppretter du en arbeidsflytregel som sender en e-post til den forrige eieren av en firmapost Opprett en arbeidsflytregel for posttypen Firma med triggerhendelsen Ved lagring av endret post. Lagre arbeidsflytregelen. Opprett handlingen Legg til e-post i arbeidsflytregelen. Gjør følgende i arbeidsflythandlingen: Velg Bestemt e-postadresse i feltet Til. Legg til følgende uttrykk i uttrykkstekstboksen i feltet Til: JoinFieldValue('<User>', IfNull(PRE('<OwnerId>'), "admin@mittselskap.com"),'<EMailAddr>') Skriv inn ønsket emne og innholdstekst for e-posten. Lagre arbeidsflythandlingen. #### Beslektede emner Se følgende emner hvis du vil ha relaterte opplysninger om Expression Builder: Om Expression Builder Bruke Expression Builder Funksjoner i Expression Builder

Publisert August 2022 | Copyright © 2005, 2022, Oracle og/eller tilknyttede selskaper. Legal Notices.