| Skriv ut Åpne PDF-versjon av elektronisk hjelp

#### Bruke kosmetisk formatering i analyser og instrumentpaneler Kosmetisk formatering virker inn på det visuelle utseendet til data i kolonner og visninger i analyser og i kolonner og områder på instrumentpanelsider. Du kan bruke kosmetisk formatering, kopiere og lime inn kosmetiske formateringsattributter og lagre en formatert analyse til bruk med kolonnene i en annen analyse. Du kan vise forskjellige dialogbokser som gir tilgang til og kontroll over forskjellige kosmetiske attributter. Alt etter hvilket objekt du formaterer, vises forskjellige valg i dialogboksen, for eksempel skrift-, celle- og kantlinjekontroller, bakgrunnsfarge, flere formateringsvalg, for eksempel celleutfylling, og egendefinerte CSS-stilvalg for HTML. Du kan kopiere omfanget av kosmetiske formateringsattributter du bruker på et element, for eksempel en kolonne i en tabell, og lime dem inn i et element av samme type, for eksempel en annen kolonne i tabellen eller en kolonne i en annen tabell. Du kan også gjenopprette standardformateringen. Dette gjør du ved å bruke ikonene øverst til venstre på dialogboksene. Når du har tilpasset det kosmetiske utseendet til en analyse og lagret den, kan du bruke den som en mal. Du kan på denne måten bruke formatering fra den lagrede analysen i nye eller eksisterende analyser. Visninger som støtter bruk av lagrede analyser som mal, inkluderer forklaringer, fortellende visninger, tabeller, pivottabeller, flettverk, statisk tekst, titler og visningsutvelgere. Dette emnet inneholder opplysninger om hvordan du utfører følgende oppgaver: Bruke kosmetisk formatering Gjenopprette standardutseendet for et attributt Bruke en lagret analyse som mal Slik bruker du kosmetisk formatering Åpne dialogboksen Kosmetisk formatering for elementet som du vil formatere. Hvis du for eksempel vil bruke kosmetisk formatering i en kolonne i en analyse, gjør du følgende: Velg fanen Kriterier i redigeringsprogrammet for analyse, rullegardinlisten med valg for kolonnen som du vil formatere, og deretter Kolonneegenskaper. Klikk på fanen Stil i dialogboksen Kolonneegenskaper. Foreta valg for familie, størrelse, farge, stil (for eksempel fet) og eventuelle effekter du vil bruke (for eksempel understreking), for skrift under Skrift. MERKNAD: Dette valget er ikke tilgjengelig for alle elementer. Konfigurer justering og bakgrunnsfarge under Celle. MERKNAD: Når det gjelder vannrett justering, er venstrejustering det vanligste for tekstdata. Når det gjelder numeriske data, er høyrejustering det vanligste. Loddrett justering har ingen innvirkning med mindre kolonnen strekker seg over flere rader i andre kolonner. Foreta valg for kantlinjeposisjon, farge og format for cellen under Kantlinje. TIPS: Du kan velge eller oppheve valg av egendefinerte kantlinjer ved å klikke på øverste, nederste, venstre og høyre kantlinje i nærheten av rullegardinlisten Posisjon. Klikk på Flere formateringsvalg, og angi verdier for bredden og høyden på innholdet i cellen samt mellomrom over, under, til venstre og til høyre for innholdet, for å formatere mellomrom i cellen. Verdiene angis i piksler. Foreta valg under Valg for egendefinert CSS-format hvis du vil overstyre format- og klasseelementene som er angitt i stilark for Oracle CRM On Demand: Klikk på innstillingene du vil bruke. Angi stedet for klassen, formatet eller stilarket. MERKNAD: De avanserte stilformateringsvalgene for format er for brukere som har erfaring fra arbeid med gjennomgripende stilark. Klikk på OK. Slik gjenoppretter du standardformateringen Åpne dialogboksen Kosmetisk formatering for elementet, og klikk deretter på ikonet Nullstill celleformat. Når du legger til enkelte typer visninger, kan du bruke en lagret analyse som mal. Dette er beskrevet i prosedyren nedenfor. Slik bruker du en lagret analyse som mal Klikk på ikonet for Importer formatering fra en annen analyse i fanen Resultater. Naviger til en analyse i dialogboksen Velg analyse, og klikk på OK. Formateringen brukes på gjeldende analyse.

Publisert August 2022 | Copyright © 2005, 2022, Oracle og/eller tilknyttede selskaper. Legal Notices.