| Skriv ut Åpne PDF-versjon av elektronisk hjelp

3. #### Spore aktiva Hvis du vil spore et produkt du har solgt til en kunde eller et selskap, kobler du produktposten til firmaet som et aktiva. Du kan også koble et produkt til en salgsmulighet som et aktiva. Dette emnet beskriver hvordan du oppretter et aktiva ved å koble et produkt til et firma fra siden Firmadetaljer eller ved å koble et produkt til en salgsmulighet fra siden Detaljer om salgsmulighet. MERKNAD: Du kan også opprette aktiva fra hjemmesiden for aktiva og fra liste- og detaljsidene for aktiva. Hvis du oppretter et aktiva fra hjemmesiden for aktiva eller fra en aktivalisteside eller -detaljside, og du ønsker å knytte aktivaet til et firma, må du velge firmaet i feltet Firma i aktivaposten. Hvis du oppretter et aktiva fra hjemmesiden for aktiva eller fra en aktivalisteside eller -detaljside, og du ønsker å knytte aktivaet til en salgsmulighet, må du tilsvarende velge salgsmuligheten i feltet Salgsmulighet i aktivaposten. Feltet Firma og Salgsmulighet vises ikke på siden Rediger aktiva som standard. Administratoren må legge til disse feltene i sideoppsettet for posttypen Aktiva for din rolle. Slik kobler du en produktpost til et firma eller en salgsmulighet som et aktiva Velg firmaet eller salgsmuligheten. Hvis du vil ha instruksjoner for hvordan du velger poster, se Søke etter poster. Rull til området Aktiva på siden Firmadetaljer eller siden Detaljer om salgsmulighet, og gjør ett av følgende: Hvis du vil opprette et aktiva, klikker du på Ny. Opphavspersonen for aktivaet er som standard eier av aktivaet. Hvis du vil oppdatere aktivaopplysninger, klikker du på koblingen Rediger ved siden av det eksisterende aktivaet. Legg inn de nødvendige opplysningene på siden Rediger aktiva. MERKNAD:Hvis du bruker en bransjespesifikk versjon av Oracle CRM On Demand, kan aktiva være oppført under forskjellige overskrifter. Eksempelvis er aktiva oppført som kjøretøy i Oracle CRM On Demand Automotive Edition. Tabellen nedenfor inneholder en beskrivelse av noen felt for sporing av aktivaopplysninger. Hvis du bruker en bransjespesifikk versjon av Oracle CRM On Demand, vil du kanskje se ytterligere felt.
   Felt | Beskrivelse
   --- | ---
   Nøkkelopplysninger om aktiva
   Produktnavn | Produktet som leveres til kunden. Når du kobler produktposten, kopieres disse feltene fra produktdefinisjonen: Produktkategori, Delnummer, Type og Status.
   Serienummer | Serienummeret for aktivaet. Hvis et serienummer er angitt for aktivaet, kan du drille ned fra serienummeret og åpne aktivaposten i aktivalister og på andre sider der serienummeret for aktivaet vises. Hvis et serienummer ikke er angitt for aktivaet, kan du ikke drille ned og åpne aktivaposten fra en liste over aktiva med mindre feltet Tittel vises i listen. MERKNAD: Hvis et serienummer er angitt i en aktivapost, brukes serienummeret som tittel på aktivaet. Ellers brukes produktnavnet. I området Nylig endrede aktiva på hjemmesiden for aktiva, og på andre sider der aktivatittelen vises, kan du drille ned fra aktivatittelen og åpne aktivaposten.
   Innkjøpspris | Prisen som betales for produktet.
   Mengde | Antall enheter som kunden har kjøpt.
   Skipningsdato | Standardverdien er dagens dato.
   Produktkategori | Skrivebeskyttet. Kopieres fra produktdefinisjonen.
   Delnummer | Skrivebeskyttet. Kopieres fra produktdefinisjonen.
   Type | Skrivebeskyttet. Kopieres fra produktdefinisjonen.
   Driftsstatus | Standardverdiene er Inaktiv, Aktiv, Inaktiv, Opp, Begrenset bruk, Vedlikehold, Nede og Kritisk nede.
   Garanti | Tidsrom for garantien.
   Kontrakt | Kontrakttype, for eksempel Bronse, Gull, Platina eller Sølv.
   Valuta | Valutaen for innkjøpsprisen. Du kan velge en annen valuta for å regne om prisen til en annen valuta, hvis selskapsadministratoren har konfigurert denne funksjonen.
   Varseldato | Datoen som vises i oppgaveposten. Hvis du angir en varseldato i aktivaposten, opprettes en oppgave når du lagrer denne aktivaposten. Oppgaven vises som "Aktivaet navn må følges opp" på Min hjemmeside og hjemmesiden for firma eller salgsmulighet, avhengig av om du har opprettet aktivaet for et firma eller en salgsmulighet. Det kan også være at oppgaven vises i listen over oppgaver i fanen Kalender, avhengig av hvilken liste som vises der. TIPS: Angi datoen slik at du får tid til oppfølgingsoppgaver vedrørende dette aktivaet, for eksempel varsel om at en kontrakt eller garanti snart utløper. MERKNAD: Funksjonen for automatisk opprettelse av en oppgave aktiveres bare når du angir en varseldato i en aktivapost som er koblet til et firma eller en salgsmulighet.
   Aktivatype | Typen av aktiva. MERKNAD: I standardapplikasjonen er aktiva oppført i listene over porteføljekonti i Oracle CRM On Demand. Hvis derimot administratoren merker av for Utelukk kjøretøy-/aktivaposter fra porteføljekonti i selskapsprofilen, blir bare aktiva med verdien Portefølje i feltet Aktivatype oppført i listene over porteføljekonti.
   Tilleggsopplysninger
   Beskrivelse | Tilleggsopplysninger om aktivaet. Begrenset til 250 tegn.

Publisert August 2022 | Copyright © 2005, 2022, Oracle og/eller tilknyttede selskaper. Legal Notices.