| Skriv ut Åpne PDF-versjon av elektronisk hjelp

#### Angi dynamiske sideoppsett Sluttbrukere kan bruke dynamiske oppsett til å håndtere bare et delsett med opplysninger som er relevante i en gitt situasjon. Selskapet kan for eksempel spore flere ulike typer firmaer, for eksempel firmaer av kundetypen, prospekttypen eller partnertypen. Med funksjonen for dynamisk sideoppsett kan du konfigurere ulike oppsett som viser ulike sett med firmafelt og relaterte elementer basert på typen firma. Du kan deretter knytte de ulike oppsettene til én eller flere brukerroller. Når brukeren driller ned på en bestemt firmapost, vises det aktuelle sideoppsettet for brukeren basert på brukerens rolle og typen firma. Når du definerer dynamiske sideoppsett for en posttype, brukes en forhåndsdefinert plukklisteverdi til å styre den dynamiske gjengivelsen av sideoppsettene. Du angir et sideoppsett som skal vises, for hver verdi i plukklisten. Brukerne kan deretter vise ulike sideoppsett for ulike poster av samme posttype basert på plukklisteverdien de velger i posten. MERKNAD: Når dynamiske oppsett brukes, kan du ikke bruke plukklisteverdier som er identiske med interne plukkliste-ID-er, ettersom dette kan ha uforutsette konsekvenser. Du må knytte de dynamiske sideoppsettene til brukerroller etter behov. Det er en mange-til-mange-forbindelse mellom dynamiske sideoppsett og brukerroller. Hver plukklisteverdi kan bare være knyttet til ett oppsett, men et sideoppsett kan knyttes til flere plukklisteverdier. Det er en grense på 200 tilknytninger mellom plukklisteverdier og sideoppsett. Du kan ikke slette et oppsett som allerede er knyttet til en brukerrolle. Advarsel: Det anbefales at alle dynamiske oppsett som er knyttet til en styrende plukkliste, inkluderer den styrende plukklisten. Hvis et av de tilordnede oppsettene ikke har den styrende plukklisten, og plukklisteverdien som er knyttet til dette oppsettet, blir valgt og lagret for en post, vises ikke den styrende plukklisten i oppsettet, og dermed kan du ikke redigere feltet. De forhåndsdefinerte styrende plukklisteverdiene for hver posttype vises i tabellen nedenfor.
Posttype | Styrende plukkliste
--- | ---
Firma | Firmatype
Aktivitet: Avtale | Type
Aktivitet: Oppgave | Type
Avtale | Type
Aktiva | Aktivatype
Forretningsplan | Type
Besøksaktivitet | Type
Kampanje | Type kampanje
Kontaktperson | Type kontaktperson
Egendefinerte objekter 01-03 | Type
Egendefinerte objekter 04 og høyere | Type
Avtaleregistrering | Type
Forhandler | Status
Hendelse | Type
Midler | Status
Forespørsel om midler | Status
Husholdning | Segment
Lagersporingsrapport | Type
Kundeemne | Kilde for kundeemne
Medisinsk utdanning | Type
Svar på meldingsplan | Type
Meldingsplan | Type
Meldingsplanelement | Type
Meldingsplanelementrelasjon | Type
Mål | Type
Salgsmulighet | Type salgsmulighet
Produktinntekt for salgsmulighet | Type
Partner | Status for partnerorganisasjon
Partnerprogram | Partnertype
Polise | Bransje
Portefølje | Firmatype
Inntekt | Type
Inntekt: Firmainntekt | Type
Inntekt: Kontaktpersoninntekt | Type
Prøvetransaksjon | Type
Serviceforespørsel | Type
Løsning | Status
Oppgave | Type
Kjøretøy | Produkttype
Økonomiopplysninger for kjøretøy | Finansieringstype
Du kan bare bruke et begrenset antall tegn i navn på sideoppsett. Hvis du vil ha flere opplysninger, se Om grenser for egendefinerte oppsett. ### Sideoppsett og lister Du kan også bruke sideoppsett og rollerettigheter til å begrense feltene som brukerne kan søke i, vise i lister og eksportere. Når en bruker oppretter eller begrenser en postliste eller benytter avansert søk til å finne poster, bestemmer rettighetene og sideoppsettene som er knyttet til brukerens rolle, hvilke felt brukeren kan søke i og vise. Hvis rettigheten Alle felt i søk og lister er aktivert i brukerrollen, kan brukeren søke i alle søkefeltene som selskapsadministratoren gjør tilgjengelig, i søkeoppsettet som er knyttet til brukerrollen for posttypen. Når brukeren oppretter eller begrenser en liste, er det også mulig å velge et hvilket som helst felt og vise det som en kolonne i listen over poster som søket returnerer. MERKNAD: Det anbefales at selskapsadministratorer ikke aktiverer rettigheten Alle felt i søk og lister for de fleste brukerroller. Når rettigheten ikke er aktivert, er felt som selskapet ikke bruker, ikke synlige på søke- og listesider. Dette gjør systemet mer oversiktlig, og gjør det enklere for brukerne å se feltene som de er mest interessert i. Hvis rettigheten Alle felt i søk og lister ikke er aktivert i brukerrollen, kan brukeren bare søke i et felt hvis det oppfyller begge disse kriteriene: Feltet er et tilgjengelig søkefelt i søkeoppsettet som er tilordnet til brukerens rolle for posttypen. Feltet vises i sideoppsettet Detaljer som er tilordnet til brukerrollen for denne posttypen. Hvis dynamiske sideoppsett er definert for rollen, må feltet vises i minst ett av de dynamiske sideoppsettene. Når brukeren oppretter eller begrenser en liste, er det bare mulig å velge et felt for å vise det som en kolonne i listen over poster som søket returnerer, hvis feltet vises i minst ett av detaljsideoppsettene, inkludert dynamiske sideoppsett, som er tilordnet til brukerrollen for posttypen. Begrensningen påvirker også hva brukeren kan eksportere i en liste. Hvis rettigheten Liste - eksporter viste felt er aktivert i brukerrollen, men rettigheten Liste - eksporter alle felt ikke er aktivert, kan brukeren bare eksportere feltene som vises i den aktuelle listen. Brukeren kan ikke eksportere alle felt i postene i listen. MERKNAD: I tilfeller der brukerne starter avanserte søk via koblingen Avansert i en liste over relaterte poster i en overordnet post, gjelder ytterligere betingelser for hvilke søkefelt som er tilgjengelige og hvilke felt som kan vises i søkeresultatene. Hvis du vil ha flere opplysninger, se Om avansert søk etter relaterte poster. Før du begynner. Når du skal utføre denne prosedyren, må rollen din ha rettigheten Tilpass applikasjon og rettigheten Tilpass applikasjon - håndter dynamiske oppsett. Slik oppretter eller endrer du et dynamisk sideoppsett Klikk på den globale koblingen Administrasjon øverst til høyre på enhver side. Klikk på koblingen Applikasjonstilpasning under Applikasjonstilpasning. Klikk på koblingen for den nødvendige posttypen under Posttypeoppsett. Klikk på koblingen Dynamisk oppsett for posttype under Håndtering av dynamisk oppsett. Gjør ett av følgende i listen Dynamisk sideoppsett: Klikk på Rediger eller Kopier hvis du vil endre et eksisterende oppsett. Klikk på knappen Nytt oppsett hvis du vil opprette et nytt oppsett. Veiviseren for dynamisk oppsett leder deg gjennom fremgangsmåten. Gjør følgende i trinn 1, Navn på oppsett: Skriv inn et navn for det dynamiske oppsettet. Velg et standardoppsett. Dette oppsettet presenteres som standardoppsettet i neste trinn. Feltet Styrende plukkliste inneholder plukklisten med verdier som angir hvilket oppsett som vises for brukerne. I trinn 2, Tilordne oppsett, knytter du hver plukklisteverdi til et oppsettnavn. MERKNAD: Hvert dynamiske sideoppsett har en grense på 200 tilknytninger mellom styrende plukklisteverdier og sideoppsett. Oppsettet du velger, vises når en post har den tilsvarende plukklisteverdien. Klikk på Fullfør. ### Beslektede emner For opplysninger om hvordan tilpassede sideoppsett virker sammen med dynamiske sideoppsett: Hvordan tilpassede oppsett for relaterte opplysninger virker sammen med sideoppsett for roller Hvordan tilpassede feltoppsett virker sammen med sideoppsett for roller

Publisert August 2022 | Copyright © 2005, 2022, Oracle og/eller tilknyttede selskaper. Legal Notices.