| Skriv ut Åpne PDF-versjon av elektronisk hjelp

#### Om utvidet søk etter nøkkelord I tillegg til målsatt søk og søk etter nøkkelord støtter Oracle CRM On Demand også utvidet søk etter nøkkelord. Med utvidet søk etter nøkkelord kan du finne poster som inneholder strenger som ligner på den angitte søkestrengen, i tillegg til poster med eksakt samsvar. Dette søket kan finne poster med den eksakte søkestrengen du angir, uavhengig av strengens sekvens eller hvordan strengen er oppdelt med mellomrom eller skilletegn. Du kan søke etter poster basert på den lingvistiske roten i ordene, og du kan også få treff på ord med lignende stavemåter. Generelt sett gir målsatt søk bedre ytelse enn utvidet søk etter nøkkelord. Hvis du vil søke etter en eksakt streng, bør du bruke det målsatte søket som er tilgjengelig i områdene Søk og Avansert søk i brukergrensesnittet, og ikke området Utvidet søk etter nøkkelord. Hvis du er usikker på den eksakte strengen, og hvis du vil søke etter lignende poster, bruker du utvidet søk etter nøkkelord. Utvidet søk etter nøkkelord har ett søkefelt som brukes til å søke etter en valgt posttype som inneholder feltene som støttes (se tabellen nedenfor).
Posttype | Felt som inngår i utvidet søk etter nøkkelord
--- | ---
Firma | Firmanavn Sted Faktureringspoststed
Avtale | Emne
Kontaktperson | Fornavn for kontaktperson Etternavn for kontaktperson E-post Poststed til kontaktperson
Salgsmulighet | Navn på salgsmulighet
Oppgave | Emne
Verktøytipset i området Utvidet søk etter nøkkelord for hver posttype viser feltene som støttes for den aktuelle posttypen. Hvis du for eksempel angir Hardanger når du søker etter firmaer med utvidet søk etter nøkkelord, søkes det etter Hardanger i feltene Firmanavn, Sted og Faktureringspoststed for alle firmaer som du har tilgang til. Søket viser alle poster som har den angitte søkestrengen i søkefeltene som støttes. ### Egenskaper for utvidet søk etter nøkkelord Dette emnet beskriver egenskapene for utvidet søk etter nøkkelord. Følgende ordsamsvar inngår i søket: Eksakte ordsamsvar Søker etter poster som inneholder den eksakte søkestrengen, altså med samme stavemåte som strengen som er angitt i søket. Akkumuleringssamsvar Søker etter poster som inneholder minst én forekomst av søkestrengen. De returnerte postene rangeres etter et akkumulert resultat som fastsettes basert på hvor mange treff søkestrengen gir og hvor hyppig de forekommer. Eksempel: Et søk etter Norges Bank avd Kristiansand returnerer posten for Norges Bank avdeling Kristiansand, med tre samsvarende strengverdier, før posten for Norges Bank, med bare to samsvarende strengverdier. Ordstammesamsvar Søker etter poster som inneholder verdier som har den samme lingvistiske roten som søkestrengen. Eksempel: Et søk etter Manufacturer returnerer poster som inneholder Manufacturing eller Manufactured, i tillegg til Manufacturer. (Ordstammesamsvar støttes bare for engelsk.) Nærliggende samsvar Søker etter poster som inneholder ord med en stavemåte som ligner på ordene i den angitte søkestrengen. Eksempel: Et søk etter Oracle med feilstavingen Orcale gir treff på poster som inneholder Oracle. (Nærliggende samsvar støttes bare for engelsk.) Søket skiller ikke mellom store og små bokstaver (et søk etter Bella returnerer Bella eller bella) Følgende elementer ignoreres i søket: Diakritiske tegn. Eksempel: Et søk etter Velka returnerer Velká. Skilletegn, herunder følgende: Apostrof ( ’ ) Hakeparenteser ([ ]) Vinkelparenteser (< >) Klammeparenteser ({ }) Parenteser [( )] Kolon (:) Komma (, ¸ ) Tankestreker ( – — ?) Ellipsepunkt ( … ... . . .) Utropstegn (!) Punktum (.) Bindestrek ( - ) Spørsmålstegn (?) Anførselstegn ( ‘ ’ “ ” ' " ") Semikolon (;) Skråstrek ( / /) Støyord I en søkespørring for utvidet søk etter nøkkelord ignoreres støyord på engelsk, dansk, nederlandsk, finsk, fransk, tysk, italiensk, portugisisk, spansk og svensk. Et støyord er et ord som er så vanlig at det ikke er nyttig, og det blir ignorert for å spare tid under søking. Eksempler på engelske støyord er or, and og the. Utvidet søk etter nøkkelord krever spesialdefinerte søkeindekser. Data fra Oracle CRM On Demand synkroniseres med søkeindeksene i tidsintervaller, og derfor vil du kanskje ikke finne en post som nylig ble lagt til eller redigert, før på et senere tidspunkt. Utvidet nøkkelordsøk er et avansert søk, og derfor kan det hende at søkeytelsen varierer avhengig av søkekriteriene og datakvaliteten. Det anbefales at du søker med et mer detaljert søkekriterium, eller at du bruker det avanserte søket i tilfeller der du vet den nøyaktige strengen eller feltet du skal søke etter. ### Støtte for fortløpende søk Utvidet søk etter nøkkelord støtter fortløpende søk. Fortløpende søk innebærer at det søkes etter poster i listene med nylig brukte elementer som inneholder søkestrengen i feltene som støttes for den spesifikke posttypen du søker etter. Det fortløpende søket skiller ikke mellom store og små bokstaver, og diakritiske tegn ignoreres. Treffet kan være på begynnelsen av feltverdien, en delstreng av feltverdien eller på slutten av feltverdien. Følgende lister med nylig brukte elementer støttes: Mine nylig viste posttype Mine nylig opprettede posttype Mine nylig endrede posttype Når du skriver inn søkestrengen, åpnes et lite Nylig brukte elementer-vindu for det fortløpende søket i nærheten av området Utvidet søk etter nøkkelord. I dette vinduet vises alle poster som inneholder strenger som samsvarer med tegnene i den angitte søkestrengen, med en øvre grense på 10 poster. Det fortløpende søket gir treff på ett tegn om gangen, som markeres med fet skrift etter hvert som du skriver inn søkestrengen. For elementene i vinduet vises navnet på posten og feltnavnene som støttes, i parentes [( )] etter postnavnet. Navnet på posten er utledet fra feltene, som vist i tabellen nedenfor.
Posttype | Felt som vises for å utlede postnavnet
--- | ---
Firma | Firmanavn
Avtale | Emne
Kontaktperson | Fornavn Etternavn
Salgsmulighet | Navn på salgsmulighet
Oppgave | Emne
Hvis søkestrengen samsvarer med en verdi i et felt som støttes, utheves de samsvarende verdiene. Hvis for eksempel verdien finnes i feltet Sted for en firmapost, vises Firmanavn (Sted, Faktureringspoststed) i vinduet. Du kan for eksempel opprette tre firmaer med innstillingene i tabellen nedenfor.
Firmanavn | Sted | Faktureringspoststed
--- | --- | ---
Account1 | California | Sunnyvale
Account2 | California | Sunnyvale
Account3 | Sunnyside | Sunnyside
Hvis du søker etter Sunnyvale i Firmaer, vises følgende i vinduet Nylig brukte elementer når du skriver inn S: Firma3 (Sunnyside, Sunnyside) Firma2 (California, Sunnyvale) Firma1 (California, Sunnyvale) Når du skriver inn Sunnyv, vises følgende i vinduet Nylig brukte elementer: Firma2 (California, Sunnyvale) Firma1 (California, Sunnyvale) Søket returnerer firmapostene i listene Nylig viste firmaer, Nylig opprettede firmaer og Nylig endrede firmaer som inneholder Sunnyvale i feltet Firmanavn, Sted eller Faktureringspoststed. Hvis du klikker på en returnert post i vinduet Nylig brukte elementer, åpnes detaljsiden for denne posten. #### Beslektede emner Du finner relaterte opplysninger i følgende emner: Søke etter poster med utvidet søk etter nøkkelord Søke etter poster Om målsatt søk Om søk etter nøkkelord Søke etter poster på handlingslinjen. Bruke avansert søk

Publisert August 2022 | Copyright © 2005, 2022, Oracle og/eller tilknyttede selskaper. Legal Notices.