| Skriv ut Åpne PDF-versjon av elektronisk hjelp

5. ## Legge til e-post fra Microsoft Outlook og Lotus Notes Oracle Outlook Email Integration On Demand (Outlook Email Integration client) og Oracle Notes Email Integration On Demand (Notes Email Integration client) er moduler du kan bruke til å legge til e-postmeldinger fra Microsoft Outlook og Lotus Notes i Oracle CRM On Demand. Disse e-postmeldingene blir en historikk for alle firmasamhandlinger og er tilgjengelige for hele salgsteamet. Når du legger til e-postmeldinger i applikasjonen (enten allerede mottatte eller utgående e-postmeldinger), kan du gjøre følgende: Legg til e-postmeldingen som en oppgavepost (en fullført aktivitet) som er koblet til poster for firma, kontaktperson, kundeemne, salgsmulighet eller service i Oracle CRM On Demand. Legg til e-postmottakerne som kontaktpersoner, kundeemner, salgsmuligheter eller serviceforespørsler i Oracle CRM On Demand. Opprett oppfølgingsoppgaver eller avtaler fra e-postmeldingene i Oracle CRM On Demand. Oppdater poster i Oracle CRM On Demand direkte fra Outlook eller Notes, inkludert nye e-postadresser. Søk i Oracle CRM On Demand for å finne adressatopplysninger (bare Outlook Email Integration client). Hvis du vil bruke Outlook Email Integration client eller Notes Email Integration client, installerer du den på den bærbare eller stasjonære datamaskinen. MERKNAD: Hvis du vil bruke Outlook Email Integration client eller Notes Email Integration client, må du ha rettigheten E-postintegrering for Outlook/Notes i brukerrollen din. ### Installere Oracle Outlook Email Integration On Demand Du installerer Outlook Email Integration client ved å laste ned og kjøre et installasjonsprogram som kjører en InstallShield-veiviser. Veiviseren oppretter et innpluggingsprogram for Outlook som legger til følgende ikoner eller etiketter på verktøylinjen for Outlook: Legg til i CRM On Demand. Dette vises på verktøylinjen Innboks. Send og legg til i CRM On Demand. Dette vises på verktøylinjen i meldingsvinduet. Søk i CRM On Demand. Dette ikonet vises på verktøylinjen i meldingsvinduet. Før du begynner installasjonen av Outlook Email Integration client: Kontroller at datamaskinen oppfyller systemkravene som er angitt for Oracle Outlook Email Integration On Demand i Oracle CRM On Demand. Hvis du vil ha opplysninger om hvordan du kontrollerer systemkravene, se Web-området for Oracle CRM On Demand. Hvis du bruker Microsoft Outlook 2003, må du kontrollere at Microsoft Word ikke er valgt som e-postredigeringsprogram. Du kan verifisere dette ved å klikke på Verktøy på menylinjen i Outlook og velge Alternativer. Fjern merket for Bruk Microsoft Word til å redigere e-postmeldinger under fanen E-postformat. Slik installerer du Outlook Email Integration client Avslutt Microsoft Outlook, og lukk alle åpne vinduer i den. Logg på Oracle CRM On Demand. Klikk på koblingen Mitt oppsett øverst på en hvilken som helst side. Klikk på koblingen Data- og integreringsverktøy på den personlige hjemmesiden. Klikk på koblingen Oracle Outlook Email Integration On Demand på siden Data- og integreringsverktøy. Les opplysningene på siden Oracle Outlook Email Integration On Demand, og klikk deretter på koblingen Last ned Oracle Outlook Email Integration On Demand. Les tilleggsopplysningene på den andre siden for Oracle Outlook Email Integration On Demand, og klikk deretter på koblingen Last ned Oracle Outlook Email Integration On Demand. Du kan gjøre følgende i vinduet: Klikke på Lagre for å kopiere filen Oracle_OEI_OnDemand.exe til harddisken, slik at du kan installere mens du er frakoblet. (Anbefales) Klikke på Kjør for å starte installasjonen. Du må være koblet til Internett hvis du vil fortsette med installasjonen. Følg instruksjonene for å fullføre installasjonen. ### Installere Oracle Notes Email Integration On Demand Å integrere Lotus Notes Email med Oracle CRM On Demand er en fremgangsmåte med to trinn: Endre malen for Lotus Notes Installere Notes Email Integration client på brukerens datamaskin #### Endre malen for Lotus Notes Administratoren for Lotus Notes endrer malen for Lotus Notes på bedriftsnivået for å vise den nødvendige koden og de nødvendige elementene i brukergrensesnittet som danner grensesnittet til Notes Email Integration client. Fremgangsmåten nedenfor beskriver hvordan du laster ned filene for Oracle Notes Email Integration On Demand. Slik laster du ned filene for Oracle Notes Email Integration On Demand Klikk på koblingen Training and Support øverst til høyre på en hvilken som helst side, og logg på My Oracle Support. Hvis du allerede har en Oracle.com-konto, kan du logge på My Oracle Support uten å registrere deg. Hvis du ikke har en Oracle.com-konto, må du registrere deg som en ny bruker. Klikk på koblingen Nedlastinger på siden My Oracle Support, og klikk deretter på koblingen for å laste ned filer for Oracle Notes Email Integration On Demand for den aktuelle versjonen av Oracle CRM On Demand. #### Installere Notes Email Integration Client Du installerer Notes Email Integration client ved å kjøre et installasjonsprogram som kjører en InstallShield-veiviser. Veiviseren installerer og registrerer Notes Email Integration client, som legger til følgende knapper i mappe- og notavisningene i Lotus Notes: Legg til i Oracle CRM On Demand. Denne knappen vises i mappevisningene Inbox og Sent Items. Send og legg til i Oracle CRM On Demand. Denne knappen vises i visningene New Memo og Reply Memo. Før du begynner installasjonen av Notes Email Integration client: Notes Email Integration client bruker en distribusjonstjener til å hente URL-adressen til en brukerforekomst dynamisk. Kontroller at en ruter er konfigurert for Notes Email Integration client-installasjonen. Kontakt Kundebehandling hvis du vil ha flere opplysninger. Kontakt administratoren for Oracle CRM On Demand, og spør om Notes Email Integration client er aktivert for selskapet. Selskapsadministratoren for Lotus Notes må endre selskapets bedriftsmal for Lotus Notes for at Notes Email Integration client skal fungere. ADVARSEL: Ikke prøv å installere Notes Email Integration client før du er sikker på at det er aktivert i selskapet. Hvis du gjør det, må Notes Email Integration client avinstalleres og deretter installeres på nytt for at det skal fungere. Hvis du vil laste ned installasjonspakken for Notes Email Integration client, klikker du på koblingen Training and Support øverst til høyre på en hvilken som helst side for å åpne siden Training and Support Center. Klikk på koblingen Training på denne siden, og logg deretter på My Oracle Support. Klikk på Downloads på siden My Oracle Support, og last deretter ned installasjonspakken. Kontroller at datamaskinen oppfyller systemkravene som er angitt for Oracle Notes Email Integration On Demand i Oracle CRM On Demand. Hvis du vil ha opplysninger om hvordan du kontrollerer systemkravene, se Web-området for Oracle CRM On Demand. Slik installerer du Notes Email Integration client Avslutt Lotus Notes, og lukk alle vinduene i den. Be administratoren for Notes Email Integration client om installasjonsfilen for Oracle CRM On Demand, og lagre den på skrivebordet. Kjør installasjonsfilen fra skrivebordet, og følg deretter instruksjonene for å fullføre installasjonen. ### Avinstallere Oracle Outlook Email Integration On Demand eller Oracle Notes Email Integration On Demand Du kan avinstallere Oracle Outlook Email Integration On Demand eller Oracle Notes Email Integration On Demand når som helst ved å bruke verktøyet Legg til / fjern programmer i Microsoft Windows. ### Legge til e-postopplysninger i Oracle CRM On Demand Når du legger til e-post i Oracle CRM On Demand, kan ikke samlet filstørrelse for e-post og vedlegg overstige 5 megabyte (MB). Oracle Outlook Email Integration On Demand og Oracle Notes Email Integration On Demand har ikke støtte for komprimerte filer som vedlegg, for eksempel ZIP, RAR, 7Z, CAB og så videre. MERKNAD: Når du åpner eller oppretter e-postmeldinger i Outlook 2007, vises knapper for CRM On Demand på båndet i gruppen CRM On Demand i fanen Melding. Slik legger du til e-postopplysninger Uthev eller åpne meldingen du vil legge til i Oracle CRM On Demand. Klikk på Legg til i CRM On Demand i Microsoft Outlook. Klikk på Legg til i Oracle i Lotus Notes. Angi e-postadressen og passordet du vanligvis bruker til å logge på Oracle CRM On Demand, i påloggingsvinduet. MERKNAD: Du trenger bare å logge på én gang for hver økt i Outlook eller Notes. Du trenger ikke å logge på på nytt før du lukker Outlook eller Notes. Data som sendes til og fra Oracle CRM On Demand fra Outlook Email Integration client eller Notes Email Integration client, blir av sikkerhetshensyn alltid kryptert. Hvis du vil koble e-postmeldinger i denne økten automatisk til kontaktpersonnavnene i feltene Til, Kopi og Fra, velger du Ja for Automatisk tilknytning. Når du bruker Automatisk tilknytning, søker applikasjonen i e-postmeldingene i Oracle CRM On Demand og legger til denne e-postmeldingen som en fullført oppgave automatisk. Hvis det ikke blir funnet noe samsvar, vises vinduet, slik at du kan søke i og koble e-posten til poster manuelt. Klikk på knappen Logg på. Applikasjonen søker i postene i Oracle CRM On Demand og viser resultatene i vinduet Opprett en oppgave, som beskrevet i tabellen nedenfor.
   Dette området | Inneholder disse postene
   --- | ---
   Valgte poster | I utgangspunktet inneholder dette området kontaktpersonpostene med e-postadressene i Oracle CRM On Demand som samsvarer med de som er i feltene Til, Kopi og Fra i e-postmeldingene. Du kan flytte poster fra andre områder i dette vinduet til Valgte poster. Når du klikker på Lagre i dette vinduet, lagres e-postmeldingen i alle postene i dette området og i firmapostene som er koblet til dem. MERKNAD: En kontaktperson må ha en koblet firmapost for at denne e-postmeldingen skal bli lagret i den.
   E-postmottakere som ikke ble funnet | Dette området inneholder navnene som vises i feltet Til eller Kopi i e-postmeldingen, og som ikke kan tilordnes til eksisterende kontaktpersoner i Oracle CRM On Demand.
   Relaterte poster | Dette området inneholder postene i Oracle CRM On Demand som er koblet til kontaktpersonpostene som svarer til e-postmottakerne, for eksempel Salgsmuligheter.
6. Du kan gjøre følgende i vinduet Opprett en oppgave:
   Hvis du vil gjøre dette | Følg denne fremgangsmåten
   Legge til oppfølgingsoppgaver eller avtaler i Oracle CRM On Demand | Velg Opprett en ny oppgave eller Opprett en ny avtale under Valg etter lagring. Klikk på Lagre. Oppdater opplysningene og lagre posten i skjermbildet Ny oppgave eller Ny avtale.
   Legge til en ny salgsmulighet eller serviceforespørsel som er koblet til en e-postmottaker | Høyreklikk på navnet på e-postmottakeren under Valgte poster. Velg Legg til ny salgsmulighet i On Demand eller Legg til ny serviceforespørsel i On Demand. Oppdater opplysningene i skjermbildet Ny salgsmulighet eller Ny serviceforespørsel. Klikk på Lagre.
   Legge til e-postmottakeren som en kontakt eller et kundeemne | Høyreklikk på navnet på e-postmottakeren under E-postmottakere som ikke ble funnet. Velg Legg til i On Demand (for en ny kontaktpersonpost) eller Legg til nytt kundeemne i On Demand (for en ny kundeemnepost). Oppdater opplysningene i skjermbildet Ny kontaktperson eller Nytt kundeemne. Klikk på Lagre. Navnet på e-postmottakeren blir flyttet til området Valgte poster i vinduet.
   Legge til denne e-postmeldingen som en fullført oppgave | Kontroller at det vises en post under Valgte poster. Klikk på Lagre. E-postmeldingen lagres som en fullført oppgave som er koblet til hver post under Valgte poster, sammen med firmaer som er koblet til disse postene. Standardverdiene som vises i aktivitetsdetaljene, brukes med mindre du oppdaterer dem.
   Koble denne e-postmeldingen til en annen post | Dobbeltklikk på eventuelle poster som er funnet, i vinduet Opprett en oppgave, for å flytte dem til området Valgte poster. (Valgfritt) Oppdater standardinnstillingene i området Detaljer om aktivitet. Klikk på Lagre. Denne e-postmeldingen blir lagret som en oppgave som er koblet til de valgte postene, med verdiene som vises i området Detaljer om aktivitet.
   Fjerne posten fra området Valgte poster | Dobbeltklikk på posten. Den blir flyttet til venstre side av vinduet, slik at den ikke blir koblet til denne e-postmeldingen.
   Søke i Oracle CRM On Demand etter flere kontaktpersoner, salgsmuligheter, kundeemner eller serviceforespørsler | Velg posttypen i rullegardinlisten Søk. Skriv inn navnet du vil søke etter. Klikk på Send. Poster som samsvarer med navnet, vises under Søkeresultater.
   Oppdatere en post | Høyreklikk på posten. Velg Rediger. Oppdater opplysningene i skjermbildet Rediger. Klikk på Lagre.
   Oppdatere en e-postadresse i Oracle CRM On Demand fra denne e-postmeldingen | Høyreklikk på posten i området Søkeresultater. Velg Tilknytt e-postadresse. Velg den oppdaterte e-postadressen fra rullegardinlisten i vinduet Knytt kontaktperson til mottaker. Klikk på Lagre. Den nye e-postadressen vises i kontaktpersonposten.
   Vise postopplysninger, for eksempel navn på post, e-postadresse og navn på relaterte poster | Flytt musen over posten, og hold den der til verktøytipset vises med disse opplysningene.
Slik sender du en e-postmelding og legger den til i Oracle CRM On Demand Klikk på Ny på verktøylinjen i Microsoft Outlook. Klikk på knappen New Memo eller Reply i Lotus Notes. (Valgfritt) Legg til e-postmottakere fra kontaktpersonpostene i Oracle CRM On Demand: Skriv inn et navn i feltet Søk i CRM On Demand i meldingsvinduet. Trykk på Enter. Det vises et vindu med kontaktpersonene som ble funnet i Oracle CRM On Demand. Velg ett av disse alternativene: Til, Kopi eller Blindkopi. Klikk på Velg. MERKNAD: Hvis du oppgir en e-postadresse som består av mer enn 100 tegn, ignorerer klienten for E-postintegrering for Outlook den e-postadressen, og oppgaven blir ikke lagt til i Oracle CRM On Demand. Skriv inn andre opplysninger som du vanligvis gjør når du sender en e-postmelding. MERKNAD: Når du bruker Oracle Outlook Email Integration On Demand, må du laste bilder som e-postvedlegg. Hvis du bygger inn et bilde i en e-post med denne integreringen, utelates bildet fra e-posten. Gjør ett av følgende: Klikk på Send og legg til i CRM On Demand i Microsoft Outlook. Klikk på Send og legg til i Oracle i Lotus Notes. Når du klikker på Lagre, sendes e-posten til de valgte mottakerne, og den lagres i henhold til opplysningene i vinduet Opprett en oppgave.

Publisert August 2022 | Copyright © 2005, 2022, Oracle og/eller tilknyttede selskaper. Legal Notices.