| Skriv ut Åpne PDF-versjon av elektronisk hjelp

## Tilpasse oppsett for relaterte opplysninger Hvis din brukerrolle har rettigheten Tilpass detaljside - relaterte opplysninger, kan du opprette et tilpasset oppsett for områdene med relaterte opplysninger på detaljsiden for en posttype. Områdene med relaterte opplysninger viser de ulike posttypene som kan kobles til den valgte posten. Notater og aktiviteter er for eksempel beslektede opplysninger som kan kobles til salgsmuligheter eller kontaktpersoner. Selskapsadministratoren bestemmer typen og rekkefølgen for områder med relaterte opplysninger som vises som standard på hver detaljside. Du kan endre rekkefølgen på områdene for relaterte opplysninger, eller skjule områder for relaterte opplysninger som du ikke bruker. Hvis du endrer disse innstillingene, er det bare din visning som blir påvirket. MERKNAD: Hvis selskapsadministratoren fjerner rettigheten Tilpass detaljside - relaterte opplysninger fra din brukerrolle, kan du ikke tilpasse oppsettet for områdene med relaterte opplysninger på detaljsider. ### Om statiske og dynamiske detaljsideoppsett Detaljsideoppsett kan være statiske eller dynamiske. Når statiske sideoppsett brukes, ser du det samme sideoppsettet for alle poster med en bestemt posttype. Dynamiske sideoppsett gjør det mulig for selskapsadministratoren å angi ulike sideoppsett for ulike poster med samme posttype, avhengig av verdien som velges i et bestemt plukklistefelt i posten. Du kan tilpasse både statiske og dynamiske sideoppsett. ### Om endringer i standardsideoppsett etter at tilpassede oppsett for relaterte opplysninger er opprettet Selskapsadministratoren kan når som helst oppdatere et statisk sideoppsett eller et av sideoppsettene som brukes i et dynamisk oppsett. Når du har opprettet et tilpasset oppsett for områdene for relaterte opplysninger for en detaljside for en posttype, og selskapsadministratoren gjør endringer vedrørende tilgjengelige områder for relaterte opplysninger i standardsideoppsettet, gjenspeiles ikke disse endringene umiddelbart i det tilpassede oppsettet. #### Hva skjer hvis områder for relaterte opplysninger legges til i standardsideoppsettet? Selskapsadministratoren kan legge til nye områder for relaterte opplysninger i et standardsideoppsett for en posttype for din brukerrolle etter at du har opprettet et tilpasset oppsett for posttypen. Hvis dette skjer, og du ønsker å legge til noen av de nye områdene i ditt personlige oppsett for denne siden, må du først tilbakestille sideoppsettet til standardoppsettet. Du kan deretter bruke standardsideoppsettet eller opprette et nytt tilpasset oppsett som inneholder de nye områdene. #### Hva skjer hvis områder for relaterte opplysninger fjernes fra standardsideoppsettet? Selskapsadministratoren kan fjerne områder for relaterte opplysninger fra standardsideoppsettet for en posttype for din brukerrolle. Hvis noen av områdene som selskapsadministratoren fjerner fra standardsideoppsettet, inngår i ditt personlige oppsett for denne siden, vil disse områdene fortsatt være tilgjengelige i ditt personlige oppsett inntil du fjerner dem fra oppsettet eller tilbakestiller oppsettet til standardoppsettet. ### Tilpasse oppsett for relaterte opplysninger for statiske sideoppsett Prosedyren nedenfor beskriver hvordan du tilpasser oppsettet for områdene for relaterte opplysninger for et statisk oppsett ved å gå til siden Personlig oppsett via den globale koblingen Mitt oppsett. Du kan også tilpasse oppsettet for områdene for relaterte opplysninger for et statisk sideoppsett ved å klikke på koblingen Rediger oppsett på en postdetaljside. Virkemåten for statiske oppsett er den samme uansett hvordan du åpner siden. Slik tilpasser du oppsettet for områdene for relaterte opplysninger for et statisk detaljsideoppsett Klikk på den globale koblingen Mitt oppsett øverst til høyre på en hvilken som helst side. Klikk på koblingen Personlig oppsett under Personlig tilpasning av oppsett. Klikk på oppsettsidekoblingen under Sideoppsett for personlige detaljer for detaljsideoppsettet du vil endre. Hvis siden Personlig oppsett åpnes, klikker du på Oppsett for relaterte opplysninger. Velg området for relaterte opplysninger som du vil vise, i området Tilgjengelige relaterte opplysninger på siden Personlig oppsett - relaterte opplysninger, og klikk på pilen for å flytte det til området Viste relaterte opplysninger. TIPS: Du kan velge flere områder på en gang ved å holde nede SKIFT- eller CTRL-tasten. Velg ett område om gangen i området Viste relaterte opplysninger, og bruk pilene til å flytte området for relaterte opplysninger opp eller ned til det vises i ønsket posisjon. Lagre posten. Når du har tilpasset oppsettet for områdene for relaterte opplysninger, brukes det nye oppsettet på detaljsiden for alle poster med denne posttypen inntil ett av følgende skjer: Du endrer oppsettet igjen. Du gjenoppretter standardoppsettet for områdene for relaterte opplysninger. MERKNAD: Gjenoppretting av et standardfeltoppsett påvirker ikke tilpassede oppsett for områder for relaterte opplysninger. Tilbakestilling av et tilpasset oppsett for områder for relaterte opplysninger til standardoppsettet påvirker ikke tilpassede feltoppsett for posttypen. Administratoren tilbakestiller sideoppsettet for din rolle til standardoppsettet. MERKNAD: Hvis en administrator tilbakestiller sideoppsettet for en posttype til standardoppsettet for en rolle, blir alle tilpassede feltoppsett og alle tilpassede oppsett for områder for relaterte opplysninger for denne posttypen gjenopprettet til standard for brukere som har denne rollen. Hvis derimot en administrator tilordner et nytt sideoppsett for en posttype til en rolle, vil alle brukere som har denne rollen, se det nye feltoppsettet for posttypen, men brukerne vil fortsatt se sine egne tilpassede oppsett for områdene for relaterte opplysninger for posttypen inntil de gjenoppretter standardoppsettet for relaterte opplysninger. ### Tilpasse oppsett for relaterte opplysninger for dynamiske sideoppsett Når dynamiske oppsett brukes, kan du kanskje opprette et tilpasset oppsett for områdene for relaterte opplysninger for hver verdi i plukklistefeltet som bestemmer den dynamiske gjengivelsen av sideoppsettet. Funksjonaliteten som gjør det mulig å opprette flere tilpassede oppsett for områdene for relaterte opplysninger for en posttype, styres på følgende måte av avmerkingsboksen Aktiver personlig tilpasning av enkeltstående dynamiske sideoppsett i selskapsprofilen: Hvis det ikke er merket av i boksen Aktiver personlig tilpasning av enkeltstående dynamiske sideoppsett, kan du bare opprette ett tilpasset oppsett for områdene for relaterte opplysninger for en posttype. Når du har tilpasset oppsettet for en posttype, ser du det samme settet med områder for relaterte opplysninger på detaljsiden for alle poster av denne typen, uavhengig av verdien som velges i plukklistefeltet som bestemmer den dynamiske gjengivelsen av sideoppsettet. Hvis det er merket av i boksen Aktiver personlig tilpasning av enkeltstående dynamiske sideoppsett i selskapsprofilen, kan du opprette et tilpasset oppsett for områdene for relaterte opplysninger for hver av verdiene i plukklistefeltet som bestemmer den dynamiske gjengivelsen av sideoppsettet. Prosedyren nedenfor beskriver hvordan du tilpasser oppsettet for områdene for relaterte opplysninger for dynamiske detaljsider når personlig tilpasning av enkeltstående dynamiske sideoppsett ikke er aktivert. Denne prosedyren beskriver hvordan du tilpasser et dynamisk oppsett ved å gå til siden Personlig oppsett via den globale koblingen Mitt oppsett. Du kan også tilpasse et dynamisk oppsett ved å klikke på koblingen Rediger oppsett på en postdetaljside. Hvis personlig tilpasning av enkeltstående dynamiske oppsett ikke er aktivert, er virkemåten den samme uansett hvordan du åpner siden. Slik tilpasser du et dynamisk oppsett når personlig tilpasning av enkeltstående dynamiske oppsett ikke er aktivert Klikk på den globale koblingen Mitt oppsett øverst til høyre på en hvilken som helst side. Klikk på koblingen Personlig oppsett under Personlig tilpasning av oppsett. Klikk på oppsettsidekoblingen under Sideoppsett for personlige detaljer for detaljsideoppsettet du vil endre. Hvis siden Personlig oppsett åpnes, klikker du på Oppsett for relaterte opplysninger. Velg området for relaterte opplysninger som du vil vise, i området Tilgjengelige relaterte opplysninger på siden Personlig oppsett - relaterte opplysninger, og klikk på pilen for å flytte det til området Viste relaterte opplysninger. TIPS: Du kan velge flere områder på en gang ved å holde nede SKIFT- eller CTRL-tasten. Velg ett område om gangen i området Viste relaterte opplysninger, og bruk pilene til å flytte området for relaterte opplysninger opp eller ned til det vises i ønsket posisjon. Lagre posten. Når du har tilpasset oppsettet for områdene med relaterte opplysninger, brukes det nye oppsettet på detaljsiden for alle poster av denne posttypen, uavhengig av verdien i plukklistefeltet som bestemmer det dynamiske oppsettet for siden, inntil du endrer oppsettet på nytt eller gjenoppretter standardoppsettet for detaljsiden, avhengig av hva som inntreffer først. Prosedyren nedenfor beskriver hvordan du tilpasser oppsettet for dynamiske detaljsider når personlig tilpasning av enkeltstående dynamiske sideoppsett er aktivert. Denne prosedyren beskriver hvordan du tilpasser et dynamisk oppsett ved å gå til siden Personlig oppsett via den globale koblingen Mitt oppsett. Du kan også tilpasse et dynamisk oppsett ved å klikke på koblingen Rediger oppsett på en postdetaljside. Når personlig tilpasning av enkeltstående dynamiske oppsett er aktivert, er virkemåten for dynamiske oppsett som følger: Hvis du åpner siden Personlig oppsett via koblingen Mitt oppsett, kan du opprette tilpassede oppsett for alle verdier i plukklisten som bestemmer det dynamiske oppsettet for siden. Hvis du åpner siden Personlig oppsett via koblingen Rediger oppsett på en detaljside, kan du bare opprette et tilpasset oppsett for verdien som for øyeblikket er valgt i plukklisten som bestemmer det dynamiske oppsettet for siden. Slik tilpasser du et dynamisk oppsett når personlig tilpasning av enkeltstående dynamiske oppsett er aktivert Klikk på den globale koblingen Mitt oppsett øverst til høyre på en hvilken som helst side. Klikk på koblingen Personlig oppsett under Personlig tilpasning av oppsett. Klikk på oppsettsidekoblingen under Sideoppsett for personlige detaljer for detaljsideoppsettet du vil endre. Hvis siden Personlig oppsett åpnes, klikker du på Oppsett for relaterte opplysninger. Velg verdien som du vil opprette et tilpasset oppsett for, i området Tilgjengelige verdier for styrende plukkliste på siden Personlig oppsett - relaterte opplysninger. MERKNAD: Hvis du vil opprette et tilpasset oppsett som skal brukes når ingen verdi er valgt i plukklistefeltet, velger du den tomme verdien i plukklistefeltet. Velg området for relaterte opplysninger som du vil vise, i området Tilgjengelige relaterte opplysninger, og bruk retningspilen til å flytte det til området Viste relaterte opplysninger. TIPS: Du kan velge flere områder på en gang ved å holde nede SKIFT- eller CTRL-tasten. Velg ett område om gangen i området Viste relaterte opplysninger, og klikk på pilene for å flytte området for relaterte opplysninger opp eller ned til det vises i ønsket posisjon. Gjenta trinn 5-7 hvis du vil opprette flere tilpassede oppsett. MERKNAD: Hvis du ikke oppretter et tilpasset oppsett for en plukklisteverdi, brukes standardsideoppsettet for denne plukklisteverdien. Lagre posten. Når du har tilpasset oppsettet for områdene med relaterte opplysninger for en plukklisteverdi, brukes det tilpassede oppsettet på detaljsiden for alle poster der denne plukklisteverdien er valgt, inntil du endrer oppsettet for plukklisteverdien på nytt eller gjenoppretter standardoppsettet for detaljsiden, avhengig av hva som inntreffer først. ### Gjenopprette standardoppsett for relaterte opplysninger Prosedyren nedenfor beskriver hvordan du gjenoppretter standardoppsettet for relaterte opplysninger ved å gå til siden Personlig oppsett via den globale koblingen Mitt oppsett. Du kan også gjenopprette standardoppsettet for relaterte opplysninger ved å klikke på koblingen Rediger oppsett på en postdetaljside. Hvis personlig tilpasning av enkeltstående dynamiske oppsett er aktivert, er virkemåten for dynamiske oppsett som følger: Hvis du åpner siden Personlig oppsett via den globale koblingen Mitt oppsett, kan du gjenopprette standardoppsettet for relaterte opplysninger for alle verdiene i plukklistefeltet som bestemmer det dynamiske oppsettet for siden. Du kan også gjenopprette standardoppsettet for relaterte opplysninger for noen plukklisteverdier og samtidig beholde tilpassede oppsett for andre plukklisteverdier. Hvis du åpner siden Personlig oppsett via koblingen Rediger oppsett på en postdetaljside, kan du bare gjenopprette standardoppsettet for relaterte opplysninger for plukklisteverdien som er valgt i plukklistefeltet som bestemmer det dynamiske oppsettet for siden. Du kan ikke gjenopprette standardoppsettet for relaterte opplysninger for de andre plukklisteverdiene. Slik gjenoppretter du standardoppsettet for relaterte opplysninger Klikk på den globale koblingen Mitt oppsett øverst til høyre på en hvilken som helst side. Klikk på koblingen Personlig oppsett under Personlig tilpasning av oppsett. Klikk på oppsettsidekoblingen under Sideoppsett for personlige detaljer for detaljsideoppsettet du vil endre. Hvis siden Personlig oppsett åpnes, klikker du på Oppsett for relaterte opplysninger. Gjør ett av følgende på siden Personlig oppsett - relaterte opplysninger: Klikk på Standard for å gjenopprette standardoppsettet for en valgt verdi i kolonnen Tilgjengelige verdier for styrende plukkliste. Klikk på Standard for alle for å gjenopprette standardoppsettene for alle verdiene i kolonnen Tilgjengelige verdier for styrende plukkliste. MERKNAD: Knappen Standard for alle er bare tilgjengelig for noen sideoppsett for personlige detaljer. Hvis du vil ha informasjon om hvordan tilpassede sideoppsett virker sammen med sideoppsett for roller, se Hvordan tilpassede oppsett for relaterte opplysninger virker sammen med sideoppsett for roller. ### Format for relaterte opplysninger på detaljsider for post Hvis brukerrollen din har rettigheten for tilpasning av visningsformat for relaterte opplysninger, kan du også velge å vise områdene med relaterte opplysninger på detaljsider for poster som lister eller som faner, ved å angi valget for format for relaterte opplysninger i din personlige profil. Hvis feltet Format for relaterte opplysninger i din personlige profil er tomt, brukes innstillingen for brukerrollen din, og hvis feltet Format for relaterte opplysninger i brukerrollen er tomt, brukes innstillingen for selskapet. Hvis du vil ha informasjon om hvordan du endrer valget for format for relaterte opplysninger og valget Informasjonsvisning i din personlige profil, se Oppdatere personlige detaljer.

Publisert August 2022 | Copyright © 2005, 2022, Oracle og/eller tilknyttede selskaper. Legal Notices.