| Skriv ut Åpne PDF-versjon av elektronisk hjelp

### Legge til tekstkoblinger og bildekoblinger på instrumentpanelsider Du kan legge til tekstkoblinger og bildekoblinger i et instrumentpanel og angi hva som skal skje når en bruker klikker på koblingene. Du kan for eksempel dirigere brukere til et annet Web-område eller instrumentpanel, åpne dokumenter, starte applikasjoner eller utføre en hvilken som helst annen handling som støttes i nettleseren. Du kan også legge til bare et bilde eller tekst, uten koblinger. Før du begynner. Du må ha rettigheten Gå til V3-analyse i brukerrollen din for å redigere et instrumentpanel. Hvis du vil redigere andre instrumentpaneler enn det personlig instrumentpanelet ditt (Mitt instrumentpanel), må brukerrollen din også ha rettigheten Håndter instrumentpaneler. Hvis du vil redigere et egendefinert instrumentpanel som er lagret under /Delte mapper/Migrert delt mappe for hele selskapet, må brukerrollen din i tillegg ha rettigheten Gå til migrert delt mappe for hele selskapet. Slik legger du til en tekstkobling eller en bildekobling på en instrumentpanelside Åpne instrumentpanelet i instrumentpanelbyggeren. Hvis du vil ha opplysninger om hvordan du åpner et instrumentpanel i instrumentpanelbyggeren, se Redigere instrumentpaneler. Dra og slipp et koblings- eller bildeobjekt fra ruten Objekter på instrumentpanel i instrumentpanelbyggeren til et område på instrumentpanelsiden. Klikk på ikonet Egenskaper for objektet. Dialogboksen Koblingsegenskaper eller Bildeegenskaper vises. Angi valgene: For en tekstkobling skriver du inn teksten i feltet Bildetekst. Klikk på Velg bilde for en bildekobling. Velg deretter et bilde i dialogboksen Velg bilde, eller angi plasseringen og navnet for bildet i feltet URL-adresse, og klikk på OK. Angi plasseringen som en URL-adresse. Hvis du vil ha en bildetekst for bildet, skriver du inn bildeteksten i feltet Bildetekst og bruker rullegardinlisten Plassering til å velge hvor bildeteksten skal vises i forhold til bildet. Angi hva som skal skje når brukeren klikker på teksten eller bildet: Hvis du vil angi at en analyse eller et instrumentpanel skal vises når brukeren klikker på koblingen eller bildet, velger du alternativknappen Analyse eller instrumentpanel og klikker på knappen Bla gjennom for å velge analysen eller instrumentpanelet. Hvis du vil angi en annen handling, for eksempel åpning av et Web-område, et dokument eller et program, angir du målet som en URL-adresse og skriver inn hele banen i feltet som følger etter målvalgene. Velg om målet skal vises i brukerens eksisterende nettleservindu eller i et nytt vindu, i målområdet. En kobling er definert som en hvilken som helst URL-adresse (Uniform Resource Locator) som nettleseren kan tolke. URL-adresser kan peke mot Web-områder, dokumenter, bilder, FTP-områder, nyhetsgrupper og så videre. Nedenfor vises eksempler på gyldige URL-adresser, alt etter hvilken nettleser du bruker: http://home.netscape.com/index.html ftp://ftp.microsoft.com news:news.announce.newusers Se tabellen nedenfor for mer informasjon om typene internt eller eksternt innhold du kan koble til. TIPS: Legg merke til opplysningene nedenfor når du velger om målet skal vises i brukerens eksisterende nettleservindu eller i et nytt vindu. For hver handling, bortsett fra å sende post og kjøre et program, kan du styre hvordan koblingen skal vises. Velg det gjeldende vinduet der du vil at handlingen skal skje, i visningsruten i instrumentpanelet. Instrumentpanelet blir værende aktivt, men i bakgrunnen. Velg et nytt vindu når du vil at handlingen skal skje i et nytt nettleservindu. MERKNAD: Hvis du bare vil legge til tekst eller et bilde, uten koblinger, lar du feltet som følger etter målvalgene, være tomt. Klikk på OK. Lagre instrumentpanelet. Tabellen nedenfor viser koblingsvalg for å legge til en tekstkobling eller en bildekobling ved hjelp av instrumentpanelbyggeren.
Koblingsvalg | Kommentarer
--- | ---
Web-område eller dokument | Du må finne URL-adressen for området eller dokumentet. Du kan kopiere måladressen fra tekstboksen for adresse eller plassering i nettleseren, og deretter lime den inn.
Sende e-post til en angitt bruker | Du må vite mailto-URL-adressen, for eksempel: mailto:support@oracle.com Når brukeren velger denne koblingen, startes e-postapplikasjonen med feltet Til utfylt. (Nettleseren styrer startingen av e-postprogrammet.)

Publisert August 2022 | Copyright © 2005, 2022, Oracle og/eller tilknyttede selskaper. Legal Notices.