| Skriv ut Åpne PDF-versjon av elektronisk hjelp

2. #### Legge til kodingstekst i resultater Bruk visningen Statisk tekst til å legge til eller redigere kodingstekst som skal vises med resultatene. Du kan legge til kodingstekst som inneholder formatert tekst, ActiveX-kontroller eller JavaScript, lydklipp, animasjon, spesiallogoer og så videre. Kodingsteksten kan inneholde alt som støttes av nettleseren. Denne delen inneholder fremgangsmåten for å legge til eller endre en visning for statisk tekst og noen eksempler på statisk tekst. Hvis du finner et eksempel som ligner på det du vil gjøre, kan du kopiere det og tilpasse det etter behov. Slik legger du til eller endrer en visning for statisk tekst Gjør ett av følgende i fanen Resultater: Hvis du vil legge til en ny visning for statisk tekst, klikker du på Ny visning og velger Statisk tekst. Hvis du vil redigere en eksisterende visning for statisk tekst, klikker du på knappen Rediger visning for visningen for statisk tekst. Visningen Statisk tekst vises i arbeidsområdet. Skriv inn kodingsteksten i tekstboksen. Hvis du vil at tekst skal vises i fet, i kursiv eller understreket, klikker du på den aktuelle knappen for å sette inn HTML-startkoden og -sluttkoden, og deretter skriver du inn teksten mellom kodene, eller du kan merke teksten først og deretter klikke på formateringsknappen. MERKNAD: Hvis du vil sette inn et linjeskift, bruker du knappen Linjeskift. Du får ikke flere linjer med tekst ved å trykke på Enter. Tabellen nedenfor inneholder flere eksempler.
   Eksempel på visningen Statisk tekst | Beskrivelse og bruksnotater
   --- | ---
   HTML-tekst | Lim eller skriv inn HTML-teksten (eller riktig formatert tekst) i tekstboksen. Du kan også klikke på knappene for HTML-kode. Du kan kanskje bruke koder til å kontrollere formatet på teksten, basert på formatet på teksten du skriver inn. Det følgende er noen eksempler på det du kan gjøre: Slik angir du skriftstørrelse og -farge <FONT SIZE="4" COLOR="red">Rød tekst</FONT> Slik kombinerer du koder for å bruke flere effekter <B><FONT COLOR="red">Fet rød tekst</FONT></B>
   ActiveX-objekt | ActiveX-objektet må være uavhengig og støttes av nettleseren. Lim eller skriv inn objektet i vinduet HTML-tekst, og pass på at du inkluderer startkoden <object...> og sluttkoden </object>.
   JavaScript eller VBScript | Skriptet må være uavhengig og støttes av nettleseren. Lim eller skriv inn objektet i tekstboksen, og pass på at du inkluderer startkoden <script> og sluttkoden </script>.
   Lyd | Pass på at du vet hvor lydklippet er. Hvis lydklippet skal brukes i et delt miljø, må det ligge på en nettverksstasjon som er tilgjengelig for alle brukere. Bruk HTML-koden <EMBED> til å legge til lyd med følgende format: <EMBED SRC="lyd" AUTOSTART="true" LOOP="true" HIDDEN="true"></EMBED> der: "lyd" er plasseringen til og navnet på lydklippet. Slik legger du til et lydklipp som ligger på harddisken (følgende HTML-streng er et eksempel) <EMBED SRC="c:\mindatamaskin\MIDI-filer\våkneopp.mid" AUTOSTART="true" LOOP="true" HIDDEN="true"></EMBED> Slik legger du til samme lydklipp som ligger på en delt plassering på Web-tjeneren (følgende HTML-streng er et eksempel) <EMBED SRC="http://vårwebtjener.selskap.no/lyder/våkneopp.mid" AUTOSTART="true" LOOP="true" HIDDEN="true"></EMBED>
   Bakgrunnsbilde | JavaScript brukes i eksemplet nedenfor. Pass på at du vet hvor bildet du vil bruke som bakgrunn, er. Hvis bildet skal brukes i et delt miljø, må det ligge på en nettverksstasjon eller et Web-område som er tilgjengelig for alle brukere. Hvis bildet ligger i en delt mappe for instrumentpanelfiler, kan du se følgende HTML-eksempel: <script language="javascript"> document.body.background = "http://vårwebtjener.selskap.no/bilder/"Navnpåbilde";</script> der: Navnpåbilde er navnet på filen du vil bruke, for eksempel murstein.gif eller sand.jpg.
Hvis du vil bruke kosmetisk formatering på skriften som brukes i visningen for statisk tekst, klikker du på knappen Formater visning. Hvis du vil importere skriftformatering fra en tidligere lagret visning, klikker du på knappen Importer formatering fra en annen analyse og navigerer til den lagrede visningen. Merknad: Du kan importere formatering fra rapporter som har formater fra trinn 2 (Opprette oppsett). Formatering fra trinn 1 (Definere kriterier) kan ikke importeres. Klikk på OK når du er ferdig. Lagre rapporten.

Publisert August 2022 | Copyright © 2005, 2022, Oracle og/eller tilknyttede selskaper. Legal Notices.