| Skriv ut Åpne PDF-versjon av elektronisk hjelp

#### Redigere kolonneegenskaper Du kan redigere egenskapene for en kolonne for å kontrollere utseendet og oppsettet for kolonnen og innholdet i den. Du kan også angi at formatering bare skal brukes hvis innholdet i kolonnen oppfyller bestemte betingelser. Valgene for en kolonne gjelder som standard bare for den gjeldende rapporten. ### Redigere utseendet på kolonneinnhold Standardutseendet på kolonneinnhold i resultater er basert på gjennomgripende stilark og XML-meldingsfiler. Du kan bruke fanen Format i dialogboksen Kolonneegenskaper til å overstyre flere standardinnstillinger, for eksempel skriften og skriftstørrelsen som brukes. Valgene gjelder bare for innholdet i kolonnen for rapporten du arbeider med. Slik redigerer du utseendet på kolonneinnhold Trekk ned menyen for det ønskede feltet i fanen Kriterier, og velg Kolonneegenskaper. Klikk på fanen Stil i dialogboksen Kolonneegenskaper. Foreta valgene for skrift, celle, kantlinje, bilde og avansert stilformatering. Hvis du vil ha flere opplysninger, se Formatere kolonneinnhold i dette emnet. Du kan kontrollere hvordan dataene vises, ved å merke av for Overstyr standard dataformat i fanen Dataformat. Du kan bruke dette valget til å overstyre standard visningsegenskaper. Valgene som vises, varierer i henhold til datatypen. Hvis kolonnen for eksempel inneholder numeriske data, kan du velge hvordan du vil at tallene skal behandles, for eksempel prosenter, månedsnavn eller datoer. Du kan velge antall desimaler som skal vises, hvordan negative tall skal vises, antall sifre som skal vises, og tusenskilletegnet som skal brukes. Hvis kolonnen inneholder tekst, kan du velge hvordan teksten skal behandles, for eksempel ren tekst, HTML eller en kobling. HTML-strengen som brukes til å vise dataene, vises i tekstboksen Egendefinert tekstformat basert på valget. MERKNAD: Hvis brukerrollen din ikke omfatter rettigheten Analyseskripting, er bare de to valgene for ren tekst tilgjengelig for deg. Hvis du vil bruke et egendefinert format for tekst, velger du Egendefinert tekstformat fra rullegardinlisten Behandle tekst som, og deretter angir du det egendefinerte formatet. Hvis brukerrollen din omfatter rettigheten Analyseskripting, kan du angi HTML-kall som gir spesialformatering. Du kan også angi en hvilken som helst gyldig HTML-streng, inkludert JavaScript, VBScript og så videre. HTML-eksemplet nedenfor angir for eksempel kolonnebredden og -høyden i tabeller og pivottabeller. Teksten html som står i hakeparenteser ([html]), angir at HTML skal brukes, og krøllalfategnet (@) representerer det dynamiske innholdet i kolonnen. [html]<span style="width:200px" style="height:50px">@</span> Hvis du ikke kan HTML, JavaScript, VBScript og så videre, kan du se en referansebok fra en tredjepart. Du kan opprette et egendefinert numerisk format ved å bruke nummertegnet (#) til å inkludere signifikante sifre og tallet null (0) til å inkludere angitt antall sifre, selv om tallet ikke inneholder denne detaljen. Dette er eksempler: Hvis du angir ##,#, vises 12,34 som 12,3. Hvis du angir ##,000, vises 12,34 som 12,340. Klikk på OK når du er ferdig. ### Redigere oppsettet for kolonneinnhold Bruk fanen Kolonneformat i dialogboksen Kolonneegenskaper til å utføre følgende oppgaver: Angi om kolonnen skal vises i resultater. Kolonner vises vanligvis i resultater som standard. Det kan imidlertid bli aktuelt å inkludere en kolonne i rapporten som du ikke vil vise i resultatene, for eksempel en kolonne som brukes til å opprette et filter. Kontroller visningen av dupliserte data, for eksempel gjentagende kolonneverdier. Det kan hende at data i én kolonne i en tabell gjentas i forbindelse med rader med data i andre kolonner i tabellen. Hvis én kolonne for eksempel inneholder kundenavn, og en annen kolonne inneholder områdene som kundene er i, kan det hende at områdedataene gjentas for hver kunderad. Du kan velge om du vil vise dupliserte data bare én gang eller for hver rad. Hvis du viser gjentagende eller dupliserte data bare én gang, kan tabellen bli litt enklere å lese, og forskjeller i disse dataene kan bli tydeligere. Bruk fanen Dataformat til å formatere resultater på en rekke måter. Bruk fanen Betinget format til å bruke funksjoner og betingede uttrykk til å formatere resultatene betinget. Bruk fanen Samhandling til å angi samhandlingen som skal forekomme når brukere arbeider med resultatene, for eksempel drilling, navigering til en annen rapport ved hjelp av Handlingskoblinger eller sending av hoveddetaljhendelser, Valgene gjelder bare for innholdet i kolonnen for rapporten du arbeider med. Slik skjuler du en kolonne i resultater Trekk ned menyen for den ønskede kolonnen i fanen Kriterier, og velg Kolonneegenskaper. Klikk på fanen Kolonneformat i dialogboksen Kolonneegenskaper. Merk av for Skjul hvis det ikke allerede er merket av for dette valget. Slik oppretter du egendefinerte tabell- og kolonneoverskrifter Trekk ned menyen for den ønskede kolonnen i fanen Kriterier, og velg Kolonneegenskaper. Hvis du har kombinert resultater fra flere analyser, finnes knappen Kolonneegenskaper på resultatkolonnenivået. Hvis du vil ha flere opplysninger om hvordan du kombinerer analyser, se Kombinere analyser ved hjelp av settoperasjoner. Klikk på fanen Kolonneformat i dialogboksen Kolonneegenskaper. Merk av for Egendefinerte overskrifter under Overskrifter. Dermed kan du endre teksten og formateringen for overskriften. Skriv inn en ny overskrift i den aktuelle tekstboksen for å endre teksten for tabell- eller kolonneoverskriften. Denne overskriften brukes i stedet for standardoverskriften i denne rapporten. Klikk på knappen Rediger format ved siden av tekstboksen for å endre formatet for tabell- eller kolonneoverskriften. Dialogboksen Rediger format vises. Foreta valgene for skrift, celle, kantlinje, bilde og avansert stilformatering. Hvis du vil ha flere opplysninger, se Formatere kolonneinnhold nedenfor. Slik utelater du dupliserte data Trekk ned menyen for den ønskede kolonnen i fanen Kriterier, og velg Kolonneegenskaper. Klikk på fanen Kolonneformat i dialogboksen Kolonneegenskaper. Velg det aktuelle alternativet under Verdiutelatelse: Velg Utelat hvis du vil vise gjentagende data bare én gang og utelate dupliserte rader. Velg Gjenta hvis du vil vise gjentagende data for hver rad. Velg Standard hvis du vil beholde standard visningsegenskaper. Slik angir du hva som skjer når brukere klikker på en verdi Trekk ned menyen for den ønskede kolonnen i fanen Kriterier, og velg Kolonneegenskaper. Klikk på fanen Samhandling i dialogboksen Kolonneegenskaper. Angi hva som skal skje når brukere klikker på en verdi, ved å angi det aktuelle valget under Primær samhandling: Standard (Drill). Gjenoppretter standardsamhandlingen. Drill. Brukes til å drille ned, slik at du kan vise flere opplysninger. Handlingskoblinger. Angi handlingskoblinger til en målrapport eller et målinstrumentpanel. Send hoveddetaljhendelser. Bruk feltet Angi kanal til å identifisere hvor dataene skal sendes. Ingen. Deaktiverer drilling eller navigering. Samhandlinger defineres separat for en kolonneoverskrift og dataene i en kolonne. ### Bruke betinget formatering på kolonneinnhold: I tabeller og pivottabeller er betinget formatering med på å rette oppmerksomheten mot et dataelement hvis det oppfyller en bestemt betingelse. Du kan for eksempel vise høye salgsinntekter i en bestemt farge eller vise et bilde, for eksempel et trofé, ved siden av hver selger som overstiger inntekten med en viss prosent. Du gjør dette ved å velge én eller flere kolonner du vil bruke, i rapporten, angi betingelsene som må oppfylles, og deretter foreta valg for skrift, celle, kantlinje og stilark som skal brukes når betingelsen oppfylles. De betingede formatene omfatter farger, skrifter, bilder og så videre for dataene og tabellcellen som inneholder dataene. Fremgangsmåten for å angi en betingelse er svært lik den som brukes til å opprette filtre. Du kan legge til flere betingelser, slik at dataene og tabellcellen vises i et av flere formater, basert på verdien til dataene. Du kan for eksempel vise lave salgsinntekter i én farge og høye salgsinntekter i en annen farge. Det er mange små forskjeller mellom tradisjonelle tabeller og pivottabeller når det gjelder betinget formatering. Betingede formater som formaterer én kolonne basert på verdien i en annen kolonne, blir ikke gjenspeilet i en pivottabell, men blir gjenspeilet i en tradisjonell tabell. Hvis du for eksempel angir fargen på et områdenavn basert på salget i dette området, har dette ingen virkning i en pivottabell. Hvis du imidlertid angir fargen på salgsdataene basert på verdien til dem, blir dette gjenspeilet i en pivottabell, og det blir også fargen på områdenavnet når den angis basert på det faktiske navnet, slik at for eksempel verdien Østlig område vises med fet, farget tekst. MERKNAD: I pivottabeller evalueres betingelser mot verdiene som beregnes eller aggregeres av pivottabellen. Betinget formatering brukes basert på den underliggende verdien selv om du velger alternativene for Vis som for å vise dataene som prosenter eller indekser. Valgene gjelder bare for innholdet i kolonnen for rapporten du arbeider med. Slik legger du til betinget formatering i en kolonne i en rapport Trekk ned menyen for den ønskede kolonnen i fanen Kriterier, og velg Kolonneegenskaper. Klikk på fanen Betinget format i dialogboksen Kolonneegenskaper. Klikk på Legg til betingelse, og velg ønsket kolonne i rapporten for bruk i opprettelsen av betingelsen. Dialogboksen Ny betingelse åpnes. Velg operatoren og verdien for betingelsen. Lukk dialogboksen Ny betingelse ved å klikke på OK. Dialogboksen Rediger format åpnes. Foreta valgene for skrift, celle, kantlinje, bilde og avansert stilformatering. Hvis du vil ha flere opplysninger, se Formatere kolonneinnhold i dette emnet. MERKNAD: Hvis du angir et bilde som en del av den betingede formateringen, vises det i resultatet basert på betingelsene. Klikk på OK når du er ferdig, for å gå tilbake til dialogboksen Kolonneegenskaper. Betingelsen samt den betingede formateringen som skal brukes, vises i dialogboksen Kolonneegenskaper. Betingelser evalueres i den rekkefølgen de er oppført, og den siste betingelser som blir evaluert til sann, fastsetter hvilken formatering som brukes. Klikk på knappene Flytt opp og Flytt ned hvis du vil endre rekkefølgeposisjonen til en kolonne. Klikk på knappen Slett hvis du vil slette en kolonne fra betingelsen. Hvis du vil redigere en betingelse eller et betinget format, klikker du på det tilhørende ikonet. Du kan angi en ny betingelse du vil inkludere, eller klikke på OK hvis du er ferdig. Følgende eksempel beskriver hvordan betinget formatering kan brukes på resultater. La oss si at en rapport inneholder ti rangeringskategorier der verdien 1 i kolonnen angir lavest rangering og verdien 10 angir høyest rangering. Du kan bruke betinget formatering til å vise følgende: Ett bilde for å angi en lav rangering for kolonner som inneholder 1, 2 eller 3. Et annet bilde for å angi en gjennomsnittlig rangering for kolonner som inneholder 4, 5, 6 eller 7. Et tredje bilde for å angi en høy rangering for kolonner som inneholder 8, 9 eller 10. Hvis du vil vise bare bildene og ikke rangeringsnumrene, trekker du ned rullegardinmenyen Plassering og velger Bare bilder. ### Formatere kolonneinnhold Bruk dialogboksen Rediger format (og valgene i fanen Format i dialogboksen Kolonneegenskaper) til å velge alternativer for skrift, celle, kantlinje og avansert stilformatering for kolonnedata som vises i en celle i et tabellformat, for eksempel en tabell eller pivottabell. Du kan også velge innstillinger for tabell- og kolonneoverskrifter. Hvis du overstyrer standard formateringsegenskaper for en kolonne, er valgene statiske. Hvis du angir betingede formateringsegenskaper for en kolonne, brukes valgene bare hvis betingelsen oppfylles. Slik bruker du dialogboksen Rediger format eller fanen Format i dialogboksen Kolonneegenskaper Trekk ned menyen for den ønskede kolonnen i fanen Kriterier, og velg Kolonneegenskaper. Klikk på fanen Stil i dialogboksen Kolonneegenskaper. Foreta valg for familie, størrelse, farge, stil (for eksempel fet) og eventuelle effekter som skal brukes (for eksempel understreking), for skrift under Skrift. Foreta valg for justering, bakgrunnsfarge og et bilde som skal vises i cellen, under Celle. Valgene for vannrett og loddrett justering ligner på valg for tekstjustering i tekstbehandlingsprogrammer. Loddrett justering har ingen innvirkning med mindre kolonnen strekker seg over flere rader i andre kolonner. For vannrett justering: Velg Venstre hvis du vil venstrejustere dataene. Dette er den vanligste justeringen for tekstdata. Velg Høyre hvis du vil høyrejustere dataene. Dette er den vanligste justeringen for numeriske data. Velg Midtstilt hvis du vil midtstille dataene. Hvis du vil beholde standard datajustering som er knyttet til denne kolonnen, velger du Standard. For loddrett justering: Velg Topp hvis du vil justere dataene etter toppen av tabellcellen. Velg Bunn hvis du vil justere dataene etter bunnen av tabellcellen. Velg Midtstilt hvis du vil justere dataene etter midten av tabellcellen. Hvis du vil beholde standard loddrett justering som er knyttet til denne kolonnen, velger du Standard. Når du klikker på knappen Bilde, åpnes dialogboksen Velg bilde. Velg alternativet Ingen bilder hvis du ikke vil inkludere et bilde. Velg alternativet Egendefinert bilde, og angi den aktuelle banen for å inkludere et egendefinert bilde. Bildet må være tilgjengelig for alle brukerne som skal vise resultatene. Egendefinerte bilder kan brukes i forbindelse med betingede og ubetingede resultater. Hvis du vil inkludere et bilde, bruker du vinduet for grafikkvalg. Vinduet inneholder bilder som er nyttige i betinget formatering, for eksempel målere og trendpiler. Den venstre ruten inneholder bildekategoriene. Når du klikker på en bildekategori, vises bildene i kategorien i den høyre ruten. Velg et bilde ved å klikke på radioknappen ved siden av bildet du vil bruke. Du kan angi plasseringen av bildet i cellen ved å foreta et valg fra rullegardinmenyen Plassering: Standard. Viser bilder i standardplasseringen, som vanligvis er til venstre for kolonnedataene eller -overskriften. Venstre. Viser bilder til venstre for kolonnedataene eller -overskriften. Høyre. Viser bilder til høyre for kolonnedataene eller -overskriften. Bare bilder. Viser bare bildet, ikke kolonnedataene eller -overskriften. Foreta valg for kantlinjeposisjon, farge og format for cellen under Kantlinje. Foreta valg for kolonnebredde, høyde, innrykk (venstre utfylling), høyre utfylling, øvre utfylling og nedre utfylling under Flere formateringsvalg. Du kan overstyre format- og klasseelementer som er angitt i stilark, under Valg for egendefinert CSS-format (bare HTML). Denne funksjonaliteten er for brukere som vet hvordan de bruker gjennomgripende stilark. Utvid området Valg for egendefinert CSS-format (bare HTML) ved å klikke på ikonet +. Merk av i avmerkingsboksen ved siden av innstillingene du vil bruke, og angi deretter plasseringen for klassen, formatet eller stilarket. Du kan for eksempel angi gyldige CSS-formatattributter, atskilt med semikolon, for Bruk egendefinert CSS-format, for eksempel følgende: text-align:center;color:red Klikk på OK når du er ferdig, for å lukke dialogboksen. ### Bruke egendefinerte formatstrenger for dato/klokkeslett Med egendefinerte formatstrenger for dato/klokkeslett får du flere valg når det gjelder formatering av kolonner som inneholder tidsstempler, datoer og klokkeslett. Slik skriver du inn en egendefinert formatstreng for dato/klokkeslett Trekk ned menyen for ønsket kolonne (en som inneholder et tidsstempel, en dato eller et klokkeslett) i fanen Kriterier, og velg Kolonneegenskaper. Klikk på fanen Dataformat i dialogboksen Kolonneegenskaper. Merk av for Overstyr standard dataformat. Velg Egendefinert fra rullegardinlisten i feltet Datoformat. Skriv inn den egendefinerte formatstrengen i feltet Egendefinert datoformat nøyaktig slik den vises i tabellene nedenfor, inkludert venstre og høyre hakeparentes ([ ]). MERKNAD: Du må skrive inn den egendefinerte formatstrengen i feltet Egendefinert datoformat. Du kan ikke velge egendefinerte formatstrenger fra rullegardinlisten. #### Generelle egendefinerte formatstrenger Enkelte generelle egendefinerte formatstrenger og resultatet av dem er beskrevet i tabellen nedenfor. Disse kan brukes til å vise felt for dato/klokkeslett i henhold til brukerens nasjonale innstilling.
Generell formatstreng | Resultat
--- | ---
[FMT:dateShort] | Formaterer datoen i det korte datoformatet for den nasjonale innstillingen. Du kan også skrive inn [FMT:date].
[FMT:dateLong] | Formaterer datoen i det lange datoformatet for den nasjonale innstillingen.
[FMT:dateInput] | Formaterer datoen i et format som kan brukes til inndata tilbake i systemet.
[FMT:time] | Formaterer klokkeslettet i klokkeslettformatet for den nasjonale innstillingen.
[FMT:timeHourMin] | Formaterer klokkeslettet i klokkeslettformatet for den nasjonale innstillingen, men utelater sekunder.
[FMT:timeInput] | Formaterer klokkeslettet i et format som kan brukes til inndata tilbake i systemet.
[FMT:timeInputHourMin] | Formaterer klokkeslettet i et format som kan brukes til inndata tilbake i systemet, men utelater sekunder.
[FMT:timeStampShort] | Det samme som å skrive [FMT:dateShort] [FMT:time]. Dette formaterer datoen i det korte datoformatet for den nasjonale innstillingen og klokkeslettet i klokkeslettformatet for den nasjonale innstillingen. Du kan også skrive inn [FMT:timeStamp].
[FMT:timeStampLong] | Det samme som å skrive [FMT:dateLong] [FMT:time]. Dette formaterer datoen i det lange datoformatet for den nasjonale innstillingen og klokkeslettet i klokkeslettformatet for den nasjonale innstillingen.
[FMT:timeStampInput] | Det samme som [FMT:dateInput] [FMT:timeInput]. Dette formaterer datoen og klokkeslettet i et format som kan brukes til inndata tilbake i systemet.
[FMT:timeHour] | Formaterer bare timefeltet i formatet for den nasjonale innstillingen, for eksempel 20.
#### Egendefinerte formatstrenger for ODBC Tabellen nedenfor inneholder egendefinerte formatstrenger for ODBC-standarden og resultatet av dem. Disse kan brukes til å vise felt for dato/klokkeslett i henhold til ODBC-standarden.
ODBC-formatstreng | Resultat
--- | ---
[FMT:dateODBC] | Formaterer datoen i ODBC-standardformatet åååå-mm-dd (firesifret år, tosifret måned, tosifret dag).
[FMT:timeODBC] | Formaterer klokkeslettet i ODBC-standardformatet tt:mm:ss (tosifret time, tosifret minutt, tosifret sekund).
[FMT:timeStampODBC] | Det samme som å skrive [FMT:dateODBC] [FMT:timeStampODBC]. Dette formaterer datoen i formatet åååå-mm-dd og klokkeslettet i formatet tt:mm:ss.
[FMT:dateTyped] | Viser ordet dato og viser deretter datoen i ODBC-standardformatet åååå-mm-dd. Datoen vises i enkle anførselstegn (').
[FMT:timeTyped] | Viser ordet klokkeslett og viser deretter klokkeslettet i ODBC-standardformatet tt:mm:ss. Klokkeslettet vises i enkle anførselstegn (').
[FMT:timeStampTyped] | Viser ordet tidsstempel og viser deretter tidsstemplet i ODBC-standardformatet åååå-mm-dd tt:mm:ss. Tidsstemplet vises i enkle anførselstegn (').
#### Egendefinerte formatstrenger for heltallsfelt Tabellen nedenfor inneholder de egendefinerte formatstrengene som er tilgjengelige når du arbeider med heltallsfelt. Disse kan brukes til å vise navn på måneder og dager i henhold til brukerens nasjonale innstilling. Heltallsfelt inneholder heltall som representerer måneden i året eller dagen i uken. Når det gjelder måneder, representerer 1 januar, 2 februar og så videre til 12, som representerer desember. Når det gjelder dager i uken, representerer 1 søndag, 2 mandag og så videre til 7, som representerer lørdag.
Formatstreng for heltallsfelt | Resultat
--- | ---
[MMM] | Viser det forkortede navnet på måneden i henhold til brukerens nasjonale innstilling.
[MMMM] | Viser fullt navn på måneden i henhold til brukerens nasjonale innstilling.
[DDD] | Viser det forkortede navnet på dagen i uken i henhold til brukerens nasjonale innstilling.
[DDDD] | Viser fullt navn på dagen i uken i henhold til brukerens nasjonale innstilling.
- #### Egendefinerte formatstrenger for omgjøring til timer Tabellen nedenfor inneholder de egendefinerte formatstrengene som kan brukes til å formatere data i timer. Disse kan brukes på følgende typer felt: Felt som inneholder heltall eller reelle tall som representerer tiden som er gått siden begynnelsen på dagen (00:00). Felt der utdataene har formatet [FMT:timeHour]. (Dette formatet viser bare timefeltet i formatet for den nasjonale innstillingen, for eksempel 20.)
  Formatstreng for datakonvertering | Resultat
  --- | ---
  [FMT:timeHour] | Dette forutsetter at verdien representerer antall timer som er gått siden begynnelsen på dagen. Antall timer formateres i en tt-visning der tt er antall timer. Brøkdeler utelates fra verdien. Verdien 2 formateres for eksempel som 02, og verdien 12,24 formateres som 12.
  [FMT:timeHour(min)] | Dette forutsetter at verdien representerer antall minutter som er gått siden begynnelsen på dagen. Antall minutter formateres i en tt-visning der tt er antall timer. Brøkdeler utelates fra verdien. Verdien 2 formateres for eksempel som 00, og verdien 363,10 formateres som 06.
  [FMT:timeHour(sec)] | Dette forutsetter at verdien representerer antall sekunder som er gått siden begynnelsen på dagen. Antall sekunder formateres i en tt-visning der tt er antall timer. Brøkdeler av timer utelates fra verdien. Verdien 600 formateres for eksempel som 00, verdien 3600 som 01 og verdien 61&nbsp;214,30 som 17.
#### Egendefinerte formatstrenger for omgjøring til timer og minutter Tabellen nedenfor inneholder de egendefinerte formatstrengene som kan brukes til å formatere data i timer og minutter. Disse kan brukes på felt som inneholder heltall eller reelle tall som representerer tiden som er gått siden begynnelsen på dagen (00:00). De kan også brukes der utdataene har formatet [FMT:timeHourMin]. (Dette formatet viser klokkeslettet i klokkeslettformatet for den nasjonale innstillingen, men utelater sekunder.)
Formatstreng for datakonvertering | Resultat
--- | ---
[FMT:timeHourMin] | Dette forutsetter at verdien representerer antall minutter som er gått siden begynnelsen på dagen. Verdien blir omgjort til en tt:mm-visning der tt er antall timer og mm er antall minutter. Brøkdeler utelates fra verdien. Verdien 12 formateres for eksempel som 00:12, verdien 73 som 01:13 og verdien 750 som 12:30.
[FMT:timeHourMin(sec)] | Dette forutsetter at verdien representerer antall sekunder som er gått siden begynnelsen på dagen. Verdien blir omgjort til en tt:mm-visning der tt er antall timer og mm er antall minutter. Brøkdeler utelates fra verdien. Verdien 60 formateres for eksempel som 00:01, verdien 120 som 00:02 og verdien 43&nbsp;200 som 12:00.
[FMT:timeHourMin(hour)] | Dette forutsetter at verdien representerer antall timer som er gått siden begynnelsen på dagen. Antall timer blir omgjort til en tt:mm-visning der tt er antall timer og mm er gjenstående antall minutter. Verdien 0 formateres for eksempel som 00:00, verdien 1,5 som 01:30 og verdien 13,75 som 01:45.
#### Egendefinerte formatstrenger for omgjøring til timer, minutter og sekunder Tabellen nedenfor inneholder de egendefinerte formatstrengene som kan brukes til å formatere data i timer, minutter og sekunder. Disse kan brukes på felt som inneholder heltall eller reelle tall som representerer tid. De kan også brukes der utdataene har formatet [FMT:time], som er beskrevet i emnet Generelle egendefinerte formatstrenger. (Dette formatet viser klokkeslettet i klokkeslettformatet for den nasjonale innstillingen.)
Formatstreng for datakonvertering | Resultat
--- | ---
[FMT:time] | Dette forutsetter at verdien representerer antall sekunder som er gått siden begynnelsen på dagen. Verdien blir omgjort til en tt:mm:ss-visning der tt er antall timer, mm er antall minutter og ss er antall sekunder. Verdien 60 formateres for eksempel som 00:01:00, verdien 126 som 00:02:06 og verdien 43&nbsp;200 som 12:00:00.
[FMT:time(min)] | Dette forutsetter at verdien representerer antall minutter som er gått siden begynnelsen på dagen. Verdien blir omgjort til en tt:mm:ss-visning der tt er antall timer, mm er antall minutter og ss er antall sekunder. Verdien 60 formateres for eksempel som 01:00:00, verdien 126 som 02:06:00 og verdien 1&nbsp;400 som 23:20:00.
[FMT:time(hour)] | Dette forutsetter at verdien representerer antall timer som er gått siden begynnelsen på dagen. Verdien blir omgjort til en tt:mm:ss-visning der tt er antall timer, mm er antall minutter og ss er antall sekunder. Verdien 6,5 formateres for eksempel som 06:30:00 og verdien 12 som 12:00:00.
### Avanserte egendefinerte formater I tillegg til å formatere dato og klokkeslett som beskrevet tidligere, kan du formatere dem ved å opprette et eget format ved hjelp av noen vanlige dato- og klokkeslettformater som er beskrevet i tabellen nedenfor. Når du bruker formatene nedenfor, kan du for eksempel opprette følgende format: dddd - tt:mm som formaterer datostempelfelt slik: Mandag - 16:03 MERKNAD: Når du bruker disse formatene, inkluderer du ikke hakeparentesene ([ ]), som er nødvendige i andre formater. Selv om følgende formater gir større formateringsfleksibilitet, kan ikke datoformatene endres i henhold til brukerens nasjonale innstilling. Dette er imidlertid mulig med mange av de tidligere nevnte formatene. Enkelte vanlige dato- og klokkeslettformater er beskrevet i tabellen nedenfor:
Format | Resultat
--- | ---
d | Tallet for dagen i måneden (for eksempel 1 til og med 31). Ensifrede tall har ikke foranstilt null (0).
dd | Samme som d, bortsett fra at ensifrede tall begynner med 0.
ddd | Forkortelse på tre bokstaver for dagen i uken (for eksempel Søn, Man).
dddd | Fullt navn på dagen i uken (for eksempel Søndag, Mandag).
M | Tallet for måneden (for eksempel 1, 12). Ensifrede tall har ikke foranstilt null (0).
MM | Samme som M, bortsett fra at ensifrede tall begynner med 0.
MMM | Forkortelse på tre bokstaver for måneden (for eksempel Jan, Feb).
MMMM | Fullt navn på måneden (for eksempel Januar, Februar).
yy | Tosifret tall for året (for eksempel 06).
yyyy | Firesifret tall for året (for eksempel 2006).
h | Time i tolvtimers format. Ensifrede tall har ikke foranstilt null (0).
hh | Samme som h, bortsett fra at ensifrede tall begynner med 0.
H | Time i 24-timers format. Ensifrede tall har ikke foranstilt null (0).
HH | Samme som H, bortsett fra at ensifrede tall begynner med 0.
m | Antall minutter. Ensifrede tall har ikke foranstilt null (0).
mm | Samme som m, bortsett fra at ensifrede tall begynner med 0.
s | Antall sekunder. Ensifrede tall har ikke foranstilt null (0).
ss | Samme som s, bortsett fra at ensifrede tall begynner med 0.
tt | Indikator for AM og PM. Kan brukes med formatene h og hh.

Publisert August 2022 | Copyright © 2005, 2022, Oracle og/eller tilknyttede selskaper. Legal Notices.