| Skriv ut Åpne PDF-versjon av elektronisk hjelp

#### Avbryte lagring av arbeidsflyt I arbeidsflytregler som har triggeren Før lagring av endret post, kan du bruke funksjonaliteten Avbryt lagring hvis du vil angi at operasjonen for lagring av endringene som utløste regelen, skal avbrytes hvis betingelsen i regelen ikke er oppfylt. Endringer som foretas i Oracle CRM On Demand, avbrytes ikke selv om du angir at lagreoperasjonen skal avbrytes. ### Om oversetting av meldinger for avbrutte lagringsoperasjoner i arbeidsflyter Når du konfigurerer funksjonen Avbryt lagring i en arbeidsflytregel, kan du angi en egendefinert melding som returneres til brukeren eller Web-tjenesten hvis betingelsen i regelen ikke er oppfylt, og hvis det er merket av for Avbryt lagring for regelen. Det kan være ønskelig å angi oversatte versjoner av den egendefinerte meldingen for brukere som ikke benytter selskapets standardspråk. Muligheten for å angi oversatte versjoner av den egendefinerte meldingen styres av avmerkingsboksen Aktiver støtte for oversettingsspråk for melding om annullering/lagring av arbeidsflyt i selskapsprofilen. Hvis det ikke er merket av i denne boksen i selskapsprofilen, kan du ikke angi oversatte meldinger for arbeidsflytreglene. Hvis det er merket av i boksen Aktiver støtte for oversettingsspråk for melding om annullering/lagring av arbeidsflyt i selskapsprofilen, er virkemåten som følger: Feltet Oversettingsspråk er tilgjengelig på siden Detaljer om arbeidsflytregel og på siden Rediger arbeidsflytregel når du redigerer en eksisterende arbeidsflytregel. Når du har opprettet en arbeidsflytregel der en egendefinert melding er angitt, vises meldingen i klammeparentes med blå skrift på alle andre språk enn standardspråket for selskapet. Du kan deretter redigere arbeidsflytreglene og angi de oversatte versjonene av meldingen. MERKNAD: Hvis du ikke angir en egendefinert melding, returneres en standardmelding. Du kan ikke angi oversatte versjoner av standardmeldingen. Avmerkingsboksen Merk for oversetting er tilgjengelig på siden Rediger arbeidsflytregel og siden Detaljer om arbeidsflytregel for eksisterende arbeidsflytregler. Hvis du endrer meldingen i en eksisterende regel på standardspråket for selskapet, kan du bruke avmerkingsboksen Merk for oversetting til å angi om de oversatte versjonene av meldingen skal erstattes med den oppdaterte meldingen eller om de skal være uendret. Hvis du merker av i boksen Merk for oversetting, vises den oppdaterte meldingen med standardskriften på selskapets standardspråk, og den vises i klammeparentes med blå skrift på alle andre språk inntil du angir den oversatte meldingen for språket. Hvis du ikke merker av i boksen Merk for oversetting når du oppdaterer meldingen på selskapets standardspråk, blir meldingen endret på selskapets standardspråk, men de oversatte meldingene endres ikke. MERKNAD: Når du oppretter en arbeidsflytregel, er det ikke merket av i boksen Merk for oversetting, og du kan ikke endre denne innstillingen. Avmerkingsboksen Merk for oversetting gjelder bare når du redigerer en eksisterende arbeidsflytregel. I tillegg er avmerkingsboksen Merk for oversetting skrivebeskyttet hvis du velger et annet språk enn standardspråket for selskapet i feltet Oversetting når du redigerer arbeidsflytregelen. Før du begynner. Når du skal utføre denne prosedyren, må brukerrollen ha rettigheten Avbryt lagring av arbeidsflyt samt rettigheten Håndter dataregler - håndter arbeidsflytregler. MERKNAD: Posttypen Salgsmulighet er et unntak. Du behøver ikke å ha rettigheten Avbryt lagring av arbeidsflyt i brukerrollen hvis du vil bruke funksjonaliteten Avbryt lagring i arbeidsflytregler for posttypen Salgsmulighet. Hvis brukerrollen har rettigheten Håndter dataregler - håndter arbeidsflytregler, kan du bruke funksjonaliteten Avbryt lagring i arbeidsflytregler for posttypen Salgsmulighet som har triggeren Før lagring av endret post. Slik avbryter du lagringen av en arbeidsflyt hvis regelbetingelsen ikke er oppfylt Merk av for Avbryt lagring under Handlinger hvis betingelsen er usann på siden Detaljer om arbeidsflytregler. (Valgfritt) Angi feilmeldingen som skal vises når lagringen blir avbrutt fordi regelbetingelsen ikke er oppfylt. Lagre endringene. Tabellen nedenfor beskriver valgene under Handlinger hvis betingelsen er usann på detaljsiden for arbeidsflytregel.
Felt | Beskrivelse
--- | ---
Merk for oversetting | Denne avmerkingsboksen er bare tilgjengelig hvis det er merket av i boksen Aktiver støtte for oversettingsspråk for melding om annullering/lagring av arbeidsflyt i selskapsprofilen. Hvis du endrer meldingen i en arbeidsflytregel på standardspråket for selskapet, bruker du avmerkingsboksen Merk for oversetting på følgende måte: Hvis du vil at de oversatte versjonene av meldingen skal erstattes med den oppdaterte meldingen, merker du av i boksen Merk for oversetting. Hvis du ikke vil at de oversatte versjonene av meldingen skal endres, merker du ikke av i boksen Merk for oversetting.
Avbryt lagring | Hvis du merker av i denne boksen, utføres følgende handlinger hvis regelbetingelsen ikke er oppfylt: Arbeidsflytregelen avsluttes. Alle resterende arbeidsflytregler basert på samme posttype og som har triggerhendelsen Før lagring av endret post, avsluttes også. Alle tidligere endringer i statusen til posten tilbakestilles, med unntak av endringer som er gjort automatisk i Oracle CRM On Demand. Posten går tilbake til den opprinnelige statusen. Hvis posten blir oppdatert i Oracle CRM On Demand, overstyrer imidlertid endringen handlingen Avbryt lagring. Hvis den primære kontaktpersonen for eksempel fjernes fra de relaterte kontaktpersonene, oppdateres opplysningene om primær kontaktperson i den overordnede salgsmulighetsposten i Oracle CRM On Demand. Denne oppdateringen i Oracle CRM On Demand overstyrer eventuelle handlinger av typen Avbryt lagring i salgsmulighetsposten. Ingen av de resterende arbeidsflytreglene for den samme posttypen som har triggerhendelsen Ved lagring av endret post, utløses. En melding returneres på følgende måter: Hvis regelen utløses av en brukerhandling, vises en melding for brukeren som utførte handlingen som utløste regelen. Hvis regelen aktiveres av en Web-tjeneste, returneres en melding til Web-tjenesten som en feilstreng. Du kan angi meldingen i feltet Visningsmelding. Hvis det ikke er merket av i denne boksen, påvirkes ikke lagringen (og ingen melding returneres) hvis betingelsen for regelen ikke er oppfylt. Som standard er det ikke merket av for Avbryt lagring.
Visningsmelding | I dette feltet kan du angi meldingen som returneres til brukeren eller Web-tjenesten hvis betingelsen for regelen ikke er oppfylt, og hvis det er merket av for Avbryt lagring for regelen. Hvis du ikke angir en melding i dette feltet, returneres en standardmelding. Maksimalt antall tegn i meldingen er 1999.
Prosedyren nedenfor beskriver hvordan du angir en oversatt versjon av en melding for en avbrutt lagringsoperasjon i en arbeidsflyt. Slik angir du en oversatt versjon av en melding for en arbeidsflyt Klikk på koblingen Rediger for arbeidsflytregelen på siden Liste over arbeidsflytregler. Velg språket som du vil angi en oversatt melding for, i feltet Oversettingsspråk på siden Rediger arbeidsflytregel. MERKNAD: Hvis du velger et annet språk enn selskapets standardspråk, kan du ikke opprette en arbeidsflytregel fra siden Rediger arbeidsflytregel eller siden Detaljer om arbeidsflytregel. Du kan bare opprette en arbeidsflytregel når selskapets standardspråk er valgt i feltet Oversettingsspråk. Angi den oversatte meldingen i feltet Visningsmelding. Lagre endringene. Gjenta denne prosedyren for hvert språk. #### Beslektede emner Du finner relaterte opplysninger om arbeidsflyter i følgende emner: Om arbeidsflytregler Opprette arbeidsflytregler

Publisert August 2022 | Copyright © 2005, 2022, Oracle og/eller tilknyttede selskaper. Legal Notices.