| Skriv ut Åpne PDF-versjon av elektronisk hjelp

#### Vise resultater i diagramvisninger Bruk diagramvisning hvis du vil vise data som et diagram. Tabellen nedenfor viser diagramtypene som er tilgjengelige, og den beskriver bruksområdene. Tabellen viser også stilene som er tilgjengelige for hver type. Alle diagramtyper unntatt punktdiagram, radardiagram og mikrodiagram kan være todimensjonale (2D) eller tredimensjonale (3D). Ikke alle diagramtyper er egnet for alle typer data.
Diagramtype | Diagramundertype | Beskrivelse | Stiler
--- | --- | --- | ---
Stolpe | Loddrett Vannrett Stablet loddrett Stablet vannrett 100 % stablet loddrett 100 % stablet vannrett | Et stolpediagram viser størrelser knyttet til kategorier. Stolpediagrammer viser størrelser som stolpelengder og kategorier som stolper eller grupper av stolper. Stolpediagrammer er egnet til å sammenligne forskjeller blant lignende elementer. Du kan for eksempel sammenligne konkurrerende produktsalg, samme produktsalg i ulike tidsperioder eller samme produktsalg i ulike markeder. Stolpediagrammer kan brukes til å sammenligne målingskolonner ved å vise stolper i vannrett eller loddrett retning. | Rektangel Triangel Sylinder Rombe Gradering Mønsterfyll
Linje | Ingen | Et linjediagram viser størrelser over tid eller etter kategori. Linjediagrammer er egnet til å vise trender over tid. De kan brukes til å tegne inn flere målingskolonner. | Standardlinje Trappelinje Kurveformet linje
Område | Stablet 100 % stablet | Et arealdiagram viser trenden for bidraget for hver verdi over tid eller etter kategori. Et arealdiagram er et linjediagram der områdene mellom linjene er utfylt. Områdene stables opp til den totale verdien for hver tidsperiode eller kategori. I 100 % stablede diagrammer vises hver kategori som et prosentvis bidrag til den totale verdien. | Heldekkende fyll Graderingsfyll Mønsterfyll
Sektor | Ingen | Et sektordiagram viser datasett som prosenter av en helhet. Sektordiagrammer er egnet til å sammenligne deler av en helhet, for eksempel salg etter område eller distrikt. | Heldekkende fyll Graderingsfyll Mønsterfyll
Linjestolpe | Standard Stablet | Et linjestolpediagram brukes til å tegne inn to sett med data med ulike sekvenser. Det ene settet tegnes inn som stolper og det andre som linjer som ligger oppå stolpene. Linjestolpediagrammer er egnet til å vise trendforbindelser mellom datasett. | Rektangel Triangel Sylinder Rombe Gradering Mønsterfyll
Tidsserielinje | Ingen | Et tidsserielinjediagram tegner inn tidsseriedata. Det skalerer den vannrette aksen basert på medgått tid mellom datapunkter. | Standardlinje Trappelinje Kurveformet linje
Pareto | Ingen | Et paretodiagram er en form for stolpediagram og linjediagram der kriterier vises i synkende rekkefølge. I denne diagramtypen viser linjen en akkumulert sum av prosentene. Paretodiagrammer er egnet til å identifisere signifikante elementer, for eksempel best og dårligst eller mest og minst | Rektangel Triangel Sylinder Rombe Gradering Mønsterfyll
Punkt | Ingen | Et punktdiagram viser x-y-verdier som atskilte punkt som er spredt utover i et x-y-rutenett. Her blir datapunkt tegnet inn basert på to uavhengige variabler. Dermed kan du tegne inn mange datapunkt og undersøke grupperingen av datapunktene. Punktdiagrammer er egnet til å undersøke forbindelser og trender i store datasett. TIPS:Du oppretter et punktdiagram ved å tegne inn ett faktum på x-aksen og et annet faktum på y-aksen. Disse faktaene blir tegnet inn for valg på nivåaksen. | Standard punktdiagram Punkt-med-linjer
Boble | Ingen | Et boblediagram er en variant av et punktdiagram og viser dataelementer som sirkler (bobler). Det viser tre variabler i to dimensjoner. Den ene verdien representeres av posisjonen til sirkelen på x-aksen. Den andre verdien representeres av posisjonen til sirkelen på y-aksen. Den tredje verdien representeres av den relative størrelsen på sirkelen. Boblediagrammer er egnet til å tegne inn data med tre variabler og vise økonomiske data i en periode. TIPS: Du oppretter et boblediagram ved å tegne inn ett faktum på x-aksen, et annet faktum på y-aksen og et tredje faktum på aksen for bobleradius. Disse tre faktaene blir tegnet inn for valg på nivåaksen. | Ingen
Radar | Ingen | Et radardiagram tegner inn de samme opplysningene som et stolpediagram, men her stråler i stedet dataene ut fra midten av diagrammet. Hvert dataelement har en egen verdiakse. Radardiagrammer er egnet til å undersøke overlapping og fordeling av data. | Ingen
Mikrodiagram | Miniatyrlinje Miniatyrstolpe Miniatyrareal | Hver av disse diagramtypene er en grafikk i tekststørrelse (av samme størrelse som en nærliggende tekst) som bare vises i konteksten for en flettverksvisning, og som passer ideelt for visning av trendopplysninger. En diagramtype for mikrodiagrammer er velegnet i et avansert flettverk der data vises som en kombinasjon av miniatyrdiagrammer og tall. Et mikrodiagram har ikke akser eller forklaringer. Målingsverdiene i et mikrodiagram vises som stolper (eller linjer eller areal) i relativ størrelse, som i større diagrammer. Hvert målingsnavn vises i kolonneoverskriften. Flere detaljer vises som tekst i verktøytips, når du beveger pekeren over en datacelle. | Ingen
Reduksjonsutvikling | Ingen | Du kan bruke et reduksjonsutviklingsdiagram til å vise hvordan en verdi stiger eller synker sekvensielt og akkumulert. Reduksjonsutviklingsdiagrammer viser brukere hvordan hver måling bidrar i den samlede summen og kommuniserer dette ved hjelp av fargeformatering. En innledende verdi summeres med etterfølgende verdier (både negative og positive differanser eller endringer) for å komme frem til en samlet sum. Det finnes bare én sum per reduksjonsutviklingsdiagram, og delsummer kan legges til. | Trefarget (Øk, Reduser og Totalsum) Firefarget (Først, Øk, Reduser og Totalsum) Ensfarget Tofarget Egendefinert
MERKNAD: Det brukes en diagrammotor fra en tredjepart i Oracle CRM On Demand. Typen diagram, størrelsen på det og antall elementer som legges inn i diagrammet, kan ha innvirkning på visningen av akser og forklaringer. Visningen av akser eller forklaringer er begrenset av hvor mye ledig plass det er på nettlesersiden. Noen ganger kan du få akser og forklaringer til å vises i diagrammet ved å justere bredde- og høydekontrollene. MERKNAD: Hvis du velger et diagram som ikke er kompatibelt med resultatene, vises ingen resultater. Følgende fremgangsmåte beskriver hvordan du redigerer en diagramvisning. Slik redigerer du en diagramvisning Hvis visningen ikke allerede finnes i det sammensatte oppsettet, legger du til visningen. Hvis du vil ha instruksjoner om hvordan du legger til visninger, se Legge til og redigere visninger. Klikk på knappen Rediger visning for diagramvisningen i fanen Resultater i redigeringsprogrammet for analyse. Redigeringsprogrammet for diagramvisning åpnes. Dra felt, og slipp dem i slippmålene etter behov i ruten Oppsett. Hvis du vil ha flere opplysninger om slippmål, se Om slippmål i visningsredigeringsprogrammer. TIPS: Du kan legge til kolonner i analysen når du er i redigeringsprogrammet for diagramvisning, ved å velge navnet på feltet for kolonnen i ruten Emneområder og dra den til et slippmål. Du kan også gå til fanen Kriterier og legge til flere kolonner. Hvis du vil ha opplysninger om hvordan du legger til kolonner i fanen Kriterier, se Legge til kolonner i analyser. Kolonner du legger til i redigeringsprogrammet for diagramvisning, legges til helhetlig i analysen. Du kan se kolonnene både i fanen Kriterier og i andre visninger samt i diagramvisningen. Du kan imidlertid ikke slette en kolonne fra analysen mens du arbeider i redigeringsprogrammet for diagramvisning. Hvis du vil slette en kolonne fra diagramvisningen og fra analysen, må du gå til fanen Kriterier og velge Slett fra rullegardinlisten med valg for kolonnen. Klikk på ikonet Rediger egenskaper for diagram på verktøylinjen. Angi de ønskede egenskapene i dialogboksen Egenskaper for diagram. Du kan angi følgende: Egenskaper relatert til lerretet for diagramvisningen, for eksempel bredde, høyde og forklaringsplassering Egenskaper som styrer utseendet for diagramvisningen, for eksempel stilen MERKNAD: Du kan formatere utseendet for et diagram på to måter: basert på plasseringen av diagramelementene og basert på betingelser som angis for kolonner. Du finner flere opplysninger om formatering av utseendet for diagrammer basert på innstillinger senere i dette emnet. Egenskaper for aksegrensene og aksemerkene Egenskaper som styrer visningen av titler og etiketter for diagrammet Når du er ferdig med å foreta endringer, klikker du på OK for å lukke dialogboksen Egenskaper for diagram. Diagrammet oppdateres. Det kan hende at diagrammet får størrelsen endret, slik at det blir plass til valgene. Klikk på Ferdig for å lukke redigeringsprogrammet for diagramvisning. Lagre analysen. ### Formatere utseendet for diagrammer Du kan formatere utseendet for et diagram ved hjelp av de følgende innstillingene: Plasseringen av diagramelementene (for eksempel linjer eller stolper i et linje-/stolpediagram eller sektorer i et sektordiagram). Ved hjelp av formatering basert på plassering kan du tilpasse visningen ut fra plasseringen av diagramelementer, det vil si den numeriske sekvensen som diagramelementer (for eksempel stolper) vises i, i en gruppe. Grupper fastslås av attributtkolonnene som vises i slippmålområdet Grupper etter, i redigeringsprogrammet for diagramvisning. Betingelser som gjelder for kolonner. Betinget formatering brukes på kolonneverdiene som oppfyller betingelsen. Du kan angi en farge du vil bruke til å vise diagramdata basert på en bestemt kolonneverdi eller et område av kolonneverdier som oppfyller betingelsen som er angitt for kolonnen. Prosedyren nedenfor beskriver hvordan du formaterer utseendet for et diagram. Slik formaterer du utseendet for et diagram Klikk på ikonet Rediger visning for diagramvisningen i fanen Resultater i redigeringsprogrammet for analyse. Klikk på ikonet Rediger egenskaper for diagram på verktøylinjen i redigeringsprogrammet for diagramvisning. Klikk på fanen Stil i dialogboksen Egenskaper for diagram. Klikk på koblingen Stilformatering og betinget formatering for å åpne dialogboksen Stilformatering og betinget formatering. Hvis du vil formatere utseendet for et diagram basert på plasseringen av diagramelementene, gjør du følgende: Klikk på fanen Stilformatering. Velg fanen for diagramelementet (for eksempel stolpe) der du vil legge til en tilpasset formatert posisjon. Klikk på ikonet Legg til ny posisjon (grønt plusstegn). Angi formateringen for den nye posisjonsoppføringen i tabellen Tilpassede formaterte posisjoner. Når du for eksempel skal velge fargen som skal brukes på posisjonen, klikker du på nedpilen ved siden av boksen Farge, slik at du får tilgang til dialogboksen Fargeutvelger. (Vær oppmerksom på at formateringsvalgene avhenger av elementet.) Klikk på OK. Hvis du vil formatere utseendet for et diagram basert på en betingelse som brukes, gjør du følgende: Klikk på fanen Betinget formatering. Klikk på Legg til betinget format, og velg kolonnen du vil bruke en betingelse på. Velg operatoren, og skriv inn en kolonneverdi eller et område med kolonneverdier for denne betingelsen i dialogboksen Ny betingelse. Klikk på OK. Når du skal velge fargen som skal brukes på kolonneverdier når betingelsen er oppfylt, klikker du på nedpilen ved siden av boksen Farge i fanen Betinget formatering, slik at du får tilgang til dialogboksen Fargeutvelger. MERKNAD: Hvis du angir flere betingelser, evalueres alle betingelsene, og formatene for betingelsene som er sanne, slås sammen. Hvis det oppstår en konflikt mellom formatene, avgjør betingelsen som sist ble bekreftet som sann, formatet som skal vises. Klikk på OK. Når du er ferdig med å foreta endringer, klikker du på OK for å lukke dialogboksen Egenskaper for diagram. Klikk på Ferdig for å lukke redigeringsprogrammet for diagramvisning. Lagre analysen.

Publisert August 2022 | Copyright © 2005, 2022, Oracle og/eller tilknyttede selskaper. Legal Notices.