| Skriv ut Åpne PDF-versjon av elektronisk hjelp

## Kundeemner Bruk sidene for kundeemner til å opprette, oppdatere og evaluere kundeemner. Et kundeemne er en person som har tilkjennegitt interesse for selskapets produkter eller tjenester. Du kan registrere kundeemner manuelt, eller du kan få dem tilordnet. Du kan følge opp tilordnede kundeemner for å finne ut om de på et senere tidspunkt vil generere inntekter for selskapet. Ved å opprette en kundeemnepost kan du raskt hente inn nye kundeopplysninger. Du kan registrere detaljer om selskapet, personen og forretningsinteressen i én post, i stedet for å opprette fire forskjellige poster for et firma, en kontaktperson, en avtaleregistrering og en salgsmulighet. Prosessen for håndtering av kundeemner består av følgende trinn: Evaluering, kvalifisering og omgjøring til en salgsmulighet eller avtaleregistrering. I stedet for å kvalifisere et kundeemne, kan du fjerne det ved å arkivere det. I stedet for å gjøre om et kvalifisert kundeemne til en salgsmulighet eller avtaleregistrering, kan du avvise det. Resten av dette emnet gir en detaljert forklaring av trinnene. ### Evaluere kundeemner Personen som evaluerer et kundeemne, utfører flere pågående aktiviteter: Ringer, sender e-post eller besøker kontaktpersonen for å utveksle opplysninger. Oppdaterer spesifikke opplysninger om kundeemnet med mer nøyaktige og nylig innhentede data. Oppretter, sporer og utfører aktiviteter i forhold til kundeemnet. Loggfører notater vedrørende samhandlingen. (Valgfritt, men anbefalt) Kobler kundeemnet til et firma og en kontaktperson. Dette har følgende fordeler: Brukeren som er tilordnet til firmaet eller kontaktpersonen (kan være identisk med brukeren som også er tilordnet til kundeemnet), kan vise kundeemnet under evalueringsprosessen, fordi det vil være synlig på firma- og kontaktpersonsidene. Kundeemneeieren kan få tilleggsopplysninger om firmaet eller kontaktpersonen ved å klikke på en kobling. Kundeemneeieren kan registrere flere detaljer enn det som vanligvis kan lagres sammen med et kundeemne, for eksempel flere kontaktpersoner i firmaet, skipningsadresse og så videre. Hvis kundeemnet gjøres om til en salgsmulighet eller avtaleregistrering, kan de eksisterende koblingene for firma og kontaktperson effektivisere denne prosessen. ### Kvalifisere kundeemner Kvalifiseringsprosessen gjør det mulig for vurderingspersonen å hente inn nok opplysninger til å fastslå hvilke kundeemner man skal gå videre med. Når vurderingspersonen fastslår at et kundeemne har potensial for å generere inntekt, kvalifiseres kundeemnet. Systemet kontrollerer deretter at enkelte kritiske felt inneholder data. Hvis kriteriene er oppfylt, merkes kundeemnet som kvalifisert, og blir synlig for selgeren som et nylig kvalifisert kundeemne. Nøyaktig kvalifisering av kundeemner gjør selskapet i stand til å bruke mer tid på å arbeide med forretningsavtaler med høyt potensial. Selskapsadministratorer kan konfigurere skript for kvalifisering av kundeemner for å hjelpe vurderingspersonene med å kvalifisere kundeemner nøyaktig og konsekvent. (Hvis du vil ha informasjon om oppsett av vurderingsskript, se Konfigurere vurderingsskript). ### Arkivere kundeemner Hvis kundeemnet ikke anses å ha noen verdi for selskapet, kan vurderingspersonen arkivere kundeemnet. Da fjernes kundeemnet fra prosessen for håndtering av kundeemner i systemet. TIPS: Hvis du vil sortere arkiverte kundeemner, kan du opprette en ny liste med navnet Arkiverte kundeemner. Hvis du vil ha mer informasjon om å opprette lister, se Opprette og begrense lister. ### Gjøre om kundeemner til salgsmuligheter eller avtaleregistreringer Kundeemner kan gjøres om til kontaktpersoner, og eventuelt til firmaer, salgsmuligheter og avtaleregistreringer, på siden Gjør om kundeemne. Siden Gjør om kundeemne inneholder valg for omgjøring av kundeemner som er angitt i oppsettet for omgjøring av kundeemner som gjelder for den aktuelle brukerrollen. Hvis et kundeemne har tilstrekkelig potensiell verdi, kan vurderingspersonen gjøre det om til en salgsmulighet eller avtaleregistrering, forutsatt at alle omgjøringsvalgene er aktivert i et oppsett for omgjøring av kundeemner. Vurderingspersonen blir bedt om å angi et firma som skal kobles til kundeemnet, en kontaktperson i dette firmaet som skal kobles til kundeemnet, og en salgsmulighet eller avtaleregistrering som skal kobles til kundeemnet. Oracle CRM On Demand oppretter deretter en ny salgsmulighet eller avtaleregistrering, og fjerner kundeemnet fra aktiv evaluering (selv om det fortsatt kan vises, om ønskelig). Hvis administratoren legger til de relevante valgene i oppsettet for omgjøring av kundeemner, kan vurderingspersonen også gjøre følgende i forbindelse med omgjøring av et kundeemne: Kopier medlemmene av kundeemneteamet til teamet for firmaet, kontaktpersonen og salgsmuligheten som opprettes eller kobles til kundeemnet under omgjøringsprosessen. Teamrollen og tilgangsnivået for medlemmene av kundeemneteamet for et firma, en kontaktperson eller en salgsmulighet, fastsettes som følger: Når det brukes en eksisterende post. Vurderingspersonen må angi posttilgangsnivået som skal gis til kundeemneeieren i teamet for det koblede firmaet eller den koblede kontaktpersonen. Alle andre medlemmer av kundeemneteamet får samme posttilgangsnivå for den koblede posten som de har for kundeemneposten. Hvis imidlertid et medlem av kundeemneteamet, inkludert kundeemneeieren, allerede er medlem av teamet i den koblede posten, endres ikke brukerens tilgangsnivå for den koblede posten. Hvis noen medlemmer av teamet, inkludert eieren av kundeemnet, har en teamrolle for kundeemnet, får brukeren den samme rollen for den koblede posten, med mindre brukeren allerede har en teamrolle for den koblede posten. I så fall forblir brukerens rolle uendret for den koblede posten. Når det opprettes en ny post. Vurderingspersonen må angi posttilgangsnivået som skal gis til kundeemneeieren i teamet for den nye posten. Andre medlemmer av kundeemneteamet får samme posttilgangsnivå for den nye posten som de har for kundeemneposten. Hvis noen medlemmer av teamet, inkludert eieren av kundeemnet, har en teamrolle for kundeemnet, får brukeren den samme rollen for den nye posten. Hvis du vil ha opplysninger om eierskapet til de nye postene, se Eierskap til poster som opprettes under omgjøring av kundeemner i dette emnet. MERKNAD: Hvis teamrollen som er tilordnet til et teammedlem for kundeemnet ikke er tilgjengelig for posttypen til den koblede posten, vil feltet Teamrolle være tomt for denne brukeren for den koblede posten. Koble de tilknyttede postene for egendefinerte objekter for kundeemnet til firmaet, kontaktpersonen og salgsmuligheten som opprettes eller kobles til kundeemnet under omgjøringsprosessen. #### Hva skjer under omgjøring? I standardapplikasjonen overføres enkelte opplysninger fra kundeemneposten til de relevante feltene i firma-, kontaktperson-, salgsmulighets- og avtaleregistreringspostene som opprettes eller kobles til kundeemnet under omgjøringsprosessen. Tabellen nedenfor inneholder et eksempel på hvordan feltene kan tilordnes blant postene. Enkelte av feltene i denne tabellen tilordnes som standard, mens andre ikke blir det. Selskapsadministratoren kan fastsette hvordan kundeemnefeltene skal tilordnes for selskapet. Hvis du vil ha informasjon om tilordning av felt for omgjøring av kundeemne, se Tilordne tilleggsfelt ved omgjøring av kundeemne.
Kundeemne | Firma | Salgsmulighet | Kontaktperson | Avtaleregistrering
--- | --- | --- | --- | ---
Adresse | Faktureringsadresse | Ikke tilgjengelig | Kontaktpersonadresse | Avtaleadresse
Årlige inntekter | Årlige inntekter | Ikke tilgjengelig | Ikke tilgjengelig | Ikke tilgjengelig
Omtrentlig inntekt | Ikke tilgjengelig | Ikke tilgjengelig | Total inntekt | Ikke tilgjengelig
Tilknyttet selskap | Ikke tilgjengelig | Ikke tilgjengelig | Ikke tilgjengelig | Tilknyttet selskap
Tilknyttet kontaktperson | Ikke tilgjengelig | Ikke tilgjengelig | Ikke tilgjengelig | Tilknyttet kontaktperson
Kampanje | Kildekampanje MERKNAD: Hvis firmaet er opprettet via prosessen for omgjøring av kundeemner, fylles dette feltet ut automatisk på grunnlag av feltet Kampanje i kundeemneposten. Hvis firmaet er opprettet av en bruker, kan brukeren angi opplysningene i dette feltet. | Kildekampanje MERKNAD: Hvis salgsmuligheten er opprettet via prosessen for omgjøring av kundeemner, fylles dette feltet ut automatisk på grunnlag av feltet Kampanje i kundeemneposten. Hvis salgsmuligheten er opprettet av en bruker, kan brukeren angi opplysningene i dette feltet. | Kildekampanje MERKNAD: Hvis kontaktpersonen er opprettet via prosessen for omgjøring av kundeemner, fylles dette feltet ut automatisk på grunnlag av feltet Kampanje i kundeemneposten. Hvis kontaktpersonen er opprettet av en bruker, kan brukeren angi opplysningene i dette feltet. | Ikke tilgjengelig
Mobiltelefonnummer | Ikke tilgjengelig | Ikke tilgjengelig | Mobiltelefonnummer | Mobiltelefon
Poststed | Faktureringspoststed Forsendelsespoststed | Ikke tilgjengelig | Primært poststed | Poststed (for avtaleadresse)
Selskap | Firmanavn | Firma | Firma | Selskapsnavn
Land | Faktureringsland Forsendelsesland | Ikke tilgjengelig | Primært land | Land
Fødselsdato | Ikke tilgjengelig | Ikke tilgjengelig | Fødselsdato | Ikke tilgjengelig
Beskrivelse | Ikke tilgjengelig | Beskrivelse | Ikke tilgjengelig | Begrunnelse
E-post | Ikke tilgjengelig | Ikke tilgjengelig | E-post | E-post
Anslått lukkingsdato | Ikke tilgjengelig | Lukkingsdato | Ikke tilgjengelig | Lukkingsdato
Fornavn | Ikke tilgjengelig | Ikke tilgjengelig | Fornavn | Ikke tilgjengelig
Bransje | Bransje | Ikke tilgjengelig | Ikke tilgjengelig | Ikke tilgjengelig
Jobbtittel | Ikke tilgjengelig | Ikke tilgjengelig | Jobbtittel | Ikke tilgjengelig
Etternavn | Ikke tilgjengelig | Ikke tilgjengelig | Etternavn | Ikke tilgjengelig
Valuta for kundeemne | Ikke tilgjengelig | Ikke tilgjengelig | Ikke tilgjengelig | Valuta for avtale
Eier av kundeemne | Ikke tilgjengelig | Ikke tilgjengelig | Ikke tilgjengelig | Ikke tilgjengelig
Type kundeemne | Firmatype | Ikke tilgjengelig | Type kontaktperson | Ikke tilgjengelig
Hr/fru | Ikke tilgjengelig | Ikke tilgjengelig | Hr./fr. | Ikke tilgjengelig
Aldri e-post | Ikke tilgjengelig | Ikke tilgjengelig | Aldri e-post | Ikke tilgjengelig
Neste trinn | Ikke tilgjengelig | Neste trinn | Ikke tilgjengelig | Neste trinn
Antall ansatte | Antall ansatte | Ikke tilgjengelig | Ikke tilgjengelig | Ikke tilgjengelig
Opprinnelig partner | Ikke tilgjengelig | Ikke tilgjengelig | Ikke tilgjengelig | Opprinnelig partner
Potensiell inntekt | Ikke tilgjengelig | Inntekt | Ikke tilgjengelig | Avtalestørrelse
Primært telefonnummer | Ikke tilgjengelig | Ikke tilgjengelig | Telefonnummer arbeid | Telefonnummer
Hovedpartner | Ikke tilgjengelig | Ikke tilgjengelig | Ikke tilgjengelig | Hovedpartner
Produktinteresse | Ikke tilgjengelig | Navn på salgsmulighet blir: Produktinteresse (fullt navn på kontaktperson) | Ikke tilgjengelig | Produktinteresse
Yrke | Ikke tilgjengelig | Ikke tilgjengelig | Yrke | Ikke tilgjengelig
Kvalifiseringsdato | Ikke tilgjengelig | Ikke tilgjengelig | Kvalifiseringsdato | Ikke tilgjengelig
Vurdering | Ikke tilgjengelig | Ikke tilgjengelig | Ikke tilgjengelig | Ikke tilgjengelig
Henvist av | Ikke tilgjengelig | Ikke tilgjengelig | Henvist av | Ikke tilgjengelig
Kilde | Ikke tilgjengelig | Kilde for kundeemne | Kilde for kundeemne | Ikke tilgjengelig
Delstat/provins | Delstat/provins for fakturering Delstat/provins for forsendelse | Ikke tilgjengelig | Primær delstat/provins | Delstat (for avtaleadresse)
Web-område | Web-område | Ikke tilgjengelig | Ikke tilgjengelig | Ikke tilgjengelig
Faksnummer arbeid | Ikke tilgjengelig | Ikke tilgjengelig | Faksnummer arbeid | Ikke tilgjengelig
Postnummer | Faktureringspostnummer Forsendelsespostnummer | Ikke tilgjengelig | Primært postnummer | Postnummer (for avtaleadresse)
I tillegg inneholder noen felt andre verdier som følge av prosessen for omgjøring av kundeemner. Tabellen nedenfor inneholder en oversikt over de nye verdiene.
Følgende post/felt | Endres til denne verdien
--- | ---
Kundeemnepost
Status | Konvertert
Firmapost
Eier | Brukeren som gjør om kundeemnet. Se følgende avsnitt: Eierskap til poster som opprettes under omgjøring av kundeemner.
Salgsmulighetspost
Status | Venter
Salgsfase | Bygger visjon
Sannsynlighet | 50 %
Eier | Brukeren som gjør om kundeemnet. Se følgende avsnitt: Eierskap til poster som opprettes under omgjøring av kundeemner.
Kontaktpersonpost
Eier | Brukeren som gjør om kundeemnet. Se følgende avsnitt: Eierskap til poster som opprettes under omgjøring av kundeemner.
Avtaleregistreringspost
Navn | Produktinteresse i kundeemnet. Du kan overstyre dette feltet.
Type | Standard
Sendestatus | Ikke sendt.
### Eierskap til poster som opprettes under omgjøring av kundeemner I standardapplikasjonen skjer følgende når kundeemnet blir omgjort: Hvis feltet Selger i kundeemnet er utfylt, blir selgeren eier av nye poster som opprettes under omgjøringen. Hvis feltet Selger i kundeemnet ikke er utfylt, blir brukeren som gjør om kundeemnet, eier av nye poster som opprettes under omgjøringen. Selskapsadministratoren kan imidlertid endre denne virkemåten ved hjelp av funksjonen for tilordning av omgjøring av kundeemner. Hvis du vil ha flere opplysninger, se Tilordne tilleggsfelt under omgjøring av kundeemner. ### Avvise kvalifiserte kundeemner Kvalifiserte kundeemner kan også avvises. Dette gjøres vanligvis i organisasjoner der personen eller gruppen som evaluerer kundeemner, er forskjellig fra selgerne som gjør om kvalifiserte kundeemner til inntekt. I slike organisasjoner kan selgeren som er tilordnet til et kvalifisert kundeemne, beslutte at kundeemnet ikke er så verdifullt som vurderingspersonen har angitt. Når selgeren avviser et kundeemne, må det angis en avvisningskode for avvisningen, og eventuelt også en avvisningsårsak. Hvis Annet velges som avvisningskode, blir Avvisningsårsak et obligatorisk felt. Systemet registrerer at en avvisning har skjedd, hvem som har foretatt avvisningen og årsaken til avvisningen. Selgeren kan også velge å tilordne kundeemnet på nytt som en del av avvisningen. Avhengig av selskapets retningslinjer kan kundeemnet tilordnes til en leder for oppfølging, eller det kan sendes tilbake til den opprinnelige vurderingspersonen for ytterligere vurdering.

Publisert August 2022 | Copyright © 2005, 2022, Oracle og/eller tilknyttede selskaper. Legal Notices.